
MLADENAČKA DRAMA 
EUGENA KVATERNIKA 


O Anti Starčeviću poznato je, da je u svojim mlađim da- 
nima bio više književnik nego političar; Eugen se Kvaternik 
javlja u javnom životu kao gotov publicista i govornik, bez 
pripravnih vježbica u stihu ili beletriji, koje su značajne gotovo 
za sve naše ljude ilirskog i prvog poilirskog vremena. Prva je 
dužnost tih godina bila prislužiti »domaćemu knjištvu«; Star- 
čević, oko 1848., slavi Jelačića bana, surađuje u »Matici«, 
sprema »Rečoslovicu«, piše dramu o Porinu i napokon, da para- 
doks bude potpun, prevodi na hrvatski Anakreonta. Sve to ne 
smeta, te od bogoslova i filozofa postane praktični pravnik i 
dobije mjesto upravnika županije riječke, pošto je razumio to- 
liko jusa, te je mogao raditi mjesto šefa u jednoj od prvih ta- 
dašnjih zagrebačkih odvjetničkih kancelarija. Kvaternik je prav- 


nik po naukama i po zvanju; premda je mlađi od »Staroga«, u 


hrvatskom saboru g. 1861. on je izrazitiji predstavnik diplo- 
matsko-juridičke argumentacije, koja ga je proslavila kao 
pisca djela o istočnom pitanju i polemika sa Madžarima o hrvat- 
skom državnom pravu. Ali — za razliku od Starčevića — Kva- 
ternik je po stilu mnogo manje književnik; sve, što je. pisao, 
bilježio je naglo, volio opaske pod crtom i podcrtavanje u 
tekstu, živio u svojoj izreci sa cijelim svojim temperamentom, 
ne brinući se ni truna za njenu estetsku građu. Starčević je 
htio nasljedovati Tacita i volio izražavati odrešite i sigurne 

općenite sudove također u svom svakodnevnom uvodnom 
članku; Kvaternik piše sa toliko uskličnika, te iza svake riječi 
osjećamo srdžbu, zanos, proklinjanje ili blagoslov, iz kojih se 
je rodila. 


Muževi, koji su poput njih istaknuti u životu naroda kao 
vođe i upravljači na osudnim raskršćima, vrijedni su dakako 
psihološkog studija i na onim područjima, gdje se nisu održali 
kao prvaci. Politički tip može biti jasniji u svom razvoju iako 
mu početke utvrdimo iz nezrelih i nedotjeranih književnih po- 
kušaja đačkih godina. Vrijednost ovakvim dokumentima mla- 
dosti daje kasnije značenje čovjeka; onaj, koji je poginuo kod 
Rakovice, mora nas zanimati i u sitnijim objavama svoga bića. 
Iza Eugena Kvaternika ostala je jedna, do sada nepoznata i 
neobjelodanjena drama iz njegovih đačkih godina (u privat- 
nom posjedu); književna vrijednost rukopisa nije tolika, te 
bismo mogli očekivati, da će drama izaći štampana; analiza 
»Miroslava« (tako je ime drami) neka za sada zamijeni potpuno 
izdanje i poda one elemente, koji možda mogu poslužiti, da 
razumijemo kasnijega Kvaternika, pisca »Dnevnika« i ustašu ođ 
Plavče drage. 


Rukopis, koji leži pred nama, predstavlja potpuno uređeni 
prijepis. Sastoji se od 23 preklopljena poluarka, pisana na obje 
strane. Početne su stranice ispisane uprav krasopisom, kasnije 
opaža se žurba, koja na kraju poneke stranice čini i teže čitlji- 
vima. Pismo samo potpuno je zrelo i svjedoči, da je pisac 
veoma mnogo radio perom; grafološke značajke ističu se i na 
pomno izrađivanim i na naglije posvršavanim stranicama. Na 
koncu pojedinih činova zabilježeni su dani, koliko je trajalo 
prepisivanje. Iza prvoga čina bilješka glasi: »Sverha učinjena 
dana 28. listopada 1844.«, a drugi čin prepisan je već 3. stude- 
noga, dok kod trećega fali nekoliko zaključnih riječi, pak i 
završni datum. Drama je pisana na dokumentarnom papiru sa 
grubo rezanim stranama; naslov i popis lica napisani su na po- 
sebnom zelenkastom omotu; svezak nije sašit. 


Naslov na prvoj strani omota glasi: 

Miroslav, 
ili 
Moć Odbačene Ljubavi. 
Drama u 3 Čina. 
Izvorno po 
Dobroslavu Kvaterniku 
Pravah slušatelju. 


G. 1845. 
Na nutarnjoj su strani 

Osobe: 
Ljubimir, vlastelin. Fernando, Lčkar iz Talianske. 
Ptoj die nj a ni iki Mika i u službi kod g. Rudolfa 
Dragutin, oviuh sin. Stjepan \ 
Rudolf, jedan bogati gradjanin. Joso, Slavoljubov sluga. 
Zorislava, njegova supruga. Gjuro ovaj 
Ljudmila, ovih kći. Mato | ; 


Jedan ubogi. 


Slavoljub, jedan gospodin. ' 
Više Lovacah 1 Slugah. 


Miroslav, njegov sin. 
Radovan, Mirs. Priatelj. 


Čin biva u jednom glavnom Gradu. 


Drama »Miroslav« razdijeljena je na čine i prizore; po 
izvanjskoj obradbi sudeći, autor je poznavao sve potrebe dobro 
uređenog kazališnog manuskripta. Na mjestima je prvotni tekst 
ispravljan istom tintom, kojom je pisan čitav svezak; ti ispravci 
međutim nisu nipošto važni; neke izmijenjene riječi, koje su 
povrh teksta na par mjesta ubilježene olovkom, mogle bi se 
uzeti kao znak, da je rukopis spreman za izvedbu; no tih ispra- 
vaka ima samo na prvim stranicama. Koliko se može prosuditi, 
slušatelj prava Dobroslav Kvaternik napisao je svoju dramu i 
prepisao ju uredno u namjeri, da bude davana; možda su krive 
i teške godine oko 1848., što nije došlo ni do toga, da bude 
pronađena. Uza svu naivnost sujeta i izradbe, jezično je »Mi- 

roslav« za ono vrijeme prilično napredan; ipak se čini, da ni- 
koji čovjek od kazališta nije imao u ruci rukopisa; posljednje 
stranice čiste su i danas, kao da su netom izišle ispod ruke 
autorove. 

»Miroslav« je drama o jednoj nesretnoj — »odbačenoj« 
— ljubavi i po svojoj fakturi ide u red one Raupachovske dra- 
matike, koja radi sa neprestanim suzama i uzdasima. Sadržaj 
»Miroslava« dao bi se stegnuti na par riječi: Miroslav se otruje, 
pošto njegova ljubav nije uslišana; u drami se doista ne do- 
gađa ništa drugo nego to, da Miroslav dozna udes svoje. ljubavi 
i ubija se radi svoje nesreće. Pravo je čudo, kojim je obiljem 
sentimentalne frazeologije ova mrvica radnje razgnjavljena na 
tri duga čina. Kvaternik obrađuje u svom dramskom prvijencu 
.svaku sitnicu na dugo i široko; njegova lica govore, razvlačeći 
komplimente, duplike i replike poput Kineza; kad zapredu raz- 
govor muž i žena, otac i sin, treba najprije desetak izreka fraze- 
ološke etikete, dok se sazna, u čem je stvar. Radnje u »Miro- 
slavu« gotovo i nema, zaplet sa pismom prava je simplicitas 
pozornička; pričinja se, kano da je autor htio u lirskoj pjesmici 
izjadati tugu ljubavničku, pak je nekim čudnim okretom sud- 
bine od svakoga stiha napravio prizor. »Miroslav«, u koliko se 
radi o glavnom licu, nije nego jedno trajno jadovanje i buga- 
renje, tugovanje i proklinjanje vlastitog udesa; taj udes poznat 
je već u prvom prizoru prvoga čina i razvija se koračićima do 
konca u tempu nemoguće polaganosti. Kad bismo od idejne srži 
drame odlupili koru epizodnog balasta i nekih sasvim nera- 
zumljivih umetaka, od »Miroslava« ostao bi jedan jedini mo- 
nolog, koji se vuče kroz čine, dok ne završi onom smrću, koju 
smo naslutili od prvoga početka. S toga nije lako reći, što je 
sadržaj drame, prizor po prizor; mjestimice mogla bi se uko- 
čenost radnje činiti neshvatljivom. ' 

Miroslav je sin »jednog gospodina« Slavoljuba i ljubi 
Ljudmilu, kćer »bogatog građanina« Rudolfa i njegove supruge 
Zorislave. U prvom prizoru prvoga čina Miroslav mašta o svojoj 
ljubavi i već znade, da mu nije uzvraćena. Pošto je njegova 
ljubav odbačena, ona ima mo ć, koja će pokazati čitavom svi- 

proi 


jetu, tko je pravo ljubio Ljudmilu. Ljudmilu ljubi pak Dragutin, 
vlastelinski sin, i Ljudmila njega; ljubavnici su se već i spora- 
zumjeli, no Stojana, mati Dragutinova, protivi se isprva, jer 
Ljudmila nije plemkinja. U drami idu paralelno sve veća sreća 
para Ljudmile i Dragutina i sve veća nesreća Miroslavljeva; 
no oba dijela nisu nipošto dramski prepletena; Miroslav piše 
svojoj nesuđenoj i istom na kraju drame doznaje svoju nesreću 
iz njezinih vlastitih usta. Za primjer sentimentalne blagoglago- 
ljivosti, kojom se pomiče naprijed trunak akcije u »Miroslavu«, 
neka posluže tri monologa glavnoga junaka, iz kojih se dade 
razabrati i jezična građa Kvaternikova literarnog pokušaja. 


MONOLOG PRVI. 
Miroslav (sam.) 


(Rano jutro. Sjedi kod otvorenoga prozora s prekrštenim rukama 
neko vrijeme; zatim kao iz sna probudivši se, laganim i turobnim glasom 
progovori:) 

Taj dakle da bude uvijek udes života moga? U tom kukavnom života 
moga stanu da tužim, bez ikakve nade ikada već sretnijih dana uživati? 
Od tuge i nevolje prognan bježim od jednog mjesta u drugo, kao da mi 
tko tiho govori: »Bježi, to nije za Te učinjeno.« Ah, udesu, udesu! Teška 
zaista je ruka tvoja, koja na meni počiva. (Postanak t. j. stanka). Kamo- 
god se krenem, kamogod pogleda oko moje, tamo vidim, da je sve veselje, 
ne za mene nego za druge, koji su sretniji, stvoreno. S ugodnim čujem 
tamo glasom veselih ptičica napjev, koje veseleći se krasnom danu ishod 
sunca ljupkim svojim glasom pozdravljadu. Eno onamo veličanstveni naravi 
prizor, sunce, kako se, kao iz bojišta vraćajuće, između visokih gora uzdiže 
i sa svojimi traki travu, lakom rosom pokritu, kao tanko drago kamenje 
raznu boju od sebe bacajuće, oveličuje — i svima kao »dobro jutro« nazivlje. 

S one strane evo čujem milo pjevajuć seljane, koji veselo na svoje 
polje se otpravljaju (Čuju se iz daleka glasovi pjevajućih seljana; Miro- 
slav postane i sluša, doklam se glasovi malo po malo ne izgube, zatim 
produži:) To su glasovi radnih seljana, koje nikakova nezgoda ne muči. 
Samo meni dakle odsuđeno je u nevoljnome stališu sadašnjem uvehnuti. 
Ne izlazi meni sunce između čistih oblakov, već ga crni i tmasti oblaci 
obastruju i kao prijeteći mu, da svojimi traci mene nesretnoga ne obastre; 
milo pjevanje ptičica veselje drugima uzrokuje, ali žalibože! mene na 
daljni i gorki udes, koji me ostaviti ne će, opominja! Ha, sve se u meni 
miješa, kad pomislim, hoće li to dugo trajati, jerbo ufanja i najmanja 
iskrica utrnuše, koja bi mi budućnost bolju pokazivati mogla — nego 

mene pušta još bolje u propast tumarati (Ustane). Ali ne ne, to ne smije 
tako biti, tomu mora već jedanput svrha bit učinjena, ili u propast sasvime 
ili u bolja i veselija, što teško, vremena. (Misli). Da, to ću izvesti, neka 
pukne kud mu drago. Idem tamo, pasti ću preda nju, ispovijediti ću ono, 
što za nju u srcu mome gojim, najmre čistu onu ljubav, koju drugi njoj 
nije kadar iskazati. Valjda ćedu je ganuti uzdasi ljubećega mladića; ako 
ima tvrđe od gvožđa srce, ipak ne će moći tako ostati, kad će vidjeti već 
nego umirajućeg' za nju mladenca. O Ljudmilo, Ljudmilo! Duboko si u 
moje srce ukopana; — ali veoma je udaljena od tvoga srca iskreno lju- 
bećeg te mladenca odvratna (t. j. odvraćajuća) ljubav. Oh! Bože, kakve 
me misli mučidu, ha, ako budem morao čuti ono iz vlastitih njezinih usta, 
što već unaprijed slutim, što ću učiniti? (misli) Miroslave! ti misliš, ti 
treptiš, a zašto? Na stran sa svimi takvimi prilikami takovih okrutnih mečta! 
(t.j. maštanja). Stoj! ne ne, onda pokazat ću »moć odbačene ljubavi«; 
sada pokazati ću čitavom svijetu neka vidi, što znači pravo ljubiti, neka 
upozna ona sama, tko ju je pravo, tko li prevarno ljubio (milo:) da barem 
onda kazala bude »neka Ti bude laka zemljica« i jedna suza njezina olakšat 
će zemlju ležeću na grobu momu. Sada najprije idem, da se malo saberem, 
misli bo okrutne težak su činile duh moj; pa onda, onamo, gdje ili nesreća 
na mene očekava. Bože, vodi me po putu sreće!!! (Hoće naglo da otiđe; 
ali čuvši da netko baš dolazi, stupi jedno tri koraka natrag, pa zatim malo 
po malo u kut). Ne ću, da bi me tko tako rastrešenog ovdje vidio. 


MONOLOG DRUGI. 
. Miroslav 


(dojde, gleda za bježećom Milkom, zatim sasvime mirno): Da, da, 
bježi i ti mene, buduć da me svi ostaviše. 0! pravo već stari kazaše: 
Dok je sretan čovjek, svega dosta, dotle ima također prijatelja; ali ako 
ga nesreća na svoja krila uzme, tada ga svi ostave i onda se čudi, kako 
je to, da je sam tako sam ostao? To se i sa mnom dogodiše. Svaki, koj 
me vidi, bježi me; sretrii bo nerado čujedu uzdahe nesretnih; tako i ona 
djevojka, kako me zapazi, kao brod s vjetrom povoljno duvajućim odleti. 
Ali zašto se ljudi tako bojidu nesretne, ta ne ćedu ovi njima ništa uraditi. 
Zaista zlo sudiju, — ili valjada strah je nje gledati, nećeju bo ni gledati 
nesreću, a kamoli pripraviti se, da nju valjda kada i ogrlu. O, nijedan 
nije siguran, sve je nestalno, danas meni sutra tebi; ne bojte se dakle 
ljudi nesretnih. (Gleda na kuću Rudolfovu). Koliko puta jur stajah ovdje, 
da napravim korak, koj mi ima razjasniti tminu, koja se preda mnom 
rasprostire. Ali kada ovamo dojdem, sile me uznemognu, ja ne možem; 
zaista čudna stvar, da čovjek tako rado goji ufanje u srcu, i kadaj on vidi, da 
je sve izgubljeno i samo jedna rječca fali da uvidi i da je zabljeno; ali 
— jošter zato ufanje u srcu napreduje, dok ga najzadnjič u ponor ne 

porine udes čovječanski. Naskoru ću svršiti. Dosta sam dugo borio se 
s nesrećom, ali već ne možem više (izvadi iz džepa jedan zamotani papir). 
Kako sam vendar sretan, da imadem kod mene moga zaštitnika; — samo 
još malo vremena, pa onda svrši svoju dužnost (gleda u papir). Pametno 
iznašašće u istinu, svim teškoćam i neprilikam jednim gutanjem čini se 
svršetak. Koliki su jur to iskusili, neznano je; ali da su se lišili svojih 
nezgoda, to jest istina. Znadem dakle, da nit u meni ne će iznimke biti. 
Tko one tamo ovamo se približuje? Kad već vidim, da nije drugo nego ugi- 
bati se jedan drugomu, hoću ja sada prvi učiniti. (Otide). 


MONOLOG TREĆI. 
Miroslav (sam.) 


Hahaha! Ljudi rado prepriječiti čovjeku, što već narav drukčije 
ne može učiniti. Koju vjerno ljubih, ona me zabaci. Što mi drugo ostaje, 
nego nesreća! Uvijek se u nesreći valjati nije mi baš povoljno. Ona Dra- 
gutina ljubi i — pravo imade, jerbo niti ja ne bih mogao sada drugu 
ljubiti, da bi znao, da ću pol svijeta s njom zadobiti. (Žalosnim glasom). 
Ja nisam ljubljen! Jeli to pravo? Ja ne znadem zaista. Dosta sam dugo 
nosio breme nesreće, ali ja ne mogu više, ja ju moram iz sebe baciti. Oh, 
oče, oče, samo mi ti nemir zadaješ — stari tvoji dani valjda ćedu biti 
ožukčani radi mene. Ali i na taj način, da ja ostanem, kakvu sreću bi 
mogao on imati? Zaista nikakvu. Mene uvijek turobna i žalosna vidjeti, 
još bi mu mnogo žalosnije bilo, nego da na jedanput svrhu učinim svim 
nepovoljam. Hrabro daklem na posao. Jedan. put jur pofališe, ne ću 
valjda drugi put (uzme iz džepa jedan papir). Ha! Izbavitelju moj! (za- 
misli se). Ne ne, to mora tako biti, meni je projti. S ocem sam se oprostio. 
Ja nisam ljubljen! Kolika je to moć za ranjeno srce. Brzo učinjeno, laglje 
podneseno. Ha, još jedan put Ljudmilu viditi, kakova bi onda slast bila 
umrijeti. Već ne ću nikada vidjeti njezina krasna lica. Moja ljubav jest 
odbačena, što ću tražiti još ovdje? Za mene ne ima ovdje prostora (strese 
iz papira jedan prah u jednu čašu). Stražnji moj progutak, koga ću uči- 
niti. Ljudmilo! Zbogom! Već se ne ćemo vidjeti. Oče, zbogom, ne žalosti 
se! Ja moram sreću si tražiti. Zbogom još jedan puta, Ljudmila ! (naglo 
popije iz čaše). Učinjeno jest. Hmh! ali me znoj poliva! Ljudmilo, još 
jedan put te vidjeti sretan bih bio. 


Ova tri monologa iz tri čina, koji slijede jedan za drugim, 


ne odaju nikakav napredak dramske odluke. Junak Kvaternikove 


drame izvrši u trećem činu ono, o čem je na čistu bio već u 
prvom činu. Autor dakle nije ni mogao u svojoj drami splesti 
kakav nenadani zaplet ili radnju uskoriti sukobima. Naprotiv 
— u »Miroslavu« kao da se i ne radi o radnji nego o retar- 


9 


daciji radnje i piscu je regbi samo do toga, da krotki dah svoje 
drame pomogne beskrajnim odmorima. Jer epizodna lica imadu 
sasvim istu navadu, razgovarati sa samim sobom, do beskraj- 
nosti, upravo kano i Miroslav. Sluga Joso treba čitave stranice 
razmatranja o svom gospodaru, dok se odluči, što će s pismom, 
koje mu je za Miroslava dala Ljudmila. Piščeva navada, da u 
svakom dijalogu odgodi odluku po mogućnosti na slijedeći 
prizor ili čin, stvara od »Miroslava« niz razmatranja, koja ne 
vode ni do kakvih događaja. Ljubomir hoće Zorislavi (Prvi čin, 
Prizor VI.) objasniti, da Dragutin želi uzeti za ženu Ljudmilu; 
uvod toga razgovora klasičan je primjer, do kojega se stupnja 
može razvodniti dijalog. 

Zorislava: Baš evo sada začuh, da radi približavajućeg se grdog 


vremena ne ćeš moći ići u lov, zato sada odmah se evo pripravih da 
k tebi dojdem, jerbo nešto važnoga imadem s tobom zboriti. 

Ljubomir: I ja također imam nešto važnog s tobom progovoriti, 
i ne bih kazao tri puta, da oba obadva od jednog predmeta želimo govoriti; 
i jur sam mislio k tebi pojti, al vidih, da se ti približuješ, dakle naumih 
ovdje Te pričekati. Ljubezna Zorislavo, budući da si ti prva došla amo, 
daklem daj ti najprvo tvoje mnijenje otvori, pa zatim ću ja moje otkriti. 

Zorislava (ide do jednog stolca i sjedne): Ti znadeš, ljubezni Lju- 
bomire, da kako meni kao i tebi sreća našega djeteta prva uvijek bijaše 
misao, — zato, opazeći (!) već od nekoliko dana — 

Ljubomir (pretrgne ju u riječi): Ne zamjeri Zorislavo, što te prije- 
čim u govorenju, te ti imadem kazati, da i ja baš o tom hotjeh govoriti. 

Zorislava: S otim bolje; valjda ćemo jedne također misli biti i t. d. 


Otac i mati se dakle najprije na dugo i široko spremaju 
na temu svoga razgovora, a kad ju načmu, i opet se prekidaju 
potpuno suvišnim i beznačajnim opetovanjima. Treba znati, 
da je ova scena između Ljubomira i Zorislave pripravljena 
još i prethodnim razgovorom lovaca, koji obasiže potpune tri 
stranice, a kulminira u tom, što lovac Đuro priča, da je na 
putu vidio babu! U prizoru lovaca Kvaternik hoće da bude i 
šaljiv; evo, od kakve je vrste njegova šala: 

Mato: Odavna sam ti kazivao i dokazivao, da te babje pripovijetke 
sa naravom baš nikakav savez ne imadu, daklem to se ne može niti pomisliti, 


a kamo da je i istina. Moj dragi, treba znati ovo vrijeme također nešto 
iz učene fizike. 

Gjuro: Kao da ne bi tebe mogla tvoja Lizika prevariti, niti je ona 
sve naravske znanosti popila; već su naši stari kazivali: »Gdje vrag ne 
može, tamo baba pomože«. 


Mato: Ha! ha! ha! tu bogme ti misliš, da je fizika kakova žena, o 
blaženo neznanstvo! Pustimo za sada tu dječariju na stran, pak se što o 
današnjem lovu porazgovorimo; kaži mi sada najprije, jesu sve stvari po- 
trebne pripravite, da odmah, kako se znamenje dade, gotovi budemo? 

Ovaj će citat dostajati, da se pokaže kvaliteta dosjetlji- 
vosti u epizodama »Miroslava«; sasvim tomu nalik i kuplet 
Josin, u kojem se slavi bezženstvo »prostih« (t. j. plebejaca) i 
nadmetanje Jose i Stjepana, dviju slugu, koji se — dakako — 
bore o sobaricu Milku. Lovci, koji su istresli svoje dosjetke, 
ne će se više nikada vratiti tijekom drame; svoj razgovor o 
lovu i oni započinju odlukom »da se porazgovore« ... 


Porazgovoriti se — to je tehničko obilježje čitave »drame« 
mladoga Kvaternika. Kad već ne zna, na koji bi način usporio 
radnju, autor uvodi kao epizode lica, koja nemaju u drami 
ama baš nikakva posla; takva je jedna sasvim suvišna figura 
ubogar. Ondje pak, gdje dijalog ipak teda negda mora da 
dozrije do bilo kakve akcije, u »Miroslavu« se lica gotovo na 
komičan način natječu, da si tu akciju, ako ne odgode, a ono 
barem dopuste istom za nekoliko časaka kasnije. Na takvim 
mjestima lica, koja govore, jedno drugo podstrekavaju, neka 
se što brže raspravi stvar — a to samo podstrekavanje nije 1 
opet ništa drugo nego retardacija. »Reci brzol« — »Učini 
brzo!« — ovakve riječi u »Miroslavu« nisu rijetke, ama služe 
samo tomu, da taj, koji je imao »brzo reći« najprije gubi vri- 
jeme tumačeći, zašto istom sada govori. Pravi je sujet »Miro- 
slava« neprestano zakašnjivanje svega — i ako bi se potražila 
vrsta poezije, koja je »Miroslavu« po svoj biti najmanje nalik, 
bila bi to drama. Upravo je nevjerojatno, kako figure ove 
»drame« puštaju maha svojoj razgovorljivosti i u takvim tre- 
nutcima, kad je psihološki moguća jedino najveća žurba i za- 
prepaštenje. U jednom od zaključnih prizora trećega čina »Mi- 
roslava« sluga Joso donosi glas, da je Miroslav pokušao sam 
sebe ubiti. 

Joso: (dotrči naglo u sobu). Oprostite, gospodo, da tako na naglo 
podstavljam se razgovor pretrgnuti. Molim, je li ovdje g. Slavoljub? 

Slavoljub: Zašto? Evo ga! 

Joso: Gospodine! Vaš sin se u prestrašnih nalazi trenutkih! Teškom 
samo mukom pojde mi za rukom izbaviti ga. Sada treba da vi ostalo pre- 
priječite. 

' Slavoljub: Bože! što ti to ovdje govoriš? Gdje je moj sin? Govori! 
Je li jošte živi? : 

Joso: Kako kažem, gospodine, izbavih ga za sada, ali ja ne stojim 
dobro za buduće; jerbo namjesto da mi je zahvalio, kazaše: »Pofali li 
jedno kolo, tada se drugo namjesti«. Što pod ovima riječima stoji sakri- 
veno, samo onomu je dobro poznato, koji g. Miroslava poznaje. Daklem 
ne štentajte. 


Slavoljub: A gdje je sada? 

. Joso: Kod kuće. Zaista vrijedni se može kazati Radovan, koji ga 
uvijek umiruje, kao da je na smrt osudjen; on sada kod njega sjedi, dok 
vi dojdete. Vi tada vaš posao obavite, kako znate. ' 

Slavoljub: Oh! Da sam morao to doživjeti! 

Rudoljo: Slavoljube! Ti ne znadeš, da i mene kao i tebe ova vijest 
uznemiruje. Idi po tvom poslu odmah, da ne zakasniš, ja ću odmah za 
tobom. 

Pa Predočimo sebi točno prizor: otac doznaje, da mu je siri 
izbjegao smrti. Glasnik, koji to javlja, (Joso) ima vremena davati 
savjete; otac Miroslavov sluša sve to i — ne žuri se. O žurbi 
o potrebi, da se nešto učini, govori i Joso i Rudolf — ali it 
bi oni i dalje ostali, da se »porazgovore«, kad ne bi autor 
scenu prekinuo ipak jednim novim faktom. Na crkvi naime 
zacinka zvonce i Joso, držeći da je Miroslav mrtav, kaže »Bo 
mu daj duši lakol« ' : 

Ali i taj alarm nije još pravi alarm. Miroslav je živ i 
umrijet će istom dva tri prizora kasnije. Monolog prije smrti 
već je citiran u našoj analizi, smrt sama opet je primjer, kako se 
autor teško odluči na to, da radnju pomakne naprijed. Miro- 
slav se, Popivši otrov, razgovara sa Ljudmilom, grli oca i pra- 
šta sa svim glavnim licima drame. Liječnik izjavljuje, da mu 
nema pomoći, ipak Miroslav imade još snage za duge razgo- 
vore, pače i o tom, kako će se Joso vjenčati s Milkom. 


Miroslav: Zahman je tajiti onomu, koji se smrtjom bori, da ga 
smrt ne čeka; samo otvoreno kažite, da za mene spasenja ne imade. Jelte? 
Gospodine ljekaru, ne tajite, ja rado umiram. 

Fernando: To ljudima nije moguće znati, što Bog opredijeliše; ja 
ništa ne znadem — 
Miroslav: Pravo ste kazali. Sa svim tim ja osjećam, da moj život 


k — koncu, k — svrhi se približuje. Da vendar u vjekovitoj vašoj misli 
ostane Miroslav, — čujte stražnje riječi moje. Ljudmilo! mila Ljudmilo! 
ja vas veoma ljubih, — ali kad narav ne htje, da se srca naša združe, 


neka nas barem vez prijateljstva većma zaveže, da bude jedan, koji na 
mom grobu suzu prijateljstva hoće roniti. Ja vama želim kao mojoj pri- 
jateljici, da s vašim suprugom sretne i vesele dane sprovodite. Ljubite se 
vjerno i štujte ljubav, jerbo prava .ljubav je nešto krasnoga u naravi. 
(Od sada u govoru ga grčevi, koji ga lome, miješaju). Ljubezni Dragutine, 
ljubite vjerno Ljudmilu, ona je vrijedna ljubavi. Radovane! ti stojiš u 
kutu, koji si mi među prvima u srcu mome; stupi bliže, podaj desnicu: 
tvomu prijatelju. (Radovan učini; zatim se obazre i suze iz svog oka 
zbriše). Sada k vama, mili oče, obratim se, nemojte tugovati, sprovodite, 
ako ne u veselju, barem u zadovoljstvu dane blage vaše. Vi ste mi, oče, 
Život dali, a — ja ga sebi oduzeh — to moć naravi zahtijevaše. Haiti, 
Joso, si ovdje; hvalim ti na tvojim trudom i za tvoje krasno srce. Bog 
ti dao, da bi bio sretniji u ljubavi kao sam ja. : 

Joso: Gospodine, ja vas uviek ljubih. 

Miroslav: To sam iskusio, vrijedni Joso! Ali ja već vidim, ja se 
moram od vas odaljiti. Ljudmilo! Zbogom dušo! 

Ljudmila: (Žalosno se k njemu približi) Miroslave! Prijatelju, ti 
me ostavljaš? Oh! Bože! 

Miroslav: (prime je za ruku i poljubi joj ruku) Ljudmilo budi 
sretna! Dragutine, "stupite bliže! (Dragutin dojde blizu; Miroslav sklopi 
njihove ruke skupa) Što Bog zaveže, to čovjek nek ne razveže. Ljubite se 
uvijek vjerno, to mi morate prisegnuti obadva. 

Dragutin: Tako mi Boga, ja ću ju do smrti ljubiti. 

Ljudmila: To isto i ja obećajem (poljubi Dragutina). 

Miroslav: O! sada sretno i zadovoljno vas ostavljam. Već vidim, da 
me ostavlja moć — jur se crni pred mojim očima. Oče, zbogom ostanite, 
nemojte tugovati za menom. Gospodine Rudolfe, molim vas, ojačite ga u 
žalosti, to i sve druge molim; molite se k Bogu za mene; naskoro će se 
vidjeti, kakva je moć odbačene ljubavi. Ljudmila! zbogom! Dragutine, 
oče i svi, zdravstvujte — ja odlazim. Radovane, prijatelju srca moga, 
zbogom! (iznemogne). 

U prvoj polovici, ovaj je oproštaj sasvim katehetski; ovako 
odgojitelji pišu svojim gojencima, koje su pratili do muževne 
dobe i kojima u brižno obrađenim poslovicama šalju upute 
života. Loci communes posljednjeg  Miroslavljevog govora 

nemaju ništa mladenačko; on umire sa mudrim savjetima 
na jeziku, pasivan prema smrti, kako bijaše pasivan prema 
e 

životu. 


Kvaternikov »Miroslav« ne može pobuditi zanimanja svo- 
jom radnjom, jer radnje gotovo i nema, a u koliko je ima, 
ona se lomi i o strn i o grm. Šta više, ta se »radnja« sastoji 
upravo u odricanju Miroslavljevu od početka; zaplet s pismom 
sam je po sebi samo jedno sredstvo, da Miroslav može za je- 
dan čin više produljiti svoju odluku, ne odlučiti se ni na što 
novo. Lica u »Miroslavu« ne sudaraju se ni u kakvim sukobima 
etičke ili socijalne prirode — one sitne aluzije o razlici dru- 
štvenog položaja između Ljudmile i Dragutina ne utječu ozbilj- 
nije na razvitak Miroslavljeve nesreće. Oci i sinovi, matere i 
kćeri u ovoj drami nisu nego sasvim shematični uzorci pro- 
sječne građanske drame Kotzebuovskih vremena; u »Miroslavu« 
nema ništa lokalno; — događaj mogao bi se zbiti doista u 
svakom »glavnom gradu«, koji bi imao razmjere ondašnjega 
Zagreba. Pisano u predvečerje oružanog sukoba Hrvata s Ma- 
džarima, Kvaternikovo mladenačko djelo ograničuje se na obi- 
teljsku ili ličnu tragediju, bez ikakve sveze sa istinskim živo- 
tom g. 1844. u Hrvatskoj. No kolikogođ su sva lica »Miroslava« 
daleko od izvanjskog života, kojim je u slutnji skorih nevre- 
mena političkih morao živjeti i mladić Eugen Kvaternik, toliko 
je više značajna briga autorova, da na tenane raspravi svoju 
temu o »moći odbačene ljubavi«. Uzeti objektivno, njegovi 
ljudi u »Miroslavu« gotovo i nemaju individualnosti, karakte- 
rizirani nisu nikako i govore svi istim stilom. Njihove riječi 
nemaju odzvuka života, njihove kretnje nemaju plastike. U 
sva tri čina jedno te isto dosadno i prazno rezoniranje, sa oči- 
tim nastojanjem, da se obiljem riječi nadomjesti siromaštvo 
događanja. Osim sasvim izvanjske razdiobe u čine i prizore, 
»Miroslav« nema nikoje biljege drame; najveći dio rukopisa 
zapremaju monolozi, a i oni razgovori, koji se vode u dvoje i 
u troje, redovno samo ponavljaju ono, što su glavna lica o sebi 
rekla u monolozima. 

Ali »Miroslav« nije samo drama bez dramske snage, nego 
je i kao književni pokušaj po sebi sasvim neuspjela stvar. No- 
velistički, da tako rečemo, značaj Kvaternikova mladenačkog 
djela dao bi se napokon i podnijeti, kad bismo u toj drami 
mogli osjetiti iole jaču žicu beletrističkog talenta. No toga 
nema; osim urednog, ali neindividualnog i pače prilično biro- 
kratiziranog stila, Kvaternikov pokušaj ne odaje nikakvog znaka, 
da će pisac »Miroslava« jednom biti zanosan govornik i smioni 
publicista. Unatoč lijepo ispisanom i dozrelom rukopisu sveščić 
»Miroslava« sasvim je neuspio plod želja književne slave, 
koju Kvaternik na ovom polju očito nije mogao postići. Djelo 
je njegovo početničko, suhoparno, bez života, »Miroslav« je 
samo imitacija drame i ne uzdiže se iznad razine. veoma slabog 
diletantskog vježbanja. ' 

Pošto smo, posmatrajući i istražujući građu Kvaternikova 
djela, došli do ovog sasvim negativnog suda, ostaje ipak pita- 
nje, koje bi u izvjesnom slučaju moglo biti i važnije nego li je 
rasprava o književnoj vrijednosti Kvaternikova prvijenca. 
Treba naime razvidjeti, da li ovo djelo, kojemu smo porekli 
pravo da vrijedi kao djelo umjetničko, ne odaje u svom psi- 
hološkom sastavu kakvih posebnih crta, koje bi mogle objasniti 
psihu autora. »Miroslav« ne treba biti dramom i po tom bu- 
diti naše zanimanje; Eugen je Kvaternik takva ličnost u hrvat- 
skoj novijoj političkoj povijesti, te bi i bilješke njegovih notesa 
imale vrijednost. Pita se dakle, što znači »Miroslav« ne kao 
djelo dramsko ili književno nego kao jedna mladenačka ispo-. 
vijed Eugena Kvaternika, bez obzira na njezine formalne 
estetske kvalitete. Zaključivši, da »Miroslav« ne predstavlja 
nikakav dobitak za hrvatsku knjigu, nismo riješili o tom, koliko 
ovo djelo prinosi priloga za Kvaternikovu biografiju. Kad je 
riječ o Kvaternikovu »Dnevniku«, svatko će pored zanimlji- 
vosti sadržaja rado zaboraviti neuređeni oblik; tako isto mo- 
ramo u »Miroslavu« gledati prije svega dokumenat, prilog psi- 
bologiji jednog istaknutog individua. U tom slučaju bit će 
gdjekad i bolje, što je ispovijed naivnija: dokumenat je o duši 
s tim autentičniji što je manje ukliješten u umjetnički oblik. 

Što je ličniji ovakav psihološki prilog, to je i vredniji, pa ma- 
kar nas i umarao svojom tromom ili nesaveznom formom. Mo- 
nolozi u »Miroslavu«, kad bi nešto odali o duši Kvaternikovoj, 
bili bi dosta dragocjeni i bez obzira na beletriju. Zaboravivši 
sasvim na konstatacije o umjetničkoj vrijednosti Kvaternikove 
drame, trebat će da se potrudimo naći u njoj svezu s Kvater- 
nikovom ličnosti i da se zadovoljimo dokumentarnim njezinim 
značenjem, u koliko ga ima. 

Eugena Kvaternika poznamo u svoj njegovoj intimnosti. 
Dnevnik, koji je točno vodio u godinama svoje emigracije iz 
Hrvatske, otkriva u punoj iskrenosti njegovu doista ispaćenu 
dušu. Probijajući se svijetom Kvaternik je lutao i u političkim 
svojim idejama; razočaranja dovodila su ga u više prilika do 
toga, da je spaljivao idole, kojima se je nekad klanjao. Nego 
sam razvoj Kvaternikovih nazora o svjetskoj politici i njegova 
ogorčenja na Ruse, Talijane i Francuze na ovom mjestu ne 
ulaze dublje u opseg naših razmatranja. Dosta je, da ustano- 
vimo dvije osnovne crte Kvaternikove psihe, koje se razabiru 
na gotovo svakoj stranici »Dnevnika«. Eugen je Kvaternik 
prije svega i nada sve čovjek vjerujući. Kod svake važnije 
odluke, kod svakog jačeg obrata u životu, Kvaternik osjeća, 
da je u izravnom dodiru s Bogom. On nije samo vjernik i 
kršćanin, nego je katolik, koji se moli svaku večer i u duševnim 
i materijalnim krizama života utiče se Majci Božjoj. I u svoj 
politički poziv vjerovao je Kvaternik najviše zato, jer je imao 
potpuno pouzdanje u to, da sam Bog upravlja njegovim živo- 
tom. Kad ide na kakvu važnu audijenciju, kad se trapi ka- 
kvom nejasnom situacijom, Kvaternik, osamljen u tuđini, na- 
lazi uvijek utočište u crkvi. Molitva ga krijepi više od razbori- 
tog predviđanja. Dapače — ovo predanje nadzemaljskoj Pro- 
vidnosti kod Kvaternika ima i svoj skrajnji oblik. On je mi- 
stik sitnica i pripisuje osobitu moć slutnjama. Sanja u podsvi- 
jesti ina javi, poput pravog istočnjaka pazi na sreću ili ne- 
sreću dana i brojaka. Religioznost i fatalizam osnov su svih 
njegovih mišljenja i čina. Hrvatski je narod izabrani narod, 
i on, Eugen Kvaternik, izabranik je Božji. Kad bijedne prilike 

Života zasjene ovu mističku njegovu viziju, on ne očajava, dok 
ima vjere u Boga i u zaštitu Djevice. 

Kakvo je, naprama ovom, iz »Dnevnika« dovoljno utvrđe- 
nom, mentalitetu Kvaternika muža, duševno stanje mladića, 
koje — i sam još mladić — crta u »Miroslavu«? Da li se ova 
mistička crta očituje u značajevima, koje je kao protagonista 
postavio u svoju mladenačku dramu? U »Miroslavu« —.kako 
smo ustanovili potankom analizom — ima i prilična doza pe- 
dagoškog razmatranja, dobri savjeti nisu rijetki, uzori se ističu 
u razgovorima starijih i mlađih; Miroslav sam docira i sebi i 
drugima do u samu smrt. No za čudo u sva duga tri čina 
drame, osim nekih u razgovoru uobičajenih fraza, nema ni spo- 
mena o kakvom jačem vjerskom osjećaju. Miroslav naprotiv, 
tumačeći svoju nesreću, pripisuje ju uvijek »naravi«; u pro- 
dici, kojom se oprašta od svojih milih, pošto je ispio otrov, 
nema ni spomena o tom, da bi samoubijstvo bilo grijehom. 1 
Miroslav i ostala lica zazivlju doduše Boga u času straha i 
vape ga u pomoć, no Miroslav se niti in articulo mortis ne 
obraća Bogu; ni on ni njegovi ne govore o vjerskoj utjehi. 
Miroslav smrću hoće da postigne sreću, koje nije postigao ži- 
votom, a ne govori o smirenju. Sva su njegova rezoniranja 
potpuno egocentrična; praštajući se sa svijetom, Miroslav 
izriče govornički blagoslov svojoj okolini, kao da čita odvjet- 
nički smišljenu oporuku. Njegova odluka, da se ubije, nema 
u sebi ništa mističkoga — on ju najavljuje u svojim monolo- 
zima kao logičnu nuždu i izvršuje polako i promišljeno, kao 
da podcrtava zaključnu brojku svoga životnoga računa. 

Kvaternikova mladenačka drama dakle još ne zna ni za 
iole dublji vjerski osjećaj; mistika talismana i sudbonosnih 
dana pogotovo nema mjesta u »Miroslavu«. U jednom prizoru 
autor se pače neizravno ruga plašljivom sujevjerju. Lovac 
Duro vjeruje, da babe donose nesreću i da zec ne smije pre- 
trčati preko puta; lovac Mato proklinje DĐurinu »bedastu pa- 
met«, pošto Đuka imade »već tri puta jedanaest godina«, pa 
još može »vjerovati tako budalasto«. Znamo, da Kvaternik 
nije svojih prizora nizao u namjeri, da svaki put kaže nešto 

osobito, nešto svoje i nešto važno, nego njegovi ljudi govore 
zato, da se govori; ne ćemo dakle ni ovom razgovoru lovaca 
pripisivati kakvu naročitu značajnost. Ipak nema sumnje, da 
Kvaternik, onaj Kvaternik, kojega poznamo iz »Dnevnika«, 


ne bi nikad upisao u svoje kasnije djelo ovakvu porugljivu 


opasku o slutnjama. Tražeći svezu između teme »Mliroslava« i 
kasnijih ispovijedi Kvaternikovih, ne ćemo se moći ustaviti ni 
pri vjerskom ni pri mističkom momentu. Miroslav ne gleda u 
nebo i ne dršće ispred tajnovitih odluka Providnosti; on je 
svoju sudbinu providio sam i otkrojio sebi smrt. 


Ali ta je sudbina ipak potpuni fatum. Miroslav je kao 
psihološki tip pasivan, jer je apriorno uvjeren o kukavnosti 
svoga života. Sav se svijet veseli, samo je on osuđen, da bude 
nesretan. Miroslav ne pita sebe, da li je zaista u toj njegovoj 
ljubavi jedina sreća, Štoviše, on ni ne kuša, da se potpuno 
uvjeri o tom, da li ga Ljudmila ljubi. Miroslav je preosjetljiv, 
on je neke vrste Werther, i to još melankoličniji radi toga, 
jer sebe drži žrtvom, koja nikako ne može uteći udesu. Kva- 
ternikov junak plače od prvoga prizora prvoga čina do kraja 
kao da nariče na svom vlastitom sprovodu; ne odluči se ni na 
najmanje djelo, a kad ipak Ljudmili napiše pismo, ne brine 
se pravo ni za to, što se tim pismom događa. Ono, što je po- 
grješka »Miroslava« kao drame čini i pogrješku Miroslava- 
čovjeka. Radnja je nemoguća i suvišna zato, jer se je Miroslav 


tako uživio u svoju ulogu nesretnika, da u njoj regbi i uživa. 


Ne govori nikad o svojoj vrijednosti ili o djelima, koje će 
izvesti, da steče Ljudmilinu ljubav — kao da ga mori sušica, 
on je moren svojom nevoljom; riječi o sreći i nesreći jedine 
su, koje mu naviru na usta. Žali sebe, ali se ne trgne u svojoj 
boli; pošto mu Ljudmila ne uzvraća ljubavi, on nije više ni 
čovjek. Taj ultraromantičar, kako ga je Kvaternik orisao, 
doista gotovo nema ni exterieura; ne znamo ni tko je ni Što 
je — on je ljubavnik i to nesretni ljubavnik an sich. Ispraćen 
sa cinkanjem mrtvačkog zvonca, Miroslav umire kao neka 
suha sablast, koja se je skitala pozornicom kroz tri čina drame; 
njegove riječi o prijateljstvu s Ljudmilom doimlju se kao 

fraze, jer ih izriče umirući čovjek, koji nije nikad živio nalik 
čovjeku. U stvari, Miroslav. nema nikakvih dodira s ljudima 
— on je skrajnji egoista jednoga osjećaja, koji je tako jak, 
da ga i ubija. Njegovoj žalosti nema lijeka, pa ju na kraj 
kraja nit ne zove žalošću, jer je razdražljivost radi nesreće u 
ljubavi njegovo normalno čuvstvo. Dapače — ta je nesretna 
ljubav tako apsolutno obuzela Miroslava, da on — u svojoj 
skrajnjoj osjetljivosti — osjeća i neki ponos, što je tako nesre- 
tan. Kad se odluči na smrt, gotovo se prijeti Ljudmili, da će 
tim dokazati, tko umije pravo ljubiti. Ljubav, koja se doka- 
zuje samovoljnom smrću, to dakle ima biti vrhunac sentimenta. 
To je tajna onog drugog naslova »Miroslava«, koji govori o 
»moći odbačene ljubavi«. 

U čemu je moć? Miroslav uzalud uzdiše, uzalud piše Ljud- 
mili, uzalud ju posjećuje i govori o svojoj ljubavi. Njegova 
ljubav ne uspijeva nikako, da se nametne; ona ne pokušava 
nikakve spletke, nikakve zamke. Miroslav zna od početka, da 
mu je »suđeno u nevoljnom stališu današnjem uvehnuti« i 
povlači se u svoju »nesreću«, i ne misleći na to, da li bi čim 
mogao nadbiti svoga suparnika. Naprotiv, Miroslavu se očito 
sviđa poza uvrijeđenog, odbitog i zato nesretnog ljubavnika. 
Sam kopa neprestano po svojoj rani — ali se nipošto ne na- 
oružava, da bi bilo kako ranio protivnika. Kakva dakle »moć?« 
Očito ona nije u aktivnosti, koju traži život. Odbijena ljubav 
u »Miroslavu« ima snage samo zato, jer je već urodila nesre- 
ćom. Moć je njezina u tom, što ona izabire skrajnje sredstvo 
t. j. smrt. Miroslav, da zaprepasti svoju okolinu, ne žaca se 
popiti otrov — jak je u osveti, koja uništava i samoga njega. 
Ljudmila, kad bude saznala, kako ju je silno ljubio, reći će: 
»Budi mu laka zemljica!l« Odbijeni ljubavnik izvršit će samo- 
ubijstvo, da gane svoju nesuđenu — to je moć odbijene ljubavi 
i te moći uzvraćena ljubav nema. 

Kvaternik je, odabravši dvostruki naslov svojoj drami, 
izrazio nesumnjivo njezinu ideju. Moć odbijene ljubavi, o 
kojoj govori i koju napokon i dokaže svojom smrću Miroslav, 
u stvari je skrajnja posljedica one hipersenzualnosti, koje je 

pun i prepun svaki čin drame. Ta je »moć« u bitnosti sam 
prkos i rođena je u bezgraničnom egoizmu. Vrludajući između 
sreće i nesreće ovaj hrvatski Werther tako je zaokupljen svojim 
ljubavničkim udesom, da mu preostaje jedina zadovoljština u 
ganuću, koje će pobuditi svojom smrću. 

»Moć odbijene ljubavi« nije dakle ništa drugo nego m o ć 
prosvjeda. Kvaternik, koji se u »Dnevniku« pokazuje pot- 
punim vjernikom i sav se povjerava Providnosti, ne sustaje u 
»Miroslavu« ni pred istim samoubijstvom, kad se radi o tom, 
da bude dokazana intenzivnost osjećaja. Miroslav pošto nije 
saslušan kao ljubavnik, hoće da ga čuju kao samoubojicu. 
Osjećaj je tako porazan, da i sama smrt ne vrijedi ništa više 
nego kao jedan oblik, da se osjećaj ispolji. Odbijena ljubav 
imade oružje samoubijstva i njim prisili neprijaznu okolinu, 
da ju prizna i uvaži. Ideja je bizarna i moguća u onom vre- 
menu, kad je preosjetljiv ljubavnik bio omiljeni »junak« 
romantičnih zanosa, koji su počimali pri mjesečini a svršavali 
pri otrovu. No nije li ovaj Miroslav Kvaternikov možda govorio 
dijelom također iz iskustva autorova? Drama je očito pisana pod 
dojmom lektire, ali držimo, da bi teško bilo shvatiti toliki talog 
stalnog ogorčenja u drami, da Kvaternik nije sam osjetio 
dobar dio te nesreće ljubavne, o kojoj neprestano govori Mi- 
roslav. Ona ista blagoglagoljivost, koju smo ustanovili kao 
osnovnu pogrješku Kvaternikova dramskog pokušaja, mogla 
bi poslužiti kao dokaz, da je autor bio veoma blizu svojemu 
sujetu. »Moć odbačene ljubavi«, ako se shvati kao produkat 
ljubavničkog iskustva Kvaternika đaka, može vrijediti kao opći 
primjer sentimenta, koji prelazi preko svih obzira. Ali, ako 
bismo u toj »moći prosvjeda«, u toj žrtvi života pokušali otkriti 
koju citiranu crtu Eugena Kvaternika, kasnijega muža, emi- 
granta i ustaše, koji pada prije bitke — zar ne bi ipak nit 
vodila od »Miroslava« do proklamacija rakovičkih? Mlađahni 
je Kvaternik, doduše samo u ljubavnoj nevolji, slavio u »Miro- 
slavu« konačni prosvjed, koji ne preza ni od smrti od vlastite 
ruke; nervozni i do trzaja osjetljivi Kvaternik bune zapečatio 
je svoj politički prosvjed, srćući u sigurnu smrt. »Miroslav« 

je djelo nedozrelo i početničko, bez vrijednosti književne i bez 
interesa socijalnog; no po svojoj ideji o moći, koju dobrovoljac 
smrti izvršava ganućem, ova mladenačka drama ima u sebi 
regbi slutnju Kvaternikove katastrofe. U tom je i sve značenje 
rukopisa, koji je dragocjen zato, što je pisan onom rukom, 
koja je — poslušavši vanživotni i nadživotni trzaj osjećaja 
— gotovo istim slovima, kako na ovim stranicama »pravah slu- 
šatelja«, pred Rakovicom potpisala Eugena I., kralja hrvat- 
skoga. 

ĐURO VILOVIĆ 


PRIČA 


— Tomaso, malo jače Tomaso. 

Vozač Toma, sin Tomin, čiji je pradjed Toma sišao sa 
brdina, odbjegao i polatinio se pred jedno stoljeće, nastavi da 
vesla jednakim tempom i snagom. Ni ne pogleda na krmu. Zna 
da tamo sjede one dvije, suhe i ponosne gospe pod suncobra- 
nima, s dugim rukavicama, u kroju davno zaboravljenih vre- 
mena. Zna i da sjede važno, da važno drže suncobran u hla- 
dovini. 

Tako je svaki put kad ih vozi u posjete. Uvijek uz obalu, 
koja je još od podne zasjenjena, uvijek po mirnoj površini 
mora, koje je malo i okruglo kao kakvo morsko jezero. Na 


drugoj strani po velikim i visokim brdinama se razlijeva sjetna . 


rumen sunca, koje zapada za tvrdo, nijemo i slijepo kamenje. 

Barka puzi površinom i nosi.suhe gospe, kojima je sve 
važno. Sabrano i važno kao da su gledane od milijuna ili kao 
da su igrači neke ukočene, skrućene kvadrile. 

— Tomaso, malo jače Tomaso... 

To nije zbog njega ni veslanja. Tako govore gospe kad se 
voze u posjete. 

Barka pristaje uz mandrać neke visoke i prazne kule bez 
života. Svejedno koje, sve su prazne, visoke i bez života, uz sve 
je po jedan mandrać. Gospe ustaju. Vrlo važno, vrlo cerimo- 
nijalno pružaju Tomasu ruku da im pomogne na obalu, na 
stijene mandraća, a onda se dostojanstveno i polako penju 
kamenitim stepenicama u kulu. 

— Evo nas, evo... Ajme meni, zakasnile smo. Naš Tomaso 
nikad s mjesta. Prolijenio se. 

— Najeo se. 

— Ajme, ti današnji sluge... 

— Ta posluga. Nikud se ne dospije... 

Pružaju ruke i rukavice, ljube se i pozdravljaju. Sve 
važno, ljubazno, široko i milostivo. 

Sjedaju. 

— Kakva je vrućina danas.. 

— Mnogo je vruće. 

— Ja ne pamtim takve vrućine. 

— A kada, gdje? Nikad! 

Pauza. O vrućini se nema što da kaže više. Danas je naj- 
veća. I jučer je bila najveća i sutra će biti najveća, sve pod 
hladom, koji u podne zakrili obalu, kuće, vrtove i visoki kameni 
zvonik crkve, koju zgradiše bure, oluje, uragani i taifuni . 

— Što li prođe danas onaj veliki parobrod, a što li ca 

— Stranci.. Voze se i uživaju u ovim našim ljepotama. 

— Samo koliko ih je. Pola svijeta se obreda... 

.— Prekrasna je naša Boka.. 

— Jedina na svijetu... 

— Svaki dan bar po jedan veliki parobrod. Dođe i vrati 
se. Naužije se svijet ove naše ljepote i okrene... 

— Maro moja, jesi li čula? 

— A što, bona ne bila? 

— Kapetan Niko dolazi.. 

— Kapetan Niko? 

— : 

Mlađa gospa problijedi, zadršće i ustane. 

.— Dolazi? Tko vam je to rekao? 

'— Cio svijet to zna. Pisao je o oko Giuliju, da mu 
dade popraviti kuću i da mu uredi bašču. 

— Mama, idemo... Mrak je.. 

Oproštaj dug, ozbiljan, važan. Osmijesi, pozdravi, ruke. 
rukavice, poljupci i pratnja. 

— Dođite k nama. Čekamo vas u subotu... 

— Zna se. 

— Zbogom, do viđenja. 

— Zbogom. 

— Zbogom. 

— Tomaso, malo jače Tomaso... 

Nijemo kroz suton nad morem klizi barka uz tamnu obalu, 
sa koje sve tamnije i sve gušće sjene upadaju u vode i sablasno 
ih rišu, paraju i žderu.. 

— Tomaso, malo jače, Tomaso... 

Ustale su, s njegovom pomoći stupile na stijene svog man- 
draća pred bijelom nijemom kulom. Nisu ga ni pogledale. 

— Baš je bilo prekrasno. 

— Prekrasno, mama... 

— Tebi nije dobro? 

— More mi je naškodilo. Vožnja me je smutila.. 


— Nesretni Tomaso, tako se prolijenio. Ja ne znam što ' 


ćemo s njim... Toliko me taj nesretnik najedi. 
—1Ion se vraća. Već mu je i vrijeme... 
— Tko to? ' 


— Kapetan Niko.. 

— Jes, jes.. ona nesreća od čovjeka, kapetan Niko.. 
' — Mama? Krikne djevojka bolno, umoljivo, i pogleda 
majku pogledom punim tople i iskrene molbe, da ga poštedi. 

Stara gospa pogleda mlađu s upitom i očitim nerazumije- 
vanjem. 

— Pa on nam nije ništa zlo učinio, majko. 

— Jes, jes, milota od čovjeka .. Krasni su naši ljudi. Sam 
gospodski svijet. Kapetan Niko je gospodin i vrlo ga cijene naši 
kapetani.. 

— Znaš li da se i u novinama čitalo o njemu. 

S. Jes, jes. I u novinama... Junak je on. Što je ono bilo, 
ne sjećam se, ajme meni, moja pamet — kao da starim... tako 
me slabo služi. 

— Spasio je brodolomce uz najveću opasnost. 

— Da, sjećam se. Dobio je medalju, a i novaca. On je 
bogat čovjek. Sada dolazi da se odmori, počine. Krasan je to 
čovjek, dijete. Vidiš, baš nam je nekad mogao i da se javi, da 
nešto napiše... 

— Pisao je. 

— >? 

— Znaš da nam je čestitao novu godinu. On će nas i posje- 
titi, ja sam posve sigurna: doći će k nama. Ajme meni, samo da 
ne dođe. 

— Da ne dođe? Zašto ne bi došao? Pisao je, pa može i 
doći... A kada je to čestitao? 

— Jednom.. Rekla je plaho kćerka i promijenila boju 
lica.. 

Ustala je i pristupila k prozoru. Gledala je nekuda, a ni 
sama ne zna kuda. Gledala je samo zato, da se više ne bi 
govorilo o pismima ni o kapetanu Niki. Ona se o njemu nije 
nikad s majkom razgovarala. Nikad do večeras nije spome- 
nula čestitke, a pisao joj je često. Svako malo joj je odnekuda 
iz dalekog svijeta poslao razglednicu i pozdrav... 

— Pod ovom prekrasnom pagodom ne mogu a da ne pri- 
znam da sam mislio na Vas. Mnogo pozdrava. 

— Prije odlaska sa Ceylona samo kratak, ali iskren 
pozdrav. 

— Ploveći između Scile i Karibde, sjetite se da smo o tome 
zajedno slušali u školi. ' 

— Marsilja je grad strašnog trgovačkog štropota, pijanih 
vina i neljubljenih ljubavi. Ja sam u Boki, gdje se ne trguje 
i gdje su ljubavi bez buke... i 

— S afrikanske obale šaljem misao i pozdrav. 

— Sjedeći na obali u Bambayu gledam tri velika paro- 
broda kako zakreću put naših krajeva. Gdje si, srećo, da me na 
njih prebaciš i više nikad ne vratiš pod ovo sunce, koje prži. 
Ginem za hladovinama Boke. 


, 

Karta za kartom, pozdrav za pozdravom reda se i okreće 
u albumu povezanu nervima, bolovima i sanjama stare dje- 
vojke. Ona im zna red, datum i sve najsitnije detalje slika. 
Točno zna za svaku sliku i svaki njezin potez. Sve su one oživ- 
ljavale, kretale se i živjele. Kuće su veselo kliktale suncu, koje 
prži, pagode se dimile od žrtvi i kada. Paome su potresale zele- 
nim granjem i primale kretanje eksotičnih ptičica oko vrhova... 

Na svakoj je stajao on: uspravan, crn sa žarkim očima i kratkom 
riječi — kapetan Niko. 

Uz svaku kartu proteklo je najmanje pola godine njezina 
djevojačkog života, tankih, suptilnih sanja i najčišćih osjećaja. 
On uvijek jednak, uvijek vedar i lagan, uvijek mio i njezin. 

Ona je na tim kartama nalazila komade njegova života, 
koji je njoj pripadao. O ničemu drugom nije mislio nego o njoj. 
Gledala ga je uz pagodu i uz palmu kako nostalgično boluje 
za njom. Ona je Boka, hladovina, mir. Ona je svijet bez trgo- 
vine i ljubav bez buke. Ona je njegova bol i njegov uzdisaj, 
kojim prati tri velika parobroda na zaokretaju prema našim 
krajevima.. 


— Valovi protiču, kao valovi rijeke. Jedan gura drugi i 
srljaju u beskonačnost. To su moji dani. Jedan gura drugi i 
srljaju u beskonačnost... Eto, tako mislim gledajući valove. 
I kad tražim, komu bih to kazao, to što vidim i što sam otkrio 
sličnost među morskim valovima oceana i danima moje mla- 
dosti, iskače mi Vaša slika. Vama to kazujem. Kazujem, ne 
mogu a da ne kažem... : 

Guraju se morski valovi, guraju se moji dani — u besko- 
načnost. 

Zbogom Alice. .! 

Odnesoše me valovi. Na drugoj strani beskonačnosti je 
Boka. Kad me valovi donesu u komađu, to će biti samo moje 
komađe, ali bez mene. Ne prilazi mi, ni ja ti prići ne ću. Naše 
lijepo odnesoše valovi: ponosno, gordo i razorno. 

Zbogom Alice! 

— Alice.. Zvala ju je majka.. 

—>? 

, sas Nesretni Tomaso, opet je otišao nekud. Dušu će mi 
izgristi. 

— Ne će majko, on će se vratiti još večeras... 

Tomaso će se vratiti još večeras.. Tomaso, zato je on 
Tomaso, i on se vraća svake večeri. Njega ne nose valovi.. 

Požalila je vitkog kapetana, koga nose valovi u beskonač- 
nost i okrenula je kartu. 

— Ovaj put krećem za Indije. Odlučio sam da posegnem 
za srećom. Ako je dohvatim, dovest ću je u Boku i svezat ću 
je pod prvi oleandar naše varošice. Ona će smjeti da se kreće 
samo od kraja do kraja, od prve do zadnje bijele kuće našeg 
mjesta. Umoran sam, žedan sam. Htio bi da otpočinem. Htio bi 
da pijem .. Htio bih, Alice.. 

Zbogom Alice...! 

Tako je stajalo napisano krupnim slovima preko jedne 
naslikane krajine svetoga Gangesa. Slova su zahvatala i preko 
neke hridine, na mjestima su se spuštala i do same vode ozna- 
čene plavo kao marine bokeljskih varošica sa pustim naseljima 
i tamnim zvonicima, od vremena i starine tamnim .. 


Koliko je puta on, smion i crn, skakao u tu plavu tekućinu 
svete rijeke, da dohvati sreću.. Ta je sreća neko čudno ptiče, 
koje se lelija na vodi posred rijeke.. To ptiče bi htio, uhvatiti 
dovesti do prvog oleandra naše varošice, da prelijeće samo 
mjesto od prve do zadnje kuće, a on? On da uza nju sjedi na 
balkonu i gleda u mirno more i u njemu okrenute slike mrtvih 
bokeljskih gradova.. Oni mrtvi, svi slavni sarkofazi, koje je 
prošlost izrezala junačkim relijefima slavne i bogate prošlosti, 
a njih dvoje mladi, puni života, krvi i stvaralačkog osjećaja... 

Tri godine su se eksotične ptice lelijale na sredini Gangesa. 
Tri godine je on posizao za njima bez uspjeha i bez promjene. 
Tri godine je zastao njezin djevojački život uz tu krajinu 
Gangesa. Problijedila je plava marina, osivila je čudna ptica, 
ishlapila su velika slova, koja su zahvatala i preko hridine, na 


. mjestima se spuštala do same vode, plavo označene. Pred nje- 


zinim očima, uz njezine osjećaje, uz sve tanje, sve bolnije i sve 
konkretnije sanje. 

Zvala ga je. Molila ga je u daljinama, da se vrati i bez 
sreće, bez ptičeta sa sredine Gangesa. Sve, sve neka izostane, 
neka ničega ne bude, samo on da bude. On, vedar, vitak 1 crn. 

Slala mu je misli, čežnje, osjećaje i sanje, a nikad ni jed- 
nog jedinoga slova. Ona mu nikad nije znala adrese, ona se je: 
bojala njegove konkretnosti... 

Tek četvrte godine na Badnjak je stigla nova karta s iski- 
ćenim borom: snijegom i svjećicama. ' 

_ Želim Buon Natale — Niko. »Buon Natale« bilo je 
štampano, a njegov rukopis je označio samo: »Želim« i »Niko«. 

Sve je ostalo kod sretnog Božića. Tu je kraj albumu, pos- 
ljednja karta, ali ne i posljednji djevojački dan.. 

— Buon Natale. 

_ Piše li Niko? Pitala je njegovu rodbinu. 

Nikad joj nitko ne reče, da se je oženio, a uvijek, kad je 
pitala, drhturila je od straha, da ne čuje za njegovo vjenčanje. 

Nikad nitko nije znao za album njezina djevojaštva. Ni 
majka ni Niko. 

Spominjale su ga gospe u posjetima. Uvijek kratko i nikad 
s naglasom. 

— Krenuo je put Engleske. 

— Treći je mjesec na putu iz Japana. 

— Zapovijeda ogromnim brodom Daphnis. Prvi kapetan... 

— Štediša je i krasne je pare zaradio, a sam. Majka i otac 
umrli, sestre su mu stare, majke. Brata nije ni imao. Sam 1 
bogat. 

Uleti tako ponekad odnekuda glas. Uvijek kratak i uvijek 
obal. Sami definitivni događaji, sudovi, konstatacije, koje 
govore svakomu potrebni minimum, a Alici tek početak nečega. 
Ona bi uvijek tek tada počela pitati i htjela bi slušati, ali nitko 
ne govori i nikoga nema, koga bi ona molila da govori. Ona je 
i na putu k crkvi i od crkve i na posjetu, svugdje jedna od onih 
koji se zadovoljavaju minimumom. Nikad nikome nije kazala: 

— Što još? Još govori, malo mi je.. 

Svako veče kad Tomaso, sin Tomin, dođe iz varošice, 
dočeka ga Alice: 

— Što je nova, Tomaso? Tko je došao? Tko je pisao? 

— Ne znam. Ništa nisam čuo. 

— A gdje si bio? 

— Pred crkvom sv. Petra 

— Sam? 


28 


_ Sam se samo umire. Bilo nas je tako, dosta. Bilo je 
mnogo kapetana. 

— O čemu oni govore? 

— O svojoj mladosti i o starosti mora. Pričaju, a što bi 
drugo. Sve je prošlo, a ostala je priča. Ništa od mladosti, od 
dugih putovanja, čudnih događaja i lijepih dama, koje su bile 
mlade i voljele ih: jednu noć, dvije, deset, jednog dugog puto- 
vanja, ništa od bogatih gozbi i vina iz najglasovitijih vinograda 
svijeta, ništa od svega, osim priče. To što imaju i što im je 
ostalo, to daju.. 

Pričao je kapetan Lucio večeras o svom crncu, koji je bio 
zao i nevjeran, a noštromo Vicko je rekao, da kapetan Niko 
ima dobra i vjerna crnca, koji ga čuva i dvori. 

— Tko je to noštromo Vicko? — pitala je žurno Alice. 

— Jedan tamo sa zapadnog kraja, pekov sin. Tri je godine 
putovao s kapetanom Nikom. 

— Pa šta priča? 

— Priča. 

— Šta, o čemu? 

— O svemu. Bio im je dobar taj neženja. 

— Još se nije oženio? 

— Nije. Dobar im je bio svakomu, tko je bio dobar crncu, 


.Kinezu, što li je... 


Prođu mnoge večeri i mnogi. Tomasovi povratci, a ne 
donesu ni jednog jedinog glasa o kapetanu Niki. Baš ga nitko 
nije spomenuo. Prođu mnoge godine, a da se u varošici ne spo- 
mene ime crnog vitkog pomorca, koji zapovijeda ponosnim 
parobrodom »Daphnis« i pazi na svog crnca, Kineza, što lije? ... 

Ona svaki dan čeka. Svaki dan ispituje Tomasa i kroz 
njegova prepričavanja svagdašnjih priča starih, umirovljenih 
kapetana proživljuje tolike velike, lijepe i bujne živote, od kojih 
je ostala samo priča. 

Svi su oni došli ovamo i donijeli jedino priču, da je pričaju 
ovdje, gdje je čitav kraj čaroban, kao oživotvorena fantazija, 
gdje se more pretvara u tolika jezera, koja miruju i tiho, tiho 
šapću podno tolikih ponosnih, bijelih starih kula, podno golih 

strmina planinskih, koje se nijemo i slijepo zrcale u jezerskim 
o iđe mjesec i pusti neomeđen mlaz srebra u te odi 
na dnu kojih je glatko more i snjegovi krovova i zvoni a. za 

Pomoli se iza crnogorskih visova sunce 1 nasmije kraj, koji 
plače od sjete starosti, davnine i praznih bijelih putova, kojima 
skoro nitko ne koraca... 

Čitav kraj je jedna nijema, ali konkretna priča... 

_ Ruši se palača starih Dobrilovića . . 

— Gdje su oni? . ' 

— Kažu ljudi, da još neki od njih žive u Odesi. 

— Ulegao se krov i ne će izdržati prvu zimu. — 

— Pod njim je nekad bilo bogatstvo .. Veselje, plesovi, 
ljepote... . .e 
_ Bio sam mali, tako mali, da se jedva sjećam... Počinje 
najstariji među kapetanima priču 9 sebi i o krovu Dobrilovića, 
koji ne će izdržati prvu zimu. Priča počinje s majkom, vatre- 
nom i lijepom gošćom ispod toga krova, a svršava s kćerkom, 
koju je kapetan volio, ali se nije njome oženio. — | 

— Bilo je, a od toga živi samo ta prića u meni... 

U beskonačnim noćnim razgovorima starih pomoraca 
oživljuje Boka: mlada, ponosna, bogata, viteška. Pljuštilo je 
zlato, veselje, ljepota, avantira i pobjeda. More je donosilo sa 
svih vjetrova, i dizala su se mjesta, zvonici, obitelji i junaci. 
Jedni su bili čuvari, plemićki čuvari zastave republike SV. Marka 
na Lagunama, druge je zvao ruski Petar Veliki, da mu obrazuju 
pomorski pomladak. Vojvode, biskupi, komandiri, vitezovi, ple- 
mići i bijele gospe kao golubice. Kipio je život, prosipalo se 
obilje, ljubilo se do delirija i nesvijesti. Na. 

— More je donosilo sa svih vjetrova brodove s bijelim 
jedrima i bogatim utrobama. ' . 

Gradile su se kuće, palače, dvorci i crkve od bijeloga ka- 
mena po nacrtima venecijanskih majstora i rimskih crkvenih 
arhitekta. 

Kupovala su se i brodovima dovažala preko mora djela 
umjetnika, japanske vaze, kineska svila i venecijansko staklo. 

— More je donosilo sa svih vjetrova... 

More je okrenulo srećom. Ono je prestalo donositi, pa je 
odnosilo ... Odnosilo je jednog gospara za drugim. Sve jednu 
za drugom divnu ženu s očima kao šapat mora, s koraljima na 
usnama, s obrazima kao izapranim plohama morske ploče.. 

— Odnosi more po svim vjetrovima... 

Sve se polako ispražnjuju domovi, zatvaraju se prozori i 
zatvoreni, slijepi bacaju sjetu mrtvila i zapuštenosti na tolika 
glatka i tiha jezera morska, koja u sutonima plaču tugom, u 
noćima snivaju mrtvačke sne, a u jutrima umorna boluju.. 

— Odnosi more po svim vjetrovima... 

Prazno stoje ostavljeni domovi, slijepo bulje u prostor i u 
vrijeme, i čekaju da ih nestane i iz priče. 

Krovovi čekaju i plaču nijemo. Krovovi pričaju nad jeze- 
rima priču o moru, koje donosi i odnosi. More ih je donijelo, 
more ih polako raznosi, raskopava i rasipa niz sve vjetrove. 

Nestaje krovova, upija ih i guta zemlja, raznose vjetrovi. 

Ostaju mjesta, gomile slomljenih krovova s nijemo raspla- 
kanom pričom: 

— Bilo je. Nekad je bilo: mladost, snaga, sreća, uspjeh, 
ljubav, ljepota i bogatstvo. 

— Odnosi more po svim vjetrovima. Donosi ponekad po 
nekog izmorenog kapetana s pričom. More ponekad ponešto 
pojača priču .. 

Pričaju krovovi, pričaju mjesta, pričaju stari pomorci.. 

Velika, opća, beskonačna priča i — ništa. 

Alice rasprpava po velikoj priči bar po neki fragmenat 
o kapetanu Niki. Svako veče ih traži i moli: 

— Brže, Tomaso, brže.. 

— Što su još rekli, Tomaso... .? 

— Kako je to bilo? Govori, Tomaso... 

— To o crncu, Kinezu, što li je. Drugo nisu rekli. 

— Nije se oženio? 

— Nije, gospo... ' 

Završio bi Tomaso, Tomin sin, nehajno, apatično, umorno 
is pokazanom željom, da ga ne pita ni više, ni dalje. 

Nije ga pitala. To što je čula bilo je malo, ali dosta, da 
sutra naveče opet moli i pita: 

— Gdje si bio, Tomaso. > 

_— Pred crkvom sv. Petra.. 

— Sam? : 

— Bili su kapetani . . I pričali... 

— Nije se oženio? 

— Nij SpO.. . . cd 

To i. sa gledajući kroz prozor i nevideći tihog 
morskog jezera ni gomilu rasplakanih krovova na pina. vje“ 
trovima. Gledala je po albumu i ostala je kod Tomasova: 

— ospo... . 

— ile Ž Začula je majku. Zvala ju je k sebi, ali je ona 
prije došla k moru. Pogledala ga je mirna, snena i sara 
njegovo tiho šaptanje uz obalu i mnoge mandraće ija pusti 
kućama.. Vidjela je i na suprotnim liticama posljednji Žar 
sunca: tugaljiv i bolan žar, prije nego utone za kamene visove . . 

Praznom bijelom cestom koračalo je nekoliko kapetana u 
laganim, bijelim uniformama. Prolazili su ispred njezina 
prozora. 

_ Noćas dolazi. Treba da ga dočekamo. 1 kapetan... > 
Nabrajali su mnoga kapetanska imena e svi su oni kraće ili 
duže s njime plovili .. Drug je, pošten je 1 veseljak je, a igra... 
No, kapetan Rudi dobiva partnera... 

— Šah? 

— I šah i štagod hoćeš.. »Briškolu«, pa nadalje, gdje se 
sjetiš.. Bit će veselije. 

— Kad nas vidi tolike na okupu? i . 

— Iznenadit će se. I ja sam se iznenadio, znaš kako je. 


More je more: otima i ždere i nikad za nikoga nisi siguran. 
More odnosi, more donosi. Na moru se sretaš, na moru rastaje. 
— Vidio sam ga posljednji put pred osamnaest godina na 
Ceylonu. Njegov je brod ušao u luku, a naš se je baš spremao 
na odlazak. 
— Niko? 


-— Mario! 

— Zbogom, 

— Sa srećom. 

Naš je brod otplovio, njegov je ostao u luci. Kasnije niti 
vidjeh ja njega niti je on o meni čuo. Gdje? Od koga? Ne 
bilježe se naši putovi ni naše godine. Dok si na mostu, na mostu 
si. Kad siđeš s mosta, dođe drugi, i brod plovi i more nosi. 

Znaš kako smo mali, a i veliki, vrag bi znao što smo: mali 
ili veliki? 

— Dolazi li on sigurno? 

— Telegrafirao je iz Splita župniku: Župniku — Prčanj. 
Neki jeste, svejedno koji je, a taj će kazati kapetanima pred 
crkvom, svejedno kojima, neki su svakako tamo. Svake večeri 
se skupe, gledaju po moru i pričaju, prekapaju po svojoj pro- 
šlosti. Toliko svi mi znamo o našem kraju, pa i on. I dobro i 
dosta zna. Doznali smo svi. Svi znamo: Kapetan Niko dolazi. 
Kuću su mu popravili i naći će se već neka stara rođakinja, da 
mu vodi kuću i da mu zatvori oči. Njih je u nas uvijek dosta: 
nezaposlenih rođakinja. Svejedno iz kojeg su koljena. 

— Alice.. : 

— Odmah, majko, samo čas.. Rekla joj je tiho okrenuvši 
se prema unutrašnjosti kuće i odmah se povratila k prozoru. 

Grupa bijelih kapetana je međutim toliko pošla dalje, da 
se nije razabirao njihov razgovor. 


— Neka stara rođakinja, svejedno koja... Ponovi Alice 


i ponovo se zagleda niz bijeli prazni put, kojim odoše kapetani 


u bjelini. Oni su odmicali sporo, lagano, razbacujući vrijeme 
i rečenice. Ne mjereći ni vrijeme ni rečenice. 

— Zar njemu na doček? ' 

— Odoše, da skupe kapetane? 

Svi su oni stari, apatični, i svi se tako teško miču. Oni se 
već godinama povlače tom bijelom, praznom cestom, koja vodi 
ispred kuća, između kuća uz obalu. Taj im je put duži od svih 
oceanskih putova. Nikad mu na kraj, pa da je jedva dug kilo- 
metar i pol. Uz njega, niz njega, kao vukovi zatvoreni u kavezu. 
Nisu ni žalosni ni mrgodni. Smireni i lijeni, brbljavi i ras- 
pričani. 


339 Hrvatsko Kolo 3 














Put pod njima, put ispred njih, put iza njih i priča među 
njima. To je njihov dan. Alici se učini da je to težak i dosadan 
dan. Ona nije ni mogla pomisliti, da će kapetan Niko biti 
s njima, da će biti kao i oni. On je još mlad, brz, okretan. 

On ne dolazi da umre u zemlji priča s pričom na usnama. 
Dolazi da nastavi život, što ga je tako dugo nosio sa sobom i 
kojega je fragmente slao na kartama ispod palmi, od pagoda 
i iz usijanih noći nad nepoznatim, dalekim lukama... 


— Alice.. Zvala je opet majka. 

_ Odmah. Silazim. Ozvala se i sišla je. 

— Tu sam. 

_ Da večeramo, pa da spavamo. 

— Opet večera, opet spavanje... 

_— Haha.. Nasmija se ona. — Tako mora biti. Tako cio 
svijet radi: večera pa spava. 

_— Neka bude.. Rekla je resignirano. Rekla je, da ne 
govori više. 

Po večeri je opet bila uz prozor i čekala je povratak kape- 
tana iz mjesta, gdje staju noćni parobrodi. 

Pod mjesečinom na suprotnoj strani stremila je sjenasta 
gomila starih krovova. Nijema, sjenasta gomila bez i jedne 
jedine luči, bez jednog laveža psa, bez pjesme i povika. Nad 
gomilom se izdizao sur, dugim vremenima omeljan nijemi zvo- 
nik. S njega je u noć ulijetao sablasni plač sove... 

— Ku-ku, ku-ku.. 

Nad zvonikom i nad sovom izdizale su se hladno, bešćutno, 
mjesečinom  oblivene planine. Mjesečina je isticala njihovu 
tvrdu golotinju, pustoš i prazninu. Ni traga čovjeku ni naselju. 
Tamo nema ni zvijeri, ni ptice se ne gnijezde po njima. Dolje 
sjenasta gomila starih krovova, opustjelo naselje i suri zvonik 
s kukavicom. 

— Ku-ku, ku-ku.. 

U bijeloj noći pritiska crna priča naselje, koje je nekad 
kipjelo od života, krovova, koji su krili mladost, kliktanje i 
Život. Stari suri zvonik odbacuje priču o noćima, kad je on pun 

v Ma . 
zvona čuvao stražu nad naseljem, spreman da u svakom času 
pokrene zvona u svojim oknima i zove ljude iza sna na 
opasnost . . 


.v : . . 
NI ne varira ne dočika novorođenčad, ne prati 
mladence, ne razbija oblake pu jine i 
ne munjine i ne ra i 
pa j zgoni zle 


— Ku-ku, ku-ku... 


Mai ora je i Pali Pobijedila je zvono i vječno svijetlo 
raznim tabernakulima i tugaljivo slavi j i 
I ana avi pobjedu e 
punim mjesečine. mae šeiPa 


— Ku-ku, ku-ku... 


' Iz daljine najednom prodre lagan, dalek šum, a odmah 
e se pokazaše i raznobojna svijetla. Dolazio je iz daljine 
velik parobrod i sjekao je glatku, mjesečinom položenu površinu 
malog morskog jezera. 

Parobrod je sjekao more i je šumj 

I rod e i ono je šumjelo, šumjeli su i 
veliki strojevi u unutrašnjosti broda. . M 
E done m. truplo broda s mnogim svijetlima. Micao 

: i sablasno kao da s mnogo počasti i 
prati pokojnika na pokop... m e mre? 

— Supruu Niko na posljednjoj plovidbi... 

PE sas ga je tražila u toj svijetlima išaranoj gomili što je 
po Be pne kog mjesecom kao zaleđenoj površini maloga 
. Znala je, da je on u toj čudnoj j ili i 

.da je j, sablasnoj gomili d 
dk osjeti stiskanje pod grlom, osjeti da ka 
lad. ražila se je, ali se cijela nije mogla naći. Svoju veći 
nije mogla prikupiti... tao 

Pričvršćena, upilj ilu, i 
, , upiljena u gomilu, išaranu svijetlima, osjeć 
je, kako ona postaje sve veća, jasnija i bliža. a bio 
kp se sa um ie ozva nekoliko puta. Tako se uvijek | 

nosi nekog kapetana iz ovog mjesta. T i 

dravi, prve počasti kraju priča i siti. PA RKNa 

— Je li ta sirena i zbog nje? je vj 
' g nje? Ona je vjeroval j 

dio tog glasa u noći svakako nju traži. i si a ii 

Činilo joj se tako jednostavno i naravno, da se on njoj 
najavljuje. Nema roditelja, nema braće ni bliže rodbine. 

— Da doziva jednu praznu gomilu nijemih krovova? Da 
se javlja starom, sivom zvoniku? 

— Zar je samo onako pisao karte i slao pozdrave i govorio 
samo onako? 

Čekala je uz prozor dokasna u noći. Nestalo je osvijetljenog 
parobroda i onog velikog, pa malog valovlja, što ih je on, velik 
i težak, proizveo. Oni su se sporo, ali snažno približili kraju, 
razbili se o kraj, i nestalo je njihova šuma. More se je smirilo 
i opet postalo glatko i nijemo, nepokretno kao neka srebrna 
ploča pod mjesečinom. 

Čula je kako se valovlje razbijalo o drugi, protivni kraj 
i jasno je osjetila, da se i tamo more primirilo .. 

— Ku-ku, ku-ku... Javila se sova sa zvonika. Ubacivala 
u mirnu noć svoje tugaljive akorde, svu konkretnost sadanjeg 
života zemlje, krajeva i ljudi, kojima osta još — bajna priča. 

Sova je nastavljala svojom tugom. Govorila je o tome, 
“kako se nigdje tako teško ne umire kao na groblju. 

Alice je očekivala život. 

U barkama će stići Niko s kapetanima. Pristat će pod neda- 
leki mandrać i razići će se u noći kapetani. 

Barke su se doskora pokazale. Lizle su lagano, opkoljene 
pjenom i fosforom. U noći su izgledale svečano, nijemo, kao 
pogrebna povorka. 

Kapetani se razgovarali, i njihovi glasovi nisu razbijali 
slike pogrebne povorke. Bili su mukli, monotoni kao recitacija, 
mlohava i pospana recitacija sedam pokornih psalmi .. 


Alice nije razumjela ni jedne riječi. Čula je.s prozora . 


samo muklo, neartikulirano glasovlje. 

Tako su se provezli i mimo njezina prozora. 

U mjesečini je raspoznala ljude, vidjela je i kapetana 
Niku. Sjedio je na krmi prve barke i gledao nijemo preda se, 
u daljinu.. : 

Na njezin se prozor nije osvrnuo. Nitko ništa ne reče ni o 
njemu ni o njoj. 

— Je li bar prije pitao, da li još živi Alice? 

Rastali su se u noći. Barke su se bržim tempom i veslanjem 
povratile, a sa obale ponestalo je kapetanskih uniformi. 

Neke crne, dronjave ženske spodobe još su se vrzle po 
mandraću, odnašale su veće i manje kovčege, zamotke i neke 
vrećice, pa je i njih nestalo... 

Tako se vraćaju kapetani sa svojim pričama u kraj priča 
— Zašto da pogled ? žda j m 
' a gore? Možda je već nek Š 
ite j oga nešto 
: Alice je teška, pomućena i nezadovoljna legla. Pred zoru 
ju je zatekao san. Probudila se s osmijehom. Osmjehnula se 

anu, koji bi imao da bude jasniji od svih ispred njega, da bude 
onaj, koji je ona tako dugo i ustrpljivo čekala. 

— On će danas svakako doći. 


— Alice.. Zvala ju je majka. 
— Gotova sam. 


si Ustaj dijete, da se sve spremi. Danas će doći kapetan 
iko. Tomaso je javio, da je on noćas stigao... 
— Pa? 


dno : 
: Doći će danas i do nas. Znaš da svi dolaze, da se poz- 
drave. Doći će i on. 


— Znam. Rekla je k i i 
: je kratko i suho ne želeći, da 
lasku išta više kaže. ' PR 


Kad ga dopodne nije bilo, majka je rekla: 


— Doći će predveče. Dopodne se pohađaju oni, kod kojih 


se samo pozdravi i id j Č 
e dalje. Predveče se dolazi ži 
. olaz - 
zive i na duži raz 


— Znam. 


| Nemoj zaboraviti, da mu zahvališ na karti 
— Kojoj? . 
— Rekla si, da ti je čestitao. 

— Znam. Ne ću zaboraviti... 

— Da mi je čestitao? On mi nije ništa čestitao, pisao je 
karte, slao pozdrave, mnogo i često. Slao, i prestao slati .. - 
Htjela je da kaže, da bi čula majčino mišljenje: što znači da je 
prestao slati? 

Ništa nije rekla. Jače je stisnula usne, jače zašutjela i 
pomakla se u drugu sobu. 

Čekala ga je. To nekoliko sati popodnevnog vremena učini 
joj se dužim i težim nego godine intervala između jedne i druge 
karte.. ' 

Došao je uspravan, sijed i nasmijan .. 

_ Evo me, evo, gospođice Alice. Svukud je ići, ali je kući 
doći... Donio sam ovo malo što me još ima, drugo sve 
odniješe valovi u beskraj i nepovrat. . Odniješe puno .. 

— Kao i drugima. Rekla je ona tiho, s traženim hladom . . 

_ Puno kao i drugima, a nešto, što je samo meni odnijelo. 
Što mogu? Da vam pričam. Dvadeset i pet godina nosilo me je 
more i uvijek uz mene jednu prekrasnu djevojku. Onakve 
zemlja nije nosila, ni brdine onakvoj nisu hlada pravile. Samo 
je more može oblikovati ... More u misli i osjećaju mornara: 
velika kao hridina, lijepa kao sanja, čista kao morska pjena. 
Ona govori šaptom mirnog mora uz snenu obalu. U tom šaptu 
ona diše, miče se, miluje i opaja. Sva snažna, strasna, divna i 
eterična... Šeta po palubi ogrnuta mjesečinom i posuta zvi- 
jezdama. Ulazi u kabinu i ostaje do zore, do jutra, do visokog 
sunca, a onda odlazi čistija, netaknutija i poželjnija, nego je 
došla u kabinu... Brod juri na odlasku i nosi me k njoj negdje 
uz palme, pagodu ili uz vodu svetoga Gangesa. Brod brza na 
povratku i opet me nosi k njoj tamo u zemlji, gdje probijaju i 
dižu se uvis sivi zvonici s najskladnijim zvonovima. 

Dvadeset i pet godina plovio sam za njom isnjom... Grlio 
sam je nad pučinama, pokraj nje mi se svijalo i pucalo koljeno 
nad bezdanima. Nikad od nje ljepše ni draže ne vidjeh, jer 
gdjegod sam nešto lijepo opazio, vidio, našao, sve sam to odu- 
zimao, kupio i kršio, da to još njoj nadodam... 

Dvadeset i pet godina sam ljubio vjerno, pobožno i odu- 
ševljeno.. 

— Uvijek istu? 

BE Ona je bila uvijek ista, uvijek ljepša, uvijek zamam- 
nija. Opijao me njezin lik, koji sam izrezivao iz usijanog zraka 
đ s v» %. . v Ć 
iz tople mjesečine i iz orljave, šuma mora i valovlja. Opijao me 
njezin glas, kojim je govorilo more u punoj skali, od šapta do 
urlika.. ' 

Mislio sam o tome, da je zadržim, da joj skinem sve na- 
dodano i da bude ona svoja pa moja. Mislio sam da se njom 
oženim, jer ona nije bila sva tvorevina moje mašte ni mog 
osjećaja. Ona je bila i svoja. Živa, realna, konkretna... 

U nik časovima sam joj slao kartu i na njoj redak, dva 

a . . . ž 
ae a rav. Slao sam i mislio: Toliko za danas, drugi put više. 
Mislio sam: kad sakupim toliko, koliko je potrebno i dosta da se 
živi a ne plovi, pisat ću više, pisat ću sve... 

— Taj drugi put nije došao? Upita majka. 

Kapetan Niko se prenu i pogleda gospama u oči. 

— Ne, nije došao. I ni Ć ći 

. I nikad ne će doći... Ne će, jer j Š 
nešto drugo... pano 

— Druga? Presjekoše obje u jedan glas. 

2 — Rekao sam, drugo. A to drugo bilo je ovo: Čekajući to, 
: 2; sam Me osjetim najednom, da je sve prekasno. Godine 
oše, ode mladost, ode vatra iz čovjeka i živ se čovjek osjeti 


slabim, klonulim i bezvoljnim. Odnese more sve, dna mu se ni 
kraja ne znalo.. : 


rapdii A ona: Je li ona o tome sto znala: Upit OCItI €- 
rTesom po vućcene price maj ka. 


e Z . s. . . 
Pino . je sve. Ona sve zna. Ona vjerno i strpljivo čeka. 

ala je dugo, dugih dvadeset i pet godina. ' 

— Pa, rekli ste joj? 

nE ope 

na o joj nisam rekao. Samo sam joj pokazao moje 
aa : ose, moje srvano tijelo, ustalasano čelo i navraskano 

, a oči mirne, mir išina i j 
migeje, » mirne, vodene kao tišina iza oluje. Pokazao 
i . " Pre 1 sve njegove izmjene na mojoj glavi. Da 
j ' da emi Ovo više nije ništa. Ja više ništa nemam i prema 
ome: više ništa ne mogu ni da dam. 

— Jadnica. 

— Jadnik... 

Od svega ostade meni i njoj samo priča o dugoj 
o čistoj ljubavi u neizmjernim daljinama... 

_ A sada? Razboli se glas stare gospe. 

— A, evo, Boka... 

— Boka.. Tupo i resignirano ponovi Alice.. 


— Naša Boka... 


1 jubavi, 

JOSIPA VANCAŠ 





ANTONIJA KASSOWITZ-CVIJIĆ 


JOSIPA VANCAŠ 


nazvana »Majčica Ilira« (* 26. IV. 1821. # 18. III. 1910.) 


Da li je Josipa Vancaš zavrijedila, da njezin spomen bude . 


vječno sačuvan u duhovnom Pantheonu istaknutih ilirskih na- 
rodnjaka? Na to nam odgovaraju pjesnikove strune, koje su 
njoj u čast ozvanjale još za njezina života: 


JOSIPI VANCAŠKI, 


velikoj prijateljici i pomoćnici ilirskog pokreta, na imendan 19. III. 1894. 


Oj prijateljice naša, vilo nam ilirske dobe, 

Svake. vrline tad najljepši uzoru naš. 

Najviše, hvaleć Te, haran Ti bio Babukić čedni, 
Jer si mu bodrila duh, volji mu davala mah, 

Ti si nam Draškovića, Gaja, hrabrog Metela (Ožegovića) 
Prva razumjela um, prva osvojila smjer, 

Ti si nam Rakovca, Blažeka, Štoosa, Niemčića burnog 
Živi obljubila žar, značaj poštivala jak, 

Tebi Mažuranić Ivan, Tebi Prerad je Petar 

Bio božanstveni duh, jedan Ti i drugi div, 

Tvoja zlatna usta zanijela Stanka su Uraza, 
Njegovih »Đulabija« zvon na Tvoja zanosio zbor. 
Tvojim poveden srca i uma Ti skladom, 

Pjesmi oživio jek dragi Lisinski mi drug. 

Ti si divotnim čistim zborom, kakvo je zlato, 

Znala zanijeti sve, žici nagoditi zuj, 

Ti si prva, što »Još Horvatska propala nije«, 

Ponos oćutila živ, naum naumila svet, 

Ti si nam duše ljepotom, uma svoga tančinom 
Svaku plemenila grud, svu razigravala ćud, 

Ti si nam bratsku slogu hranila rodu u prilog, 
Rodu je valjao svak, čim ga nadario Bog. 

S Tvoje dragote sam i ja najmlađi pregalac Gajev, 

Iskricom iz srca svog Tebi zapalio »Krijes«, 

Sve si nam brige vazda grudima privijala vjernim, 
Svuda nam utrla put ženskoj u sućuti žar. 

Sva si nam društva pomagala obiljem zbora i tvora, 
Ne znam, veći li mar, veći li bio Ti dar. ' 
Pošto su pak, prijateljica kojim bila si taka, 
Pomrli malo ne svi, samo na svijetu smo dva, 

Na meni dug je, priznajem rad ga, zahvalan evo, 
Srcem i dušom svom, smognem li, platac sam ja, 
Hvala Ti od neba do zemlje, Hrvatici takoj, 
Hvala Ti, živoj još, neka ne ostane dug! 

U srcu nosim, u srca potomstva prenosim pažnju, 
Prenosim spomen lijep lijepoga imena Tvog! 

Na dan imena dragog, kojim nam zove se živ još 
Veliki Uladika naš, veliki zvao se ban — (Jelačić) 
Na taj imendan Ti pažnjom dugove plaćam, 

S dušom će pažnja ta sa mnom i na drugi svijet! 


Tvoj i Božji 
Ivan Trnski , 


Otmjena barokna kurija (Kaptol br. 1) zagrebačkog kano- 
nika Mihajla pl. Mihića bila je prvih decenija 19. vijeka tihi 
dom radinog umnika, koji je u svom odnosu spram vanjskog 
svijeta bio tako blag, uviđavan, korektan i savjestan, da go- 
tovo nije imao neprijatelja. Odjednom je njegov kućni poredak 
koji je podržavala vrlo energična kanonikova sestra, gospodična 
Ana, od temelja narušen. Početkom 3. decenija dogodilo se 
naime, da je tu osvanulo siroče od kojih 10 godina, koje se 
rodbinskim pravom  sklonilo. pod okrilje dobrodušnog ujaka 

_ kanonika. On je naime svoju mlađu sestru Elizabetu bio 
udao za Dragutina pl. Andrassya, kapetana i kontumac-inšpek- 
tora za ličku Krajinu. Nomadski, nikad neustaljeni oficirski ži- 
vot prije reda je podrovao zdravlje oboje roditelja, pa su otišli 
s ovog svijeta, ostavivši rodbini na brizi šestero siročadi. Naj- 
starija kći Vilhelmina udala se za krajiškog časnika u Novoj 
Gradiški, Karlo i Ivan Nepomuk započeli buduću karijeru u 
vojničkoj školi, Antonija se rano udala u Sisak za odvjetnika 1 
jav. bilježnika Milčića, a Josipa, kasnija Vancaška, pala na 
teret dobrog majčina brata kanonika. 

U prvo vrijeme kanonik Mihić nije znao što da počne 
s tom nemirnom srnčicom iz ličke dubrave, jer je već bio pre- 
turio 50. svoju godinu, a vazda bio silno zaposlen. Dr. Lju- 
devit Ivančan, zagrebački kanonik, u svom je neštampanom 
djelu »Historia Canonicorum  Zagrabiaensium« (br. 1049. u 
držav. arhivu) napomenuo, da se Mihić rodio g. 1781. u slavon- 
skom Petrovu Selu, teologiju učio u Zagrebu, iza ređenja postao 
prefektom plemićkog konvikta, a ujedno imformatorom kod 
grofa Sermagea, zatim župnikom u Brdovcu kraj Novih Dvora. 
God. 1830. bio je instaliran za zagrebačkog kanonika, a zatim 
do 1848. bio regens spomenutog konvikta, onda imenovan pro- 
custosom katedralne riznice, noseći golemu odgovornost nad 
svim blagom prvostolne crkve i dvora. 


Malu Josipu, odsad po zagrebačkom običaju nazvanu Pe- 
piku, gospodična je Ana preko volje uzela pod materinju pa- 
sku, zapravo pod nesmiljeno strogu komandu, zaposlujući je 
gotovo po čitav dan u kućanstvu i razgranjenom kanoničkom 
gospodarstvu, ne mareći nimalo za duševne i osjećajne potrebe 
vrlo razvijenog stvora. Stoga se djevojčica instinktivno prilju- 
bila k ujaku. Kako je samo nedjeljom boravio kod kuće na 
Kaptolu, Pepika je u tetke Ane znala izmoliti dopuštenje, da 
uz pratnju povjerljive služavke pod večer pođe na nauke 
k ujaku na Grič. U Zagrebu nije tada još bilo djevojačkih jav- 
nih škola, osim jedne trivijalne na Griču, i jedne »Stickschule« 
(škola za vezenje) u Opatovini. Pepičini su stoga bili najslađi 
časovi, kad bi sjedeći na podnošku ujakove katedre, za vrijeme 
repeticija, mogla da prati studije konviktoraca, usvajajući dašto 
samo ono, što je djevojačkoj duši prijalo i što joj je bilo do- 
hvatljivo. Počešće bi se mala zabrinuto ogledavala za starin- 
skom urom u golemom kućištu, kako vrijeme prenaglo odmiče. 
Trebalo je naime da se uvečer požuri na kaptolsku stranu, 
prije no što će zvonce Lotršćak na Haberniku javiti, da se 
grička vrata zatvaraju, a svaki čestiti purgar da se sa svojim 
lampašem žuri kući. Taj neobični način odgajanja i školovanja 
formirao je Pepičin karakter i u neobičnim konturama: od tetke 
Ane primala je energiju, čvrstu realnu podlogu za praktičan 

život i za razumno vođenje imućnog kućanstva, samostalnost u 
radu i u rasuđivanju ljudi i događaja, dok je sve tanje porive 
ženske duše trebalo rano strpati pod oklop ravnodušne vanj- 
štine. To bi bile za Pepicu teške i gotovo neizvedive zadaće, da 
nije od blagog ujaka, napose iz bogate njegove duše crpla 
smisao za intelektualni i čuvstveni život, osobito mnogo ljubavi 
i zanosa za svoju rođenu domovinu, njezin napredak i za soci- 
jalne dužnosti Hrvata-imućnika. 


Kad je Pepika navršila 16. svoju godinu i obukla prvu du- 
gačku haljinu, dogodilo se, da se njeno srdašce sasvim uzbu- 
nilo. Jedne nedjelje osvanuo je kod njih dr. Aleksa Vancaš, 
donoseći Mihiću srebrni zidni križ, što mu ga u oporuci bio 
namijenio njegov prijatelj kanonik St&ger, Vancašev ujak. 
Otmjeni nastup i prelijepa pojava zagrebačkog liječnika tako 
su zatravili djevojku, da je gotovo zaboravila, da na njegov 
naklon uzvrati gracioznim naklonom. Porodične prilike dra. 
Vancaša u mnogo čemu bile su nalik na Pepičine. On se 1810. 
rodio u Veleševcu, kotaru Vel. Gorice, od oca Ivana, upravi- 
telja županijskog vlastelinstva, i majke Terezije rođ. Stoger, 
sestre zagrebačkog kanonika. Iza sestrine i svakove smrti brat 
je kanonik od svega srca prigrlio i savjesno odgajao zaostale 
sinove: Janka, kasnijeg župnika i opata u Sv. Jani pod Tur- 
mom blizu Krašića, Antuna, pravnika, koji se posvetio poštar- 
stvu i u Zagrebu dotjerao do ravnatelja pošte stekavši plem- 
stvo »Požeški«; dok Aleksa, vrativši se s doktorskom diplomom 
iz Pešte, gdje je veliku pažnju pobudio doktorskom radnjom 
»Disertatio medica de rabie« 1832. (u sveučil. knjižnici), rano 
se oženio sestrom zagrebačkog odvjetnika Daubacha, ali i rano 
obudovio. On je u Zagrebu uskoro imenovan županijskim liječ- 
nikom, prisjednikom sudbenoga stola, bio iskusan okulist i ve- 
terinar, a po smrti zemaljskog protomedika Praunspergera 
imenovan je njegovim nasljednikom. 

O Vancaševu ujaku-štitniku, kanoniku Augustu Stogeru, 
zapisao je dr. Ivančan u svojoj biografskoj historiji (br. 5), da 
je 1782. rođen u Požegi, teologiju 1 fildzofiju učio u Zagrebu, 
postao župnikom u Peščenici preko Save; 1832. imenovan, za- 

grebačkim kanonikom, zatim cenzorom i rektorom biskupskoga 
sjemeništa, a umr'o ovdje 1834. On je bio silno načitan a naro- 
čiti ljubimac zagrebačkog biskupa Vrhovca, jednoga od preteča 
Gajeva ilirizma. Za vrijeme Napoleonove Ilirije (1809.—1813.) 
u njegov su dom zalazili francuski oficiri, pa se čudili, što na- 
laze biranu francusku knjižnicu u seoskog župnika. Brižni ujak 
St&ger svojim je nećacima bio ostavio kuću u Opatičkoj ulici 
(br. 67., sada 21.), a kad se dr. Aleksa Vancaš oženio Josipom, 
mladi se par ondje zavazda udomio. Nevjesta je svoju omašnu 
škrinju bila napunila tankim tkanjem, što ga je kraj stroge 
tetke bila isprela i izvezla, jer joj ručice ni časka nisu smjele 
da počivaju. No najviše se ona radovala prvoj svilenoj haljini, 
dakako crnoj za svečane zgode, i prvom »Bindhutu«, koji se 
vezao ispod grla, a bio obilježje »Njene Milosti«. 


Kraj tih malih radosti zaljubljena djevojčica nije opazila 
da je i tetka Ana usprkos časnim godinama planula za lijepim 
doktorom, pa živo nastojala, da ga pridobije. Kanonik Mihić, 
nevješt ženskim, a pogotovo ljubavnim spletkama, našao se u 
sto muka. Da tome učini kraj, on je jednoga jutra u crkvi Sv. 
Katarine potajno naručio tiho vjenčanje mladih vjerenika, 
spremio im malen zajutrak u plemićkom konviktu te ih odmah 
otpremio na put, uzevši na se bure i oluje u kaptolskom domu, 
koje dugo nisu htjele da jenjaju. 


Mladom suprugu bila je najpreča briga, da nesređeno zna- 


nje svoje ženice formira i upotpuni, a ujedno se radovao nekim 


njenim jakim crtama karaktera, koje su u mlade djevojke 
neobične: njenoj pravednosti do krajnje mjere, savjesnosti, 
čuvstvu odgovornosti i zdravom prosuđivanju socijalnih pri- 
lika. To su bili važni preduvjeti za onu zadaću, koju joj je na- 
mijenio. Dr. Vancaš bio je jedan od rijetkih, manje ekspanziv- 
nih rodoljuba, čovjek bez glasnih riječi i velikih gesta, više 
refleksivan nego u borbi aktivan; ali u nužnom času vazda na 
biljezi svojim savjetom i materijalnom pomoći, ne tražeći ni- 
kada priznanja. U tom je radu želio da mu žena bude svije- 
snom družicom, koja je bila u svojoj biti sasvim drugačija nego 
većina njih iz zagrebačkog društva. * 

emstva i građanstva velikom su 
česti bile zagrezle u preostatke »galantnog stoljeća« svojih 
majka, u avanturističko uživanje i skandalozne liaisone, hineći 
pred javnošću skučenu i lažnu biedermeierštinu po Werthero- 
voj romantičnoj modi. Kako u ono doba nije bilo narodnih 
škola, sve su od reda bile otuđene od domaćega »kmetskog je- 
zika«. Grof Janko Drašković rekao je o njima: »Naše žene su 
bile tako ponijemčene, da su se mnogi muževi, u školi odgojeni 
u latinskom duhu i jeziku, tekar od njih naučili njemački«. 
Njihova najmilija zabava bila je imitiranje francuske mode, 
kućne južinice sa »Pfanderspielima« i ispraznom konverzacijom, 
s intrigama i čitanjem zlobnih. pamfleta, kojih su autori bez 
duha i humora bili besposleni, napirlitani gospodičići, parasiti 
na izmoždenom porodičnom stablu. 

To je od prilike bila društvena slika u prva dva decenija 
19. vijeka, u ono ozbiljno doba, kad je ponižena Hrvatska u 
svojoj srži opet ljuto krvarila. Počevši od vladavine Josipa II. 
(1780.—1790.) Beč je uporno nastojao, da sve narodnosti u 
sklopu monarkije germanizira. Tomu su se prvi opirali Česi, 
onda Madžari, ali ovi bez obzira na jednaka prava Hrvata, jer 
su pozivajući se na pravo jačega vazda išli za time, da svoj 
jezik proguraju u hrvatske urede i škole, koristeći se žalosnom 
činjenicom: »da Hrvati svoj jezik ni sami ne smatraju kultur- 
nim«. Tako je Madžarima 1830. uspjelo, da iz naše gimnazije 
sasvim izbace hrvatski jezik, a madžarski uvedu kao obavezan 
predmet, dok se ostali nauci i nadalje učili latinski i to u doba, 
kad je latinština po svem Zapadu već bila proglašena »mrtvim 
jezikom«. 

Hrvatima je puklo pred očima tek iza gorkih »gotovih či- 
njenica«, da je jedino ispravna Humboldtova tvrdnja: »Die 
wahre Heimat ist die Sprache!« To je bilo oko 1828., kad se 
na naukama u Grazu bilo skupilo društvance hrvatskih akade- 
mičara, Mojsije Baltić, Kurelac, Gaj, Demeter, Rakovac i Vu- 
kotinović, kasnije i Trnski i dr. Oni su tamo počeli pod ilirskim 
imenom snovati o narodnom preporodu, o bratskoj slozi i za- 
jednici svih Slavena na jugu, iz početka samo na književnom i 

Žene našeg otmjenog pl 


prosvj j i i 
P ša opada a Ali naskoro su svi domoroci uvidjeli, da im 
za procvat i irske knjige nedostaje važan faktor: »Dok većina 
Ku ne će u uz nas, ne će u Hrvatskoj cvasti ni knjiga 
ni _ ni oi rt, mi kesa«. Stoga kraj odnarođenih Hrvatica bila 
je teši o rješavati taj problem. U to doba je grof Janko Dra- 
: u . zle glavni pokretač preporoda, već snažno bio za- 
. e 0, te Hrvaticama namijenio poznatu knjižicu »Ein 
rt an Illyriens Tochter«, koju je za bolje razumijevanje 
asa njemački, Ta ružičasta knjižica neodoljivog grofa- 
: oteo ai Pa genreu uskoro se čitala po svim boudo 
otmjenih dama, pa je baru a ee 
ma of ; n Neustadter o tome pi 
: isao 
A jatelju: »Cet appel porta au comble de delir de PPReš aa 
ans le beau sex de la Croatie.« 
I a, . 1. K2 v 
E zravni dodir s većinom žena našao se u Građanskoj Stre- 
aa A stjecištu Iliraca za zborove i političke sastanke. »Stre- 
i os _ <, Z svom je vrtu u Tuškancu 1808. bilo podiglo 
zgradu, oko 1820. solidno j i 
drver : ju pregradilo na jedan k 
široki Š i 1 š Peat 
so. Pars i i ido »šalapolkama«, gotovo gospodski 
j -tim godinama bio j ij 
je obrstar strijelaca te 
mentni p : M2 : okolie 
Ko o. Jurica Oršić, najspretniji aranžer patriotskih 
ž ondje provodila dobronamj 
akad: idj amjerna urota za preo- 
ranje nehajnih Švabica u vat d i 
jema čajo . Svabica rene domorotke. Prilaz za 
stite kočije bio je malk 
pa j o nezgodan. Trebalo je sa 
esnička vrata, mimo bivš iš 
| i všeg stratišta (Po - 
zov vrt) kroz mrku i blat a g S. 
z nu Jagergasse (Streljačka uli j 
ade ge jačka ulica), gdje 
7 ronji ndor trobojni transparenti s kivni "Do 
; oš i *1: na . .. Č ' 
“ida ; dua o : LE uvijek složni bili!« Na ulazu 
i žustri akademičari i juratoši j 
oši u narodn li 
sa cr ći m im 
Minda : vodeći »krasotice« ispod ruke po Kliskom 
junačke bi duše nenametlji i j 
jivo ali namjerno ćal 
razgovor na patriotske dužnosti i : asdjedlu 
gov. užnosti Hrvatice. U tit ij 
voštanica, kraj recitiranja pjesnički Pime M 
I nja pjesničkih pokušaj ić 
ino dt ranja pokušaja Bogovića, Vu- 
, Stoosa, Nijemčića, Blaž 1 ' 
koti eka, Trnsko d 
ćenih »Kćerima Ilirij ih. je na 
ćeni rije«, kraj slatkih zvuko j i 
o ne o slatkih zvukova pjesme i glazbe 
2, 2 kola u naručju stasitih, kićenih juratuša, prijemljiva 
a srca rastapala od milja i ponosa, pomalo pristajala 

uz nove ideje Iliraca, pa je s vremenom nastala zanosna pasa 
vjernih domorotkinja, starih i mladih, plemkinja i s. i 
Ovamo je dr. Vančaš doveo svoju mladu A zlom 
njezin javni ples. On ju je smjestio u krug i o čim 
daca za obranu »starih pravica«, uz koje je Vancaš a ž sea 
već bila pristala, čitajući s nasladom »Danicu jea : a 
ske kalendare i Krizmanićev molitvenik. Ona se ov S pa 
velikom djelu oslobođenja narodnog duha i jezika, pa bi | me 
da i sama u tome surađuje, da joj fo ne brani pristojnost i mi 
ski stid. Ta je njena želja sve više sazrijevala, S n. o 
zaviđala maloj 18-godišnjoj kontesi Sidoniji Erdo y, koja , 
imala toliko odvažnosti, da na koncertu u kora : 
zapjeva buntovnu Gajevu budilicu »Još Horvats a nij i 
pala«. Sve do u duboku svoju starost ona je od pri g 
plesa sačuvala vrpce s narodnim geslima: »Na spomen es : 
spolu — Jasnim zvčzdam u tom kolu — Koj jao: a 
pravi — Da svčt Ičpi s njim proslavi!« A na made ia 
roda, Ičpog spola — Vodja ovoga je kola — Al bez ire 
svako — Ide slabo, naopako!« Svaka bi takova zabava uz nn 
vala duhove i jačala slogu za novi važni pothvat, ine + ša 
dugo, pa se na sjednicama u »Ilirskoj Čitaonici« na a 
trgu pripravljali »Matica Ilirska«, » Gospodarsko .. moš 
rodni muzej«, a sve bi to trebalo da uđe pod sia nič S 
»Narodnog Doma«, koji bi stajao na Harmici (Je gim s: 
Vancaševi tada još nisu bili imućni, ali su ipak kupova : 
dionice za osnutak »Narodnog Doma«, kasnije popularnog a 
imenom »Dvorana«. Njihova je kuća s vremenom izišla i g . 
kao intimno, prijateljsko stjecište Nira i Ilirkinja. Sva sr : 
gosta privlačila gostoljubivost domaćina i qjoenie“ o je 
društvo zadivila ličkom svojom štokavštinom, prem ha koj 
put od milja i šale zakrenula i u toplu domaću e odana 
Njenoj dražesti i umiljatosti nije nitko mogao da o Z ih dA : 
tovo kad bi rodoljube molila za malen obol u narodne svr : 
pa su u njenom salonu u pletenu košaricu za doe“ m 
prvi prinosi za »Maticu Ilirsku«, kojoj je osnutak također 


tom salonu bio zamišljen. 

Ta simpatija za »Maticu Ilirsku« pod okriljem »Ilirske Či- 
taonice« postala je u Vancaške još toplija, otkad je njezin muž 
imenovan odbornikom i Matičinim blagajnikom. Kad se pak 
složile hrvatske plemkinje i viđene građanke, da zajedno izvezu 
svilen sag (u »Narod. muzeju«) za uzdarje barunu Franji Kul- 
meru, koji je na saboru u Požunu kao i vazda pred carskim 
dvorom živo branio prava hrvatskog jezika, Vancaška je bila 
među najmarljivijim veziljama, koje su taj golemi sag ko- 
načno zaokvirile slovima: »Domorodcu barunu Franji Kulmeru 
— Za muževno slovo — Od kćerih domovine — Iskrene hvale 
znak — godine 1843.« — Mar za napredak i budućnost Hrvat- 
ske produbio se u Vancaške još većma, kad je postala majkom. 
Najprije je rodila kćerku Otiliju, a god. 1844. koljenovića Ju- 
ricu. Premda ona nikad nije bila sklona pisanju, zbog čega 
nam je od njene ruke vrlo malo sačuvano, ipak je kroz kratki 
vijek neprežaljenog svog Jurice zapisivala za nj u dnevnik 
važne dogođaje, a najopširnije pokolj na Markovu trgu od 29. 
srpnja 1845., koji je opis završila: »Ogorčenost proti banu na- 
ravno sa strane Ilircah velika, dok je druga stranka klicala od 
radosti, sve to mi danas još nije moguće opisati. U analima 
Hrvatske ti ćeš, moj sinko, u cčlom objamu sve to naći. Majka«. 

= Kad je odbor od rodoljubnog grofa Karla Draškovića za 
vrlo nisku cijenu od 28.000 for. na dionice bio prekupio nje- 
govu palaču za »Narodni Dom«, (Poštanska ulica 60, sada Opa- 
tička br. 18), a elegantna prostrana zgrada gotovo nije trebala 
nikakovih preinaka, tad bi se Vancaška svakog jutra, otvara- 
jući svoje prozore, ponosnim i ganutim srcem zagledala u »bi- 
jele dvore«, kako ih nazvao Vukotinović, u taj vidljivi spome- 
nik ljubavi i truda hrvatskog naroda. Tad je štićenik Vanca- 
ševih, tihi i plahi mladi Vjekoslav Babukić, kojemu bi u zanosu 
mahom prosuzile oči — bivši tajnik Čitaonice i Matice, napo- 
kon stekao profesuru hrvatskog jezika na akademiji. Novi kan- 
didati za tajništvo bili dr. Užarević, Dragutin Galac, Gajev 
suradnik u štampariji, i Stanko Vraz, pa su Vancaševi opet du- 
boko zasegli u kesu i Vrazu ponudili 300 for. neka zapiše de- 
setak novih članova koji će na izboru za njega glasovati, premda 

bi omiljeli pjesnik »Đulabija« i bez te pomoći bio pobijedio. 
Vancaševi su naime držali, da je Vraz, žrtvovavši svoje sloven - 
stvo za jedinstvo Ilirije, učinio više nego mnogi Hrvat, a naj- 
više time, što je osnutkom Matičina »Kola« (uz Rakovca i Vu- 
kotinovića) davao smjer, poticaje i pobudu novoj domaćoj knji- 
ževnosti, a povrh toga još i bio jedan od prvih sakupljača na- 
rodnih napjeva. 

U ono doba već je Vancaška bila poznata pod imenom 
»Majčice Ilira«, što joj je nadjenuo odvjetnik dr. Josip Vra- 
nyczany-Dobrinović, čuvstveni pjesnik, zastupnik na carevin- 
skom vijeću i veliki mecena svoga naroda. On nije u »Maj- 
čice« nalazio ni moderne engleske feministkinje, ni učenoga 
njemačkoga »Blaustrumpfa«, već više klasični tip žene-čuvarice 
ognjišta, oduševljene za boljak roda i doma. Kod te je brižne 
majčice uživao osobitu pažnju Stanko Uraz, kad je zapao u 
neizlječivu tuberkulozu. On joj piše iz slovenskog Četrtka-grada 
g. 1849.: 

Ljubljena moja Mamice! Vi se po svoj prilici zdravo ljutite na 
me bolna i tužna, što ja toli davno niesam pisao ili barem po kome tome 
poručio, da sam još živ. O da Vam je videti me, kakov je najstariji Vaš 
sinko, kako je propao vas u kosu i u bradu, iz koje viri sam samcat siro- 
mah nos kao zvonik stare crkvine iz kakve šume, razplakalo bi se Vaše 
materinje srce. Pa k tomu još slabina nekakva ne kao u zimske muhe nego 
kao u starca jednog od 90 godinah. Drhtju mi ruke kad se tek latiš pera, 
a klecaju kolena, te nemožeš učiniti tri koraka bez štapa. Dakle summa 
summarum: Sam _.niesam mogo pisat. Nu kazat ćete: A gdje ti je krasni tvoj 
sekretar? E, brate, zaljubio se, pa ima do preko ušiju posla dopisivanjem 
željah svoga srca. I tako nas evo tek danas opet zajedno u razgovoru pu- 
tem pisma. Istina, lepše bi bilo, da se mogu razgovarat s Vama oči u oči, 
i više putah mislio sam si i želio, kad nije moguće sa slabim ovim telom 
prenesti se k mamici, da ju vidiš i da te želja mine, to da ti je barem 
jednom ju u snu videti, onaku krasnu i veselu, kao što je Bog stvorio, nekim 
na radost, nekim na težku muku — ali što hoćeš? Ja celu noć nešto ple- 
tem i šeprtljim, al mamice nevidjeh u snu... 

Koliko je pak Vancaška bdila nad hrvatskim pjesničkim 
razvijanjem Petra Preradovića, prosijava gotovo iz svakog nje- 
gova pisma prijateljima. Iz Ludine piše Babukiću g. 1854.: 


v 


.»Kako je Vancaška? Čuo sam, da joj je bilo vrlo zlo. Bože 

sačuvaj, da bi nas taj zemaljski angjeo ostavio!« — Najviše 
je spominje u pismima Vrazu (»Korespondencija St. od 
izdanje Mat. Hrv.). Iz Zadra g. 1846.: »Radujem se Dama 
uzvišenju na tajničtvo Čitaonice i »Matice«. A kad je ia 
150 for. kao pomoć za isplatu štamparskih dugova: »Nemogu 
drugač, brate, nego opet riečima da zahvalim Tebi i blagodar- 
noj gospoji Vancaški, što ste mi tu neizmjernu ljubav učinili 
i mene tako, barem za koj čas, iz velike neprilike izvadili.« — 
Iz Vidama g. 1847.: »Ako pišeš gospoji Mamici, pozdravi ju 
s moje strane, neka ne zaboravi na udaljenog (u ratu) koj 
uviek na nju misli i rado bi ju opet vidjeti — ali bog moi kad 
će to biti.« leta Iz Monza g. 1849.: »Srietno sam taj rat grebasie 
Reci gospoji Mamici, pozdravljajući ju liepo, da sam se oše- 
nio, da je ona na taj način stekla i kćer, i da je već i jedno 
unuče na putu. Nije li srietna naša Mamica? Pozdravi i 
Vancaša i Mamicu — Preradović«. m 

Tek iza dovršene talijanske vojne 1853. dospijevao je Pre- 
radović da se svojoj zaštitnici javlja opširnim pismima (Vidi 
priloge I. i II, originali u gđe. M. Junković-Thierry). 

Bilo je uvijek podosta vrlo nadarenih »sinova«, koji se 
hvatali majčinih skutova, ali najbjedniji među aiiins bio j 
Vatroslav Lisinski, nesretni i boležljivi hrvatski kom out 
Radi svojih izrazito slavenskih skladba bio je u okolina če 
svrhe vazda nemilo izrabljen, na mahove i bučno slavljen, ali 
premda je bio svršio pravoslovnu akademiju, nije ži I 


< Pt <; : Maajke 
jerati na više od vladina prislušnika, jer nije imao protekcije 


kao sinovi madžarona. Tako je bio prisiljen, da djecu boga- 
taša poučava za 5 groša srebra po satu. Vancaška mu je dr 
rila put do najviđenijih kuća i predala mu na pouku i kćerku 
Otiliju, kojoj je Lisinski posvetio svoju kadrilu »Ljubice« (oti- 
sak u nadsavj. J. Vancaša). Jedino se Mamica pokajala, što ga 
osna i kod nižih susjeda (Opatička 19.) fiškala Bana, oca 
aa SE muzikalne djece, pa i komponistkinje Hedvige 
> > jesmarica«) i naših kazališnih članova, Slavana i 

ranje Bana. Nemili se naime udes Lisinskoga i ondje kruto 
s njime našalio, svezavši mlada srca komponista i Hede u bes- 

konačno vjereništvo do smrti. Kad su valovi ilirizma nabujali 
do kulminacije, Lisinski je 1846. svoj narod darivao prvom 
hrvatskom operom »Ljubav i zloba« u kojoj su, odbacivši sve 
predrasude, kao diletanti sudjelovali zagrebačka gospoda i go- 
spođe, vođeni od smione patriotkinje Sidonije Rubido-Erdody, 
koja je divno izvela partiju Ljubice. Silni i bučni uspjeh ipak 
je bio samo moralan, pa bi jadnik Lisinski bio skapao od gladi, 
da mu Banovi nisu dali sobicu u prizemlju nalijevo od ulaza, 
a i Vancaška se vazda brinula za njega. Povrh toga je s gornje 
strane na br. 23 životario u teškom stadiju tuberkuloze Stanko 
Vraz, pa bi Mamica između ta dva bolesna sina teško brigo- 
vala i nad njihovim životom strepila, dok se nisu riješili svih 
zemskih boli. 

Međutim su se dogođaji u Hrvatskoj u petom deceniju 19. 
vijeka naglo redali. Nadošla 1847. s jednom od najvećih nacio- 
nalnih pobjeda, kad je Ivan pl. Kukuljević-Sakcinski napokon 
izradio, da se hrvatski sankcionira kao službeni, diplomatski 1 
školski jezik. A onda se dovaljala sudbonosna 1848., koja je 
sjajno započela, a jadno svršila. Po »jednodušnoj želji naroda« 
i živim nastojanjem poletnog vođe Iliraca, Ljud. Gaja i dru- 
gova, imenovan bi banom Hrvatske krajiški pukovnik Josip 
barun Jelačić. Narodno oduševljenje zahvatilo je i ženska lica 
u tolikoj mjeri, da su napokon i najkonzervativnije gospođe, 
Vancaška i Banovka, također sebi nabavile ilirsko svečano odi- 
jelo sa surkom i poculicom (Vancaška ga 1896. poklonila »Na- 
rodnom muzeju«). Sjajno okićene Ilirkinje na Sjevernoj pro- 
menadi (Vrazovo šetalište) na terasi kavane i slastičarne po- 
štara Pallaina dočekale su gizdavu povorku banova svečanog 
ulaza u Zagreb, dok su djevojke sa sitnim narodnim barjacima, 
sipajući pred banove noge bezbroj ruža, dopratile ga u ban- 
ske dvore. 

Ban Jelačić je mahom osvojio sva srca Zagrepčanka, pa se 
u buduće mogao u njih sasvim pouzdati. Prije nego je s našom 
vojskom krenuo preko Drave, on je u hrvatskom saboru 4. VI. 
1848. tražio: »Dajte mi sredstava za uzdržavanje vojske!« Taj 
poklik čule su i Ilirkinje na galeriji, pa kad su velikaši na zeleni 

stol stavili teške svoje zlatne lance i omašne kopče sa magnat- 
skih odora, tad su i gospođe u zanosnom uzbuđenju sipale na 
stol blistavu kišu skupocjenih svojih nakita (slikao Drag. Wein- 
gartner). Dok se pak pripremala vojna na Madžarsku, one su 
teške svilene barjake izvezle zlatom za banove krajiške pukov- 
nije, a na trakove stavile napise: »Za bratinstvo slavjansko«, 
»Za ustav i narodnu slobodu«, »Za pobjedu jamči sloga« — 
»Dakle složno u ime Bogal« A na svaku motku su natakle sre- 
brni šiljak s »Danicom Ilirskom« (u Narodnom muzeju). Pod 
ovim kićenim barjacima krajišnici su pouzdano slijedili svoga 
bana, a kad su pobjedonosno prošli kroz Madžarsku i stigli pred 
Beč, za koji su Hrvati vazda krvarili, oni se nimalo nisu pre- 
pali ni od izdajstva, ni od afiširanih rugalica: »Gegen die fre- 
chen Kroaten«, ni od prijetnja junačkom svom vođi: »Kecker 


Ban, komm nur an — In dem Zeughaus kannst Du sehen — 
Einen Tiirkenschadel stehen — Was geschah, kann noch gesche- 
hen, — Kecker Ban, komm nur an!« (u »drž. arhivu«). Kad je 


godina 1849. gotovo srušila svu krhku kulu ilirizma, nije mogla 
da uništi ono, što se u narodu svijesno bilo produbilo i kulturom 
i literaturom steklo. Iako je Gaj u Beču zapao u okove, a Jela- 
čić u nemilost dvora, koji je bio spasio, te mu znatno ograni- 
čena banska vlast, iako su slobodnjačke crvenkape na ulici bile 
zamijenjene visokim cilindrima (Angstrčhren) bečkih špijuna 
»Bachovih husara«, a diktatura zabranila patriotske zabave ; 
plesove u »Dvorani«, ipak Hrvati nisu očajavali, jer su bili na- 
vikli, da — čekaju. 

 Najernji dani snašli su tada Vancašev dom, jer im je 
oboje djece oboljelo od šarlaha, kojemu je duševno naročito 
razvijeni Jurica podlegao. Bio je navršio tek četvrtu svoju go- 
dinu, a slutio smrt kao odrastao čovjek. On se dirljivo opraštao 
od svojih igračaka, od svake mu drage osobe, a povrh toga još 
i tješio žalosne roditelje. Tad je zatražio platnenu krpicu i iglu, 
sam se ubo u žilu, iscijedio kap krvi, njome omastio platno i 
predao majčici, da joj ostavi nešto od svoga. Ona je u tog dje- 
teta odavna zapažala zametke rano probuđene inteligencije, 
vlastitog svog realnog pogleda na svijet i heroičnog svladavanja 

ljudskih boli i slaboća pa je očekivala, da će on jednom stupiti 
u red vođa Hrvata. Taj mali amanet, Juričinu prvu 1 posljed- 
nju krvnu žrtvu, ona je omotala s plavim njegovim uvojkom i 
metnula u medaljon, koji je odsele uvijek nosila oko vrata. Na 
dan njegove smrti zaključila je sinku namijenjeni dnevnik, 
koji sada po njenom mišljenju već nije imao svrhe, a golemu 
svoju preosjetljivu bol zakopala duboko u srce, čuvajući je 
tamo Ššutljivo i netaknuto. No kad bi joj se itko pritužio na tri- 
čave svoje dnevne neprilike i brige, ona bi tvrdim pogledom 
prekosila malodušnika, pa bi mu podala utjehu: »To bude 
prošlo — a drugo bu došlo!« 

Za vrijeme najljućeg političkog pritiska 1853. zadavahu 
Mamici teške brige dva presmiona sina. Mirko Bogović, od- 
vjetnik i urednik »Nevena«, i kasniji vel. župan, štampao je 
»buntovnu« pjesmu učitelja Ivana Filipovića, kasnijeg školskog 
nadzornika. Taj je pjevao u inkriminiranoj pjesmi »Domorodna 
utjeha« u 3. kitici: »Domorodci, što ste tužni, — Što ste duhom 
svi klonuli, — Što ste mukom umuknuli — S koje tuge'i ne- 
volje?« — a u 4. kitici: »Da smo bili pametniji, — K tomu da 
smo manje snili, — Više marno pak radili, — Sad bi bili cilju 
bliži!« Nato su oba bila osuđena na dvije godine teške: tamnice 
u okovima u varmeđijskom zatvoru u Opatičkoj ulici. Mamica 
se kao susjeda uskoro upoznala s tamničarom — Ličaninom, te 
po njemu uznicima češće slala novine, duhana i jela, na čem 
joj je Filipović zahvalio vedrim pismom iz tamnice (original u 
gđe. Junković-Thierry) (vidi prilog 1II.). 

No već iza po godine prigodom opće amnestije zbog rado- 
snog dogođaja na dvoru obojica su bili pušteni na slobodu, pa 
je Bogović u Mamičin spomenar zapisao krepke riječi: »Glede 
domovine i narodnosti — autokrat, u društvenom životu = Ye 
publikanac, u prijateljstvu i ljubavi — aristokrat«; a Filipović 
je, inspiriran od Mamice, kasnije napisao svoju studiju »Pouka 
majkam«. 

Dok su se rodoljubi u opasnoj eri povukli sa poprišta, a 
narodna svijest i literatura rapidno nazadovale, dotle su žene, 
naoko bezazlene, a zato bez kontrole, na kućnim svojim južini- 

cama kraj predenja i vezenja nastavljale rad u onom duhu, 
kako su ga bile započele Zagorkinje, stvorivši prvo »Gospojin- 
sko društvo«, nadahnute od Janka Draškovića, Gaja, Vraza i 
opata Krizmanića. Sad je već bilo mnogo više tih žena premda 
se nisu organizirale, niti se među sobom sve lično poznavale. 
Tu je bila gostoljubiva kuća Ivana i Kornelije Kukuljević- 
Sakcinskih, bila je porodica Karoline Shauffove, kojoj je Pre- 
radović posvetio svoje »Lina-Lieder«, toplokrvna pjesnikinja 
Sofija Rušnov-Žinićeva, Varaždinka, zatim velika mecenka Ju- 
lijana Bogovićka-Lentulajeva, žena Mirkova, onda pjesnikinja 
Jagoda Amruš-Brlićeva, Brođanka. Među njih bi koji put za- 
lazila Krizmanićeva, prasinovica Gajeva, preudata Zemljić, (u 


štampi pod pseudonimom Hortense) i Karlovčanka Dragojla 


Jarnevićeva, prva pripovjedačica i dramatičarka, a s njima se 
dopisivala kneginja Ljubica Obrenovićeva, marna suradnica 
»Danice Ilirske«. Bila je tu i Mara Fabkovića, rodom Češkinja, 
40 godina učiteljica u Hrvatskoj, žena Škendera, učitelja i na- 
rodnog borca, koja je 1869. kao prva žena stekla natječajnu 
nagradu »Matice Ilirske« za svoj prijevod iz francuskog na 
hrvatski »Događaji zalogaja hljeba«, dok se za svoju češku 
priču »Morski hudič« domogla 4 mjeseca tamnice u Pragu. Ona 
je bila i prvi ženski izvjestitelj u hrvatskom saboru 1865. za 
češki dnevnik »Narodny Listy«. Mnoge su od tih žena zalazile 
k Vancaševima, kao grofica Sidonija Rubido-Erdčdy, koja je 
u patriotske svrhe podržavala društvene veze plemkinja s gra- 
đankama, naročito s banicom Jelačićkom, rođ. grofinjom Sto- 
ckau, (mramorno poprsje u Narod. muzeju). Ovo je bila mlada, 
nježna duša, zastrašena radi vječitih intriga na cesarskom 
dvoru protiv ljubljenog joj muža, a otkad joj je umrlo jedino 
dijete, ona bivala još tužnija i šutljivija. Zato joj je Charles 
chevalier Gramont zapisao u svileni spomenar: »La plus perdue 
des toutes les journćes est celle, ou on na pas ri.« 

Samo pod baničinim okriljem bilo je moguće, da se u po- 
kladama god. 1854. priredi patriotska zabava s plesom u korist 
podignuća ubožnice u Zagrebu, baš u doba, kad je ban Jelačić 
uzdignut na čast grofa, a banica stekla naslov dvorske gospođe. 

Već osam dana prije urečene zabave u »Redutnoj dvorani« u 
starom kazalištu priredile su gospođe izložbu sjajnih zgoditaka 
za tombolu, izrađenih što vlastitim rukama, što na baničin poziv 
darovanih od imućnika, i to 460 dragulja i nakita. Ubirajući 
na ulaznini za izložbu 6 for. srebra po osobi one su nabrzo 
rasprodale svih 25.000 srećaka. A sama zabava, na koju su 
dohrlile ličnosti i vlastela iz Zagorja, Podravine, Moslavine i 
Turopolja, a kao svakom prilikom i uvaženi đakovački biskup 
Strossmayer, česti gost u Vancaševih, donijela je na ulaznini 
preko 3000 for. srebra, pa je ubožnica financijalno bila osigu- 
rana. To je ujedno bio i prvi javni nastup nekih mladih go- 
spođa, jer su sve od reda najvoljele da ostanu nezapažene i 
samo u svom domu priznate kao vladarice. Tu činjenicu je 
jasno istakla Jagoda Amruš-Brlićeva, kad je u svom domu, 
Duga ul. 68., na vratnici gostinjske »palače« objesila klinčanicu 
za ključeve smočnice i podruma u obliku velike kuhače s napi- 
som: »U ovom znaku ćeš pobijediti!« 

Gorljiv pokrovitelj i jak potporanj za naše gospođe bio je 
zagrebački nadbiskup i prvi naš kardinal dr. Juraj Haulik- 
Varaljski (* 1788. # 1869.), Slovak iz Trnave, imenovan nad- 
biskupom g. 1838. U doba, kad je popularni biskup Strossmayer 
na 10 godina morao da zamukne, naši su ljudi protiv svakog 
stranca bili vrlo nepovjerljivi, a k tome je poslije revolucije 
1848. bila nastala tolika vjerska apatija, da je »Katol. list« 
javio: »Pod svečanom službom božjom našla se gospoda, koja 
su u stolnoj crkvi čitala novine. Ali se vidjelo i lijepih ručica 
ženskih u klecalima, koje su mjesto molitvenika premetale bečki 
»Lloyd« i »Ostdeutsche Post«. Premda je Haulik potekao iz 
najizrazitijeg baroknog doba, bio je silno moderan i napredan, 
zdrava morala, duboke religioznosti bez farizejstva, a tolerantan 
do krajnosti. On je bio naš prvi biskup, koji je za primjer prave 
kršćanske čovječnosti zalazio u žensku kaznionu u Zagrebu, a 
god. 1857. kažnjenicama lično podijelio sv. pričest. On je velike 
svote svojih prihoda od bogatih nadbiskupskih dobara žrtvovao 
za kulturni, vjerski i ekonomski napredak u Hrvatskoj, pa od 
njega potječe velik dio onoga, čime se Zagreb još i danas oko- 

rišćuje. Mnogi njegovi darovi prolazili su kroz ruke naših žena, 
koje je nadbiskup nazvao »čuvaricama domovine«. Svotom od 
200.000 for. srebra osnovao je u Zagrebu zavod sv. Vinka 
(1844.) kao i bolnicu i prehranu siromaha. God. 1855. utemeljio 
je sa 6000 for. srebra »Čuvalište« i »Pjestovalište za siromašnu 
djecu«, a vodstvo predao gospođama, na čelu s banicom Jela- 
čičkom (Vel. Deželić st. u izdanju Svetojeron. društva, 1929.). 
Štogod bi mu podvalili zloba i jal s ovu i s onu stranu Drave, 
on bi kao nadbiskup i višekratni locum tenens (banski zamjenik) 
vazda znao opravdati čistim obrazom, jakim duhom i uglađe- 
nim svjetskim taktom. 

Da zagrebačko društvo Što tješnje priveže uza se za za- 
jednički rad, priređivao je u biskupskom dvoru sjajne zabave, 
na koje bi pozivao cijele porodice s odraslom djecom: »Der 
Bischof von Agram gibt sich die Ehre auf den 12. Januar und 
4. Februar 1. J. zu ciner Tanzgesellschaft hoflichst einzuladen 
Herrn... mit Gemahlin (ili mit Familie). Anfang um 6 Uhr, 
Ende um 12 Uhr.« Viđeni rodoljubi dobivali bi pozivnice na 
hrvatskom jeziku. Zabava bi počela biranim koncertom, jer je 
Haulik bio glazbeni gourmand, a nastavljala se plesom, hrvat- 
skim i slavonskim kolom i duhovitim šaljivim cotillonom. Za 
šire pučanstvo otvorio je Haulik svoj lijepi nadbiskupski vrt 
kraj dvora, a proširio silnim troškom i egzotičnim drvećem omi- 
ljelo izletište Maksimir, koje je osnovao njegov istomišljenik, 
pokoj. biskup Maksimilijan Vrhovec. Tamo bi oko triju jezera 
šetale rode, po vodi plovili labudi, u zvjerinjaku bi se vrzali 
jeleni i srne. Na brežuljku podignuo je Haulik 1843. lijepu 
kapelicu posvećenu sv. Jurju, a za se u švicariji rafinirani ba- 
rokni ljetnikovac, gdje bi primao društvo, pa nedjeljom sa 
Široke terase preko divnih ružičnih pergola radosno promatrao 
veseli narod. U njegovo doba, pa još i kasnije, slavile se ljeti 
sve otmjene zabave u Maksimiru, koji je u čast Hauliku tada 
prekršten u »Jurjaves«, pa je jednom takovom prigodom god. 
1867. »Majčica Ilira« ondje primila začasnu diplomu od hrv. 
pjev. društva »Kolo«. Kad je taj čovjekoljubni mecena 1869. 


zaklopio oči, sav je narod za njim žalio. Dok je on u kardinal- 

skom grimizu ležao na odru u dvorskoj kapelici, naše su majke 
dolazile u dubokoj koroti, vodile sa sobom nas malu djecu, po- 
digle nas na ruke i pokazivale nam prelijepi kneževski lik šap- 
ćući: »Upamtite, djeco, ovo lice za sav život! To je bio plemenit 
čovjek!« A mi smo ga zaista upamtili u srcu i u duhu. 

Ali jači od svih Haulikovih napora bio je nehaj Hrvata. 
Afekti narodnog uzbuđenja oko god. 1848. čini se da su bili 
odveć jaki, iscrpli su svu snagu i sav žar spontanih izliva impul- 
zivnih Zagrepčana, oduvijek nestalnih i lakomišljenih. U sa- 
lonu sve se manje viđala narodna surka, muška i ženska, pa je 
Vukotinović jednom bolno zaviknuo: »Kad ste već surku od- 
ložili, a vi je barem spremite u naš »Narodni muzej«, da ne 
padne u ruke staretinara. Neka ostane bar časna uspomena!« 
»Danica ilirska« 1858. sasvim je zamrla, »Neven« poslije ne- 
vjerojatnih financijalnih poteškoća isto tako; slijedili su Lukši- 
ćev »Glasonoša«, zatim »Naše gore list«, dok konačno 1869. 
nije pobijedio » Vijenac«. Lijepa literatura »Matice Ilirske«, biv- 
šeg mezimčeta i dike svih Hrvata, nalazila je najslabiju prođu. 
U knjižarama tražili se samo sladunjavi njemački romani, pa 
je Fran Kurelac očajno zavapio: »Bože, ima li na svijetu naroda, 
tako nehajnog o svoje, kao što su Hrvati!« Kraj tog otuđivanja 
cvao je njemački teatar, koji je publiku najviše privlačio ma- 
skiranim plesovima u parteru uz njemačke viceve i trivijalne 
šale. Poslije predstave ili plesa polazilo bi se u Prucknerovu 
gostionu u Ilici (Royal) na papreni madžarski gulaš. Kad bi 
pred zoru slučajno prolazila i četica, pjevajući zaboravljene 
ilirske budnice, ponijemčeno bi društvo iz gostione ispalo, za- 
metnulo tučnjavu uz povike: »Saukroaten! Illyrische Trottel!« 

Samo neke rijetke »čuvarice domovine« uvijek su jednako 
bdile i snovale, na koji bi se način, kao nekoć, društvo prodr- 
malo iz drijemeža i nehaja. God. 1858. prošlo je ravno 20 go- 
dina, što je osvanuo Draškovićev poziv na Ilirkinje, pa su pre- 
ostali vjernici pokušali, da štampaju izbor ilirskih starijih pje- 
sama pod naslovom: »Kita Cvietja, spletena iz pjesamah do- 
maćijeh pjesnikah« s unutarnjim naslovom: »Gospojam hervat- 
skim posvetjuju domoljubi hervatski na uspomenu hervatske 

domaće zabave, deržane 10. veljače 1858.« Pjesme su bile po- 
redane u dva dijela: I. Ljubav, II. Domovina. Priređivači, po- 
učeni žalosnim iskustvom, da bi ta knjižica našla slabu prođu, 
odlučili su kao nekoć Janko Drašković, da je poklanjaju pri- 
godom »hrvatske domaće zabave« (ilirsko se ime izbjegavalo). 
Taj skupocjeni darak, uvezan u modru svilu, morao je da ima 
minijaturni objam 10 X 10, da se za vrijeme plesa može spre- 
miti u njedra, kako je bio običaj i sa plesnim redovima (baničin 


“primjerak u »Narodnom muzeju«). 


Primivši Vancaška u ruke tu sitnu knjižicu, oči joj pro- 
suzile. Gdje je ono zlatno doba, gdje su oni mladi zanosni 


pjesnici? Većina ih je bila bez talenta, ali sa mnogo dobre 


volje. Nakon tolikih preboljelih muka, stradanja i žrtava 
mnogi su otišli kroz zlatna vrata vječnosti, a njihovi pjesnički 
cvjetovi sada su naknadno sazreli do ploda! U knjižici bili 
su skupljeni ponajbolji nježni spomenici domaće poezije: 
Janka Draškovića »Domovina«, Iv. Mažuranića »Hervatskim 
dievam«, ležernog humorista Tome Blažeka »Gospođe«, bana 
Jelačića »Sada i nekad«, Iv. Kukuljevića »Hčrvatske gore«, 
Andrije Berlića »Himna ljubavi«, Njemčića »Najdraža dje- 
vojka«, Drag. Rakovca »Vlasi moje mile«, St. Vraza »Što je 
ljubav«, Vukotinovića »Djetelina četverolista«, Pavla Stoosa 
»Molitva domoljuba«, Mihanovića »Liepa naša«, Trnskoga »U 
spomenar«, i mnogih drugih. Po prvi put bio tu sabran i izbor 
pjesama Ilirkinja, kao Jarnevićeve »Udaljenom  prijatelju« 
(Trnskomu), Krunoslave Horvatove »Pozivanje«, Vidovićeve 
»Pjesma Slavije«y Amruš-Brlićeve »Čekanje«, a najkraća je 
bila pjesma Laure Labudove, Srjemice, »Poziv« s početkom: 


»Posestrime moje mile — Hčrvatice, tanke Vile! — Da bacimo, 
sad je vrieme — Nehajnosti gčrdo breme! — Bratji desnu sad 
pružajmo — S njimi u jedno da stupajmo — Kolo, dom naš da 
tak možno — Uzvisimo svi sad složno!« 


Na ovom »domaćem plesu« u »Narodnom domu« u svakog 
se priređivača budile sladogorke uspomene, a i spoznaja, da 
se nekadašnji osjećaji silom ne dadu iznova probuditi. To je 
one večeri osjetio i ban Jelačić. — Bila je to njegova posljednja 

večer u zagrebačkom društvu. On još nije slutio, da ga na beč- 
kom dvoru čeka ubojnička ruka (navodno grofa Griinea), koja 
će mu u jelo sipati otrova, kap po kap, trujući mu postepeno 
tijelo i um, dok nije miljenik svega hrvatskoga naroda zapao 
u duboku melankoliju, u kojoj ga je mučila misao, da nije 
mogao ispuniti narodnih ideala, pa je smračene duše preminuo 
2. svibnja 1859. 

Jelačićeva mučenička smrt kano da je bila prekogrobna 
posveta ljubavi hrvatskomu narodu. Na banskoj ga je stolici 
naslijedio 1860. barun Josip Šokčević, rodom Vinkovčanin, ko- 
jemu je Jelačić bio i ostao sjajnim uzorom. Iste je jeseni s »listo- 
padskom diplomom« u Hrvatskoj ukinut apsolutizam, uspostav- 
ljen ustav i hrvatski sabor u Zagrebu. Nato su iz zemlje po- 
bjegli njemački činovnici, profesori i Bachovi špijuni, ustupivši 
mjesto sposobnim Hrvatima, a u školama i uredima bio je uve- 
den opet hrvatski jezik. Ivan Mažuranić je imenovan hrvatskim 
dvorskim kancelarom u Beču, dok je u hrvatskom saboru snažnu 
riječ vodila »Narodna stranka«, kojoj je stajao na čelu biskup 
Strossmayer. U svitanju boljeg doba piše Petar Preradović 
»Majčici Ilira« iz Temišvara na drugi dan Božića god. 1859. 
(Vidi prilog IV., original u gđe L. Junković-Thierry). 

Te nenadane promjene u političkom smjeru osjećale se 
osobito jako u zagrebačkom društvu, u kojem je došlo do novih 
rascjepa, ali i do nekih izmirenja između nesebičnih boraca. 
Najizrazitije se to osjetilo u kazalištu na Markovu trgu, dotada 
sasvim otuđenom, koje je iza osam godina priprava i uzaludnih 
pokušaja 24. studenoga 1860. napokon postalo »Hrvatsko na- 
rodno kazalište«. Kad je god. 1851. ban Jelačić izdao proglas 
na narod, da se osnuje glavnica za uzdržavanje stalnog na- 
rodnog kazališta, »koje je jedno od glavnih zadaća pučkog 
izobraženja«, sve ,su se županije, kotari i općine natjecale u 
kupovanju dionica i šiljanju prinosa. Narod je u svoga bana 
pouzdano vjerovao i nadao se, da će se odsada u Zagrebu zaista 
glumiti hrvatski. No godine su prolazile, a još se uvijek na našoj 
pozornici šepirio tuđin. Stoga su se Zagrepčani ustezali od da- 
ljeg potpisavanja dionica, pa ih je urednik Praus u »Nevenu« 

1854. stao miriti: »Ne može se glumiti hrvatski, dok ne bude 
izobraženih domaćih glumaca«. Na to mu ovi odgovoriše: »Mi 
smo 1840. imali uzornu hrvatsku predstavu »Novosađana«, 1846. 
sjajnu izvedbu prve hrvatske opere, a 1848. i dalje imali smo 
vješte dobrovoljce, koje je složio Ognjan Štriga, samo što su 
u Zagrebu najrjeđe došli do rieči. Da se složimo i danas, entu- 
zijazam i ambicija ne bi izostali, samo treba siromašnim glum- 
cima osigurati gažu, a kazalištu subvenciju. Međutim moraju 
naši veliki talenti u tuđinu, a mi moramo slušati strance.« Nakon 
prevrata u teatru 1860., koji je bučnim protestom izvojštila za- 
grebačka mladež pod vodstvom Demetrovim, mnoge su naše 
porodice s većim povjerenjem pristale na pretplaćivanje, pa su 
i Vancaševi za sav svoj život abonirali ložu broj 4 (nepar) u 
parteru desno. 

Međutim je kosa smrti iznenada posegla za krhkim životom 
kćerke Otilije, preostale jedinice Vancaševih. Kad im je umr'o 
Jurica, djevojka se s mukom odrvala šarlahu, razvila se visokim 
vitkim strukom, nježnom ljepotom s majčinim izrazitim očima, 
ali su joj pluće ostale slabe. Za vrijeme talijanskog rata pošla 
je za krajiškog časnika, Marka pl. Susanija. Udala se u cvatu 
prve svoje ljubavi, kao i majka, ujedno prožeta silnom željom, 
da se izvine ispod prebrižne pažnje i prestrogog zapta, pa da 
se baci u vrtlog društvenog života, rafiniranog pod dojmom 
ratne psihoze. Ali je kod prve jače prehlade teško nastradala 
i preminula u Veroni, u 21. svojoj godini, dok joj je muž ka- 
snije pao kod Konigratza. Uto se ponovio višekratni zao udes 
u porodici Vancaševih s krupne i s tanke loze, da su djeca rano 
osirotjela. Ovaj put je to bio mali Nikica Susani, koji je na- 
skoro zauzeo bijelu posteljicu pokojnog Jurice Vancaša, a bakicu 
prozvao Mamicom, i njegova sitna sestrica Lilly, koja je u 
drugoj svojoj godini otprhnula s ovog svijeta. Te nenadane 
nesreće, jedna za drugom, morale su silno djelovati na otpornu 
snagu Vancaške, koja je zapala u živčanu groznicu, od koje se 
dugo nije mogla oporaviti. Jedino njena duboka i vedra reli- 
gioznost i silna želja, da bude od pomoći prezaposlenomu mužu, 
podali su joj novu snagu, novu volju za život i rad, jer je 

dr. Vancaš poslije političkog preokreta 1860. sve upornije na- 
glašavao prijeku potrebu komercijalnog i gospodarstvenog una- 
pređivanja Hrvatske. 

Na tom polju dr. Aleksa Vancaš nije bio novajlija. Počevši 
cd osnutka I. hrv. štedionice 1846. na Harmici u kući Zenge- 
vale (sjeverno do Gradske štedione, gdje se nalazila i »kais. 
konigl. Fahrpost«, dok je listovna pošta bila u Poštanskoj ulici 
u Gornjem gradu, sada Opatička ul. broj 20), Vancaš je bio 
jedan od glavnih dioničara, član ravnateljstva, a od 1865. i 
predsjednik štedione, vršeći tu odgovornu službu kroz 19 go- 
dina sve do svoje smrti, pa je učestvovao još i kod priprava 
za izgradnju nove palače u Dugoj ulici broj 30. O njem piše 
dr. Saša Izaković u jubilarnom spomenspisu »Iz prošlosti I. hrv. 
štedione« god. 1899.: »Kroz cijeli ovaj dugi niz godina dr. 
Aleksa Vancaš posvetio je sve svoje umne sile razvitku toga 
zavoda, te se upravo njemu imade zahvaliti ogromni napredak 
i povjerenje, što ga je zavod u općinstvu stekao. Čovjek ozbi- 
ljan, upravo konzervativnih načela, stavio si zadaćom, trijeznom 
i pažljivom upravom postepeno podignuti zavod, a taj mirni 
tempo sve više je doprinio njegovu napretku. Ova taktika Van- 
caševa očuvala je štedionu 1873., koja je gdjekoju silnu finan- 
cijalnu zgradu srušila, da je I. hrv. štediona iz te gospodarske 
krize izašla još čvršća. Dr. Vancaš bio je neprekidno u poslu, 
pa je bio i jedan od glavnih savjetnika kod osnutka prvog do- 
maćeg osiguravajućeg društva »Croatie«. Pod njegovom upra- 
vom bi osnovana i mirovinska zaklada za činovništvo štedione, 


bile su uvedene i posebne nagrade za činovnike. Svakomu po- 


jedincu dr. Vancaš je priznavao rad, a to priznanje i rado 
isticao.« 

Nadalje je dr. Vancaš počevši od 1851. kroz 30 godina 
bio član gradskog zastupstva, vijećnik općine i nadzornik grad- 
skih učiona. I tu je razvijao silnu djelatnost, a vazda mirno, 
trijezno, ustrajno, nepopustljivo i nesebično, sve za procvat 
grada Zagreba, koji je ljubio svom dušom. Nije bilo u Zagrebu 
kulturne institucije, u kojoj on ne bi intenzivno surađivao, na- 
pose kao predsjednik »Narodnog doma« i »Narodne dvorane« 

kao i zemaljskog zdravstvenog vijeća, izbjegavajući otmjenim 
taktom političke trzavice u zajedničkom radu, ali ipak javno 
i glasno pristajući uz hrvatsku narodnu stranku u onom smislu, 
kako je postojala od svog početka. 

Od velikog je zamašaja bio njegov teoretski i praktički rad 
u gospodarsko-privrednoj struci. Promatrajući s bolnom dušom 
kako hrvatski seljak kraj široke, bogate zemlje s mukom živo- 
tari, po svoj prilici dr. Vancaš je u čestom saobraćaju s Hauli- 
kom i s Jelačićem indirektno utjecao na ukinuće urbarstva, ne- 


dostojne seljačke tlake. Haulik, inicijator gotovo svih potrebnih 


socijalnih ustanova, u varmeđijskoj je dvorani već 1841. bio sa- 
zvao sastanak za osnivanje »Hrv. gospodarskog društva«, pa je 
sjajnim govorom uprd prst u zapušteno hrvatsko gospodarstvo, 
premda naše teritorijalne i klimatične prilike vanredno pogo- 
duju unapređenju pčelarstva, svilarstva, voćarstva, vinogradar- 
stva, ribogojstva i dr. Nato je nadbiskup bio imenovan prvim , 
predsjednikom novog društva. Uz njega je svom dušom pristao 
i mladi dr. Vancaš, sudjelujući i kod proširenja i kod stvaranja 
podružnica u provinciji, gdje je pukovnik barun Josip Jelačić 
bio prvi, koji je 1843. uredio gospodarsku stanicu u Glini, a 
ondje za tajnika postavio svog miljenika, pjesnika-poručnika 
Ivana pl. Trnskoga. (Fran Kuralt, Hrv. slav. gospodar. društvo, 
njegov razvitak i rad od 1841.—1900.). 

Usprkos solidne organizacije i živog rada nije društvo u 
prva dva decenija napredovalo, premda su Haulik i Jelačić 
bodrili i budili na sve strane te svake godine iz svoje kese da- 
vali premije u dukatima. Najvjerniji pristaše bili su domaća 
vlastela kao direktni izvoznici plodina, dok konzervativni seljak 
ni poslije oslobođenja od tlake nije pokazivao shvaćanja za tu 
privrednu organizaciju. Ni samo namjesničko vijeće nije shva- 
tilo zamašaj te ustanove. Umjesto da daje potpore ono je stav- 
ljalo zapreke, pa se tek 1860., i to bez vladine pomoći, mogla 
osnovati gospodarska škola u Križevcima. Dr. Vancaš bio je od 
1858. potpredsjednikom toga društva (kasnije je to mjesto za- 
uzeo biskup Strossmayer), a baš se u to doba desilo, da je pre- 
uzeo lijepo imanje Kostel 1 i pol sata vožnje od Jastrebarskoga. 

Naime iza smrti kanonika Stogera poradi njegove velike rad 
bine na taj posjed dopao je ovaj nećake Antuna, Pin . 2 
a budući da je potonji bio župnikom u obližnjoj Sv. : do 
Turnom, upravljao je njime do svoje smrt1. Poslije toga : om 
je dr. Aleksa bratu Antunu njegov dio i cijelo imanje pr “ 2 
na svoju ženu. A imao je na umu da tu uredi moderno .. 
darstvo, makar u malenom stilu, da bude poukom i uzoro is 
žumberačko seljaštvo. Ta humana ideja tako ga je snažno a 
okupila, da je za volju tog organizatornog rada napustio mem 
liječničku praksu u Zagrebu i zatražio umirovljenje, a nadalj 
ostao jedino predsjednik zdravstvenog vijeća. ——— . ' 
Poradi tih zamašnih promjena zavladao jei Pace 
domu u Zagrebu nov svjež duh. Ostala su gotovo ista ia a 
zanosne crvenkape, političari i reformatori, ali pe bi a ; 
drugačiji. Mjesto lirskih, patriotskih pjesama sad se ov mia 
zurirali stručni i saborski govori, članci za osnovane »(osp 
darske novine«, koje je najprije uređivao Drag. nit oak M 2 
njegovoj smrti Vukotinović, nekoć pjesnik-anakreonui : 7 e 
ki sudac, a zatim veliki župan križevački. Taj je po Podra 
u narodu održao prva gospodarska predavanja, a usto se m. 
svetio intenzivnom studiju botanike. Pa i Slovak, sa si a 
publicist Bogoslav Šulek, počeo je sada pisati školski e opis 
i »Nauku o bilinstvu«. Oslobođeni od devetgodišnje i tatur 
svi su bili uvjereni, da je idealistički lirizam sa svojim Ena 
i književnim evolucijama bio samo nužna stepenica za . 
narodne snage i svijesti. Dosta je bilo tog sentimentaliteta A 
patriotskog romanticizma, sad je nastupilo krajnje vrijeme : : 
ostvarivanje realnih potreba, da se Hrvatska izbavi iz sir 
maštva i prirodnim bogatstvom materijalno podigne. 


: pu 
U tim zimskim sastancima uz »crnu kavu« silno. je uživala . 


domaćica Vancaška. Zaista svi se osjećali prijatno u jam 
plavom ,salonu, kraj gostoljubivog stola i goleme peći — a i 
francuski unicum sa 20 cijevi u cirkulaciji, koji je, usađen među 
zidine, grijao četiri sobe. Potonje su pak bile povezane sie 
staklenim vratima, dok je pod bio pokriven cifrastim par i 

različnih tonova sa zvjezdolikim uzorcima, remek-djelo stolara 

Eisenhutha iz Kamenite ulice, oca uvaženih glazbenika, Josipa 
i Đure. Kako dr. Vancaš ne bi našao vremena, da uzvraća brojne 
odlične posjete, odredio je ženi, da na stalan dan u sedmici 
uvede pozive. Tek što bi nekolicina gosti posjedalo oko golemog 
okruglog stola, Mamica bi posegla za »Pfeifenstanderom«, go- 
spodi dodavala dugačku »fajku«, a pred nepušače postavila 
kutiju glasovitog šnofanca »Varaždinca«, pa kad bi koji gost 
glasno kihnuo, svi mu po starom običaju zeželjeli »Conducat 
sanitatil« — našto bi se taj zahvalio: »Gratias tibi domine!« 
Mamica bi se svemu tomu radosno smješkala, znajući, da je sva- 
koga gosta zadovoljila, pa da im prija duhan, što ga je svojom 
rukom sušila, preparirala i »pacala« u posebnoj posudi. Jednako 
je vrsna bila u priređivanju crne kave osobita teka i arome, u 
koju svrhu je imala 12 različitih strojeva, pa i srebrnih, a na- 
dvorivši goste povrh toga odabranim vinom i zakuscima ona bi 
s preslicom u ruci sjela među njih i s velikim zanimanjem slu- 
šala razgovor. Ti posjeti zimi bi se katkad otegnuli sve do 
mraka, pa bi se nastavljali i kraj zapaljene vitke lampe »mode- 
raterke«, koju bi sluga Ivan postavio na stol uz ponizni pozdrav 
»Dobar večer im želim!« Koji put bi dolazio i biskup Stross- 

mayer, Ivan Mažuranić, od 1873.—1880. hrvatski ban, Ivan pl. 

Kukuljević sa ženom Kornelijom, Vancaškinom prisnom prija- 

teljicom, zatim dr. Amruš sa ženom Jagodom, koja je pjevala 

vedre himne svojoj djeci i svom vinogradu u Bukovcu. Gotovo 

svagdanji gosti bijahu najbliži susjedi Andrija Jakčin, odvjetnik 
i posjednik, Dragutin Pogledić, veliki župan i predstojnik škol- 
stva, te dvorski savjetnik Žigrović, čijoj su djeci Vancaševi na 
krstu kumovali. 

U tom odličnom krugu bila je vrlo rado viđena Jelisava 
Prasnička rođ. pl. Bertićeva iz slavonske Orahovice (* 1816. 
+ 1894.) prva spisateljica gospodarske struke, po Mamičinu 
konzervativnom ukusu doduše presmiona u javnosti, ali vrlo 
oštroumna, pa joj je posao valjao. Po smrti svog muža, kašte- 
lana gospoštije u Gornjoj Bedekovčini, ona je svoj tamošnji 
razgranjeni djelokrug za poučavanje seljaštva prenijela u 
Zagreb. Tu je između Vlaške ulice i Lašćine uredila svoje 

pokušalište, pristupačno svakome, koji hoće da se uputi u pera- 
darstvo, pčelarstvo, dudarstvo za svilogojstvo, u povrćarstvo, 
cvjetarstvo i dr. Koristeći se izdašnim svojim imetkom propu- 
tovala je Prasnička alpinske zemlje, a zatim pošla u Švicarsku 
radi mljekarstva i sirarstva, pa je 1867. na međunarodnoj go- 
spodarskoj izložbi u Bernu fungirala kao delegat »Hrv.-slav. 
gospodarskog društva«, dok je na jubilarnoj izložbi u Zagrebu 
1891. bila član egzekutivnog odbora. Već od 1853. marljivo je 
surađivala u »Gospodarskim novinama«, opisujući svoja naučna 
putovanja i iznoseći počešće važne gospodarske teme, a za žene 
iz naroda napose izdala knjigu »Kućanstvo«. (M. Jambrišakova, 
»Znamenite žene«). Jednog dana god. 1861. donijela je Pra- 
snička »Matici Ilirskoj« oveću svotu, što ju je sabrala i sama 
darovala, te umolila upravu, neka time stvori zakladu za izda- 
vanje pučkih spisa, koji bi za hrvatski narod bili od prijeke 
potrebe. »Matica« se još iste godine latila posla, pa kad se 1872. 
preustrojila, predala je zakladu »Sv. Jeronimskom društvu«. 
Prema tome je Prasnička bila preteča i osnivačica toga društva. 
Od nekog doba viđevali ju ljudi počešće u ženskoj loži na ga- 
leriji sabornice, gdje bi pomnjivo pratila tok raspava i zaklju- 
čaka, a onda bi o tome znala govoriti priprostim ženama i dje- 
vojkama i razlagala im domaću aktualnu politiku (po pričanju 
dr. Sl. Batušića). Ona je sebe i njih tješila: »Hrvatska zemlja 
se može potlačiti, bezdušno izrabiti, ali se ne može uništiti, jer 
je u njenoj utrobi nepresušivo blago snage i sokova«. — To 
bijaše Credo te neobične aktivne žene. 

Za 6. 7. 1 8. decenij 19. vijeka i njegovo društvo vrlo je 
značajna činjenica, da su se gotovo sva ista lica, istaknuti vođe 
za Ilirizma, sada opet u istoj složnoj zajednici okupili oko »Go- 
spodarskog društva« u realnoj politici i poljoprivrednom radu, 
a uz njih i njihove žene-vlastelinke. I sada bijahu na čelu kar- 
dinal Haulik, biskup Strossmayer i ban Jelačić, te brat mu pod- 
maršal Đuro, vlastelin u Novim Dvorima, a uz njih veleposjed- 
nici grofovi Erdody, Draškovići, Pejačevići, Oršići, baruni Kul- 
merovi, Metel Ožegović otac i sin, Vraniczany Ambroz i dr. 
Josip, Kukuljevići Antun i Ivan, Mažuranići Ante i Ivan, 

zatim veliki župan Nikola Zdenčaj, Mojsije Baltić, nekoć đak- 
predsjednik u Gradcu, oba Brlića, dok je od bivših ilirskih pje- 
snika na novom polju najintenzivnije radio Vukotinović, koji 
je pošao u Francusku i Porajnsku, da prouči vinogradarstvo. 

Posljednja grana najviše je zanimala i dr. Vancaša pa se 
u Kostelu pokraj voćarstva najviše bavio gajenjem »suzice iz 
matere zemlje«. Kostel bijaše gospodski posjed s bijelim dvor- 
cem i napose kultiviranim cvjetnjakom, a dalje prekrasni voć- 
njaci i vinogradi. Kad bi seoski narod u proljeće dočuo, da 
Vancaševi na neko vrijeme dolaze amo, nastalo bi radosno gi- 
banje. Bolesnici bi tad našli pomoći i lijeka, zemljoradnici i vi- 
nogradari mnogo poučnog primjera i savjeta, pa se time po 
vremenu okoristio sav Žumberak, pa i vlastela, osobito grofovi 
Sermageovi u Vrbovcu kraj Samobora. Ne znajući kako da se 
oduže, grofica je Lujza poslala Vancaški raskošan batar, s bije- 
lim svilenim zavjesama, a iznutra obložen creme-svilom. Ja- 
mačno nije znala, da Mamica ne voli luksusa, a štogod joj pre- 
tiče od svagdanjih izdataka, da je unaprijed namijenjeno 
oskudnoj njenoj »djeci«. Taj je lakirani batar vazda pokriven 
stajao u suši, samo kojiput bi Vancaška odredila, da se njena 
mlada rodbina u njem proveze »da se kola preluftaju od mo- 
ljaca«. . 

Pod Mamičino okrilje zalazili bi u Kostel nemoćni starci i 
starice, kojima bi se iz kuhinje svaki dan davala .krepka juha, 
i premnoga gladna dječica — bilo je 70 Vancaševih kumčadi 
— a često bi kapala i po koja pomoć u novcu i robi. Katkad bi 
se u Zagreb slale pune košare živeža na adresu »sinova«, bu- 
dući da »slava hrani ljude preko groba, — al' do groba hoće 
im se hljeba« (Kurelac), pa bi mnogi u Zagrebu za Mamičina 
odsuća ostali na cjedilu. Naročitu pažnju posvećivali bi Vanca- 
ševi onoj čeljadi, koju bi ona odgajala za svoju službu, a ova 
onda ostala kod njih do smrti. Preuzevši staroga špana imenom 
Kostelski njegova su bistrog sinčića Josipa poslali u gospodar- 
sku školu u Križevce, a kasnije kao zrela čovjeka ponovno, da 
nauči moderno kalamljenje loze. Josipa se vani osobito rado 
bavila peradarstvom, pa joj je uspjelo da odgoji čistu pasminu 

velikih bijelih kokoši-nesica. Ona je toliko voljela životinje, 
da je oštro ukorila slugu, koji bi mučio živinu. 

Taj mladi Josip Kostelski s vremenom je vani postao upra- 
viteljem imanja, a njegova tetka, spisateljica Dragojla Jarne- 
vićeva, tada je stanovala u obližnjem Pribiću. Ova se dugo 
skanjivala, da učini svoj poklon mnogo spominjanoj »Majčici 
Hira«, ali kad ju je 1861. upoznala, sasvim razdragana je zapi- 
sala u svoj dnevnik (potpuni rukopis u »Hrv. ped. knjiž. 
zboru«): »Već sam prije mnogo čula o Vancaški. Da nije ova 
žena puna dobrote i miline i vrlo naobražena, ne bih se bila 
potrudila do nje, već ako bi me htjela upoznati, morala bi ona 
doći do mene. Ali ovako sam već iz obzira na njezinu dobrotu 
pustila se do nje... Ne samo što je dobra, već je i liepa, a 
liepo govori hrvatski i nisam se mogla zasititi slušajući ju. Da- 
našnji dan nadoknadio mi je drugih 30 i zadovoljno ću leći na 
počinak osvjedočena, da sam se razgovarala sa ženom riedke 
vriednosti«. 

U Kostel ne bi Vancaševi pozivali veće društvo, već se 
ovdje vedrim smirenim srcem sasvim predavali čarima prirode 
i gospodarstvenom radu, a podvečer bi sjeli pod krošnjati ke- 
sten na plateauu pred dvorcem, pa bi čitali. Ipak je bilo neko- 
liko odabranika, kojih prisutnost im je i ovdje bila ugodna. 
Osim mlade rodbine Vancaš-Thierry ovamo su bili pozivani 
stari prijatelji Pogledić 1 Jakčin i uvaženi zoolog i domaći sin 
iz Krašića, Josip Torbar, ravnatelj zagrebačke realke, koji je 
prvi u mladeži budio i širio, ljubav za prirodne krasote te bio 
pokretač i kasnije predsjednik »Hrvatskog planinarskog dru- 
štva«. Boravak u Kostelu trajao je ipak samo tri mjeseca u go- 
dini, jer su Vancaševi kroz 45 godina svakog ljeta polazili i u 


Rimske Toplice, gdje su stanovali u »Sofienschlossu«. Ondje su . 


svima tako bili omiljeli, da se po njima nazvala »Vancaš- 
Linde«, a jedno vrelo »Alexis-Brunnen«. Kasnijih godina, kad 
je Nikica ponarastao, oni bi u troje polazili na putovanja, a 
najradije se onda navraćali u Graz i Beč. Ondje je Vancaška 
svaki put morala da pohodi i bivšu banicu Jelačićku, sada pre- 
udatu groficu Dubsky, pa bi obje gospođe uživale u spomi- 

njanju prošlih ilirskih vremena, dok se ne bi rasplakale i 
izljubile. 

Ipak su Vancaševi najvoljeli svoj patrijarhalni dom u 
Zagrebu s tolikim socijalnim dužnostima, koje su ih ovdje ve- 
zale. Doktor Vancaš nije uzalud bio prozvan »dušom gradskog 
magistrata«, jer bi zaista vrativši se s puta bio pun inicijativa 
za gradsku upravu i za I. hrvatsku štedionicu, pa bi onda po- 
slovi napredovali ponovnim ubrzanim tempom. Povrh toga je 
u Vancaševih uvijek preostalo vremena i za mladu rodbinu. 
Njezini su muški članovi zarana pokazivali zanimljive konture 
budućeg višeg zanimanja. Tu su bila neobično talentirana tri 
sina od brata Antuna pl. Vancaša: najstariji Aleksa, sada nad- 
odvjetnik u miru, čovjek velikog znanja i inteligencije te govori 
i piše u pet jezika. Dok je bio predsjednikom sudbenog stola u 
Zagrebu — a po svom uvjerenju pristaša vlade, bio je u svom 
radu i zvanju tako korektan i savjestan, da njega jedinoga 
opozicionalne novine nikad nisu napale. Sada voli tih, samotan 
Život, baveći se gajenjem ruža. 

Oba mlađa brata, Josip i Antun, ostavili su na poprištu 
hrvatske umjetnosti vidljive tragove. A Antuna je bio kratak 
vijek (1867.—1888.), koji je tuberkuloza naglo prekinula. Radi 
krhkog zdravlja morade po očevoj odredbi u ekonomsko zvanje, 
zato u gospodarsku školu u Križevce, ali jaki nagon za muzič- 
kim stvaranjem svladao je sve očeve bojazni. Hrvatski muziko- 
log Franjo Ž. Kuhač pripravljao je mladog zanesenjaka za 
konzervatorij u Beču, kud je mladić došao s tolikom spremom 
talenta i znanja, da je odmah ušao u treći tečaj. Za dvije go- 
dine bio je dozreo za konačne studije u Parizu, kud je pošao 
s Nikolom Fallerom, pa su obojica postala oduševljeni učenici 
glasovitog Masseneta. Kao najuspjelije i potpuno izrađene kom- 
pozicije Antuna pl. Vancaša zabilježio je dr. B. Širola u svojem 
»Pregledu povijesti hrvatske muzike« »Danses slaves« na osnovi 
hrvatskih pučkih melodija, zatim muške zborove, nekoliko pieca 
komorne glazbe i orkestralnu ouverturu »Zvonimir«. Očajno 
tražeći svuda po svijetu lijeka protiv sušice mladi se kompo- 
nista sav skršen vratio kući u Zagreb, a posljednju svoju kom- 

poziciju poslao slavnom svom majstoru u Pariz. Ovaj mu je 
odgovorio: »Vrlo mi je milo, da je moj učenik tako napredovao, 
da nemam baš ništa da ispravim na njegovoj kompoziciji«. To 
je bio prvi i posljednji triumf zamašnog talenta u krhkoj ljuski, 
koji je naglo uginuo u 21. godini svoga Života. 

Najjače tjelesne konstrukcije među braćom i sestrama jest 
arhitekt Josip pl. Vancaš, rođ. 1859., od milja nazvan Joška. 
Kad je dovršio visoke tehničke nauke u Beču po preporuci zna- 
menitih profesora Forstela i Schmidta odmah bi 25-godišnjem 
arhitektu kao prva praktična radnja povjerena izradba stolne 
crkve i palače zemaljske vlade u Sarajevu. On je obje zadaće 
tako sjajno izvršio, da mu se mahom otvorilo široko polje arhi- 
tektonsko-umjetničkog rada, o čem svjedoče stotine građevina 
po. Herceg-Bosni, Hrvatskoj, Slavoniji i Sloveniji, velik broj 
crkava, palača, bankovnih zgrada i t. d., od kojih su najzname- 
nitije: 1. hrv. štedionica u Zagrebu i biskupski zavodi u Šent- 
Vidu nad Ljubljanom. U Sarajevu uživao je tako dobar glas, 
da su ga izabrali za gradskog zastupnika, kasnije i za podna- 


čelnika i zastupnika u bosanskom saboru. Kao izvrstan pijanist, | 


pjevač i dirigent, uz to i komponist, osnovao je g. 1887. prvi 
hrvatski pjevački zbor, kojemu je bio zborovođa i potpredsjed- 
nik kroz 23 godine. Njegova je snaga i svježina neslomiva, pa 
je još interesantan konferancier i stručni pisac, radi čega ga je 
o njegovoj 70-godišnjici života Jugoslavenska akademija iza- 
brala svojim članom dopisnikom, a nastarije bečko arhitektsko 
društvo »Wiener Bauhiitte« začasnim članom. 

Uz spomenuta tri brata vrlo su bile privržene tetki obje 
sestre Marija i Ema pl. Vancaš, udate za dva brata pl. Thierry. 
Kad je Ema iza 7-godišnjeg braka obudovjela, ona se kraj 


svoje troje djece sasvim posvetila brizi i njezi tetke Pepike, 


učestvovala u svem njenom duševnom i osjećajnom životu i 
bila možda jedina, koja bi tetku u njenoj starosti nježno znala 
zaklanjati od razočaranja novijeg doba i duha. No po krvi i 
po srcu ipak je Vancaševima bio najbliži unuk Nikica Susani, 
Otilijino siroče, u kojem je Vancaška nekom asocijacijom uspo- 
mena i materinjih nagona nazirala uskrsnuli lik Juričin, pa je 

htjela kod ovoga nastaviti prekinuto uzgojno djelo. Nekoć je 
za svog Juricu bila započela pisati dnevnik, a čim je Nikica 
navršio 8. svoju godinu, morao je da započne bilježiti dnevne 
dogođaje, da mu bude ogledalom njegova života. Dne 5. pros. 
1869. ona je zapisala uvod na čelu Nikičina dnevnika: »Sve, 
što se kroz tečaj posljednjih godina dogodilo, i sva žalosna pri- 
petjenja ostavljam Nikičinom osjećanju, da će ih zabilježiti. 
Babica Vancaš«. 

Zatim slijede od Nikičine ruke dražesna naivna pričanja, 
priznanje savjesti u vječitoj borbi između dužnosti i rođenih 
nagona, a koji put mališ iskreno žali, što je koga svojim po- 
greškama uvrijedio i rastužio. Očito majka u Nikice budi interes 
za javne dogođaje, jer među ostalim on bilježi: »20. svibnja 
slavila se je velika pobožnost za Jelačića bana. Njegov spome- 
nik bijaše sa mnogim cvečem i narodni barjaci nakitjen. Mnogi 
htjedoše mu žalobne pesme peti, ali im oblasti zabraniše. — 25. 
serpnja stiže iz Rima od Concila kući vračajući Dijakovački 
biskup Štrosmajer na zagrebačkom kolodvoru gde ga nebrojno 
pučanstvo sa velikim veseljem i domorodnim uzklikom žarko i 
vatreno pozdraviše, odkud odmah dalje odputovao. Protislovno . 
toj radosti bijaše pod sadašnom madjaronskom vladom imeno- 
vani prabiskup Mihalović kao takov 6 kolovoza uveden, ali ga 
narod primi stranom z meržnjom i hladnokrvno stranom s bu- 
kom i uvredom«. 

Pedagoška žica bila je u Vancaške zacijelo vrlo razvijena, 
što se opaža po čitavom njenom postupku s Nikicom. Kad bi se 
za vrijeme žetve u Kostelu svi primili hitnog posla, ona bi 
upregla i Nikicu, da se pošteno izmuči i uznoji, pa da time uči 
cijeniti seljačke žuljeve i blagodat njihove muke za sav svijet. 
Kad bi se subotom vršila isplata težaka, našao bi se među njima 
i Nikica, sav zaprljan i sretan, što ga bar sada ne mogu preko- 
ravati radi poderanog odijela, pa bi primao svoju nadnicu, koju 
bi zabilježio u svoj dnevnik. Kad se vratio u Zagreb, gizdavo 
je zapisao: »Uložio sam u štedionu 200 for., koje sam si kroz 
radnju zaslužio«. Nikica bi možda bio postao vanredan ekonom 
u višem smislu, no kraj svih modernih teorija Vancaševi su se 

u suštini ipak držali tradicije, da gospodski sin treba da se po- 
sveti državnoj službi. Ovako se momčić s mukom snalazio u 
gimnaziji, pa kad je gradivo bivalo sve teže, oni uzeli u kuću 
profesorskog kandidata Augusta Musića, koji je postao kasnije 
sveučilišni profesor i akademik. Za njega je Vancaška u pri- 
zemlju nalijevo uredila lijep momački stan, pa mu na dvije 
godine povjerila Nikicu. Nauka je sada tekla povoljnije, pa je 
Nikica sretno prebrodio i maturu i pravne nauke, iza kojih je 
odmah stupio u političku službu, te se u svojoj 20. godini zaru- 
čio sa Slavom Maiksnerovom, sadanjom udovom Solar, kćerkom 
sveučilišnog profesora. 

Pomalo su godine odmicale, gotovo neopazice kraj vječite 
intenzivne zaposlenosti. Vancaška ih je na svom žilavom orga- 
 nizmu manje osjećala negoli njezin muž, čija je snaga i agil- 
nost poslije prevršene 70-godine naglo stala padati, pa se bol- 
nog srca morao da odriče mnogih omiljelih dužnosti. Postao je 
šutljiv, zamišljen, promatrajući pronicavim liječničkim okom 
fiziološki proces bubrežne bolesti s naginjanjem na vodenu bo- 
lest. Otada bi Vancaševi sve to dulje boravili u Kostelu, dok je 
doktor potajno želio, da bude zakopan u obližnjoj lijepoj crkvici 
kod sv. Marije Dolske, u kojoj je bio sahranjen njegov brat 
Janko, ali oblast nije tog više dopustila. Teško se je dijelio 
s ovoga svijeta, jer je njegov brak bio neobično sretan i har- 
moničan usprkos dva sasvim različita temperamenta, ali jedno- 
dušna u svojim idealima. Kad bi gospođe upitale Vancašku, u 
čem leži tajna te bračne sreće, ona bi im ukratko razlagala: 
»Moj muž ne smije nikad da me vidi neraspoloženu ni ner- 
voznu, dok znam, koliki on nosi teret dužnosti i odgovornosti. 
Kad već ne mogu nikako da sa sobom izađem na kraj, onda 
zapjevam pjesmicu, pa mi odlane!« 

Dana 28. lipnja 1884. pronijela se Zagrebom vijest, da je 
u 4 sata u jutro u Kostelu preminuo dr. Aleksa Vancaš. Nije 
bilo Zagrepčanina, koji ne bi usrdnim žaljenjem spominjao tu 
plemenitu dušu, tog značajnog čovjeka, koji je uživao neogra- 
ričeno povjerenje svega građanstva, vršeći zastupničku službu 
kroz 30 godina, a nije gotovo čina, u kojem on nije sudjelovao 

bogatim svojim iskustvom. Gradski načelnik dr. Hofmann za 
sutradan je odredio izvanrednu skupštinu u počast pokojniku, 
pa su određeni da zastupaju na sprovodu grad Zagreb ovi za- 
stupnici: Crnadak, Badovinac, Kocijan, Huzek, Hagenauer, Su- 
hin, vijećnik D. Deželić i gradski fizik dr. Švrljuga. »Matica 
Hrvatska« isto je tako sazvala izvanrednu sjednicu, spominjući 
na njoj važna djela mnogogodišnjeg svog odbornika i prvog 
blagajnika, čijim je trudom najveći dio glavnice za osnutak 
te kulturne ustanove bio namaknut. »Uopće obitelj pokojnikova 
otvorila je za vrijeme najljuće ilirske borbe svoj gostoljubivi 
dom svim našim književnicima, te prevrijedna supruga pokoj- 
nikova je mnogom rodoljubivom riječi znala obodriti naše ta- 
danje pisce, med kojimi moramo spomenuti napose dva »Mati- 
čina« tajnika: Vjekoslava Babukića i Stanka Vraza, koji su 
bili uvijek dobrodošli gosti u Vancaševoj »ilirskoj« kući«. Po- 
štujući zasluge pokojnikove, polaže »Matica« vijenac na lijes 
i šalje na pogreb u Kostel dvojicu svojih odbornika, tajnika 
Ivu Kostrenčića i prof. Tadu Smičiklasa, da je tamo zastupaju. 
(Spomen-spis »Matice Hrvatske«). 


Sprovod dr. Vancaša bio je tako veličanstvena i spontana 
manifestacija gradske i seljačke duše, kakove Hrvatska dotada . 
još nikad nije vidjela. »Obzor« od 1. srpnja 1884. to opisuje 
ovako: 


»Po vlastitoj želji zakopan je dr. Vancaš na groblju Bl. Dj. Marije 
u Dolu uz mnogobrojno sudjelovanje prijatelja i štovatelja te silnog broja 
naroda, kojemu je pokojnik bio prijateljem i dobročiniteljem. Tijelo je 
posvetio kan. Gašparić uz asistenciju od sedam svećenika, a on vodio pod 
mitrom. Dvostruki kvartet »Kola« pod ravnanjem Đure EFisenhuta »Čuj 
nas, Gospodine«. Sprovod je krenuo ovim redom: školska djeca, seljačko 
žiteljstvo muškog spola, obrinici, trgovci, činovnici podžupanije jastrebar- 
ske i kotarskog suda sa predstojnicima, mnoge deputacije: činovnika poštan- 
skog ravnateljstva karlovačkog i zagrebačkog, hrvatske Štedionice, trgov.- 
obrt. komore, zagreb. trgov. zbora, »Matice Hrvatske«, gradskog poglavar- 
stva i gradskog zastupstva, gradsko poglavarstvo karlovačko, općina i za- 
stupstvo Jaske i Krašića, odličnici: umir. dvor. savjetnik pl. Žigrović-Pre- 
točki, predstojnik dvor. namjestničtva Badovinac, veliki župan Drag. pl. 
Pogledić, sveučil. profesori dr. Fran Vrbanić, Tadija Smičiklas i sveučil. 
tajnik Kostrenčić, predsjednik trg.-obrt. komore Janko Grahor s komornim 

vijećnicima, Žigom Badovincem i Antunom Fisenhutom, gradski vijećnici, 
podžupan Francisci. Mladež je nosila sjajne vijence, na crvenom jastuku 
red Franje Josipa, stečen radi zasluga na zdravstvenom polju. Poslije njih 
pjevači i koraliste, svećenstvo, medju njima starina opat g. Jambrišak. Kra- 
san lijes od kovine nosili izmjenice po šest seljaka, za lijesom stupao unuk, 
Nikola pl. Susani žup. perovodja, u čijem je naručju pokojnik izdahnuo, 
zatim brat, Antun pl. Vancaš, ravnatelj pošte, i ostala rodbina. Supruga, 
shrvana od boli, leži bolestna, nije se mogla odputiti do groba. Za rodbi- 
nom grads. fizik dr. Švrljuga, podpredsjednik zdrav. vijeća, liječnici dr. 
Rakovac, Fon i Bišćan, ukupno ravnateljstvo I. hrv. štedione na čelu «a 
podpredsjednikom Naumom Mallinom, činovničtvo štedione s ravn. Winkle- 
rom, gospoje i seljačtvo ženskog spola. Dični pokojnik sahranjen je na 
groblju, hrv. pjev. društvo »Kolo« zapjevalo mu tužaljku. Osobito zanosno 
govorio ie g. Crnadak, a narod glasno jecao i plakao. Osobito lijepi bijahu 
vijenci: Grads. zastupstva i poglavarstva u Zagrebu »Odličnom pregaocu 
blagostanja grada Zagreba«, »Matica Hrvatska« srebrni sa crnom vrpcom 
»Svome starom odborniku«. Još je bila sva sila vijenaca od raznih ureda i 
društava kao i od obitelji Milić, Jakčin, Shauff, Stanković, Hatz, Burgstal- 
ler, grofice Sermage, Sollar, dr. Rakovac, Ante Kovačić, Gj. Deželić, Mirko 
Kuković i dr. Opažena je silna navala seljačkog naroda iz cijele okolice. 
I. hrv. štediona o svom trošku je priredila poseban vlak iz Zagreba, koji 
jeu 10 sati na večer odvezao natrag sve one, koji su bili pošli, da iskažu 
posebnu počast nezaboravnom pokojniku«. 


Radi gubitka nesamo svog najbližeg druga već i najsrod- 
nije duše Vancaška bi svom golemom očaju zacijelo bila pod- 
legla, da nije uvijek prezirala malodušnost. U teškim časovima 
“ona bi se prihvatila najjačeg svog oslona, religije. To nije bila 
običajna vanjska forma pobožnosti, već duboko proćućeno 
vjersko čuvstvo, vezano uz temelje morala i savjesnosti. Van- 
caška je tupo bogomoljstvo prezirala u tolikoj mjeri, da je 
sama na se uzela zadaću kod Nikice, a kasnije i kod Emine 
djece, da im protumači »Očenaš«, riječ po riječ, smisao po smi- 
sao. Sada, dok su se svi bojali za njezin život i duševno ravno- 


vjesje, ona se najvećim naporom sama pridigla i priznajući . 


mudrost nebeskog Oca uskliknula: »Bog je htiol« — Neko ju 
vrijeme njena okolina ostavila u Kostelu, a onda došla po nju 
sestra Antonija, udata u Sisku za odvjetnika Milčića, pa ju 
odvela sa sobom. ' 

Ne prođe ni pet mjeseci, kadno je zadesi nova nesreća. Pod 
kraj 1884. piše joj u Sisak veliki župan Reizner iz Rijeke, neka 

smjesta netko dođe k bolesnom Nikici, koji je tamo službovao. 
Vancaška je upravo ležala bolesna pa između svoje čeljadi, 
koja ju je kroz mnoge decenije vjerno služila, odabrala Josipa 
Kostelskoga, upravitelja u Kostelu, neka noćnim vlakom smjesta 
otputuje k Nikici. Priložila je i pismo za Reiznera, kojega je 
zaklinjala, neka Nikicu prenese u najbolju bolnicu, pod “pasku 
primarija dr. Kiseljaka, Zagrepčanina, a Josipa neka nastani u. 
najbližoj gostionici. U takovim velikim krizama uvijek se oči- 
tovala Vancaškina velika ljubav za svoju rodbinu, ali i njena 
silna energija, trijeznost i .sabranost kraj dirljive ženske brižlji- 
vosti. Ona piše 11. I. 1885. Kostelskomu: 


Dragi Josipe! U dobro nadi, da si po mojoj odredbi u ime božje 
na Rieku pošao, i evo sada 10. ura, gdje si u blizini siromaka Nikice, koji 
u znanju, da dodješ, nestrpno Te čeka, pak će ga Tvoja nazočnost ublažiti, 
i biti će mu laglje, da se kome od nas potužiti i priobćiti može u velikoj 
biedi, u kojoj se sada nalazi. Žalibože, da mu ja tu materinsku ljubav izka- 
zati nemogu. Putovanje i sve s tim skopčano bi još podnieti mogla, ali 
njega u tolikoj nevolji viditi, i nadalje oko njega bditi, to bi zastalno i 
mene u postelju vrglo, koja se još nikako oporaviti nemogu. — Bog zna, 
kakove liekove uzima? Jeli mu se oblage metju budi na glavu ili na trbuh? 
Uzima li hrane? Jeli mu vrućina velika — jeli ga mnogo dolje tjera — 
jeli mirnije spava ili fantazira? ili posve mirno leži? Kad opaziš da je mir- 
niji, onda ga na kratko upitaj, dali mu imaš što iz stana donieti, što po- 
praviti ili zatvoriti, i gazdarici, koja je babica od Zorice, pasku preporu- 
čiti. Imaj i Ti pasku na džepnu uru Dedeka, tu milu uspomenu Nikice. 
I budi pobrinjen na njegovu dvorbu, kušaj svako jelo, što on dobije, da 
nebi slučajno bilo što pripaljeno ili inače pokvareno. Ako mu liečnici do- 
zvole vina piti i kakvoga, Ti mi piši. Gledi da mu rubenina bude suha i 
topla kod presvlačenja, zagrni ga kad mora ustati, s onim velikim rubcem 
ili bundom. Jeli ima posebnu sobu u bolnici, koja ima peć? Nadalje molim 
Te, razpitaj se za nekoje ciene i bilježi donekle što uzimate i dobivate. — 
Pozdravi Nikicu od sirote mu majke, ona dosta trpi i nosi. Izruči moj 
naklon g. velikom županu i zahvali mu se za tretji jučer mi: dostavljeni 
brzojav, nadamo se istomu i danas. Ah, Otac nebeski, budi nam svima smi- 
ljen! Sbogom, dragi, dobri Josipe! U punom zaufanju Tvoja 


Josipa Vancaš. 


Ni velika vještina dr. Kiseljaka, ni zlatne ruke Josipove, 
ni vrela molitva Majke Vancaške ne mogoše zapriječiti kata- 
strofe. Nikica je podlegao trbušnom tifusu 13. I. 1885. u buj- 

nom cvatu svoje 24. godine. Lijepi i susretljivi perovođa kod 
podžupanije na Rijeci bio je tako popularan i omiljen, da ga je 
na vječni počinak ispratila gotovo sva hrvatska inteligencija, 
čak i srednjoškolska mladež s profesorima, da počasti vrijednog 
Hrvata. Po Majkinoj želji bi lijes kasnije prenesen u porodičnu 
grobnicu ispod hridi Majke Božje Dolske. 

Muž, sestre, braća, djeca, unučad, prijatelji i mili znanci, 
sve je pred Vancaškinim nogama pomalo padalo u grob. Ilirske 
lovor-grane a uz njih mladice, koje nikad nisu dozrele do 
ploda, sve je uginulo, sve iščezlo kao prelijepi ilirski san! Kraj 
tolikih raka stajala je žena, osamljena i ostavljena s velikim 
svojim izjalovljenim nadama za napredak tužne domovine. Ona 
nije plakala, ni naricala, već svoju tugu ponosno skrivala pred 
svijetom, sva oplemenjena i preobražena kano majka u narod- 
noj pjesmi. Ali se otada sasvim odrekla javnosti. Nije nikome 
dala, da joj zagleda u dušu, a da se obrani od žaljenja, izvana 
je poprimila tvrđe, oštrije konture. Još jedan jedini put se u 
njoj probudila dužnost patriotkinje. Bilo je za vrijeme velike 
izložbe u Zagrebu 1891., kad se i ona otputila u kazalište u 
svoju ložu, da prisustvuje sjajnom dočeku dalmatinskih i bo- 
sanskih Hrvata i Istrana, kad se iza dugih decenija manifesti- 
ralo jedinstvo hrvatskih plemena. One se večeri u svakoj loži 
našle po dvije male šarene lepeze sa: značajnim slikama i 
tekstom i kiticom cvijeća, a te je lepeze Vancaška ponijela kući 
i među svoje relikvije spremila, koje su je sjećale na patriotske 
balove iz zanosnih ilirskih dana. Kad je pak »Matica Hrvatska« 
1893. zaključila, da se kosti grofa Draškovića prenesu u Za- 
greb, tad se opet probudila stara Ilirkinja. Po zapisci gđe. Kapić- 
Kostelski, koja čuva obiteljska pisma, »došla je Vancaška na 
Kostel, dok park bijaše upravo u punom cvatu. Tad ona reče 
mom ocu: »Josipe, ne žali cvijeća! Načini vijenac, što najljepši 
znadeš! Taj je za ilirskog prvaka, grofa Janka Draškovića!« 
A moji su roditelji spleli divan vijenac u obliku srca od sAmih 
ružinih pupoljaka. Moj je otac morao sam da ga odnese u Za- 
greb, pa nam je kasnije pričao, da je taj vijenac bio najljepši 
i da je položen na sam lijes velikog Ilirca!« 

Moderni demokratski duh, koji je među hrvatskom vlaste- 
lom bio naglašavan tek u teoriji, oduvijek je živio u dvjema 
ženama, u Prasničkoj i Vancaški. O tome govori i opet jedno 
srdačno pismo vjernim Kostelskima na Uskrs 1901.: 

»Moj dragi Josipe i Rezika! Koji ste meni vazmene hrane toli svašta 
poslali, krasnog purana, prekrasne rožice, luka, hrena, šalate, jaja, i zar 
zbilja kostelske violice i hiacinte! Ja ih poljubih i uzdahnuh prema Majke 
Božje Dolske! Da, da, tamo gdje ja kraj njih, i Vi za menom počinak 
zemlje uživali budemo. Nu Božja volja da vlada. Sutra je sveto uskrsnuće 
gdje pjevamo Alleluja! — Danas molimo na grobekim i po svih cerkvah, 
a sutra je Uskersnuće Jesusa, te sladka hrana, gibanica, Kletzenbrod i 
kugluf. Ja budem kod gospoje Eme i djece. Ja sam se odrekla sve njih 
pozivati, jer im veselja pružiti nemogu, prošla su ta vremena. Moj Ivan i 
Babika (njena služinčad) su zdravi, samo Babi moli, da nam pošaljete 
mašće, već smo pri kraju. Oraha mi pozdravi i sjeti se onoga, koji je rado 
tamo sjedio i čitao. — Sad Sbogom, moji dragi! S time sveti Alleluja! 


Sa toplim srcem Vaša Josipa Vancaš, 


Kako je ona samo fizički nazadovala, dok je duševno ostala 
svježa sve do smrti, Zagrepčani su se još uvijek trudili, da je 
dovedu natrag u svoje kolo. Ali kasniji položaj žene u javnosti 
nije bio po njenoj ćudi. Jednom je pohodi Kukuljevićka s Ma- 
rijom Jambrišakovom, osnivačicom mnogih ženskih institucija, 
da umoli Vancašku, neka preuzme predsjedništvo nad novo 
osnovanom »Zemaljskom gospojinskom udrugom«. Na Kuku- 
ljevićkin topli kajkavski pozdrav, starica je odvratila u istom 
žargonu: »A kaj vam to treba? Nemojte žene ovak! Kuhaču u 
ruke, posla ima navek u kući dosti. Koja ima dvorišče, nek si 
hrani kokoši. To je posel za ženskel« — A ipak nije prestala 
da se zanima za javne prilike. Ona bi se pretplaćivala na sve 
hrvatske dnevnike i časopise, pa i na »Slovenski narod«. Koji 
put bi je djeca pitala: »Tetice, zašto si platila za cijelu godinu? 
Bog zna, da li će taj novi list tako dugo izlaziti«. — Tad bi ona 
odvratila: »Neka im bu, su bogci, treba ih podupirati!« — Nitko 
nije smio da sažge novina, već je ona mnoga godišta spremala 
i dala ih vezati, da se za vazda sačuvaju. A mnogo je zamje- 
ravala imućnicima s patriotizmom na jeziku, koji bi se u novo 
društvo začlanili samo kano prinosnici, dok bi ona, premda je 

njen imetak bio u nekretninama, svagdje pristupila kao uteme- 
ljitelj, da im bude od izdašne pomoći! 

Ne priznavajući nikada staračke svoje nemoći ona se ipak 
u kasnijim danima sasvim oslonila na brižnu nećakinju, go- 
spođu Emu Thierry-Vancaš i njene odrasle kćeri, premda se 
nikad nije htjela prilagoditi njihovu novom načinu života i 
mišljenja, pa je koji put bilo muka, da se sporazumiju. A ipak 
je ona svom dušom bdila nad tom djecom, Jankom, uvaženim 
zagrebačkim liječnikom, te nad Marijom i Josipom. Ovu bi 
djecu redovito na nepar slala u svoju ložu, a zatim bi joj mo- 
rala u tančine da ispričaju tok predstave i njen dojam na pu- 
bliku. Voljela je najviše znanstvenu lektiru, pa je Micika kruto 
znala zijevati dok bi tetici u kasnu noć morala da čita Lava- 
terov »Kosmos«. Pomalo se to mlado gnijezdo stalo prazniti. 
Marija se udala za Julija Junkovića, velikog župana požeškog 
i vlastelina u Gornjem Stenjevcu, a starija, Jozefina, za Frana 
pl. Kukuljevića, velikog župana osječkog, koji je još za Van- 
ocaškina života prekupio lijepi Kostel, kojim on još i danas 
upravlja. Kad se Marija zaručila (1898.), tetica je iza dugog 
vremena pero primila u ruke, a sjećajući se zlatnih mladih dana 
u braku, napisala ovo pismo: 

»Draga moja Micika! Tvoje nenadano milo pismo toli radostno sam 
primila, te duboko do dragog Boga uzdahnula, da bude Tebi, Vama cijeli 
blagoslov podijeljen. Brak je najvažniji vez u životu čovječanstva, i naj- 
jača sreća dvoje osoba u čistoj ljubavi. Ti, draga Micika, obdarena jesi 
sa svim krepostima, koje brak zahtjeva, ali budi Tebi odlučna volja, nje 
izvadjati i sa blagom krepkom voljom srčanosti izpraviti, oprostiti i u 
sklad privesti, te sa vedrim srcem pjesmicu zapojiti. To donosi nagradu, 
zahvalu i veselje, koje nastoj vazda uzdržati. Tvoja mila mati budi Ti sta- 
lan primjer. Sva Tvoja ljubeznost i ostala svojstva znati će Tvoj zaručnik 
cieniti, i u ljubavi svakovrstno povraćati. Ja govorim iz izkustva mojega 
života i, draga Micika, budi tako sretna, kako sam ja bila. Tvoja draga 
mama pisala mi je takodjer sa zadovoljnim čuvstvom. S time, draga Mi- 
cika, budi, jesi, i ostani sa mojim milim Sbogom, u duhu ljubavi. Tvoja 
stara tetka Pepika. 

Premda su joj se očni vid 1 sluh pomalo iznevjerili, ipak 
je pomagala kod Marijine opreme, budući da ruke još ni sada 
nisu mogle mirovati. Ako nije bilo druge, ona bi bar plela naj- 

finije i najtanje čarape. A kad bi se spuštao mrak, a ona se bo- 
jala dugih, besnenih noći, po čitave bi ure, oslonjena na Emu, 
šetkala po sobi, gore, dolje, spominjala i prepričavala dogođaje 
iz zlatne mladosti, čak iz djetinjstva, gledajući kroz svijetle 
maglice mili svoj rođeni Gračac i debeli dub, po kojem se 
s braćom nekoć verala, a onda tihano zagunđala davnu ličku 
pjesmu... : 

U posljednjoj svojoj godini života nekako je još smagala 


snage, da se s Emom odveze na kaptol, pa da se oprosti od stare 


barokne kurije, gdje je provela vedru svoju mladost. Ali ih na 
pragu zaustavilo nepoznato lice, koje je gospođama branilo ulaz. 
Zatim se otputiše u davno već neviđenu katedralu. Kroz visoke 
šarene prozore šuljale se svijetle trake i pooštravale prazninu. 
Vancaška je zastala usred tog svijetla, obazirala se na sve strane, 
a onda gorko zajecala: »Gdje je naše bogatstvo? Naš mramor, 
naše zlato, naši barokni oltari pred svakim stupom? ... Ostala 
je gola, gola crkva!« 

Kad se povratila kući, ona se spremala da napiše oporuku. 
Svijet ju je smatrao mnogo imućnijom, no što je uistinu bila. 
Vancaševi su oduvijek davali svima i svakome, koji je bio u 
nuždi, dok su za se najmanje trebali. Najobilatije je Mamica 
sada nadarila. zagrebačke siromahe sa 6000 for., »Maticu Hr- 
vatsku« sa 2000 for., isto toliko crkvi sv. Katarine, gdje se je 
bila vjenčala, a crkvicama u Pribiću i Sv. Mariji Dolskoj po 
1000 for., uz to je odredila nebrojene legate za pojedina lica 
i društva. Nakon toga promatrala je spokojno, kako joj se po- 
malo kida snaga, bez ikakove bolesti, kako joj se duša sprema 
pred prijestolje božje, a slabašno tijelo na tihi pokoj kraj milog 
druga u bijeloj grobnici u Dolu. 

Kad bi se po drvenim stubama začuo starački topot nesi- 
gurnih nogu, Vancaška je unatoč slabog sluha mahom znala, 
da joj evo dolazi u pohode »nekoć najmlađi sinak«, mali Trnski. 
Prirođenim ženskim nagonom ona bi tad poravnala crnu čip- 
kastu barbu na srebrnim uvojcima, namještala bore na haljini, 
a s mukom zaoštrila umrtvjele zjenice, da bolje prepozna mili 
prijateljev lik. Ona bi mu pružila bijele uvele ruke, pa bi ga 

smjestila u visokom Voltairskom naslonjaču, a usne bi šaptale: 
»Moj sinko! Moj dragi sinko! Svi su već pomrli, ti si moj zadnji 
sin!« 

Ovi rijetki posjeti kod ljubljene Mamice, dok se oboje njih 
približavalo svojoj 90. godini rođenja, bili su za Trnskoga naj- 
svečaniji časovi. Svake godine na Josipovo on bi kod Mamice 
osvanuo sa svojim penzumom, čestitkom u stihovima. Premda 
ovi nisu odgovarali novom stilu poezije, bili malko uglasti, 
malko opori, kao i staračko biće pjesnikovo, za njih dvoje su 
zvonili i pjevali jednakim charmom kao za najljepših dana 
ilirskog osvita. 


Dok je starac za istu zgodu god. 1910. s mukom kovao 
posvetu Mamici za imendan, njegov je rad odjednom prekinula 
tužna zvonjava u svim zagrebačkim crkvama. Mamica se ovaj 
put svom sinku iznevjerila; nije dočekala njegove čestitke. Uoči 
svog 90. imendana, 18. ožujka 1910., ona se sa sretnim smije- 
škom preselila k svome Aleksi, ostavljajući iza sebe mili dom, 
u koji je ušla u 18. godini, a sada ga zadovoljno ostavljala 
u 90. 

Posljednji Ilirac samo još jedamput je nategnuo žice svoje 
lire, koje su ovaj put od suza podrhtavale. To je bila njegova 
posljednja himna, namijenjena mrtvoj Ilirkinji: 


Da, da, svi smo tadašnji Iliri 
Dolazili k rodoljubki, k Tebi, 
Stanko Vraz i Rakovac te drugi, 
Pa maljušnost moja k štokavkinji, 
Koja nijesi marila dabome 
Njemčat s nama, već si milo, krasno, 
Hrvatska nam negda krajišnjica, 
Pozivala nas, bodrila nas naški. 
Hrvatska u Zagrebu si prva 
Udešivat počela posijela; 
Pjesmice nam Ti zavoljela si 
Slovit prva, glasno ih pjevucat, 
Ti nam prva, Ti domoljubna si 
Ilirkinjom bila nam na glasu: 
Krstismo Te, štovasmo Te harni 
Brižnom našom Majčicom Ilira! 

Ja sad pako posljednji Ilirac, 

Polazit Te, štovati ne prestah; 

Našeg »Društva književnog« te prvu 
Pozdravih Te utemeljiteljku, 

Pjesme moje »Krijesnice« Ti šiljah, 
Svijestan, da si pomno čitala ih, 

Da si mnogim povodnica bila, 

Pače trećeg dijela »Krijesnica« mi 
Treća namah Tebi poimence 

Sva se krijesi Tebi, krsnoj kumi. 
Pjesmam našim, zanosima našim, 
Ilirskim nam veljim smjerovima, 
Nadam našim veće zajednice! 

Što Ti rekoh, ponavljam i danas, 
Opetujem... i na tužnom Dolu, 
Gdje Ti pjesnik živ se živoj klanjah, 
O jačoj nam slozi s Tobom sanjah! 
Gramzim samo, moja mrtva, gdje si? 
Nad Tobom da »Krijesnica« se krijesi! 


Nato je sijedi Ilirac zauvijek odložio liru i spremao se na 
daleki put (30. VI. 1910.), da dostigne Mamicu i sve one mile 
drugove, koji su ga ostavili samog i jedinog u novom nevjernom 
vijeku. 


Prilog I. : (Skraćeno). 
Draga majko! 


Po dužnosti sina i po želji iskrenog srca svoga evo me, da Vam 
napišem sitnu knjigu iz tudje zemljice, gdje Vam sinak tužne broji dane, 
misleć uvjek si na udaljenu domovinu i u njojzi na milu si majku. Sretno 
sam ovamo doputovao s ženicom i milom si djecom. Svi smo zdravi, osobito. 
moja mala Milica, koje zdravlje mi je toli straha zadalo poradi slaboga 
svog napredka. Sad je hvala Bogu, debela i čvrsta kao kremen i ništa joj 
nahuditi ne može. Najmladja, Slavica, dobro napreduje i nije mi se bo- 
jati, da bi Miličinu bolest dobila, jer je sad već tako jaka i razvita, kao 
ne mnoga djeca njezine dobe. — Bit će prekosutra upravo mjesec dana, 
kako ovamo stigosmo i sad smo se već podobro priučili novom ovdašnjem 
življenju, koje mi je doduše i od prije već poznato bilo. Mnogo mi je 
posla na vratu i k tomu nepovoljnoga mome bitju protivnoga posla. 

Ali šta ću, moram ga podnašati, kad o njemu kruh visi, koga dru- 
gačije si pribaviti nemogu. — Ovih danah prispješe mi prvi brojevi svih u 
Zagrebu izlazećih novinah i časopisah. To su mi najugodniji sati, kad mi 

vremena preostane, te se njima zabavljati mogu. Onda se zadubim u svoje 

kojekakve sanjarije i trajem sretne čase, dok me pobočnik ili kakva druga 
y SA SAPani 

službena osoba ne probudi i neosviesti, a onda na novo s trbuhom za kru- 


hom — to Vam je moj život sadašnji — na večer zavirim kadkad u ka-, 


vanu vojničku ili kazalište; rano se legnem, a ranije podranim, da svemu 
dospijem. 

Iz Zagreba malo novostih čujem, osim što ih iz novinah doznadem. 
Banu nametnuše, kako čujem, pobočnika! Kako to? Vi ćete to pitanje ra- 
zumjeti, neću Vam ništa više da kažem. — Drago mi je osobito vidjeti, da 
se dnevna književnost naša novom godinom podigla. Neven je, kako vi- 
dim, u bolje ruke došao i pojavio se takodjer Pravnik, Gospodarske No- 
vine, a i Danica opet pomolila lice. Nebi li bog dao, da ustraje take i da 
još na bolje ide. I ja ću za Neven kadkad namočiti pero, samo ako dospi- 
jem i ako mi prozaički poslovi ne udave pjesničkih misli. — Ne prodje 
danak, da ne mislim na Vas, jer ste Vi slika mile narodnosti i to po pod- 
punom pravu, jer ste vrla zastupnica njezina. Da se Zagrebske gospoje i 
djevojke u Vas ugledaju, to bi mi drugačija gospoda bila... Sada, draga 
majko, s bogom! Pozdravljam Vas liepo i u dvoru malo i veliko. Odgo- 
vorite skoro Vašem Preradoviću. 


Kremona, 9. siečnja 1853. 


Prilog II. : (Skraćeno). 
Draga majko! 


Već ćete misliti, da Vam se je sinak iznevjerio, što Vam tako dugo 
ne odgovara na Vaše ljubezno pismo, koje ga je toli obradovalo, da Vam 
neumije zadosta hvaliti na njemu. Ne, majko, nije se iznevjerio, jer bi se 
morao sam sebi iznevjeriti, nego je otezao preko mnogih svagdanjih po- 
slova, te tako malo zakasnio, što će mu dobra majka znam po dosadanjem 
svome blagom običaju (oprostiti). — Mogu Vam javiti važnu viest, koja 
je već i kod Vas možebiti poznata, da se krajiške čete vraćaju kući. U ko- 
liko mi je to ugodno sa strane, što kao domaći u domovinu se vraćam, u to- 
liko me je prepala, jer me preko svega moga proračuna u velike troškove 
zadubljuje, kojima dorastao niesam, neisplivavši jošte niti iz onijeh, koje 
cvamo iduć imadoh. To je velika nesreća za nas vojnike, da nam samo za- 
poviedaju, a nemisle, kako ćemo odoljeti potreboćam na putu, osobito ože- 
njeni, kojima obitelj toliko misliti dade. Ja se tražih.ovamo, misleći, da ću 
jeftinije proći i barem za koju godinu se ovdje smiriti i tako odahnuti moći, 
ali eto ti sada zla i gorjega. A u Pančevu kupuj na novo pokućtvo i druge 
potrebštine, pa za koji čas opet možebiti na novo prodavaj, te tako se muči 
do kraj života. Vjerujte mi, da sam čisto smeten, neznam kuda udariti 
niti kakav savjet si dati, a Živiti moram ne radi sebe, nego radi svojijeh. 
— Hvala bogu! Novine dobivam sve još uredno i tako sam podobro u 

tečaju domorodnog našega života. Neven me osobito zanima, jer je tako 
rekuć jedini zastupnik naše dnevne književnosti. Žao mi je, što su vried- 
nom Filipoviću po nemilom procesu ruke svezane, te se nemore posvetiti 
književnosti kako bi želio. 

Pozdravite mi Vancaša, milu Tilku (Otiliju) i sve, koji me još zabo- 
ravili niesu, te budite uvjereni o dubokom štovanju Vašega sina 

, Preradovića. 
U Kremoni, 23. travnja 1858. 


P. S. Molim pošaljite ovo pisamce u knjižarnicu Županovu. 


Prilog III. m. ' (Skraćeno). 
Iz tamnice u Zagrebu, 1. listopada 1853. 
Milostiva gospodjo! 


Primite svesrdnu i iskrenu hvalu srca moga za listak, kojim me 
udostojaste. On me je više razveselio, nego bi me išta drugo razveseliti 
moglo; njime bo mi opet jedan dokaz više u dio pade od Vaše dobrote, 
dokaz, koga ni očekivati nisam mogao, kad si nikad ne laskah, da bi k tom 
imao prava kakova; kad:sam i onako već primio bio dovoljno dokazah 
plemenitog čuvstva Vašeg prama meni; više, negoli mojoj neznatnosti 
idjaše. Nu tim veće bijaše i veselje moje, Vaš će zato listak biti vazda 
najmilia uspomena sadanje zlosretne moje dobi, ako ju takvom još i na- 
zvati mogu. 

Glede mog sadanjeg bivanja moram Vam iskreno ispovediti, da 
sam se svojim okolnostim podobro prilagodio i s njimi, ako ne baš sprija- 
teljio, a ono barem pomirio, te tako sprovodim sada svoje vreme veoma 
ugodno. Meni je uvek mučno i težko bilo, što mi je u navadnih okolnostih 
vrlo malo preostalo vremena za vlastito naobraženje, radi čega sam već i 
zaostao bio .za oriaškim korakom, napredujućom prosvetom sadašnjosti. Sad 
sam barem dobio dosta vremena, da se dovoljno načitati i napisati mogu. 
Medjutim sam se tog vremena koristio i napisavši Iskrice za pučke učitelje, 
a pišući, više put mi je misao nadošla, nebi li naša vlada dobro učinila, da 
svake godine po jednog il dva naša literata zatvori na nekoliko mesecih, 
barem bi tada svaki štogod iz dugog časa napisati morao, kad ovaki na 
slobodi, neće ništa da rade. Tim bi vlada još zaslugah za naš narod steći 
mogla. Ali sam i višeput uzdahnuo: Zrak čisti i prosti, kako je to zname- 
mita reč, a još znamenitia za onog, koj je odsudjen, neuživati čista i prosta 
božeg zraka! Sloboda, sloboda! O koliko sam puta svetu. i božansku reč 
nedostojno imao u ustijuh svojih! Istom sada, počem sam ju izgubio, na- 
učio sam, što će to reći slobodnim biti. Sloboda je živalj duševnog i tele- 
snog žića, uvet svake prave sreće! — Meni ovde ništa nemanjka, sretan 
sam, da s gnjevom zemaljskih gospodarah nisam na se navukao takodjer 

gnjev gospodara nad svih gospodarah. Drago mi je dakle, da s uvredom 
zemaljskog Veličanstva ujedno uvredio nisam i veličanstvo božje; i da 
smućenjem javnog mira na zemlji, nisam ujedno smutio mira medju sveci 
i sveticam na nebu. Tad bi istom bilo kuku lele, jao i pomagaj za me, 
da je s bičem zemaljskim i nebeski na me udario. 


Ali kraj sveg neuztrpivog izgledanja žudjene slobode, ipak me već 
unapred neki strah hvata, kad pomislim, šta me očekuje, kada van iza- 
djem. Sad sam rob nemeckog nasilja, ali kad me puste, onda ću biti zlo- 
srećni brodar, bačen i izručen uzburkanoj pučini života. O da tada Bog mi 
u pomoći bi bio, da i ja jednom izadjem na čistinu, gdje bi njemu, i momu 
rodu služeć, mirno i spokojno dane života svoga sprovoditi mogao! Ne, 
on me neće ostaviti! 


A sad, milostiva Gospo! primite još jednom najiskreniu hvalu srca 
moga. Ja neću nigda zaboraviti, da Vi jedna izmedju prvi biaste, koja mi u 
nesreći mojoj velikodušno u pomoć priskočiste i pripomogoste, da duh moj 
ne klonu, i Bog neka mi dozvoli da bi danas sutra i činom pokazati mogao, 
kako Vas, Vašeg vrednog i štovanog gospodina duboko cenim i Šštujem. 
Medjutim molim, da bi me i nadalje svog nagnuća udostojavali, da bi vazda 
uvereni bili, da će nastojanje toga nagnuća dostojnim ukazivati se, jedna 
izmedju najmilih dužnostih biti Vami vek zahvalnoga, 

Ivana Filipovića. 


Prilog IU. 
Draga majko! 


Prije, nego stara godina mine, hoću, da Vam se javim, da ne mi- 
slite, da me je pokopala. Ja sam još evo živ i hvala Bogu zdrav, nego 
daleko od Vas, od mile majke svoje, tja u Temišvaru. Dodjoh amo mje- 
seca listopada k ovdašnjem vojnom zapovjedničtvu, gdje se prilično dobro 
nalazim, samo to mi je težko, što sasvim slabo amo dopiru viesti od mile 
naše domovine. Ovdje je smjesa naroda, koji samo glede koristi svoje ma- 
terialne, ponajviše Madjarah se drži, da njima steče polaštice, toliko na 
tobožnjem narodnome polju, koliko na političkom. U ostalom ovdje nema 
pravog narodnoga duha, Srblji čame i neimađu moralne sile, da se pokažu 
narodom, prem, da bi po broju to najprije mogli učiniti. Što manje ovdje 
neima narodnoga gibanja, to više čujemo znamenitih viestih iz Hrvatske. 
Vele ljudi, da se tamo naš narodni duh opet počeo micati, je li istina, 
nije li. to neznam, ali mi je ipak ugodno to slušati jer i isti Madjari dobro 
o tom gibanju .govore. Ja dakako samo slušam i ne smijem pisnuti, jer 
ovdje strogo na usta paze, već se u duši veselim i molim i mislim, nebi 
li Bog dao, da i nama opet sunce sine. 


Ako mi dakle za krivnju ne uzmete, što sam Vas tako dugo pisa- 
njem zanemario, (prem da niesam srcem) to me ne ćete kaštigati takodjer 

nepisanjem a Vi mi obznanite, Što se u stvari ima obširno i liepo po lju- 
bavi majke k sinu. — Ja se sada više nego običajno opet bavim narodnom 
literaturom i sastavljam kojekakve sitnice za budućnost, kad neće biti 
krivnje u ljubavi prema svomu rodu, ili kad me više ne budu mogli na 
odgovor pozivati za ono, što sam pisao, to jest kad me nebude više tielom, 
nego samo dušom u milom narodu svomu. — Od unučadi Vaše mogu Vam 
javiti, hvala Bogu samo dobre viesti. Milica se u Pragu dobro nalazi, 
zdrava je i dobro se uči, a Dušan se u Zadru rumenja i deblja. Rado bi 
Vam navijestio, da ću skoro k Vama doći, da odolim srcu, ali. žalibože tomu 
nema za sad nikakve prilike. Možebiti, da se iznenada desi, jer gavrani crni 
lete već po zraku i navještuju, da će njima opet skoro hrane biti. Bit će 
rata! a kad on zavine onda ima vojnikah i tamo gdje se nikad ni nemi- 
slile niesu. 

Nadam se, draga majko, da mi nećete zlo sa gorjim vratiti, već 
da ćete mi skoro pisati i tako oprostiti sinku vrativšem se k svojoj majci. 
Pozdravite mi liepo Vašeg gospodara i ćerku i sve ostalo rodstvo i poznan- 
stvo i budite i u novoj godini uvjereni o počitanju i ljubavi Vašega 

MARIJA KUMIČIĆ 


ZAGORČICE 


IZPOVED 


TUŽBA SUNCU 


Sunčece drago, 
Kak mi to siješ? 
Niš mi se više 

S neba ne smiješ. 


Za oblakom črnim 
Si zaostalo, 

Kak da si v temni 
Grob mi propalo. 


Kam se obrnem 
Svud mi je zima, 
Sigdi mi fali 
Tvoja toplina. 


Od tebe ipak 
Topleše je bilo 
Srčece jedno 
Predrago i milo. 


O, kak su mi lepe 
Tvoje očice! 
Nedužne i plave, 
Kak potočnice. 


Kad si z cirkve zišla, 
Već se spušćal mrak, 
A na nebu drhtal 


Mesečine trak. 


I ono se zmrzlo 

V cvetno protuleće, 
Od onda ja živim 

Bez sunca i sreće. 


V cirkvi sem ih, draga, = Sve do hiže tvoje 


Videl prvi put, Sledil sem te ja, 
Molila si Boga Da me nesi čula, 
Stišjena v jen kut. Niti videla. 

Pogled si vuprla A pred hižom tvojom 
V Majke božje kip, Skinul sem šešir, 
Misleći — na koga Želeć ti vu duši 

Baš vu onaj hip? Sladki san i mir. 


.TEBI VU VUHO 


Dojdi sem k meni, Očem ti reči, 

Ti nekaj povem..: Ti dobro znaš kaj... 
Tiho, vu vuho, Ne znaš? Smem reči? 
Ar glasno ne smem. Polubit mi daj 


Jamicu dragu 
Na ličecu tvom, 
Da rana zaceli 
Na srčecu mom. 


86 





87 


STIPAN BANOVIĆ 


JEKAVSKO I EKAVSKO KNJIŽEVNO 
NARJEČJE 


Na 8. ožujka g. 1850. sastadoše se u Beču najviđeniji rodo- 
ljubi i jezičari hrvatski, slovenski i srpski na »književni dogo- 
vor«, da utvrde, koje bi se narječje imalo uzeti za književni 
jezik. 

Na tome »dogovoru« bijahu od Hrvata nazočni ovi: Ivan 
Kukuljević-Sakcinski, dr. Dimitrije Demeter, Ivan Mažuranić, 
Stjepan Pejaković i Vinko Pacel; od Slovenaca bio je na tome 
sastanku Franjo Miklošić, a od Srba Vuk Stefanović Karadžić 
i Duro Daničić. 

Rezultati njihova dogovora bili su objavljeni i u Gajevim 
»Narodnim Novinama« (br. 76.). U drugoj stavci te objave 
veli se ovako: 

»Jednoglasice smo priznali, da je najpravije i najbolje 
primiti južno narječje, da bude književno, i to a) zato, što naj- 
više naroda tako govori; b) što je ono najbliže staromu sloven- 
skomu jeziku, a po tome i svijem ostalijem jezicima slavenski- 
jem; c) što su gotovo sve narodne pjesme u njemu spjevane; 
d) što je sva dubrovačka književnost u njemu spisana; e) što 
najviše književnika i istočnoga i zapadnoga vjerozakona već 
tako piše, samo Što svi ne paze na sva pravila«. — Iza toga se 
dodaje: 

»Po tome smo se složili, da se u onijem mjestima, gdje su 
po ovome narječju dva sloga (syllaba) piše ije, a gdje je jedan 
slog, ondje da se piše je, ili e ili 1, kako gdje treba, na pr. 
bijelo, bjelina, mreža, donio... A da bi svak lakše mogao 

doznati, gdje su po ovome narječju dva sloga, gdje li jedan, 
i gdje treba je, gdje li e, gdje li i, zamolili smo svi ostali gosp. 
Vuka Stef. Karadžića, da bi napisao o tome glavna pravila, koja 
su dolje priložena«. 

Osim pet spomenutih prednosti, što su ih članovi »knji- 
ževnoga dogovora« istakli kao prednost južnoga (jekavskoga) 
narječja, Vuk u svojim spisima spominje još dvije prednosti 
toga narječja, a to su: da je ono najčistije, jer da je naš jezik 
pri moru nagrđen jezikom talijanskim, po Srijemu i Vojvodini 
madžarskim i njemačkim jezikom, a po Srbiji turskim. 

Druga je prednost, veli Vuk, da se samo u jekavštini mogu 
pismom razlikovati nekoje riječi različitoga značenja, kao na pr.: 
sjedim i sijedim; svjet, svijet i svet i mnoge druge. 

Dakle vatreni Srbin Vuk Stef. Karadžić, najgenijalniji po- 
znavač narodne duše, jezika i narodnih umotvorina, kojemu se 
ne može naći premca u svjetskoj folkloristici, ističe sedam pred- 
nosti jekavskoga narječja nad ostalim narječjima. 

No osim sedam spomenutih prednosti, koje vojuju u prilog 
jekavskoga narječja kao književnoga, ja ću još navesti i drugih 
prednosti njegovih, a te su: 

Prvo. Jekavsko je narječje podesnije da bude književnim 
jezikom Srba i Hrvata i s toga, što je to jedino štokavsko: knji- 
ževno narječje, kojim govore i Srbi i Hrvati. Istina je, da Hrvati 
većinom govore štokavskom ikavštinom, zato dr. Vatroslav Jagić 
i ističe god. 1864. u »Književniku«, da je to narječje specijalno 
hrvatsko narječje, koje se govori od mora pa do Subotice. Jedan 
dio Hrvata govori i jekavskim narječjem, ali ekavsko-štokavski 
oni u narodu nigdje u znatnijoj mjeri ne govore. S druge strane 
opet Srbi nigdje ne govore ikavskim narječjem, dok jekavski 
govore Srbi po Bosni, Hercegovini, Dalmaciji i Hrvatskoj. Osim 
toga jekavski govore svi Crnogorci, pa i jedan dio Srba u samoj 
Srbiji (oko Užica i drugdje). 

Ako je jekavsko narječje jedino narječje, kojim govore u 
velikoj mjeri i Srbi i Hrvati, onda je jasno da je to zajedničko 
narječje i najpodesnije da bude književnim jezikom i Srba i 
Hrvala. 

Druga je prednost jekavskog narječja, Što se ono govori 
u narodu gotovo u svim historičkim pokrajinama, a to su 
— kako već gore istaknusmo — Crna Gora, Bosna, Hercegovina, 
Dalmacija, hrvatska Banovina, predratna Srbija a i neki krajevi 
nove Srbije, kao što su Sandžak i okolica. Od drugih štokavskih 
narječja dolazi iza jekavskog govora ikavsko, kojim hrvatski 
narod govori u Dalmaciji, Bosni, Hercegovini, hrvatskoj Bano- 
vini, Slavoniji i Vojvodini. Osim Srbije, Srijema i Vojvodine 
štokavci nigdje više ne govore ekavski. 
Treća je još prednost jekavskog narječja, što je ono ljepše 
i blagoslasnije od ostalih narječja. To je već istaknuo i gramatik 
Adolfo Veber, jer da slovo j uopće daje vanrednu melodičnost 
našemu jeziku, pa i u riječima, kojih se narječje ne tiče (na pr. 
gorje, primorje i t. d.). Da je jekavsko narječje blagozvučnije, 
priznaje i sam J. Skerlić, koji je god. 1914. otvorio anketu 
propagirajući ekavsko narječje za zajednički književni jezik 
Srba i Hrvata.') Skerlić za potvrdu veće blagoglasnosti jekav- 
skoga narječja navodi stihove iz Vukove narodne pjesme o 
starome Vujadinu: 

Kad su bili bijelu Lijevnu, 


Ugledaše prokleto Lijevno, 
Đe u njemu bijeli se kula... 


. Skerlić se divi ljepoti stihova i veli: »izgledaju kao sali- 
veni«. Gornji stihovi Vukove narodne pjesme ne bi se dali 
ispjevati u tri retka ekavskim narječjem bez pomoći jekavskoga. 
' Četvrta je vrlina jekavskoga narječja, što ono sjedinjuje 
i spaja u sebi i ikavsko # i ekavsko e; stoga vrlo dobro opaža 
Jagić u »Književniku« 1864.: »Ja mislim, da mi se ne će moći 


ot *) »Srpski književni glasnik« god. 1918., br. 10., 11.—12.: »Istočno 
ili južno narečjeP« Zatim je god. 1914. Skerlić otvorio »Anketu o južnom ili 
istočnom narečju u srpsko-hrvatskoj književnosti«. Poziv, što ga je po- 
slao »izvesnom broju pisaca i javnih radnika na Slovenskom jugu«, priop- 
ćio je i na str. 114. 2. broja »Srp. knj. glasnika«. Odgovori u onoj anketi 
tiskani su u br. 2., 3., 4., 5., 6. i 7. godine 1914. u spomenutome »Glasniku«. 
— S razloga, što Skerlić izgovor zove narječjem, i ja ću se u osvrtanju 
na njegovo pisanje koji put povesti za njim. ; 


90 








ništa prigovoriti, kada proglasim ikavski izgovor najbitnijom 
razlikom narječja zapadnoga (hrvatskoga) prema ekavskomu, 
istočnomu (srpskomu); dočim južni jekavski izgovor držim za 
»symbolon« združenja i pomirenja«. 

Peta je prednost jekavskoga narječja nad ostalima, što od 
njega pozaimaju bar u poeziji ikavsko i ekavsko narječje, dok 
naprotiv jekavsko narječje nikad ne zove u pomoć ona dva 
narječja. 

Uzmimo samo za primjer Vukovu narodnu, ekavsku pjesmu 
»Smrt Jove Despotovića« (knjiga II. br. 90.), pa ćemo se uvjeriti, 
da je pjevač u 76 redaka one pjesme morao osam puta uzeti 
u pomoć jekavski izgovor, na pr. »Dok umesim bijele kolače« 
it. d. Takova potreba ekavske pjesme od jekavskoga izgovora 
dopire čak i do Maćedonije, pa se na pr. u okolici Prizrena 
pjeva: »Kad je došla u bijele dvore«, »Pak ovako riječ progo- 
vara« i t. d. (Jastrebov: »Običai i pjesni tureckih Serbov«, 
str. 316.). 

U istoj zbirci (str. 282.—288.) guslarska nar. pjesma iz 
okolice Gilana ima devet puta jekavski izgovor čisto iz pje- 
sničke nužde, na pr.: »I uzeše lijepu devojku«, »Pa govori lijepa 
nevesta« i slično. Jednom čak ima i oblik: »Te je Radu malo 
posijekla«. 

Šesta je vrlina i prednost jekavskoga narječja nad ostalim 
našim štokavskim narječjima, što je ono za poeziju puno pri- 
kladnije i elastičnije, jer se u riječima, u kojima se govori ije, 
mogu one po volji stegnuti ili raširiti za jedan slog više. 

Vidjesmo, kako narodne pjesme i ekavske i ikavske to za 
nuždu rade, ali od te potrebe se ne mogu otresti ni najbolji 
srpski ekavski pjesnici. Tako na pr. Zmaj Jovo Jovanović u 
svojoj ekavskoj pjesmi »Pesma o novcu« mora da započne 
ovako: »Stara riječ nije loša: — Bez mangure nema groša... .« 

Odlični naš filolog, sveučilišni profesor dr. D. Boranić nam 
je u svojoj radnji »Ekavski govor« (»Nastavni Vjesnik« broj 
9.—10. god. 1922.) iznio i drugih potvrda. Tako na pr. Jovan 
Dučić pjeva: »Međ grobljem i selom još krivuda staza, — Bijela 

i gola, kratka, večno budna«; »I bled obzor što se svijetli i puši«; 
»Nad starinskim gradom — Mirno podne sipa ognjenijem 
prahom«; »Što po nečistijem ulicama pjeva«, a i sam Branko 
Radičević mora svoju ekavsku pjesmu naviti na jekavski izgovor 
u stihu: »Da nakitim sjajnijem zvezdama«. Svi su ovi primjeri 
povađeni iz Popovićeve »Antologije novije srpske lirike«, dakle 
iz najboljih srpskih pjesnika i pjesama. 

Vanredna elastičnost i metrička podatljivost jekavskog go- 
vora osobito dobro dolazi u pjesmama dužih i klasičnih stihova. 
Za primjer spominjemo samo jednu kiticu iz divne Kranjče- 
vićeve pjesme »Groblje na umoru«: 

»Pod petom mu bez štovanja oplakana sjeda gruda, 
U vlastito tone ždr'jelo, a grobovi sebiradi 


Sami svoje jedu humke — ko da lipšuć s ljute gladi 
Iznenada zadnjom snagom hijena si ždere uda.« 


Uzmimo sada nekoliko primjera iz klasične metrike u izvrsnome 
Maretićevu prijevodu Homerove »Ilijade«: 


»Ne mogne na nogu ostat i rukama uhvati brijest 
Veliki, uzrasta krasna; al s kor'jenom sruši se brijest«... 
Njojzi starina Prijam bogoliki prihvati riječ«. 


ali, kad je potreba, onda dolazi ovako: 


»Besjedu započne s njim i krilate prozbori r'ječi«.., 
»Glavu mu sijedu žaleć i sijedu njegovu bradu«... 
»A konj lijevi nek se do biljege primakne tamo«... 
»Sjedeć v'jećahu svoja vijeća, kako je pravo«... 


Baš radi te vrline, da se stanovite jekavske riječi mogu 
prema potrebi metra učiniti za jedan slog dužim ili kraćim, ni 
iz daleka se ne može ni ikavsko ni ekavsko narječje mjeriti sa 
jekavskim, te nema toga genija, koji bi se ikavskim i ekavskim 
izgovorom mogao primaknuti klasičnoj metrici grčkoj i latin- 
skoj tako vjerno i savršeno kao jekavskim govorom, a to je 
upravo vanredna prednost ovoga narječja, koja bi mu morala 
osigurati prednost u poeziji nad svim našim narječjima sve i 
onda, kad ono ne bi ni imalo brojnih drugih prednosti, koje 
spomenusmo. 

Veoma je zanimljivo i važno istaknuti, da je prednost 
jekavskog narječja u poeziji opazio i srpski književnik Dragiša 
Stanoević, koji je tražio, da se u prozi piše ekavski, a u poeziji 
jekavski, pa je i sam tako radio. Inače i sam Skerlić u svojoj 
raspravi »Istočno ili južno narječje« citira riječi Stanoevićeve, 
koji reče, da je jekavsko narječje »najčistiji, najzvučniji, naj- 
muzičniji, jednom reči najlepši govor« (str. 675.). 

Slično je o jekavskome govoru sudio i Šafarik, koji na 
204. strani svoje »Slav. Knjiž.« (II. izd.) veli, da se jekavsko 
narječje u pjevanju i poeziji može isporediti glasu violine, da 
je nalično tihome romonu potoka preko perivoja, i da zanosi 
kano laki zuj i titranje svibanjskoga uzduha. 


II. 


Sad ćemo se malko opširnije zabaviti Vukovom tvrdnjom, 
da se samo u jekavskome narječju nekoje riječi različnoga zna- 
čenja pismom razlikuju, kao na pr. sjedim i sijedim, svjet, 
svijet i sveti t. d. ' 

Takovih riječi, istih po obliku; a različitih po značenju, 
ima u sva tri štokavska narječja, ali ekavsko ih ima puno više. 
Tako se na pr. ikavski kaže: Lipa je lipa (namjesto lijepa); sin 
ima sina (sijena); u Sime je sime (sjeme). No ekavski je govor 
onakovim dvoznačnim riječima mnogo obilniji. Tako na pr. 
ekavski: Kada će veće biti veće (vijeće, ikavski viće). Donesi 
med (može biti med i mjed, ikavski mid); Risto je poginuo za 
bega (za bega ili bijega, ikavski biga); mesni odbor (mesni ili 
mjesni, ikavski misni); slediti potok (slediti ili: slijediti, ikavski 
sliditi); razrediti mleko za pazar (je li razrediti ili razrijediti 
vodom, razriditi vodom?); kod mene budi ustrpljiv (je li mene 
ili znijene, ikavski mine?); lepa deva putem ide (je li djeva ili 
deva, ikavski diva?); on promera kako će doći do promera (on 
promijera, kako će doći do promjera?); je li to njegova vera 
(vjera ili vera, vjenčani prsten?); Gliša se odriče svoga dela 


“(djela ili dijela?); Panta previše sedi (sjedi ili sijedi?); Sima 


se vazda drži svoga odela (odjela ili odijela?) 1t. d. it. d. 

Za primjer između sva tri izgovora iznijet ću par izreka: 

Došla sela iz sela sa sela, pa sela. Ikavski: Došla sela iz 
sela sa sila, pa sila. Jekavski: Došla sela iz sela sa sijela pa 
sjela. ' 
Ili ovaj primjer: Za vas svet ne ću primiti tvoj svet, pa 
makar on bio i svet. Ikavski: Za vas svit ne ću primiti tvoj svit, 
pa makar on bio i svet. Jekavski: Za vas svijet ne ću primiti 
tvoj svjet, pa makar on bio i svet. Iz ovih dviju rečenica jasno 
proističe, kako, što se jasnoće tiče, ekavsko narječje zaostaje i 
iza ikavskoga i kako je jekavsko u savršenosti od ekavskoga 
daleko odmaklo. . 


Isto nam uvjerenje potvrđuju stihovi: 


Isusova usna reče sveta: 

»Carstvo moje od drugog je svijeta«. 
U ekavštini ne bi bili posve jasni stihovi Kranjčevićevi: 
»Lud je poso svetit svijet« i: »Tako plamti zublja svijeta« i t. d. 


Netko će po smislu morati nagađati značenje ekavskih dvo- 
značnih riječi na pr. u stihovima Zmaja Jove Jovanovića: »Diže 
glavu cvet, Zamirisa svet; Kad je sinak pošo svetu u daljinu«, 
jer je tu značenje ipak nejasnije nego u njegovu stihu »Ti si 
deva Bajadera«. 

Kad uvažimo sve ovo kao i ono, što rekosmo o metrici, 
onda je jasno kao sunce, da je Jovan Skerlić ustvrdio veliku 
neistinu, kad je u spomenutoj anketi kazao, da je istočno (ekav- 
sko) narječje najzgodnije za poeziju. Napomenuti nam je, da 
je ispočetka u jekavskom narječju pjevao i Branko Radičević, 
pa je tek kasnije radi općenite propagande za ekavštinu, a 
protiv jekavštine pristao uz istočno narječje.?) 


*) Da su ekavci radi separatističkih razloga ustali protiv jekavskoga 
izgovora, razabira se i iz »predslovlja« Vukove »Narodne srpske pjesma- 
rice« (g. 1815.) gdje na str. XIV. (državnoga izdanja I. knjiga Vukovih 
nar. pj. g. 1891.) Vuk očituje ovo: »...da sam sve napečatao Hercegovački 
(na pr. djevojka, djeca, vidjeti, lećeti i pr.), onda bi rekli Sremci (a oso- 


bito varošani i varoške): »ta šta ovaj nama sad nameće Horvatski jezik. ..« 

Ovdje nam treba svakako istaknuti i još jednu znatnu ne- 
savršenost ekavskoga narječja, na koju se je temeljito obazreo 
dr. Boranić u svojoj spomenutoj radnji. Spominjem ukratko 
samo glagole III. vrste, koji u ekavskome govoru imaju drugo 
i treće lice jednine aorista formalno jednako sa trećim licem 
množine u prezentu. Evo nekoliko primjera iz srpske antologije: 

»A leptir polete beli, da prvi kuša let« (Ćurčin). J. Dučić 
je, da izbjegne toj nejasnoći ekavskog narječja, radije uzeo 
jekavski dijalektički oblik, kako vidimo iz ovih primjera: »Beše 
mudrost sama... Sto godina življe za muze i pare«; »I gle! 
tamo, on viđe ono nekadanje sunce«. 

Iz srpske proze neka bude dovoljan jedan primjer: »Ona 
poblede, požute kao jabuka« (Milica Janković, »Ispovesti«, 
str. 203.). 

Također može koji put da bude nejasna i pretjerana fone- 
tika u glagolskim oblicima, kako se njome služe Srbijanci. 
Uzmimo na pr. stih Radičevićev iz pjesme »Gojko«: »U nju 
leću (le&'ću), izdajice ne ću«. 

"Osim ovih navedenih prednosti, koje vojuju za južni izgo- 
vor kao književni, moram istaknuti i još jednu njegovu stranu 
i to prema vani, dok su svi dosadanji razlozi bili nutarnji. 

Nama je svima poznato koliko se vazda govori i ističe kul- 
turna zajednica Slavenstva i uzajamne veze i ozbiri među sla- 
venskim granama. Sad, ako je istina, da najveći slavenski narod, 
koji ima i najbogatiju književnost, ono staro & (jat) izgovara 
uglavnome kao i naši jekavci, dosljednost ideologije traži, da 
Pri uzimanju našeg književnog narječja dademo prednost 
onome, koje se sa njihovim jezikom podudara, pogotovo, kad 
ono osim toga ima uza se i najveći broj uvjeta i razloga. Ako bi ' 
itko od Slavena morao imati obzira na Ruse, na koje ovdje mi- 
slim, to bi zaista u prvome redu morali biti balkanski Slaveni 
istočne crkve, kojima su Rusi dali crkvene knjige, dobar dio kul- 
ture i oslobodili ih svojom diplomatskom pomoću i krvlju od 
turskoga ropstva. 

Po jekavskome izgovoru bi se olakšalo i učenje našega 
jezika onim strancima, koji već znaju ruski. 


,' 

II. 


Ja sam ovdje iznio i obrazložio petnaest prednosti jekav- 
skoga izgovora nad drugim našim štokavskim narječjima, no 
uzmemo li napose spomenutu prednost jekavskoga narječja u 
glagolskim oblicima, i nadodamo li, da je ne samo većina naj- 
ljepših naših narodnih pjesama spjevano u tome narječju, već 
da se u njemu nalazi i većina ostaloga našega najboljega blaga 
narodne mašte, kao što su priče, poslovice i zagonetke, onda 
imamo šesnaest prednosti, koje jekavskome narječju daju prvo 
mjesto i pravo, da ono bude književnim narječjem. 

Sada nam se treba osvrnuti na razloge, kojima protivnici 
jekavskoga narječja vojuju protiv njega, a u prilog ekavštine. 
Ti su njihovi razlozi najjasnije izbili na javu prigodom napo- 


menute Skerlićeve ankete u »Srpskom Književnom Glasniku«, 


god. 1914. Sam Jovan Skerlić, pokretač one ankete i glavni za- 
govaratelj ekavskoga narječja za zajednički književni jezik 
Srba i Hrvata, iznio je pet razloga protiv jekavskoga, a u prilog 
ekavskoga narječja. Evo tih razloga: ' 
1. »Brojem veći i kulturom jači deo srpsko-hrvatskoga na- 
10da govori istočnim narečjem«. Tako eto tvrdi dr. Skerlić. 
Njegov račun o brojčanoj premoći ekavaca počiva na posve 
promašenim i nefilološkim temeljima. Taj je račun jedna obična 
sofisterija za svakoga pravoga filologa, jer stavljati u nj Slo- 
vence (koji i nijesu svagdje ekavci), hrvatske kajkavce?) i ča- 


*) Da hrvatski kajkavci nijesu pravi ekavci, svjedoči nam prof. Janko 
Bačić u »Nastavnom Vjesniku« (ožujak g. 1919.), gdje između ostaloga 
piše ovako: »Što se tiče obrazložbe, da su kajkavci i Slovenci ekavci, slo- 
bodan sam protivno općenitomu mnijenju da se usprotivim toj tvrdnji. 
Izgovor slogova, gdje dolazi glas jat, u najčišćim kajkavskim krajevima, 
kao u Zagorju — oko Zlatara, Krapine, Tuhlja — više je nalik na ije- 
kavski izgovor nego na ekavski (srpski). Dok Srbijanac izgovara na pr. 
peska (gen. od pćsak) tćsna (i slično) dosta otvoreno (kao bšr&m) zagorski 
kajkavac izgovara iste riječi vrlo zatvoreno s nekim prizvukom glasa j. 
Kad bi htio prikazati pismom, morao bih to ovako pisati... pćjska, tojsna. 
Ta se simpatija za ijekavštinu očituje u tom da će se svaki inteligentni 
kajkavac i čakavac, prepusti li mu se slobodan izbor između ijekavštine 
i ekavštine, radije odlučiti za ijekavštinu«. 

kavce, maćedonsku srpsko-bugarsku smjesu, u kojoj se nalazi i 
bugarski član, skroz promašuje svoj cilj, jer ako smo mi uzeli 
štokavski govor za naše književno narječje, mi više ne možemo 
nikako zvati u pomoć narječja, koja su izvan toga govora. Zvati | 
u pomoć slovenski i bugarski jezik naivna je djetinjarija, jer 
kad 'bi Hrvati i poprimili ekavsko narječje za svoj književni 
jezik, zar iz toga slijedi, da bi se Slovenci i Bugari odrekli 
svoga književnoga jezika i poprimili štokavski? 


Don Vice Medini u svojoj veoma temeljitoj knjizi »Sredi- 
šnje književno narječje i njegovi novi protivnici« (Dubrovnik 
god. 1920.) veli na str. 54. ovo: »... iko bi sve nabrojio čim se 
slovenski govor odvaja od našega: stalno s leksičke strane, više 
nego naš jezik od bugarskoga. Kad je u Dubrovniku nazad neko- 
liko godina, prigodom euharističkog sastanka, katolički bugarski 
nadbiskup Menini u stolnoj crkvi govorio bugarski, a ljubljan- 
ski nadbiskup Jeglić slovenski, prvoga je maldane svak, a dru- 
goga malo ko razumio«. 


Zvati dakle Slovence, Bugare i Macedonce, da povećaju 
broj ekavaca, ima toliko filološke ozbiljnosti i praktičnosti, ko- 
liko bi imalo, kad bi hrvatski ikavci pribrojili u ikavce Čehe i 
Maloruse, da dokažemo da nas ima bar 40,000.000. 


Očito je dakle, da je Skerlićeva logika brojenja posve 
neumjesna i filološki potpuno neopravdana. Štokavskom narje- 
čju nikako ne pripada maćedonska bugarsko-srpska jezična 
smjesa, gdje na pr. narod pjeva u debarskom okrugu ovako: 


»Koj će pojeme doma na dvorje, 
Da ne kažeme na nevestite, 
Site pojdoje 1 si kažaje 


Mije otide pri majstorite ...«) 


2) 1. S. Jastrebov: »Običai i pjesni tureckih Serbov« (Petrograd g. 
1886.). str. 455. Ovu pjesmu prenosi u cjelini i V. Medini u spomenutoj 
knjizi, ali pogrješno označuje, da se nalazi na str. 355. 

Tako se eto pjeva na skrajnjoj točki Macedonije, na zapadu 


njezinu, tik albanske granice, a kakav će jezik tek biti u onom 
dijelu Maćedonije, što se naslanja na Bugarsku? 

Odbijemo li dakle onakav, sličan ili još gori jezik, koga 
nijedan objektivni filolog ne će ubrojiti u štokavsko narječje, 
pa uzmemo li, da u Bosni, Hercegovini, Dalmaciji, Hrvatskoj i 
Slavoniji govori jekavski preko 1,300.000 Srba, te pridodamo li 
njima Crnu Goru i krajeve Srbije oko Užica, Rudnika, Valjeva, 
Čačka, Podrinja, Novog Pazara,") gdje puk također govori je- 
kavski, pak pridometnemo li k svima ovima još Hrvate kato- 
like i muslimane, koji govore također jekavski, — sumnjamo, 
da li će ikojemu objektivnome filologu poći za rukom, da unutar 
štokavskoga govora nađe veći broj ekavaca negoli bi bio ukupni 
broj štokavskih jekavaca. 

Na onako nategnute dokaze mi bismo Skerlićevim prista- 
šama mogli usuprot staviti puno logičniji protivan razlog: Ura- 
čunamo li sve Srbe i Hrvate, kojima je jekavsko narječje mate- 
rinski govor, te pribrojimo li im i Hrvate kajkavce, čakavce i 
štokavske ikavce, koji su svi jekavski govor uzeli za svoj knji- 
ževni i kulturni jezik, tako, da ga poznaju bolje nego svoje 
materinsko narječje, posve je stalno, da onda broj štokavskih 
'jekavaca nadmašuje broj štokavskih ekavaca. 

Po tome se dakle tvrdnja Skerlićeva i njegovih pristaša 
o brojčanoj premoći ekavaca nad jekavcima pred kritičnim su- 
dom ne može nikako održati. 

O drugom dijelu Skerlićeve prve tvrdnje, da ekavštinom 
govori »kulturom jači deo srpsko-hrvatskoga naroda« smatram 
posve suvišnim pravdati se. O tome ne odlučuju puste fraze, već 
činjenice, koje jasno govore. Uostalom ovdje pristaje usklik na- 
šega slavnoga fra Andrije Kačića: »Ko će virovati, neka vi- 
ruje; ko ne će — neka mirujel«... . 


5) Vukovu tvrdnju, da se je negda jekavski govorilo sve do Bio- 
grada, potkrjepljuje i dr. S. Ivšić, koji u svojoj odličnoj radnji »Današnji 
posavski govor« (Rad 196. str. 126.) veli, da muslimani u Brčkomu, Orašju 
i Šamcu govore ijekavski, jer da su se u 19. vijeku doselili iz Biograda, 
Šapca, Sokola i Užica. 

Ja ću prepustiti, da Skerliću namjesto nas odgovori Srbin 
J. Živanović koji na str. 203. svoje knjige »O srpskome jeziku« 
tvrdi ovako: »Kad južni dijalekat usporedimo sa staroslaven- 
skim jezikom, vidimo da je najsavršeniji srpski dijalekat, da je 
najudesniji za razumijevanje drugim Slavenima, i da što imamo 
u književnosti najljepše i najvaljanije, njime je napisano«. 

Mi bismo iskreno željeli i čestitali kojem mu drago ogranku 
južnih Slavena, kad bi nam mogli iznijeti i pokazati boljih 
pjesničkih djela nego je Mažuranićev »Čengić-aga«, Njegošev 
»Gorski Vijenac« i Martićevi »Osvetnici«; boljih socijalnih ro- 
mana i pripovijesti nego su Dalskoga; boljih historičkih romana 
i pjesničkih pripovijesti nego su Šenoine; boljih rodoljubno- 
etičkih pjesama nego li su Preradovićeve; bolje ljubavne lirike 
negoli je Vrazova; boljih pjesama klasičnoga metra od Tresić- 
Pavičićevih ili boljih drama nego su Vojnovićeve. Jednako bi- 
smo se veselili, kad bismo našli boljih filozofsko-refleksivnih 
pjesama nego su Kranjčevićeve, boljih prijevoda nego su oni 
Vuka, Daničića 1 Maretića. 

A to je sve, kako je poznato, napisano jekavskim narje- 
čjem kao i Matavuljevo najbolje djelo »Bakonja fra Brne«, 
koje spada u srpsku književnost. 

Ovdje mi treba istaknuti karakterističan postupak Stevana 
Sremca. On je redovito pisao svojim rodnim ekavskim narje- 
čjem, ali kad je htio napisati nešto uzvišeno, onda bi to iznio u 
jekavskome narječju, jer ga je smatrao najzgodnijim i najdo- 
stojnijim. ' 

Dositej je Obradović ispočetka pisao južnim narječjem. 
Jovan Ilić je ostavio rodni ekavski govor, te je posve prešao u 
ijekavce. Uvaženi Stojan Novaković je pisao ijekavski sve do 
god. 1869., a jekavski su pisali i Ljubomir Kovačević, Laza K. 
Lazarević (»Školska ikona«) i Jovan Živanović. Branko Radi- 
čević je jekavski ispjevao svoje pjesme »Ajduk« (1848.) i 
»Ajdukov grob« (1849.). Značajno je, što je i sam Zmaj Jovan 
Jovanović, rođeni ekavac, počeo pod starost pisati jekavski, jer 
je u tom izgovoru ispjevao svoje. »Snohvatice« (1895., 1900.) i 
»Devesilje« (1900.). Svi navedeni pisci spadaju zaista među 

prvake srpske književnosti, a da im Vuka, Daničića i Njegoša 
i ne pribrajamo, koji su u svojim strukama prvaci. 

Drugi razlog, kojim Skerlić vojuje za ekavsko narječje 
protiv jekavskoga, jest ovaj: »Ekavsko narečje bilo je književno 
narečje i ranije i danas. Stara srpska pismenost bila je ekavska, 
isto tako hrvatske književnosti i kajkavska 1 ilirska; nova srpska 
književnost bila je ekavska od svoga početka i ostala je i danas 
ekavska u najvećem i najvažnijem svom delu«. 

Nije nikako istina, da je stara hrvatska književnost bila 
ekavska. Čakavska književnost bila je ikavska, štokavska opet 
ili ikavska ili jekavska, kojom su Dubrovčani svoja djela pisali 
dvjesta godina prije nego su Srbi počeli pisati narodnim je- 
zikom. 

= Iako su ilirski pokretači uzeli slovo č, ono je zamjenjivalo 
jat, pa su ga jekavci čitali kao je ili ije, a ikavci kao 1, dok na- 
brzo opet nijesu svi složno uzeli jekavsko narječje za svoj knji- 
ževni jezik. 

Radi toga, što Skerlić tvrdi, da je sva stara srpska pisme- 
nost bila ekavska, on će opet nagaziti na jednoga nepobjedivoga 
vuka s onu stranu Drine, kome su se uklonili i poklonili mili- 
juni, kojemu se uzalud opirahu i slavosrpski sveštenici sa svojim 
svetim knjigama starostavnim, kome ni sami knezovi uza svu 
svoju vlast i žestinu ne mogahu oboriti niti jednoga jedinoga 
»Šokačkoga jota« kao ni »rapavoga h«, — a taj je vuk — Vuk 
Stefanović Karadžić, koji je u svome predgovoru na »Primjere 
srpsko-slavenskoga jezika« temeljito dokazao, da je ekavizam 
tako zvanih »srbulja« i isprava samo prividan radi njihova na- 
sljedovanja ruskoga načina pisanja, dok je jezik u njima po 
izgovoru uistinu bio samo jekavski. Vuk to razlaže ovako: 

»Slovo e zove se (u azbuci) jest, i u današnjem slovenskom 
jeziku mi ga čitamo u početku i poslije samoglasnijeh slova 
svuda je, a poslije poluglasnijeh slova kao €... Rusi pak, kako 
u današnjem Slavenskom jeziku tako i u svome narodnome, či- 
taju ga kao je ne samo u početku i poslije samoglasnijeh slova, 
nego i poslije slova poluglasnijeh... Po različnijem mjestima, 
na kojima se u srbuljama nalazi e mjesto jat, a osobito jat mje- 

sto €, može se reći da su se negda u nas ova dva slova svuda 
jednako izgovarala«. 

Nakon daljih dokazivanja Vuk navodi jednu staru stbefju 
napisanu ovako: »Blažen muž, iže ne ide na savet nečastivih, i 
na puti grešnih ne sta, i na sedališti gubitel ne sede; na va za- 
kone gospodni vola ggo...«. Tu se ima čitati — veli Vuk — 
tako, da se riječi: savet, grešnih, sedališti, gubitel, sede, ego. 
izgovaraju: savjet, grješnih, sjedališti, gubitelj, jego itd. 


Čvrstoću ovih Vukovih dokaza nije se nikad niiko usudio 
ni taknuti, pa je iza svega ovoga jasno, da ni drugi Skerlićev 
dokaz u prilog ekavskoga narječja, a protiv jekavskoga, ne stoji 
na opravdanim temeljima, dapače, da je u svim svojim navo- 
dima naopako nategnut i neistinit. Kad bi međutim i bila istina, 
da je stara srpska pismenost bila ekavska, ne bi se u stvari 
mnogo promijenilo, jer se njezina estetičko-književna vrijed- 
nost ne može ni izdaleka ispoređivati sa vrijednošću stare je- 
kavske dubrovačke književnosti, koja je sa Čubranovićem, Pal- 
motićem, Đorđićem i Gundulićem u mnogočem natkrilila i same 
svoje talijanske uzore. 


Literarno-umjetnička vrijednost starih srbulja ne zaslužuje 
poredbe ni sa starom ikavskom književnošću, koja je po bo- 
sansko-dalmatinskim i slavonskim piscima, kao što su Kačić i 
Reljković, doprla do znatne umjetničke vrijednosti. Stara ona 
pismenost, kojoj Skerlić pridaje onoliku važnost, daleko zaostaje 
i za starom čakavskom književnošću, koju znatno uzdigoše Ma- 
rulić, Lucić, Hektorović, Benetović i ostali. 

Treći Skerlićev razlog je ovaj: »Istočno narečje je prostije, 
jednostavnije, lakše; njime bez ikakvih teškoća mogu pisati i 
jekavci i ikavci«. 

Ovo je zapravo jedini razlog Skerlićev, u kome ima istine 
i to u njegovu prvome dijelu, samo što nije baš tako teško, kako 
on ističe, naučiti i uočiti, zašto treba pisati riječ, pa: rječit; lijep, 
ljepši; cvijet, cvjetovi; dijete, djeteta i slično. To je pravilo 
tako prosto i lagano, da ga temeljito kod dobra učitelja nauče 
i djeca osnovnih škola. 

Što Jovan Skerlić tvrdi, da ikavci i jekavci mogu bez 
ikakve poteškoće pisati ekavski izgovarajući e namjesto i ije ili 
je, to nije baš tako lako, kako se njemu čini, jer bi po tome 
pravilu ikavac od pisati učinio pesati, od pričest — prečest, od 
tišina tešina, od milina — melina; primalja bi se na pr. pretvo- 
rila u — premalju, plitica u — pleticu, prilika u — preliku, piro- 
vanje u — perovanje; od nitkova bi se stvorio — netkov, a ne- 
koje bi riječi i nehotice nagnule na drugo značenje, pa bi se na 
Pr. riječ pomiriti preokrenula u — pomeriti. Bez dubljega uče- 
nja od ikavaca bi često čuli izgovarati: čineti, misleti, govoreti, 
koseti i t. d., pa bi i od kulturnijih ljudi slušali, kako i sada 
često na pr. čujemo i čitamo: »Prete nam neke usejane glave«, 
»Svema protivnicima dovikujemo, neka se osveste«. 


Ova dva posljednja primjera nam navodi dr. D. Boranić 
u svojoj već napomenutoj raspravi (Nast. Vjesnik 1922., str. 
400.), gdje se tuži na zbrku, smetnje i mješaniju, što ih je pro- 
uzročila naredba pokr. uprave za Hrvatsku i Slavoniju od 22. 
IV. 1922., koja je odredila, da se na području Hrvatske i Sla- 
vonije u svim školama i drž. uredima može uz jekavski svatko 
služiti i ekavskim govorom. Posljedica je toga bila, da nesamv 
daci nego i odrasli kulturniji ljudi pobrkaše pravila obaju go- 
vora ne znajući pravo ni jednoga ni drugoga. Beogradska 
vlada je učinila mnogo pametnije, kada na svoje područje nije 
pustila jekavskoga govora, jer bi uspjeh bio: iznakaženje obaju 
književnih izgovora na općenitu štetu jezika. 

Previše je neozbiljno misliti, da bi se ikavci odrekli jekav- 
skoga narječja, kad su se već jednom za volju sloge, u koju su 
se nadali privući i Srbe, odrekli svoga ikavskoga izgovora, koje 
je već imalo i znatnu staru književnost svoju.*) Tražiti od njih, 


*) Znatnu ovu žrtvu Hrvata ikavaca istakao je s pohvalom i slavni 
Petar Preradović, koji je g. 1844. u br. 13., 15., 17. i 20. »Zore Dalma- 
tinske« napisao raspravu »Jezik južnoslavenski«, u kojoj ističe, kako ga 
boli, »što sada, gdje se od Dalmatinaca odasvud traži, da se odreku ikav- 
štine i prihvate govor ijekavski, Srbi počinju svuda uvoditi ekavštinu«. 


»Svakim danom — piše on — to većma ove dvie strane se odmiču jedna 
drugoj — za malo vremena bit će kasno i pomisliti na sjedinjenje«. 





da drugome za volju izmijene tri književna jezika u jednome 
ljudskome vijeku, bilo bi malo previše i pomisliti! Ikavsko je 
narječje narodnim duševnim blagom mnogo bogatije od ekav- 
skoga. Neke ikavske narodne pjesme natkriljuju svojom ljepo- 
tom čak i najbolje jekavske, što sam istakao više puta u »Zbor- 
niku za narodni život i običaje južnih Slavena«. Pogotovo, ako 
se uzme u obzir, da ikavsko narječje ima manje dvoznačnih ri- 
ječi istoga oblika nego ekavsko, te da je ono prosto od onoga 
prigovora radi ije i je, dakle u tome jednako prosto i lako kao 
i ekavsko; a osobito s toga, što je ono mnogo nježnije i blago- 
zvučnije od ekavskoga govora, koji je spojen sa širokim otva- 
ranjem usta. Da je zaista tako, svjedoči nam i sami Vuk, koji 
nam u bilješci uz 41. pjesmu II. knjige svojih narodnih pje- 
sama tvrdi ovo: »Koji Srbi govore dijete oni u ovakijem doga- 
đajima (u jekavskoj pjesmi nalazi se stih: »Pade dite u zelenu 
travu«) vole kazati dite nego dete! Tako se u pjesmama može 
čuti i lipo mjesto lijepo, bilo mjesto bijelo i t. d.«') I ovo je 
jedan vrlo važan dokaz, kako su ikavsko i jekavsko narječje 
ipak jedno drugome bliže i milije od ekavskoga. 

Ova nam je Vukova bilješka dragocjena i s toga, što nam 
ona zorno potvrđuje Jagićevu izjavu: da se u povijesti srpsko- 
hrvatskoga jezika že (ije) mnogo češće dotiče sa # nego sa e 
(ekavski: smejati se — ikavski i jekavski: smijati se; ekavski: 
deo — ikavski i jekavski: dio). (Archiv. VI. str. 38.). Da je 
zaista tako, svjedoče i ikavske narodne pjesme, kroz koje se 
često propleće i ijekavski izgovor, u čemu se je i Kačić za njima 
poveo. 

Četvrti je Skerlićev razlog za ekavski a protiv jekavskoga 
izgovora ovaj: »Istočno narečje najzgodnije je za poeziju«. U 
tome svome razlogu ističe kao veliku nepriliku jekavskoga izgo- 


") To nam potvrđuje i Bogoljub Petranović, koji u svome poprat- 
nome pismu šaljući Srpskom Učenom Društvu »Srpske narodne pjesme iz 
Bosne i Hercegovine« (tiskane g. 1867.), ističe da ijekavski bosansko-her- 
cegovački nar. pjevači vole u pjesmi slovo 1. 

Ovo napominje i Josip Milaković na str. 249. svoje »Bibliografije 
hrvatske i srpske narodne pjesme« (Sarajevo 1919.). 

vora upotrebu apostrofa pri izostavljanju slova # kad se greda 
potrebi riječ skraćuje za jedan slog. Po tome se čini, da Skerlić 
ne zna, kako po novijem pravopisu i ne treba stavljati apostrofa. 

Radi uveličavanja i umišljanja onakovih poteškoća, koje ne 
postoje, odgovorit će mu kasnije prigodom ankete priznati uče- 
njak dr. Milan Rešetar, te će mu dokazati, da stvar stoji posve 
protivno. Na to ćemo se još osvrnuti kasnije, kad dođe red. 
Budući da sam govoreći o šestoj prednosti jekavskoga izgovora 
za poeziju dokazao, da je jekavski govor najzgodniji, najljepši 
iza građenje stihova najpodatljiviji od svih ostalih naših narje- 
čja i izgovora, što nam potvrđuju i narodne pjesme ekavske i 
ikavske, smatram da je posve suvišno više se obazirati na ovaj 
Skerlićev sasvim promašeni razlog. 


Peti Skerlićev razlog: »Istočno narečje je ekspansivno, ono 


ima svu silu stvari uza se, ono samo sobom pobeđuje i potiskuje 
južno narečje«. 


: Ovaj je njegov razlog previše općenit i zavit nekom neja- 
snoćom, pa bi bilo neumjesno sada o njemu otvoreno raspra- 
vljati, kad ne znamo na što on misli, kad navodi »svu silu stvari 
uza se«, jer: De internis non iudicat praetor! Naprotiv je istina 
da istočno narječje »samo po sebi« nije nikad potiskivalo ,, 
potisnulo južnog narječja, već je nepobitno, da se je ovo zadnje 
širilo i proširilo na štetu svih ostalih naših narječja i to baš 
»samo po sebi« i po vlastitoj svojoj snazi, temeljenoj na zako- 
nima neprisiljenog razvijanja jezika. Poznata je narodna po- 
slovica: »Hercegovina sve zemlje naseli, a sebe ne raseli«. 


Kad je god. 1867. Srpsko Učeno Društvo u Beogradu izdalo 
Petranovićeve »Srpske narodne pjesme iz Bosne i Hercegovine« 
s predgovorom od Stojana Novakovića, V. Jagić je o njima u 
Il. knjizi »Rada Jugoslavenske akademije znan. i umjetnosti« 
(str. 204—231.) opširno progovorio, te je između ostaloga kazao 
d ovo: da su te pjesme »iz dvije zemlje, u kojima živi cvijet na- 
šega naroda — njegov je život u draču zarastao, al se iz drača 
ruža rađa«. A najljepše cvijeće to su krasne pjesme, priče i - 
poslovice iz onih zemalja u najijepšem i najčistijem jeziku. 

Za potkrjepljenje svojih tvrdnja Skerlić navodi i neke 
pisce jekavce, koji su prišli k ekavcima (kao na pr. Matiju 
Bana, Josipa Pančića, Dubrovčanina Stojanovića, Simu Mata- 
vulja i ostale); ali na to mu je tijekom njegove ankete o tom 
pitanju odgovorio odlični srpski književnik Stojan Novaković, 
da to ne znači odstupati od svoga književnoga jezika, ako koji 
jekavac došavši među ekavce prihvati njihov izgovor ili obratno 
(Srp. knj. gl. 1914. str. 219.). 

Što se u tome odjeljku svoje rasprave pisac poziva i na 
dra. Zvonimira Nikolu Bjelovučića, koji je u »Vedinoj« anketi 
»0 jugoslavenskem vprašanju«*) kazao, da bi do književnog je- 
dinstva južnih Slavena najlakše došlo, kad bi Slovenci za svoj 
književni jezik uzeli hrvatski ili srpski sa ekavskim izgovorom, 
a Srbi latinicu, — budućnost mu nije potvrdila njegovih nago- 


%) Prije nego je Skerlić napisao svoju raspravu »Istočno ili južno 
narečje?« pokrenuo je slovenski znanstveno-kulturni dvomjesečnik »Veda« 
(Gorica, 1913.) »Anketu o jugoslavenskem  vprašanju«. Između ostalih 
odgovorio je 9. marta 1913. iz Sofije Anton Bezenšek pozivljući Slovence, 
da se nikako ne odriču svoga jezika prije nego bude konačno riješeno pi- 
tanje radi latinice i ćirilice. Dr. Josip Smodlaka iz Splita predlaže za sve 
Srbe, Hrvate i Slovence štokavsko-ekavsko narječje i latinicu (str. 103.). 
Matoš traži, da ostanu kao i dosada sva naša književna narječja ističući 
federalizam usuprot centralizmu. (str. 103.). Stojan Novaković preporučuje 
Slovencima, da za domaće potrebe njeguju svoje domaće narječje (str. 
217.). Dr. Karel Kadlec kliče iz Praga Slovencima, da on ne vjeruje u ko- 
načno jezično jedinstvo Slovenaca i Hrvata, pa da s toga Slovenci ču- 
vaju svoj književni jezik, jer da bi ih inače stigla »narodna katastrofa« 
(str. 218.). Dušan pl. Preradović preporuča iz Pule Slovencima isto što i 
Kadlec ističući da je slovenski jezik po svojoj velikoj razlici u naglasi- 
vanju od hrvatskoga. dosta odijeljen jezik. Inače se ljuti na one, koji 
hrvatski jezik zovu »srbo-hrvatskim« ili »hrvatsko-srpskim«, jer da je to 
surogat izmišljen od ljudi, kojima je »stalo bilo do toga, da Hrvatstvo 
slabi i njegov ponos ponižuje. Nisam, uostalom, nikada čuo, da koji Srbin 
svoj jezik s takovom prirepinom nakazuje« (str. 225.). Dr. Josip Šilović 
ističe: »Krivo bi bilo vidjeti u savremenom kulturnom, kao i državnom 
životu samo centralističke elemente... Samo kompromis načela kulturne 
decentralizacije sa onim jedinstva može biti od koristi« (str. 311.—312.). 
Frano Supilo preporučuje Slovencima za književni jezik ijekavsko-štokav- 
sko narječje. 

viještanja, jer Slovenci eto i nakon što je prošlo deset godina 
otkad su u jednoj državi, s nama, ne samo da nijesu: primili 
hrvatskoga jezika, nego pače više o tome ne će ni da govore, a 
znademo da i Bjelovučić ne misli više, kako je mislio. ' 

I iza državnog ujedinjenja tu i tamo su još neki Hrvati 
Propagirali ekavski izgovor među Hrvatima, ali u novije vri- 
jeme su takovi glasovi posve zamukli, dok se među Hrvatima 
nije ustalila odluka, da se nikako ne misle odreći svoga najljep- 
šega, najsavršenijega, najslavnijega i odličnim književnim dje- 
lima najbogatijega književnoga narječja. 

. Kad Skerlić u korist svoga prijedloga stavlja nama za pri- 
mjer Talijance, tada opet posve preokreće istinu u svoju korist 
jer su svi Talijanci uzeli toskansko narječje za svoj općenić 
književni jezik, ne radi njegove brojčane premoći niti su im ga 
ujedinitelji naturili, nego baš radi toga, što je ono saliljepe, 
najčistije i u starini njihovoj najbogatije odličnim književnim 
djelima (»trecentisti«). Tu dakle nikako nije odlučivala »sila 
stvari«, jer su toskansko narječje primili i sami oni, koji su 
proveli ujedinjenje Italije. 

Za primjerom Talijanaca su se poveli Gajevi Ilirci skupa 
s Vukom Karadžićem i Daničićem. Primjer Talijanaca stoji 
o ram u opreci s prijedlozima i razlozima Skerlićevim. 

ri koncu svoje rasprave (str. 872.) natuknuo j ić, € 
će »kroz trideset, četrdeset i sea godina, Ed je o 
opšta književna azbuka«, iz čega su mnogi izveli, da je on za 
kompromisno jedinstvo srpsko-hrvatske književnosti. Na anketu 
njegovu odgovorila su 32 književnika i kulturna radnika, pa je 
vrijedno napomenuti mnijenja nekolicine od njih. Dr. Fran Ile- 
šić i Aleksa Šantić su za ekavštinu, govor junaka »stare Srbije 
Makedonije, Trakije i Albanije« (Šantić), ali o primanju lani 
nice ne govore ni riječi. Slično odgovara i Svetozar Ćorović: »i 
kad ne bi drugih razloga ni bilo samo zato — jer njime govore 
junaci sa Kumanova i Bregalnice«, pa i s toga, »jer njime go- 

vori i piše kulturniji dio našega naroda. Sve, što imamo nei 
boljega i najvrednijega, u stihu i prozi, osim narodnih pesama 
pisano je tim narečjem«... Ni on za latinicu ne kaže ništa. 

Marko je Car također za ekavski izgovor, ali ističe, da je on 
»po svojim simpatijama« — s obzirom na pismo — odveć, izra- 
ziti »latinaš«, a da »uz lepo istočno narečje ne bi želeo pobedu i 
lepoj, dvojesvetskoj latinici«. Dr. J. Smodlaka i Milan Marja- 
nović traže, da se odmah poprime u ime jedinstva ekavština i 
latinica. Dr. Uladimir Ćorović javlja, da se je odlučio za ekav- 
štinu »za ljubav širokom svesrpskom« cilju i jer je »žarište 
svega našeg duhovnog života, na prvom mestu Beograd«. Za 
latinicu ne veli ni riječi! Đorđe Pejanović je također za ekav- 
štinu, jer »nacionalno-politički momenti su odsudno za ekav- 
štinu, književno narečje Srbije«. Latinice ne traži on! Bor. J. 
Popović izjavljuje, da je po svojoj simpatiji za južno narječje 
(jekavsko), ali da je radi narodnog jedinstva Srba i Hrvata 
odlučno za istočno narječje i latinicu. Dr. M. Uskoković traži, 
da se bez odlaganja »naturi« istočno narječje i stvori jedan 
kniževni jezik »od Triglava do Đevđelije!« Za latinicu riječi 
ne troši! Zvo Ćipiko očituje iskreno: »Bio sam anacionalan, pa 
Hrvat u prvoj mladosti, pa Jugoslaven, pa Srbin — i tu sam 
zastao.« Zato je za ono, što je srpsko! Poznati nijekalo patarena ' 
u Bosni i Hercegovini dr. Vaso Glušac i Ul. Skarić su kao Srbi 
za ekavštinu bez latinice, a dr. F. Kulišić predlaže iz Dubrov- 
nika: svi Srbi i Hrvati trebaju primiti ekavštinu i ćirilicu, pa 
je narodno jedinstvo gotovo! 

Od strane Hrvata su Frano Supilo, Ivo Vojnović, dr. Tvan 
Krnic i dr. Mile Starčević odlučno za južno narječje. Supilo 
ističe, da su tome izgovoru priznali davno prednost kapaciteti, 
koji nijesu bili jekavci: Miklošić, Jagić, Daničić, OUraz, Gaj 
i ost.) kao i s toga što »jedino južno narječje u sebi najbolje 
sintetizira naše narodno jedinstvo, pošto jedan dobar dio i 


%) Kad se Skerlić u svojoj raspravi (str. 862.—864.) pozivlje i na 
učenjački autoritet dra. Jovana Stejića, koji tvrdi da je »sremsko-srbijsko« 
narječje ljepše i blagoglasnije i radi toga, »što se u njemu rapavo h izo- 
stavlja ili drugim, najviše mekim i za srpsko uvo prijatnije zvečućim su- 
glasnicima i samoglasnicima zamenjava«, pa kad znamo, da je to »rapavo 
h« ipak poprimio čitavi srpski narod skupa sa doktorom Skerlićem, — onda 
nam sami od sebe nalijeću na usta stihovi: O Turčine, za nevolju kume! 

Hrvata i Srba govori tim narječjem«. Stoga on »sa gledišta filo- 
loškog, estetskog i nacionalnog smatra to pitanje već riješe- 
nim«. Ivo Vojnović traži, da Srbija bude Pijemont, a da ne 
bude Pruska, pa da uvede svjetski gregorijanski koleđa« i lati- 
nicu, te tako ukloni najveće zapreke narodnom jedinstvu 
a da u jekavski književni jezik ne dira, jer »ako jedan šfa 
»istočne« strane naroda našega nije mogao ili nije htio da primi 
ijekavštinu, ne mora za to da harmoničnija, preciznija i literar- 
nija forma bude žrtvovana onoj drugoj, kojoj ne vidim drugo 

stvojstva do praktičnosti«. Dr. M. Starčević napominje Palmo. 


tića, koji je hodio u Hercegovinu učiti jezik na najčistijem 


vrelu njegovu, završuje, da ne želi prekinuti sa milom i slav- 
kia a m šta nam donosi budućnost s tom 
' Najoriginalniji je odgovor dra. Mirka Korolije, srpskog 
jekavca iz Dalmacije. On najprije donosi »glasove la izbi- 
jaju iz naučnih usta«: »Tvrdi se, da je si jekavlttna« slađa 
zvučnija, bogatija od »ekavštine«; da je živa masa, u kojoj šeta 
i »ekavštine« i »ikavštine«, i još drugog; da, s m. ima Đ" sebi 
više semenja da rađa i stvara, više moći da se preparađa ura- 
zličava, osvežava; i da je, u glavnom, savršeniji produkt aku- 
stičnosti, logike, filosofije našeg naroda, biva: da u njoj leži 
apsolutna . našeg jezika«. No iza svega toga opet E 
sa zanosom »Apokalipse«: išlj š j 
zamišljam kao Pi gi nevia 22 a roma tu 
u vrh Beograda, u vrh vrha š ji Map etini bed 
što su svojim alein koma sise "s poje sao a 
Bitolju, Prepolju, Li Dri jj i T su dne 
Su . po ke imu, a I taj je govor bio govor naših 
' Prirodno ne može da odeli taj govor od »ekavštine«. 
Ona je u bojnoj mutljavi padala jednako kao i oganj, mešala 


Hea : ske : Nm 
jim, tvorila s njim jednu masu, jedan jedinstven govor: 


govor naših dela, od juče, od danas. Kakva druga masa, kakav 
drugi govor može i ima da bude naših budućih i sliki dela 
ako ne ta masa od ponosa, vatre i ekavštine? Doista, meni ća 
masa sama od sebe navire u dušu, u misli, na usta! J 

»ekavštinu« primio«. : MEN 

= Rikard Katalinić Jeretov ne vidi u dvojakom izgovoru ni- 
kakve zapreke narodnome jedinstvu, već u razlici pisma, pa 
Srbe svjetuje da prime latinicu. 


Zanimljiv je odgovor Uase Stajića iz Pančeva, kojim odmah 
na početku kliče Skerliću: »Dopustite da vam, odmah s praga, 
reknem: da li južno ili istočno narečje, to se pitanje meni čini 
vrlo sitno«... Po njegovu sudu je pravilnost jezika i leksička 
građa njegova probirana po primjeru Vuka i Daničića puno 
važnijom stvarju, da se po njima izjednače srpski i hrvatski 
književni jezik. 

Učeni filološki stručnjaci odgovoriše Skerliću mnogo raz- 
boritije i treznije od nekih političara i zanesenih pjesnika. Naj- 
duži je odgovor A. Belića, koji ističe, da ona anketa ne će dati 
nikakvih praktičnih rezultata, pa da je suvišna i jalova i da to 
pitanje ne bi bilo dostojno uloženog truda, jer upotreba dvaju 
rečenih izgovora ne smeta narodnom jedinstvu. Makar smatra 
istočni izgovor mnogo lakšim od južnoga, veli, da nikome 
ne želi nametati jedan izgovor: mjesto drugoga, ali zapada 
u čudnu navijenost, kad poziva u pomoć ikavce, da s pomoću 
njih i ekavaca brojčano nadvlada jekavce. On piše ovako: »U 
Hrvatskoj i Slavoniji nesumnjivo istočni izgovor i zapadni 
(ikavski) zajedno daleko nadmašuju južni«. U Bosni, Hercego- 
vini i Dalmaciji, gdje nema ekavaca, pobija jekavce ističući, 
da u ovim zemljama njih nema više nego ikavaca. Tako navi- 
tom logikom on dolazi do zaključka: »Ako pak ovome dodamo 
(ekavcima) i predstavnike zapadnog narečja (ikavce), onda mo- 
žete bez okolišanja reći da onih kojima južni izgovor nije ma- 
ternji u srpskom narodu ima više nego onih kojima je on do- 
maći izgovor«. 

Takovim nenaravnim skokom je Belić poskliznuo, jer su 
oni ikavci, koje on tovari na ekavsku stranu, u književnosti 
pravi jekavci, budući da su oni taj izgovor davno primili za 
svoj kulturni i književni jezik, pa se njime služe, a kulturni 
njihovi ljudi ga bolje poznaju i od svoga rodnog ikavskog izgo- 
vora. Po kakovu razboru i razlogu može Belić jekavcima otimati 

ikavce, koji su dobrovoljno uzeli jekavski izgovor za svoj knji- 
ževni jezik, pa ih metati na stranu ekavaca? Ako se to navi- 
janje Belićevo okrene razborito prema istini, onda ono posve 
pobija onakovo njegovo navijanje, jer rođenih jekavaca i onih, 
koji su njihov izgovor već primili za svoj književni jezik, ima 
zaista više nego rođenih i književnih štokavskih ekavaca, kako 
već prije kazasmo. Inače je Beliću puno veća zapreka srpsko- 
hrvatskom književnom jedinstvu u raznim riječima i sintaksi, 
jer su Hrvati poprimili mnoge čakavske, kajkavske i češke ri- 
ječi, te gradili nove, a u sintaksi se povodili za njemačkim jezi- 
kom; dok — veli on »mi smo se, sa svoje strane, od njih više 
odvojili pozajmicama iz crkvenog ili ruskog jezika nego svojim 
istočnim izgovorom«. 

Već je Petar Preradović god. 1844. u svojoj raspravi »Je- 
zik južnoslavenski« (»Zora Dalmatinska« br. 18., 15., 17. i 20.) 
prigovorio srpskim piscima, da se »penju bez potrebe po staro- 
-crkovnim zgradama i kupe najnerazumnije slavenske rieči, kite 
njima svoja djela misleći tiem začuđenje onieh pridobiti, koji 
ih ne razumiju.« 

Nesamo što nikako ne će da se otresu brojnih arhaizama 
(uopšte, opština, sveštenik), već u svoju pisaniju trpaju i takove 
riječi, kojih naš narod nikad nije ni govorio niti ih razumije, 
kao na pr. toržestveno, svirep, nadežda, blagodejanje, ube- 
diti, goveti, dejstvovati, dejstvo, islednik, posilni i t. d. Sam 
Belić u onome istome odgovoru ima riječ: uprošćenost, proiz- 
voljno. ' 

. Nekadanji jekavac Stojan Novaković odvrati Skerliću, da 
izgovori. »jedan drugome ništa ne smetaju«, ne vjeruje u 
uspjeh i ističe poteškoće sa strane vlad4 i raznih uprava. 

. Dr. Tomo Maretić misli isto, što i Novaković, dodajući da 
je ono jat puno manje zlo za naše jedinstvo negoli: dva imena, 


dvije azbuke i nejednakost književnoga jezika, kojega kvare i 
onamo i ovamo. 


Dr. Petar Skok posve odobrava odgovor Maretićev i veli: 
»Predlagati danas Hrvatima, da modificiraju svoj književni 

jezik na osnovu ekavskoga govora, znači tražiti od njih, da 
preture još jednom one dugotrajne borbe i muke oko stvaranja 


. književnog jezika«, a onda ističe bojazan, da bi nas to još 


jednom pocijepalo. 

Jovan Živanović, koji i sam piše jekavski, brani iz Karlo- 
vaca taj izgovor, pa odgovara Skerliću: treba da ostane po sta- 
rom kao što je i dosad bilo, a na jezik neka se bolje pazi. On 
veli: »Ja držim da to ne bi htjela činiti službena Crna Gora, 
da odbaci svoj klasični i pojetični dijalekat, koji najbolje 
odgovara starošlovenskom jeziku, pa da primi istočni dijale- 
kat, koji nema te osobirie«. 

Skerlić se je nemilo porezao radi toga, što se je u onoj 
svojoj raspravi pozvao na dra. M. Rešetara zbog jedne nje- 
gove izjave u »Vedi« prigodom njezine spomenute ankete, jer 
se je odlični taj filolog dosta ljutito okosio na njegovu akciju 
i vješto prorešetao neke njegove razloge. Rešetar svoj odgovor 
Skerliću počinje ovako: 

»Poslije onoga, što su o ovome pitanju kazali Novaković i 
Maretić... ja mislim da ste mogli zatvoriti ovu anketu«, pa 
onda ispravlja i prigovara Skerliću, »jer nije baš sve tako kako 
što Vi mislite u pogledu ovog jadnog jekavskog izgovora, na 
koji se sad podigla tolika hajka!« 

Zatim Rešetar ispravlja Skerlića i veli mu, da je jekavski 
govor u književnosti puno stariji nego je on u svojoj raspravi. 
ustvrdio i uči ga, da su svi srpski istočni književni spomenici 
prije XVIII. vijeka pisani crkvenim, a ne srpskim jezikom. 
Prigovara njegovoj netočnosti radi tvrdnje: da su samo neki 
dubrovački pisci pisali jekavski, jer da su tako pisali svi, pa 
čak i neki ikavci, koje poimence navodi, pa mu kaže: »Poslije 
vrlo kratkog kolebanja prihvatili su odlučno jekavski izgovor i 
»Ilirci«, tako da se nikako ne smije kazati: » Tadašnji Ilirci pisali 
su ekavski«. Rešetar primjerima pobija tvrdnje Skerlićeve o 
neprikladnosti jekavskog izgovora za poeziju, te mu kliče: »To 
nikako ne stoji!« Ističući veću blagoglasnost jekavskog govora 
u prozi i u pjesmi dolazi na ovo: »Inače nemojte misliti da je 
baš tako lako za jekavca ili ikavca prihvatiti ekavski izgovor. 

Vi govorite: »vrlo je lako: prosto mesto svoga ije, je i i treba 
da izgovara e«. Zar? a ne bi li ikavac što nauči da treba kazati 
seno i grejati zapjevao i veno peje Kraljeviću Marko? a jekavac, 
što to čuje, ne bi li ga možda ispravio da treba kazati i Kra- 
leviću? To je naravski šala, ali ja mislim da pri određivanju 
našega književnoga jezika ne treba baš da se obaziremo u 
prvome redu na gimnazijalce, što se boje loše ocjene, ako ne 
razlikuju ije od je, pa ni na one između naših pjesnika, što 
gotovo u svakoj svojoj pjesmi žrtvuju svoj život za milu do- 
movinu, a opet u svakoj pjesmi dokazuju da se nijesu pobri- 
nuli ni da nauče ortografski pisati svojim jezikom. Izađimo 
časom iz cijelog okvira našega naroda, pa kažite, koliko Ni- 
jemci, Francuzi, Talijanci, Englezi popuštaju od svoga knji- 
ževnoga jezika za to, da bude lakši onima, kojima je teška 
njihova gramatika ili ortografija«. 

»Nego ostavimo — nastavlja Rešetar — razgovor o izgo- 
voru... Za sada ne dirajmo u nj, jer niti jekavcu smeta ekav- 
ska knjiga niti ekavcu jekavska, pa s te strane nema nam ni- 
kakve štete. Naprotiv veliku nam štetu nanosi razlika u pismu, 
pa tu treba da se pomogne i to pitanje treba da se riješi, ako 
hoćemo da budemo jedno na književnom polju. Zato mi je 
baš bilo osobito milo što i Vi, gospodine kolego, mislite da će 
se to tako riješiti da će za neko vrijeme latinica postati našom 
općom književnom azbukom. Eto, u tom pravcu zavedite anketu 
i tjerajte propagandu, da vidimo da i vi na istoku imate do- 
bru namjeru da dolazite u susret nama na zapadu, a osobito 
prije svega nastojte da gdje se već sada upotrebljava u Srbiji 
latinica, da to ne bude na način da se jasno vidi kako je kod 
vas jači obzir na tuđe narode negoli na svoju braću rimskoga 
zakona. Kako je to za nas utješljivo i koliko nas to sokoli u 
borbi za naš narodni život, kad vidimo da ITamunh nije Pašić već 
Pachitch ili da na vašim poštanskim žigovima Beorpaz nije 
Beograd već Belgrade a Ila6an — Chabatz! To su doista sit- 
nice, ali nažalost vrlo mnogo znače! Moja je zadnja riječ 
dakle ova: zatvorite anketu o ekavštini i jekavštini, a otvorite 
drugu o ćirilici i latinici«. 

Bilo je potrebno osvježiti sve ovo da se osvijetle motivi 
što vode neke »auktoritete«, koji misle, da treba samo »ener- 


gično« zarezati, pa će sve biti dobro. 


Silom i nametanjem ne da se naći sretno rješenje, kako 
i narodna pjesma lijepo kaže: 


»Od nametka ne ima napretka!«... 





1 1 3 Hrvatsko Kolo 8 

M. NEHAJEV 
ONAJ ŽUTOKOSI 

ljetovanje — gdje služinčad, šofer, sluge, kuharice, dvije soba- 
rice, gdje kamati za lani uzeti veliki zajam? Vila je sagrađena, 
sad smo u njoj — tako smišlja Banović još od jučer — ali su 
troškovi radi luksusnog uređenja, koje je zahtijevala žena, dva 
puta premašili posuđenu svotu. Stanarina je sada stvarno veća 
nego što je bila u gradu — a osim toga treba i dalje držati 
skupe kancelarijske prostorije u glavnoj ulici. Prošloga prvoga 
nagomilali su se izdatci tako, da je Banović bio prisiljen pače 
otpraviti i svoga krojača i utješiti ga, neka drugi mjesec dođe 
po dvostruku otplatu. Ne, ne — trebalo bi uzeti olovku i raču- 
nati — ovako se ne može dalje. Ako banka zapne, doći će na 
vidjelo i ono nekoliko krupnih mjenica, koje leže u blagajni 
banke s Banovićevim potpisom. Zasad je to papir — ali bi se 
moglo dogoditi, da taj papir zaprijeti Poput osmrtnice. Ima tih 
mjenica svega za milijun dinara; — nije bilo mnogo preklani, 
ali čime da se plati sad? Dosada je to interna stvar banke; — 
direktor, naravno ne spominje ni riječi, kamati se mehanički 
Pripisuju na nove blankete; — ali dokle će tako moći biti, 
dokle? 

A žena niti zna niti hoće da zna ni za što. Leži eto sad u 
desnom krevetu iste ove spavaonice; protegla se pod poplunom 
kao ugojena mačka — pa još i teži na njega siromaka. Mjesto 
da ustane, da mu pomogne svezati kravatu, mjesto da ga umiri 
— ona zvrnda od rana jutra. Banović je ženi naveo već sto 
razloga protiv njena suluda zahtjeva, ali ona ne prestaje; 
strašna je, upravo mu truje živce. Ima ona protiv muža uvijek 
jaki adut u rukama. Zna žena, da je Banović pred godinu dana 
iz svojega ureda izvadio onu malu pisaricu — i spremio joj 
lijep stanić na periferiji. Neka mu bude; takovi su svi muškarci, 
kad prođu četrdesetu i imadu para; ali njoj, ženi, neka _ muž 


ispunjava ono, što ona hoće. I to ne samo toalete, biserje, skupa 


ljetovanja — Banović mora nju poslušati i u svakom inom 
hiru, jer inače —! Gospođa Lina nije doduše ni u mislima 
dokrajčivala ovu svoju prijetnju; ne bi puno ni umjela reći, što 
ima slijediti iza ovoga »inače —«! Osjećala je samo, da bi mu 
se osvetila, izgrebla mu oči, spočitavala mu nevjeru, natjerala : 

ga u strah. rastavom (Banovićev je društveni položaj takav, 
da bi ga javni skandal onemogućio) — ukratko, gospođa Lina, 
bjeloputna, već nešto i okrupnjela, ali još vazda lijepa i svježa, 
zna svoju moć! Što ta budala misli, da će ona sada ustati ispod 
svoje tako meke i tople perine i njemu služiti kao sluškinja. 
Dakako! A da je bar ljubazan, — nego evo, već pol sata go- 
vori gluposti; — nije, veli, »dostojno«, da ti, žena dra. Bano- 
vića, odeš tamo u sudnicu i pomiješaš se među ostale žene, 
kaje su došle, da gledaju ubojice. 

Jer ovo je najnovija pasija gospođe Line. Ona traži od 
muža, da joj pribavi propusnicu u sudbenu dvoranu, za veliku 
parnicu protiv razbojničke družbe, koja se već sedmicu dana 
vodi pred sudbenim stolom. Novinski izvještaji o parnici za- 
premaju i gutaju gotovo sav prostor — uzmakla je i politika i 
film, uzmakli i društveni skandali, opisani od vještih reportera 
pod prozirnim inicijalima i aluzijama. Sav svijet guta opise 
ubojstava, robljenja, klanja — nekoliko će razbojnika biti 
predloženo na vješala! I gospođa Lina gutala je rubrike »Iz 
sudnice«, ponavljala izvještaje po svim dnevnim novinama, 
upiljivala se u fotografije degenerika. Ah — onaj Crni Mali, 
kakvu je imao kuražu — taj se nije bojao krvi! Pradavni 
instinkti ženke uzburkali su svu krvcu gospođi Lini. Ona nije 
nikad varala svoga muža, do prije pet godina Banovićevi su 
prilično oskudijevali — bilo je briga za kućanstvo i za djecu 
(gospođa Lina osobito voli svoja dva sina i razmazila ih je, 
koliko je više mogla); pak i svijet je bio stroži. Danas Lina 
zna, da se ni Magdica ni ona druga ni ona treća ne žacaju 
javno biti ljubavnice i crpsti koristi od toga, Što krše brak mu- 
ževima, koji su zatvorili oba oka, jer se boje blamaže, ženinih 
suza, skandala, materijalnog kraha i smiješnosti. Tko danas i 
vodi računa o nevjeri žene? Već i djevojčice propovijedaju 
»slobodnu ljubav«! Šta ćemo, danas su takova vremena; ti mu- 
ževi zaslužuju tako malo, da bi žena morala hodati u prnjama 


i kuhati sa muzgavim fertunima. Đavo bi ga znao — sve se je 
okrenulo. Svi sad sjede po barovima, jazz buči, frizure su 
predivne, ženske noge i ruke gole — naš je grad postao Pariz! 

Pariz! Gospođa Lina ima davno želju vidjeti taj Pariz, ali 
Banović uvijek tvrdi, da se od posla ne može maknuti iz grada. 
Fi, kako je dosadan! Do lani je bio uvijek dobre volje; pje- 
vuljio je, dok se je oblačio; nije pitao za račune, sipao novce 
i sam davao ženi i više, no što je tražila — a sad ga napala 
nekakva stalna mrzovolja, živci, melankolija, što li. Često je 
srdit, razbjesni se ni zašto! A ona, Lina, još je tako dobra, da 
ga ine prekorava zbog njegove pisarice. Neka mu je — samo 
da njoj, Lini, da, što je njezino. Ona ga ne vara; — zar on 
misli, da je vjernost badava? Pa kad je već počeo škrtariti hi- 
ljadarkama, neka joj bar udovolji u ovako sitnim stvarima. 
Kako je to glupa misao, da ona, gospođa Lina Banović, ne bi 
smjela u sudnicu? Alaj mi velike stvari! Prosjedit će jedan 
čas, vidjet će Maloga — i stvar je svršena. A Banović, mjesto 
da joj sam pođe dignuti ulaznicu kod predsjednika sudbenoga 
stola, koji mu je prijatelj i drug iz gimnazije, tu pred zrcalom 
brblje koješta, ljuti se i trga kravatu! 

Gospođa Lina zijevne porugljivo. 


i». Ti Si zbilja postao nemoguć. Što trgaš rublje? Kakvo 
je to ponašanje prema meni? Što sam ti učinila, da tu vičeš? 


a A Pa: 
. Čut će i sobarica. Sasvim si lud. A sve za to, što si sebi silom 


zabio u glavu, da ne idem u sudnicu! Baš imaš razlog za svađu! 


., 
s Banović kopa po ormaru za rublje i traži novi ovratnik. 
aj je pristajao, kravata se pokorila! Banović se sad frizira; 
malo se je umirio. ' 


— Ja nemam ni i i i 
M J m ni kad da idem po ulaznicu. U deset imam 
važnu konferenciju. 


Tja to nije .. razlog, zbog česa se Banović protivi 
svoje žene. Razlog je ovaj: jučer je bi čeri 
čudnom društvu: si ge, s EI dot a bsk vela 
u četvrtak, neki ljudi, koji su upali u “druš dea rim 
neki štvo bogzna odakle. 
Literati, umjetnici — bog te pitaj, što su. A_kako su govorili! 
Poveo se razgovor o razbojnicima, kojima se sudi — i što oni 
ti dugokosi mladići, nisu sve izbrbljali! Govorili su o Šehopen< 
haueru, o spolu, o ženama — i ustvrdili, a ma baš ravno 

ustvrdili, da se žensko zaljubi u muškića samo ako je jak, 
smion, osvajač, otimač, pa bio i ubojica! Žena da ljubi tenora, 
heroja i razbojnika! Banović je, umoran od briga dana, slušao 
taj razgovor na pol uha; — ali je, tu pogrešku napravi gdjekad 
u posljednje mjesece, popio oko jedanaeste na dušak dvije 
čaše i zatim, da se ohladi od vina, tursku kavu. I cijelu noć 
nije mogao zaspati — u novije vrijeme kava mu jako djeluje 
na živce. Ne mogući spavati, razmišljao je, htio ne htio, o 
onim literatskim razgovorima i pred zoru, kad je zaklopio oči, 
bilo mu je nekako jasnije, da bi oni mladići mogli imati pravo. 
I kod svoje vlastite žene Banović to opaža sve ove dane — 
ona niti govori niti misli o čem drugom, osim o tim ljudima, 
koji su robili i ubijali. A jutros je eto i sasvim izašla na javu 
njezina pohota krvi. Lina hoće u sudnicu! Ne, toga on, Ba- 
nović, ne će dopustiti. Napokon, ako zbilja sve ono žensko slu- 
šateljstvo u sudnici ima takav renome, bilo bi i nedostojno za 
Linu Banović, suprugu odvjetnika, predsjednika »Centralne 
Banke« i tolikih »D. D.«, da se ona pomiješa među tu hala- 
pljivu čeljad, koja se pase na potankostima krvavih djela. Da 
je Lina članica kakvog ženskog društva za socijalnu pomoć, 
bajde de — moglo bi se reći, da je službeno došla. Ali da 
cde ovako, onaj isti prokleti dugovlasi literat mogao bi u no- 
vine dati njezino ime, kao jedne od onih, koje su došte, da se 
poklone veličini razbojnika i ubica. Ne, ostat će Lina lijepo 
doma; neka radije prigleda oko Mirka, najstarijeg sina, koji 
je noćas opet došao kasno kući. Prokleti dječak, lijep je i gla- 
vit; ali ne radi ništa. Mati ga je razmazila tako, da mu ni ja 
ne mogu stati na rep. Lump je i skitnica, — morat ću mu malo 
pritegnuti uzde. 


Sjetivši se sina, Banović se nasmiješi — strasno je volio 
svoju djecu. I Lina je sada, dok se je od skromne ženice pre- 
tvorila u ugojenu damu, lijenu i dosadnu, mnogo toga opra- 
štala mužu, jer je bila mati njegove djece. Stanka, djevojčica, 
koja je u inozemstvu, piše ocu tako nježna pisma! A ni Mirko 
nije loš; samo najmlađi, Milan, nekako se tuđi od oca. Sanjar 
je, što li. A još je sasvim nezreo. Uostalom možda je krivo 

doba puberteta! U četrnaestoj godini nisu karakteri izraženi: 
— Banović se sjetio, da će još biti kad, da se upozna s njim, 
da se približi svom najmlađem sinu. Samo, kad ne bi on, otac, 
bio tako zaposlen! Telefoni, konsultacije, konferencije, banke; 
— kotač se zamaše i zavrti ujutro i ne prestane do večeri. Ba- 
nović ni objedovati ne može u vili, s obitelju; jede u gradu, 
u gostionici. A navečer, Milan je u svojoj sobi i čita, a Mirkec, 
buncut je to, taj otprhne, da ga nikad uloviti ne možeš! 

Kod kave čekaju »gospodina predsjednika« novine. Ba- 
nović preleti okom rubrike i njegovo zadovoljstvo poraste. 
Nije napokon sve još tako loše. No, pak i dan je krasan — 
sunce na verandi vile, pogled na zelenu dolinu — svježe je i 
voljko i svijetlo. Lijepo je ipak živjeti! I što buncaju oni du- 
govlasi — kakva ženka, kakav muškić! Glupost! Lina bi htjela, 
da jednom vidi sudbenu raspravu, — neka joj bude. Lina je 
zbilja pristojna — zna za onu moju slabost i za adresu na 
Markovcu br. 3, gdje je moja pucica — pak šuti. Hajde, da 
je udobrovoljimo; koga sam se bijesa i srdio zbog te nesretne 
kravate! 

Gospodin predsjednik, popivši kavu s medom, maslacem 
i marmeladom i gucnuvši iz čašice sherryja, koji čeka svako 
jutro, vrati se s verande u kuću. Pokucavši na vratima spavao- 
nice, nađe gospođu Linu, gdje se baš izvukla ispod perina i 
navlači čarape. Banović pristupi k ženi sa par ljubaznih riječi, 
zagrli je, poljubi u vrat i obeća, da će je u pola deset čekati 
pred kavanom, odande će zajedno u sudbeni stol. I on sam je 
napokon radoznao, kakvi su u zbilji ti razbojnici. Konferencija 
u banki može početi i poslije deset sati; naši ljudi nisu točni; 
njega će morati čekati, jer je on predsjednik. 

Gospođa Lina nije se začudila promjeni u ponašanju 
svoga muža. U posljednje vrijeme, Banović mijenja naglo 
svoje odluke. A u dnu duše, gospođa je Lina vragoljasto 
pomislila, ne skriva li se za tom muževljom dobrohotnošću 
kakva željica s njegove strane. Sigurno će opet uzeti svoju 
pisaricu sa sobom. Rekao je, da danas ili sutra mora u Beč. 
Jučer su mu uredili putnicu. No pa neka se zabavi. 

I kad je Banović još na psihi ostavio ženi pet hiljadarki, 
gospođa je Lina, potpuno zadovoljna, pozvala sobaricu, da joj 
pripravi sve za masažu i kupelj. 


Sudbena je dvorana puna puncata, ali posjetnica Bano- 
vića dostaje, te stražar svečano uvađa na počasnu galeriju 
njega i njegovu gospođu. Gospođa Lina pobuđuje senzaciju 
svojom toaletom — žensko iz parketa zadršće, kad se lornjon 
gospođe Line zaustavi na pojedinom licu. Banović se je lijeno 
spustio na uslužno primaknuti stolac; sad, kad opaža, koliki je 
događaj ulazak njegov i ženin u ovu dvoranu, u dvor suda, 
zločinaca i uzrujanih slušalaca, opet mu nekako nije sasvim 
pravo, što je popustio ženi. No na kraj kraja — ovdje Bano- 
vić pače zijevne u mislima — ostat će par minuta; Linu će već 
cen, predsjednik Banović, uputiti, da se ne ponaša odveć široko, 
kao u kazališnoj loži. 

Domala i njega, koji je poznavanjem ljudi i spretnošću 
života našao u kratko vrijeme put do bogatstva, stane zani- 
mati rasprava. Sjetio se je i početaka svoje karijere, kad je 
kao branitelj bez honorara znao sjediti sate i sate u ovim istim 
klupama ravno ispod galerije, braneći zločince »ureda radi« 
— ali zapravo radi javnosti i novina. Znatniji bi slučajevi ula- 
zili u reporterska izvješća; — manja kazan koju bi postigao 
svojom obranom, ili pače rješenje okrivljenoga, to bijahu za 
nj pobjede, koje su imale biti i stepenicom uspona i sredstvom 
za reklamu i klijentelu. Uh, kako smo skromni bili onda ja i 
žena — večerali smo kavu! Ja bih ustajao u šest, da ulovim 
pred sudbenim stolom ili kotarskim sudom kakvog zabludje- 
log seljaka, koji je tražio novog i friškog pravoznanca za stvar, 
od svih odvjetnika ostavljenu. Bilo je mjeseci, kad se je i sta- 
narina plaćala teško — a istom kad su došla djeca! ono strašno 
gomilanje sitnih mjenica, one brige, da skucaš za rok i pro- 
duženje; vječna zalagaonica i vječni uzdasi Linini — Banović 
se, sa tim sjećanjima, u sebi potiho i nasmijao svojoj pro- 
Klosti; — ipak je to sada sasvim drugačije! Doduše, Lina u 
ono vrijeme nikad ne bi poželjela, da čuje sudbenu raspravu, 

pače nije nikad dolazila ni da sluša njega, branitelja; bavila se 
jedino kućom i djecom. Zašto nju sad tako zanimaju ovi raz- 
bojnici? Gle, sva je zažarena — uprav visi na ustima ovoga 
Crnoga Maloga; sasvim začuđena obraća svoj lornjon prema 
predsjedniku suda, kad ovaj, miran i nesavladiv, svojim suhim 
pitanjima potpuno razara usklike zločinaca. 


Banović, opomenuvši tiho ženu, obrati pogled na publiku. 
Malo već ljudi pozna u dvorani. Branitelji su sami mladi ljudi 
— nekih se fizionomija sjeća na preskok sa skupština odvjetnič- 
kog društva, na koje je polazio do pred tri godine; u posljednje 
vrijeme Banović ne zalazi među kolege. Šta ćemo — poslovi, 
banke, ugovori, transakcije, piše se olovkom t. j. računa se ili 
se uopće ne piše; jusa više nema. Gle, psihijatar D. stoji iza 
sudačke tribune, i profesor kaznenog prava K. je ovdje. Ima 
dakle i znanstvenoga interesa. Ali sve ostalo je preveć na način 
kazališta — fotografi, operateri iz kina, reporteri — pak naro- 
čito te ženske, koje su razjapile usta i široko otvorile oči, da 
ne izgube nijednog glasa, nijedne kretnje zločinaca. Dugo- 
vlasi literati na jučerašnjoj večeri nisu sasvim pretjerali. Tko 
su napokon ovi strašni ljudi, ovi ubojice, koji su klali djecu — 
tko su ti momci, koji su kroz dvije godine prkosili utvrđenom 
redu? Prostaci su, raja, nema na njima a ma baš ni truna ju- 
naštva. Maskirali su se — kukavice, ubijali iz busije! Ali što bi 
bilo, da oni nisu iz tako niskog milieua, da su imali savršene alate 
i brze automobile? No lijepo — imali bismo mjesto družbe 
Crnoga Maloga četu pravih apaša. Banoviću dođe na um, da je 
njegova vila gore na brijegu prilično osamljena. Vrag ne spava; 
valjat će, osim sluge, uzeti u kuću još koju mušku glavu, za 
sigurnost — bilo bi dobro podzemni stan u vili iznajmiti ili ba- 
dava dati kakvom panduru s obitelji. Doduše, kod kuće nema 
nikad mnogo novaca; novci se vade i ulažu u banku; ali žena 
ima zlata i dragulja. A napokon — zar nisu ovi tu, što sjede 
između žandara pred sucima, ubijali i zbog dvadeset dinara? 

Sav luksus, svu obogatjelost i sitost građanina, skupio je 
Banović u preziran pogled na klupu optuženih. Fuj, kakvi su 
— Lombrozovi tipovi; vidiš onoga s jastrebovim okom, — ro- 

đeni zločinci su ti to, Lina. Ali, hvala Bogu, društvo je još 
jako. Predsjednik izvrsno vodi raspravu. Porazuje lopove svo- 
iim mirom. Dokaz je pouzdan, svjedoci će pogotovo slomiti 
ove razbojnike, ove ustaše protiv građanskoga reda. Pravda će 
se osvetiti razbojnicima — budimo mirni! 

Banović, izvukavši ponešto manšete svoje engleske košulje 
iz rukava redingota, zadovoljno prekriži ruke na trbuhu, koji 
je u posljednje doba stao bivati sve obliji. Pružio se gospo- 
din predsjednik natrag na naslon stolca i zagledao časak kroz 
prozor u zelene, svježe krošnje aleje na trgu pred sudbenim 
stolom. Nebo je bistro i od prozirne jasnoće juga; hvoje lepeću 
pod lakim daškom ljetnog lahora. Ali Banović ne opaža svije- 
sno ljepotu dana: — glavno mu je, da skrene svoju pažnju i 
svoje misli od ove dvorane, koja je na galerijama već i zagu- 
šljiva od sape i znoja množine i nečista zraka, što se uzdiže put 
stropa. Banović nije više u dvorani; misli na konferenciju u 
banki. Danas će on pokazati, koliko je jak — gdje se može 
onaj dotepenac iz protivničkog zavoda mjeriti s njim, s pred- 
sjednikom Banovićem! Čelo se Banoviću sasvim razvedrilo, smi- 
ješak mu je proletio očima, kad je pogledao na sat. Deset i 


četvrt. Još pet minuta, pak neka Lina ostane sama, ako ju 


volja dalje slušati. Ženska glupost — uf, kako su dosadne žene, 
kad se raspužu poslije četrdesete!: 


— Neka dođe Ljubibratić! ' 

Predsjednik suda nije ni za trun jače naglasio ovaj svoj 
nalog stražarima. Ipak neobično prezime zapne o misli Bano- 
vićeve. Gdje je samo več čuo to ime? Ljubibratić — Ljubibra- 
tić — — Banović se ne može sjetiti točnije. Ali, što se i bavi 
tim — najbolje je otići odmah. Banović već htjede da ustane, 
kad stražar uvede okrivljenoga. Ne, ovoga ne može poznati — 
i otkud bi? Mladić je od nekih dvadeset i pet godina, izgleda i 
stariji; razbojnici su uvijek rano razviti. I lice mu je blijedo. 
Za čudo je dobro odjeven; obrijan je netom, ruke su mu nježne 
i nenavikle tešku poslu. Kako li je taj Ljubibratić došao među 
ove druge odrpance, koji su rupčiće ili čađu uzimali kao masku 

kod provala i ubijanja? Banoviću se učini, da je ipak već ne- 
gdje vidio slično lice. »Ljubibratić«? — Po prezimenu sudeći 
mora da je negdje iz Bosne, Ličanin je ili Crnogorac, šta li; — 
a Banović se nikad nije bavio niti imao odvjetničkog posla u 
ovim krajevima. No lice mu je poznato, sve poznatije, — sa- 
svim poznato! Zbilja je čudno. Mene ostavlja pamćenje. No, 
još nismo tako stari; vidjet ćemo odmah iz generalija, tko je 
taj nesretni Ljubibratić, koji mi se čini tako poznat, a ipak ne 
pogađam, gdje sam ga susreo i kada. 

— Vi ste Stanko Ljubibratić, rođen na Rijeci g. 189%... 

Predsjednik suda ispituje sasvim monotono. Ali Banovića 
je zatekla nova činjenica: ovaj zločinac, koji je dobro odjeven 
i ima pače u prsnom džepiću kaputa koketno namješten rupčić, 
ovaj Ljubibratić zove se Stanko. Baš kao i ja. Banović se nagne 
bliže nad balustradu galerije, zaboravi na ženu i na sjednicu i 
stane pažljivo pratiti ispitivanje razbojnika. 





Poslije deset minuta, ruke gospodina doktora Stanka Ba- 
novića, vlasnika najunosnije odvjetničke kancelarije u glav- 
nom gradu, predsjednika »Centralne Banke« i mnogih »D. D.«, 
one iste ruke, koje su čas prije spokojno počivale na ugojenom 
trbuhu, tražile su, drhtave i znojne od hladne groznice, džepni 
rubac. Leden je znoj oblio čelo predsjednikovo: sada je znao, 
tko je taj Stanko Ljubibratić, razbojnik i ubojica, blijedog i 
od tamnice izjedenog lica, sa koketno namještenim rupčićem u 
prsnom džepu pristalog kaputa. 

Optužnica navodi, da je Stanko Ljubibratić rođen na Ri- 
jeci g. 189% od matere Milke i nepoznata oca. Prezime je dobio 
po majci. Svršio je pučku školu i tri gimnazije s odličnim 
uspjehom. Tada mu je umrla mati, koja je za nj skrbila. U 
šesnaestoj godini kažnjen je prvi put radi sitne krađe, godinu 
dana zatim opet radi krađe. U dvadesetoj godini izagnan je iz 
K. kao sumnjivac poslije istrage, koja nije mogla dokazati nje- 
govo sudjelovanje kod provale u seosku poštu u D. Slijedi či- 
tulja krivica, koje se djelomično nisu mogle dokazati, a djelo- 
mično su kažnjene tamnicom. U dvadesetpetoj godini Stanko 

Ljubibratić, koji se je izdavao za trgovačkog pomoćnika, ali je 
bio samo skitnica i tat, pridružio se je četi Crnoga Maloga — 
otada postaje dokazani provalnik, razbojnik i ubojica. Sudje- 
lovao je kod dva umorstva; željezničkog stražara u K. zaklao 
je, kako je okrivljeni sam priznao, a svjedoci su potvrdili, 
upravo on, Stanko Ljubibratić. Državni odvjetnik predlaže, zbog 
sigurno dokazane krivnje, kazan smrti po paragrafu tomu i 
tomu. 

Zločinac je apatično odgovarao na upite sudaca. U općin- 
stvu su njegovi, razmjerno inteligentni, odgovori pobudili paž- 
nju. Ljubibratić se ne brani, ne taji ničega; — »znam, da ću 
biti vješan«. Na licu sa brčićima lako je pročitati tragove ta- 
mnice i razvrata; — ali je s čitavim spokojnim tupim, gotovo 
staračkim držanjem okrivljenika u potpunoj opreci stajala nje- 
gova kosa. Ona kao da je govorila za nj i branila ga. Za razliku 
od ostalih okrivljenika, koji su svi poprijeko imali gustu, do- 
nekle i kovrčastu, pače jedan i sasvim crnački nesjajnu kosu, 
Ljubibratić je imao pomno friziranu glavu s kosom svijetlo- 
žutom, mekom i vunastom. Predsjednik suda, inače potpuno 
hladan u ustanovljivanju činjenica, dva tri puta se je neho- 
tice poduže zagledao u tu nježnu i dobru kosu, kao u jaganjca. 
A nije predsjedniku izbjeglo ni to, da su se oči zločinca trgnule 
i zatreptale, kad mu je iz optužnice pročitan navod o smrti 
majčinoj. 

I u publici očito imađe ljudi, koji Stanka Ljubibratića ne 
drže pravim, po rođenju određenim razbojnikom. Iza sudačke 
tribine šapće se o milieuu, o lošim utjecajima, pak s tim u sa- 
vezu i o mogućnosti, da Ljubibratić ne bude kažnjen skrajnjom 
kaznom. Fotograf je bliže namjestio svoj aparat, da bolje uhvati 
okrivljenika; reporteri se žure, da po navodima optužnice na- 
pišu uvod za današnje izvješće — uvod o sukrivnji društva, 
jer je Ljubibratić na sklizak put i na put zločinstva, grabeža i 
umorstva sašao najvjerojatnije radi toga, što i ne zna ime svo- 
jega oca. ' 

Dr. Stanko Banović zna to ime. I sad je sasvim siguran, 
po čem se sjeća žutokosog razbojnika. Ne, nema više sumnje, 

to su one iste kose, koje su — — — — ah, prestrahovito je, 
prčužisto — = = == = 

Ali Banović ne može da se otme od tih kosa, od tog tako 
poznatog obraza. Vidi te iste kose sasvim jasno pred sobom, 
samo na jednoj drugoj, ženskoj glavi. Bilo je onda, nekad, 
prije dvadeset i toliko godina, kad je na Rijeci služio kao kon- 
cipijent, da se izvješti u trgovačkom pravu. Stanovao je kod 
građanske obitelji i ta je imala služavku. — — — — Kako se 
je dogodilo? Kako se događa uvijek — — — Banović se je 
jednog jutra vraćao iz vesela društva. Vrata mu je otvorila 
služavka. Do toga časa, kad ga je pijanstvo učinilo vidovitijim 
za ženske draži, on nije nikad bio ni opazio služavkinih žutih 
kosa. Ni imena joj nije pravo znao — vidio ju je u tri mjeseca, 
što stanuje ovdje, tek dva tri puta, jer navečer dođe kasno, a 
ujutro ode, dok ona kupuje meso. Banović nije ni boravio u 
svojoj sobi; samo je dolazio na spavanje; mimo služavke pro- 
lazio je kao mimo stvari. Jednom je došao navečer ranije, da 
se preobuče za koncerat. Nije znao ni dozvati služavku; jest, 
kad je ipak ušla, da mu promijeni vodu, pitao ju je za ime i 
ona je odgovorila, da se zove Milka. Milka Ljubibratić. Ali ni 
taj put je nije pogledao iz bližega. 

Onoga jutra Banović se sav stresao, kad je ugledao njene 
žute kose — — — Služinska je sobica bila blizu vrata, uz kuhi- 
nju, koja je otvorena. Domari su spavali — — — 


Banović je, nakon pola sata, teturajući ušao u svoju sobu. 
Nije mu ni napamet palo, da dalje — poslije »onoga« — išta 
misli o Mili. Zaspao je kao zaklan. Drugi dan je za nj »stvar« 
bila pogotovo »svršena« — žuta je kosa zavela njega; napokon 
bilo je i čisto ugodno. Tko da si tim razbija glavu u njego- 
vim godinama! Milka ga je kasnije još nekoliko puta čekala u 
noći na vratima; u nedjelju, kad bi svi domari otišli na izlete, 
služavka bi se odricala slobodnog dana i ostajala doma i dola- 
zila buditi Banovića, koji je spavao poslije podne. Mladom 
koncipijentu, koji je u to doba bio bacio oko na bogatu bašti- 
nicu od Bašićevih, trebalo je nedjeljno poslijepodne, da se 
provodi s obitelju »svoje buduće«. Brzo mu je dodijala žuto- 

kosa služavka. Sad je vidio na njoj samo njene crvene od luga 
izjedene ruke i bose noge u cokulama. 

On, koji je već tada bio elegantan, svijestan svoga znanja 
i siguran u svom nastupu, nije nikada ni pomislio, da bi ova 
njegova »zabludica« (tako je u mislima s podsmijehom bio na- 
zvao svoj prvi zagrljaj, onoga pijanoga jutra, s Milkom) mogla 
biti ikakav događaj u njegovu životu, u životu, koji se je raz- 
vijao tako uredno i uspješno, ama baš kao po loju. Kad je po- 
slije tri mjeseca dobio unosnije namještenje u $., odselio se i 
otputovao, a da nije Milki rekao ni zbogom: Nije bježao od nje 
— u to doba nije više nje ni opažao. Prolazio je mimo nje 
opet kao mimo stvari. Ona nije više za nj imala žutih pletenica 
— bila je sluškinja i ništa više. 

Ali je žutokosa dobila sina — svoga sina, ovoga opet žuto- 
kosoga Stanka Ljubibratića. Vidi, vidi — i krstila ga je na 
moje ime! A nikad nije ni pitala za me, niti mi pisala. Da, 
istina, ona nije ni bila pismena... Ali to ništa ne mijenja 
stvar — ovaj Stanko Ljubibratić ima se po pravici zvati Stanko 
Banović — — — 


To li je dakle moj sin — moj treći sin! — — — — — — 


Gospođa Lina, sva crvena od zapare u dvorani, izvadila 
je ogledalce i puder, da obriše znojno lice. Banović pogleda 
krišom u ženino ogledalce: Taj ga pogled smlavi sasvim. Noge 
su mu stale drhtati. U ogledalcu vidio je svoje vlastito lice; 
— jest, jest, kosa je žuta, ali sve ostalo na obrazu Stanka Lju- 
bibratića, razbojnika i ubojice, sve je moje, sve moje! Iste oči, 
isti nos, isti zavoj čela — —> — Ja sam ga se sjećao po sebi; 
njegov je obraz, njegov lik i moj vlastiti. Žutu je kosu baštinio 
od majke, a sve ostalo od mene = — = ———-— — 


Predsjednik Banović zna, što je dužan svojoj poziciji. 
S krajnjim naporom volje odvrnuo je pogled od tribine, pred 
kojom je, između dva oružnika, stajao Stanko Ljubibratić. Za- 
tim je uhvatio sat i par sekunda grozničavo držao u rukama 
hladnu pločicu zlata. Ali nije imao mira ni snage, da otvori 

zaklopac. Gospođa Lina, sva zabavljena sudbenom raspravom, 
istom je sad opazila, da joj je muž uzrujan i da drži u ruci uru. 

— Ne nervoziraj se radi mene, molim te. Ti hodi na 
svoju sjednicu; ja ću ostati do svršetka. Zbilja je vrlo zani- 
miljivo. 

Banović ni sam ne zna, što odgovara ženi. Promrljao je 
bilo što, pograbio šešir i probio se kroz gusti red znatiželjnih 
na hodnik. 

Kad je ispao na ulicu, svježiji zrak aleje nešto mu je ras- 
hladio čelo. Ali u sljepočicama dolje lupa krv, glava je mutna. 
Tako mu je bilo lani, kad su ga liječnici savjetovali, da pazi 
na svoju praesclerosu; mogla bi ga udariti kap. Ali što je bilo 
ono — ništa, ništa! Uzrujanost radi porasta franka na burzi, par 
dana nervoze — —> —> : 

A ovo je užasno, užasno. Žena govori o sjednici! Kakova 
sjednica! S kim da on, Banović, govori sada, gdje da nađe 
riječi, koje su potrebne za razumne poslove... Ne, ne — treba 
uteći, sakriti se nekuda u kut, osamiti se. Potreban je časak 
mira, razmišljanja, sabranja i hladne vode za sljepočice — — 
inače će mu prsnuti mozak. 

Gospodin predsjednik, zamaknuvši u prostu uličicu iza 
sudbene zgrade, uljeze u prvu krčmicu. Konobarica je malo 
čudno pogledala elegantnog gospodina u redingotu i sa dija-- 
mantom na prstenu. Napokon, događa se i to; gospoda se za- 
lumpaju, pa se u doba doručka skrivaju i po zabitnim lokalima, 
da ih svijet ne vidi, kako su pijani. 

Banović oprezno, da se je sam sebi začudio, odmakne sto- 
lac u uglu i sjedne. U krčmici nije bilo nikoga. Posoblje je 
odurno — buffet sa zamazanim bocama, pod staklom presu- 
šeni sir i salama, iz koje curi mast, a stolnjak je zamazan, muz- 
gav i glupo crven. 

— Gospodin izvoli? 

Što hoće ova ženska? Ali, da — sad nisam više u sudu, 
ovo je krčma. Banović pokorno potvrdi prvu ponudu konoba- 
rice. Bila je čaša piva. Istrusio ju je na dušak. Gorko je, ali 
hladno. No kad je čašu stavljao na stolnjak, ruka mu se tako 

tresla, da se je prestrašio. Krv mi navire u glavu. Zar ću pasti 
u nesvijest? Da li je ovo već kap? Samo, da mi je ledene vode! 
Žurno, ne pazeći ni na koga, predsjednik, porušivši stolac, priđe 
k vodovodnoj pipi i pusti mlaz vode na svoje ruke. Konobarica 
se nasmije: — gospodin se je noćas negdje dobro natrusio, 
kad ovako hladi ruke! 

— Ah, kako to godi. I rubac treba izvaditi, pa ovako, 
malo vode na sljepočice — pak na čelo — ah, godi to, godi — — 

— Koliko je sada sati? konferencija je sigurno počela. 
Ma kakovi sati — ja ludujem. Ovdje se mora učiniti nešto 
drugo; ovo današnje nema posla ni s bankama, ni s kućom ni 
s Linom, ni s advokacijom ni sa — — ni s Mirkecom — ni 
s Milanom — — — ' j 

Banoviću je opet mutno pred očima. Našao je još toliko 
snage, da plati i izađe. Dva koraka od krčmice stoji taksi. Ba- 
nović, ne misleći ni na Što, ali tražeći jedino potporanj za svoje 
klecave noge, otvori vrata taksija i baci se u kožnato sjedalo. 

Šofer čeka pitajući pogledom. 

— Kuda? — — kuda? — — Nekamo, gdje nema nikoga, 
ni znanaca, ni poslovnih prijatelja, ni života dosadašnjega — — 
nekamo, gdje je tišina — gdje me ne poznaju — — — mora 
da izgledam užasno — — 

Za čas je auto jurio u S., seoce pet kilometara udaljeno od 
glavnoga grada. 


Mlada seljakinja, gazdarica u seoskoj krčmi, stavila je na 
stol pod strehom zatražene pol litre vina i izišla napolje. 

Banović sjedi na nepriličnoj klupi, ali mu to ne smeta, ne 
osjeća ništa, jedva i vidi vino pred sobom. Stol pod strehom 
stoji između ljese, koja vodi na cestu, i zelenog vrtića s povr- 
ćem. Na cesti je prašina, koju svako par časaka zavitlaju pola- 
gana seljačka kola. Seljak — kočijaš obično drijema klimajući 
između vreća i gunjeva, poneki se i lijeno pružio na daske. 
Kljuse, sivo od prašine, žedno i umorno, klipsa tromo; — bliža 
se podne i na svu prirodu lijega sumornost ljeta. I ptičice su 
zamukle — samo bezbroj mušica u rojevima, u užarenoj ma- 

glici nepomičnog zraka, bruji o životu, koji vri. Krčmarica, pod 
crvenim rupcem, sagnula se nad lijehu i plijevi. Banović maki- 
nalno promatra njen lik, miran i uza svu živost boje harmoni- 
čan sa zeleni, koja se mimo njezina crvenoga rupca na sagnutoj 
glavi pruža u ravnim crtama. 

Poslije uzbuđenja, koje ga je bilo prestrašilo kao pred- 
znak kapi, Banović je ovdje razmjerno miran. Sad mu je oko 
čela kao neki tvrdi, napeti obruč — sljepočice se umirile, no 
na mozak je legla neka tupost, neko mrtvo, ravnodušno raspo- 
loženje. Kao da se je odijelio sam od sebe i sve dalje i dalje 
odlazi od svoga dosadašnjega života. Ne pada mu više na um 
ni banka ni sjednica. Ništa, ništa više ne postoji. Ovdje je 
zeleno polje, s grmljem na rubovima, koje je sasvim zagu- 
šeno od prašine s ceste; — ovdje seljakinja-gazdarica, tako 
tiha i spokojna u svom radu — ovdje je stol i streha — i ništa 
drugo, ništa drugo. Hvala Bogu, nema nikoga, da me što pita, 
da me sažaljuje ili da me zlobno pogleda u mojoj bijedi! 

Jer predsjednik Banović sada vidi jasno, njegov zlatni la- 
nac i gumbi na manšetama i prsluk od šarene svile i smaragd 
na desnom kažiprstu i uglačani redingot i cipele s engleskim 
ukrasom — sve je to laž. Laž! I cijeli je njegov život bio laž 
— laž je i vila i žena i — — i djeca — — Jest, i djeca, jer je 
postojalo ono prvo dijete, onaj prvorođeni sin, taj isti Stanko 
Ljubibratić. 

Bludeći u svojim mislima i ne sasvim svijesno, Banović bi 
na časak pokušavao sam sebe kao odvjetnik opravdati pred 
samim sobom. Što sam ja napokon kriv? Da mi je »ona« barem 
ikad što rekla, da mi je pisala. — — — Banović se, poslije go- 
dina, sad više nije sjećao, kako je onda prolazeći hodnikom 
mimo »one žutokose«, par dana prije svoga odlaska iz Rijeke, , 
u njezinim očima bio opazio suze. Ali nije se bio zabrinuo, 
nije mario za te suze. Alaj mi stvari — služavkina ljubav! Ta 
bio je onda tako veseo, tako pun nada, tako uvjeren o uspjehu 
svoje karijere, svoje bogate ženidbe i svoga života! Tko da i 
zapazi izbliže žensko cmizdrenje, kad te čeka budućnost, sjajna 
Partija, novac, ugled: i moć! 

Ali ova raspra o krivnji ili nekrivnji, koju je u sebi vodio 
pravnik, negdašnji branilac u kaznenim stvarima dr. Banović, 
s bezglasnim replikama i duplikama, zamukla je brzo, Što dulje 
tromo sjedi pod ovom strehom i što dulje žmirečki gleda u da- 
ljinu neba, titravu od žarkog podnevnog sunca, misli mu se sve 
više sređuju oko nečega, što nije ni u kakvoj svezi s njegovom 
ličnom krivnjom. 

Stanko Ljubibratić, njegov sin, postao je zločincem. Ali 
— imadu li pravo oni, koji drže, da je svemu ovakvom zlu 
kriv zao odgoj, društvo i »milieu«? Banović je u sudbenoj dvo- 
rani, dok još nije saznao svu istinu o-Stanku, osjetio, kako pu- 
blikom prolazi ta opća misao. A da li je istinita? Milka je sina 
odgajala s ljubavlju; — koliko li se je sirota morala naraditi, 
da mu omogući polazak škole! Patila se je i napatila sigurno 
negdje do smrti za svoje dijete. A morao je biti i lijep taj 
dečko sa svijetloplavom kosom i inteligentnim očima. Mati 
se za nj žrtvovala sve do zadnjeg daha. A što je bilo zatim? 
Bez utjecaja majčina, što se je razvilo u mom sinu? Postao je 
tat, džepar, provalnik, razbojnik, ubojica! 

Ubojica! 

Otkud to ovomu žutokosomu? Što ie prevagnulo u njem, 
kad je nestalo majke? Žuta mu je kosa baština od majke, a od 
koga je baštinio nagon zločinstva? — — — — — — — — 
— — Ja sam mu otac — moja je dužnost — dužnost — du — 

Banović tepa u sebi sasvim nesuvisle riječi. Opet se je za- 
pleo u mislima; htio: bi, da »raščlani sve«,y — htio bi putem, 
pravcem — a nema izlaza iz tog drača. On, koji je brzo shva- 
ćao i svojim bistrim razumom u čas razmršavao najteže finan- 
cijske probleme — on je sad kao nezrelo dijete, koje ne može 
da razreže pretvrdu krišku sira, pa plače od nemoći. I Bano- 
vić bi najvolio plakati. 

Ali mjesto suza na oči, dolazi mu na usnice neka gorčina 
kao da je pojeo nešto gnjilo, od lešine. Stisnuo je čvrsto usnice 
— no osjećaj gadljivosti ne ostavlja ga. Čini mu se na čas, kao 

da se iz njegova nepca širi neki otrovni, smradni zadah — kao 
da mu je u ustima živa rana, koja se gnoji i gnjije — — — 


— — — Dužnost — — pobrinuti se — — otići do držav- 
nog odvjetnika — — ispovjediti sve — — To mora pomoći 
— — Samo ne vješala, ne vješala — — ! — — — — Dakle, 
vješala ne; ali robije — — najmanje dvadeset godina — — 
Kako zapriječiti — — pomoći mu da bježi? Ne! — Treba 
drugo — — drugo — — kleknuti pred suce; — reći sve po duši 
i po istini, kao onaj nekakvi ruski heroj u romanu, koji je kle- 
kao na raskršću i ispovjedio se svim ljudima — — Ah — — 


a što bi na to svijet? Smijali bi se ljudi — smijali — rugali — 
triumfirala bi gomila nada mnom! A momu Stanku, prvorođe- 
nomu, ne bih time pomogao ništa! 


Pa i kako bi me dočekao, on, moj prvorođeni, da dozna 
svu istinu? Dočekao bi me s mržnjom i s kletvom na me. — — 


— — Ne, ja nemam u sebi toliko kršćanstva — ja lažem 
sam sebi — ja se ne ću ispovjediti nikomu. Ja ću tajiti, tajiti — 
tako je; imamo, hvala Bogu, novaca, dat će se nešto učiniti i 
podmićivanjem — ja ću momu »sinu« olakšati sudbinu. To 
hoću. Ta napokon je skrivio on; — nije više dijete, morao je 
znati, šta radi, morao se je bojati zakona. Jest, on je sam naj- 
više kriv. Što se ja toliko mučim? Ta nisam ubijao ja — ubi- 
jaojeon! > — — —— — 


Lice žutokosoga dođe pred oči Banoviću tako blisko, oštro 
crtano i poznato, kao u onaj čas, kad je na galeriji sudbe- 
ne dvorane krišom bio pogledao u ogledalce svoje žene i uspo- 
redio svoje lične crte sa Stankovima. Čudno i jest, da nije 
nitko u dvorani opazio ovu silnu sličnost. Osim žute kose, koju 
ima od majke, sve je na oca — sve, od svedenih obrva do 
ruku, koje su jednako male, ženski podbuhle i od prozirne kože, 
kao u oca. I hod im je jednak — Banović se sjeti, kako je 
Stanko ulazio pred suce; isti hod, kao i moj! Sav on je — ja, 
sav on — ja — —! 


A on je ubojica. Dakle — dakle. — 

Banovića je po čelu opet oblio smrtan znoj. To je — to je 


»ono« — o svemu drugomu suvišno je razmišljati, suvišno go- 
voriti! Što je stalo do suda, do odsude, da ispovijedi, do po- 
moći — sve to ne znači ništa — ima samo »ono« jedno, naj- 


strašnije, najuzbudljivije — —> —> — —> — >> 
— — »krv od moje krvi« — — »jabuka ne pada daleko od 
stabla« — < »kakav otac, takay šihe« > = > — = 

Ali ja nisam ubijao, nisam ubijao ja! ' 

Banović se zdvojno uhvatio posljednje daske. Vihar ga 
nosi morem njegovih mračnih misli ispod olujnih oblaka, iz 
kojih pada strijela za strijelom. Grom ga je zaglušio — sve se 
lomi — huče — škripi — sve urla — sve prijeti — Ždrijelo se 
otvorilo — — propast sikće sa tisuću jezika — — Ah, kako li 
je sad u trenutku smrtne opasnosti, sve jasno, — na dlanu je 
sav život, sav, život — — — 

Ja nisam ubijao! Nisam ubijao! 

Misao je utihla. Brodolomac se je već napola u nesvijesti 
smirio na posljednjoj daski. Gleda u olujno nebo, sluša orkan 
oko sebe — ali se ne opire, ne bori se više. Pušta da ga nosi 
daska na zapjenjenoj pobješnjeloj pučini. Nema više snage — 
ruke su se zamrzle. — usta su kljenuta — — Nosi me, vihre 
duše moje, kuda god — kuda god — — Jer i smrt je samo 
spas iz ovoga pakla — — — — — — 

Ja nisam ubijao, nisam ubijao! — — — — — Ali jei 
moj put života posut lešinama. — I Linu sam dobio time, što: 
sam ubio Milku, žutokosu. Prvi moj veliki uspjeh, prvi skok 


do milijuna bilo je gusarstvo — — Što li smo radili na burzi, - 


u sindikatima — krali smo dioničare — falzificirali bilanse. 
— — Nisam li to radio još jučer? Pustili smo, da propadne 
tvornica, koju smo osnovali radi spekulacije — Šest stotina je 
porodica ostalo bez hrane — — Ja nisam ubijao, ali i ja sam 
zločinac — samo po zločinu došao sam do svojega položaja. 
Jest, ja sam pravi otac Stanka Ljubibratića, ja, dr. Banović, 
gospodin predsjednik, ja sam u baštinu dao svomu prvorođencu 
onaj nagon zločina, onu klicu umorstva! 


132 





_ DI što? Da sada produžim? Da se vratim doma, da 
zgrćem novce, da robim dalje — dok moj sin bude ispaštavao 
na robiji krivnju moje krvi —? ' 

— — — Bijela veranda — kava s maslacem — krasno 
jutro i vesele vijesti s burze — dobra volja — sve, što je Ba- 
nović proživio jutros, sada je daleko, daleko! I nikad se više 
ne može »tamo«, nikad! Ni djeci svojoj ne može više pogledati 
u oči — — Mirkecu, Milanu i Stanki — — 

Banović se strese od srha. I Stanka, i ona je imenjakinja 
naša, meni i razbojniku, sinu momu! I Stanka! 

Krv je krv. Kad sam rodio djecu s Linom, onda je krv 
moja bila još pokvarenija, još otrovnija — još otrovnija! 

Oči se Banoviću zamagle sasvim. Ispio je naglo visoku 


punu čašu vina — ali niti poslije toga nije više mogao da gleda 


u sunce. Zaklopio je oči, prignuo glavu nad stol. Krčmarica, 
zabavljena svojim poslom, nije opažala ničega. Po. cesti drndaju 
kola, prašina je zakrila svaki pogled sa ceste na strehu. K Ba-. 
noviću ne prilazi nitko. 

Sam je. Čelo mu mekanički udara o kvrge stola. Jedan, 
dva, tri puta. Trijeska mu je zadrla o kožu, kad je stao glavom 
ribati o stol poput vola. Ali ne osjeća ničega: Pred očima mu 
je mrak, uši šume — sve je strahota, crna i šuplja kao cijev 
od željeza bez kraja — — ' ' 

— — Mirkec ne radi ništa — šta će biti od njega, ako pro- 
padne naš imutak? Ta već je i propao — ja se ne mogu vratiti 
— ja se moram ubiti, mora me nestati! Ja ne mogu živjeti u 
gradu, u kojem iza rešetke moj sin Stanko čeka, da bude vješan! 
Ne mogu! Mirkec je lump i raskošnik. Što će biti od njega? A 
Milan, — onaj sanjar, on je više sin Linin negoli moj — on 
nešto sumnja, tuđi se od mene, da li prozire oca zločinca? 

Doktor Banović, posjednik najunosnije odvjetničke kance- 
larije u glavnom gradu, predsjednik »Centralne Banke« i mno- 
gih »D. D«, legao je sasvim na stol i stao, ričući u plaču, uda- 
rati glavom o dasku. 

Krčmarica seljakinja prišla je k njemu sva u strahu. Ne 
dobivši odgovora na pitanje, što mu je, donijela je žurno 

škaf vode i stala polijevati predsjednikovu glavu. Za neko- 
liko časova ta se glava digla. Oči su joj krvave — slijepe 
— — Banović je razumio samo to, da mu nema opstanka ni 
ovdje. Što da radi među zadovoljnim, dobrim ljudima on, zlo- 
činac: on, krvni otac Stanka Ljubibratića rectius Stanka Bano- 
vića, razbojnika i ubojice, koji će za osam dana biti suđen na 
vjšadlal > — —-————s=—_——> == —_ = — 

Postaja S. udaljena je od krčmice par koraka. Ide se pri- 
ječke, poljem. Banović je platio račun i hoda žurnim koracima 
po poljskoj stazi. Upravo je odzvonilo podne. On ne vidi točno 
na sat, oči su mu zamagljene; ali se sjeća, da u jedan odavle 
polazi neki vlak. Kamo? Svejedno je. Samo van iz ovoga svi- 
jeta, iz ovoga života — samo daleko od ljudi, daleko od vile, 
koja je špilja razbojnikova, daleko od žene, od djece, koja bi 
mogla također postati ubojicama! Tamo, tamo, k sint prvoro- 
đenomu — na jednaku robiju. — U svijet, u bijedu, u poni- 
ženje — makar! Natrag se ne može, nikad više — — — — — 





Poslije tri mjeseca izabrana je nova uprava »Centralne 
banke«. Predsjednik Banović, kako su javile »Dnevne novosti«, 
morao je negdje nastradati u nastupu nervoznosti ili ludila, 
pošto su sve potrage za njim ostale bez uspjeha. 

DR. MIRKO VRSALOVICĆ 


>HRVATSKA< NA OTOKU BRAČU 


Otok Brač, poput svih okolnih srednjodalmatinskih otoka, 
organički je spojen s kopnom. Od kopna ga dijeli uzan splitski 
prodor. Najveći dio njegove površine ispunja kredna tvorba. 
Oblik mu je eliptički. Trup mu je krševit, nabran brdima i do- 
linama. Uz more je mjestimice povoljno razveden, pa ima po- 
uzdanih pristaništa u brojnim zatonima i dragama. Na sje- 
vernoj strani jednoliko je pognut, na južnoj je strmenit: dug, 
opadan brijeg gorske kose od istoka svija se i propinje se k za- 
padu u najviši vrh »Vidova Gora«, 778 m. Sredinom otoka 
prostrla se visoravan. Površina mu mjeri 394:6 km?, nešto više 
negoli Hvar (3004 km?) i Vis (89:9 km?) skupa. Bilinstvo mu 
tvore nekad guste šume crnogorice (coniferae), pa česmina i 
dub (cupuliferae); ostalo je grmlje (macchia) i korisne biljke. 
Svukud obiluje pašom, pak je unaprijed bio određen za stočar- 
stvo, kako je u prošlosti doista i bio. 

Brač je bio naseljen još u predhistorijsko, pobliže neistra- 
ženo doba. Iz paleolitskog i neolitskog doba našlo se je kremenih 
noževa, diovitskih sjekirica i iz serpentine brončanih fibula, 
kaciga brončana, dokoljenica brončana, i narukvica, kod Nere- 
žišća, Bobovišća i Humca Donjega (danas Sv. Ilija, vrh 286). 
Gomila iz halštatsko-latenskog doba ima na Braču mnogo, tako 
na vrhovima Barhšta (vrh 442), Veštac (636), Vidova Gora 
(778), Velo Brdo (473) i drugdje. Očuvano je i nekoliko pred- 
historijskih stanova. To su kuće, ali ne građene, nego složene 
od po četiri velika, slabo rađena, kamena, s uskim ulazom uz 
učelak, na primjer na sjevero-zapadnom boku brda Gradac 

(383). Našlo se je i grobova s nakitima blizu Bobovišća Donjih. 
Po tim nalazima sudeći, prvi stanovnici Brača bijahu Iliri, 
ogranak onog naroda, koji je nastavao na susjednom kopnu, 
još od VI. vijeka prije Krista. Iliri, ćudi ratoborne i smione, 
provađahu drsko gusarstvo na Jadranu, a oko g. 250. pr. Kr. 


izgradiše snažnu državu na kopnu i na moru. Kralj Agron sto- | 


lovao je u Skadru na Bojani oko g. 235. pr. Kr., a žena i nas- 
ljednica mu kraljica Teuta izgubi vlast na otocima oko g. 228. 
pr. Kr. Iliri dadoše Rimljanima silnih careva i dinasta, na pr. 
Dioklecijana i kuću Valentinijanaca. Kroz dalje vjekove Iliri 
dijelom izgiboše, dijelom se pretočiše u Romane, pa Slavene, 
dok ih konačno u VII. vijeku pod tim imenom nestade. 

S druge strane Grci, već onamo od V. vijeka pr. Kr., posuše 
dalmatinske otoke sa svojim naseobinama: &mowia, colonia. Za 
nas je najvažnija dorska naseobina, zvana "losa na otoku 
Visu. Issa je toliko cvala, da je još IV. i III. vijeka pr. Kr. 
kovala vlastite novce. Issa je matica za Korčulu, Trogir i Stobreč 
(stari 'Erenov blizu Splita), gdje ona osnuje dalje grčke nase- 
obine. Međutim i Parani (ot Il4pto:) jonski stanovnici s istoimenog 
grčkog cikladskog otoka, osnovaše naseobinu Far (književno 
Hvar). Far (Papoc, Papra) je današnji Starigrad na otoku Hvaru. 
I ta je naseobina kovala vlastite novce. Bilo je po otocima i 
drugih grčkih naselja, kojima imena ne znamo. Te su naseobine 
stradale od Ilira i Rimljana. Jedino je Issa bila nešto bolje 
sreće. Tako joj g. 56. pr. Kr. osvajač Galije, Gaj Julije Cezar, 
potvrdi njezine zakone, uredbe, pače i sve posjede na kopnu 
oko Trogira, Splita i Stobreča, kako se to čita na nekom saču- 


vanom kamenom stupu s grčkim natpisom, nađenim u Solinu. . 


Grčki živalj i jezik održa se u tim naseobinama razmjerno do 
kasnih vjekova. Znatan je bio uticaj pomenutih grčkih nase- 
obina na okolinu: preko njih se je grčka uljudba proširila i u 
naše strane. Svaka naime naseobina bijaše samostalna državica, 
komuna, s vlastitim ustavom, sazdanim po uzoru njihove metro- 
pole. Ustav im je bio zbirka javnopravnih i sukromnopravnih 
zakona i uredaba. Otočke komune i otočke težaštine (agrar) po 
tim kolonijama prenesene su iz Grčke, gdje im je prva utvr- 

dena domovina: za općine i statute par excellence grčka moli 
vela, a za agrar, težaštine za lozu i maslinu, grčki šxrijnopot, 
težaci na šestu, koji su po Aristotelu (Atenski Ustav) poznati 
u Grčkoj u VII. v. pr. Kr. Naše riječi vino i ulje, grčke su; 
otočka čakavština, osim grčkih riječi plaža (obala), žalo (pije- 
sak), ima i drugih kao na pr. tamašan (čudan) itd. I na Braču 
je bilo grčkih naselja; velika količina nađenih grčkih novaca 
na Bolu, pa nešto u Škripu (stara Heracleia?) i drugdje, kao i 
jedan grčki natpis u litici kod Bobovišća Donjih, pouzdano nam 
o tom svjedoče. 


O 
Povlja zw 
Gračišće DPod Gračišće 


Farska 
(Hvorska) 


Rimljane dovuče u te strane urođena težnja za osvaja- 
njem. Povod tome dadoše Grci iz Isse, koji pred osvetljivom 
ilirskom kraljicom Teutom zatražiše vojnu pomoć od Rimljana. 
Tako započeše rimsko-ilirski ratovi, koji potrajaše oko dvjesta 
godina. Te se borbe svršiše pobjedonosno za Rimljane, tako 
da g. 9. po Kr. Rimljani konačno i trajno zavladaše u srednjoj 
Dalmaciji i na otocima. Otada počinje romanizacija tih strana. 
Iz rimske periode dosta je spomenuti Solin, Dioklecijana, raz- 
diobu carstva g. 395. po Kr., pa cara Justinijana (g. 527.—565. 
po Kr.), sa sijelom u Carigradu, koji i u te strane zavede no- 
vouređenu zbirku rimskoga prava g. 555. po Kr. Ostaci iz rim- 
skog doba na Braču su znatni. Nekoliki velikaški dvorci (villae 

rusticae) rasijani na bivšim veleposjedima po otoku; kameno- 
lomi oko Škripa, Splitske i Selaca (»Kamenprag«); množina 
rimskih novaca, a najviše od kuće Valentinijanaca (IV. v. po 
Kr.); mreža putova, unakrst i poprijeko otoka, rimskog tipa; 
oko 40 natpisa, većinom sabranih u Corpus inscript. latin. NIL; 
rasijani mozaici, sarkofazi i grobovi sa značajnim predmetima, 
osvjetljuju rimsko vladanje na otoku. Za svoju zgradu u Splitu 
Dioklecijan je ubrao gromadu kamenja na Braču, kako je to 
kemički utvrđeno. Uz kamenolome i žitarice, osobito je cvalo 
stočarstvo na Braču, hrana mnogim susjedima, po riječima Pli- 
nija ml. Na Braču je bio i obrt keramike (blizu Supetra). 
Kršćanstvo je potvrđeno na Braču već IV. v. po Kr. U Bu- 
njama (blizu Selaca), u predjelu Luke (Škripu sjeverozapadno), 
nađene su nekolike Crux Monogrammatica. Do g. 533. po Kr. 
Brač je u crkvenom pogledu pripadao nadbiskupu u Solinu, a te 
godine pripadne novostvorenoj biskupiji u Makarskoj. Ljuto bi 
se prevario, tko bi na rimskim otocima, pogotovo na Braču, 
gledao čisti rimski živalj: bila je to smjesa Ilira, Grka, rim- 
skih kolonista i osuđenika na metale, koje je rimska vlast čvrsto 
držala u svojoj državnoj organizaciji. Međutim, od IV. do VI. 
vijeka, što domaći sinovi, što provalnici barbari, kad. žešće, kad 
slabije, ali osjetljivo, znadoše i na Braču razbijati tu vještačku 
cjelinu. m. 

Od VII. v. po Kr. preobliči se rimska Dalmacija, od mora 
do Dunava. Nadošli Slaveni, kao bujica, poplaviše je i posla- 
veniše: šozlago8n zdca i; yopa, kaže Porfirogenet, bizantijski car 
pisac (g. 905.—959. po Kr.). Hrvati zaposjedoše skoro svu 
istočnu obalu Jadrana. Prvi dodiri njihovi sa starosjediocima 
bijahu uvijek neprijateljski: odlučivaše sila i oružje. Nakon 
osvojenja kopna, pa primorja zapadno od Neretve, Hrvate je 
vodio put na more. Prvi na udaru stajao je, kao najbliži, otok 
Hvar. Prodor na Brač izvršio se je preko otoka Hvara na ju- 
goistočni brački bok, kao najzgodnijim i najkraćim putem. 
Prva hrvatska naselja na Braču nalazimo na istočnom dijelu: 
Humac Gornji i okolica. Na to nas opućuje čist i snažan ča- 
kavski govor, pun priča iz slavenske mitologije; praslavenska 

imena lična i prezimena; nazivlje predjela i mjesta; pa visoki 
soj naroda žarkih očiju, održan i u poznijim vjekovima.!) Sta- 
rosjedioci bijahu protjerani u zapadnu visoravan i u zapadna 
brda, kako nas na to upućuju nazivi: Vlaški Brig, Vlaški Hum, 
Vlaška Njiva, Vlaška Luka i slično, što se sve nalazi na zapadu 
otoka. U poznijim vjekovima živalj na zapadu isticao je tu 
svoju romansku predaju, na istoku nikada. Starim Hrvatima 


o oMjerilo km 


1:3,000:000 I=Luka 
42940“ 429240* 





Vlah je bio svaki Roman, kao i svaki starosjedilac. Etničko uni- 
štavanje, odnosno stapanje i pretvaranje, zbilo se međutim kroz 
VII. i VIII. vijek. 

U LX. v. hrvatska državna organizacija, od rijeke Cetine 
do Istre, ima već čvrste oblike. U Klisu (blizu Splita) na kne- 
ževskom dvorcu stoluje Trpimir (845.—864.). U sačuvanoj 
ispravi samosvijesno se naziva »po Božjoj milosti knez Hr- 
vata«: Dux Chroatorum iuvatus munere divino. Ispod Klisa, u 
Rižinicama, kameni spomenik glasi: Pro Duce Trepimero. Kroz 


' 1) God. 1644., pri nekoj mletačkoj stavnji, nekoliki unovačenici 
imaju, uz opis, i oznaku: »con barba rossa« — crvene brade. 

g. 879.—892. sudbinu Hrvata imao je u rukama Branimir. Na 
kamenom natpisu iz Sopota blizu Benkovca (Zadru na sjevero- 
istok) i on se zove Dux Croatorum. Na akvilejskom evanđelju 
sv. Marka, danas u Čedadu, sačuvan je potpis njegov i njegove 
“ supruge Maruše: Comes Branimirus, Mariosa Comitissa. Papa 
Ivan VIII. u listu mu daje naslov: Excellentissimus vir Brani- 
mirus, gloriosus Comes et dilectus filius Noster. Oba pomenuta 
hrvatska kneza uvođahu benediktince u naše strane. S velikom 
vjerojatnošću može se tvrditi, da Brač baš njima zahvaljuje 
osnutak nekoliko starih »molstera« (monasteria: samostani), ko- 
jima danas ostadoše samo ruševine. To su u prvom redu samo- 
stan sv. Ivana u Povljima, pa sv. Nikole kod Supetra i nekoliko 
drugih. — Neretljani, Hrvati od Cetine?) do Neretve, razvijahu 
se kroz IX. v. na moru, koje je postalo kod susjeda zloglasno 
radi neretljanskih pomorskih pothvata. Cijelo Jadransko more, 
od Mletaka do Otrantskih vrata, strepi od njihove smionosti. 
Uz Brač i Hvar drže u vlasti još otoke Korčulu i Mljet. 
Početkom X. v. kraljem Hrvata proglašuje se Tomislav 
(903.—928.): Rex Croatorum, kako ga papa naziva g. 925. Oko 
g. 910. upade srpski knez Petar Gojniković u Neretljansku 
oblast, gdje utvrdi časom i svoju vlast. Tomislav međutim pri- 
poji svojoj kraljevini otoke Brač i Hvar, čime podiže ratnu 
hrvatsku mornaricu do zamjerne visine, na broju do 180 bojnih 
lađa, dok je mletačka toga doba brojila kojih 200. Vlast Goj- 
nikovića nad Neretvom bi kratka života: Srbija potpade pod 
Bugarsku, a Neretva nastavi svoj slobodan život na moru. Malo 
kasnije na hrvatskom prijestolju vlada najmoćniji kralj Hrvata, 
Petar Krešimir, g. 1058.—1074. U ispravi izdanoj u Ninu g. 
1069. Jadransko more zove svojim: Nostrum Dalmaticum mare. 
Nazivlje ga tako, jer mu Svemogući Bog proširi kraljevinu po 
kopnu i po moru: quia Deus Omnipotens terra marique Nostrum 
prolongavit Regnum. U svoju prostranu državu uklopi trajno 


2) Po novijim istraživanjima Omiš nije nikada pripadao Neretljan- 
skoj oblasti, pak se riječi od »Cetine do Neretve« uzimaju tako, kako teče 
međa od najistočnije točke rijeke Cetine, a to je crta od današnjeg Za- 
dvarja k moru, na zaliv Vrulja. i 5 

otok Brač i svu dojakošnju Neretljansku oblast. Ime Hrvatska 
stere se otada na sve srednje dalmatinske otoke: Brač, Hvar i 
Vis otada su u Hrvatskoj, a ne u Dalmaciji, sve do XV. v., kad 
ti otoci padoše pod Mletke (oko g. 1420.). Splitski pisac arhi- 
đakon Toma (1200.—1268.), latinske krvi, kad govori o hrvat- 
skim kraljevima, spominje ih s udivljenja vrijednim poštova- 
njem: velika je bila pobožnost njihova, iskrena odanost rim- 
skoj crkvi. Tako i Brač ima, kako se danas misli, nekoliko za- 
dužbina od svojih, kraljeva: to su znamenite crkvice sv. Duha 
u Škripu i sv. Nikole (vrh 160) kod Selaca, pa, uz nekoje druge, 
crkvica sv. Teodora, koja je porušena, a pleterni joj ukrasi i 
zabat (tegurium) uzidani u sukromne zgrade na Bolu. 

Brač je u doba hrvatskih kraljeva tvorio svoju samostalnu 
sredovječnu komunu, organiziranu možda još za Neretljana. 
Prva potvrda njezinih starih zakona očuvana je iz g. 1111., od 
Kolomana. Prerađeni Statuti iz g. 1305. sačuvani su dodanas. 
iz g. 1185. spasen je, od hrvatskog društva »Bihać«, natpis 
kneza Brečka iz Povalja (Arheološki Muzej u Splitu, Katalog 
A. Br. 1); također spasena je od iste godine t. zv. »Povaljska 
Isprava« (u prijepisu iz g. 1250., danas u Pučišćima, župski: 
ured). Oba spomenika su dragocjena: to su prvi narodni spo- 
menici pisani hrvatskim pismom (nevješto prozvanim »bosan- 


očica« ili »bosanska ćirilica«). Iste g. 1185. osnovana je hvarska 


biskupija, kojoj potpade Brač dodanas. Dujam Hranković 
(Doymus de Cranchis), brački vlastelin, natpop u Nerežišćima 
i prvi brački povjesničar, zabilježio je, da je g. 1405. Brač 
brojio 6.000 duša. God. 1503. brojio je 5.000, a g. 1555. samo 
3.700 duša. U popisu iz g. 1574. nabrojeno je pučana muških 
sposobnih za oružje samo 860. Kuge i ratovi prorijediše mu 
stanovništvo. Padom Bosne (1463.), pa Hercegovine (1481.), 
doseliše se na Brač nekolike bosanske porodice. G. 1574. Mleci 
smjestiše 40 porodica Uskoka na Brač, tik Oklada (današnje: 
Novoselo). Za kandijskoga rata (1644.—1669.) Mleci useliše do 
stotinu pobjeglih porodica na Brač, porazmjestivši ih većinom 
uz obalna naselja. Tako bi naseljena i pusta luka Milna i skoro 
opustjeli Sut Mratin (otada Sumartin). Danas Brač ima 8 


141 


općina s razgranjenim odlomcima. G. 1911. pučanstvo je bro- 
jilo 81.875, danas broji oko 33.000 duša, od kojih su dobre */s 
odbjegle u široki svijet, radi ekonomske bijede. Svi su Bračani 
rimokatolici, zgoljni Hrvati. Nekoliko njih iza rata odabraše 
italijansko državljanstvo, premda su i ti većinom brački stari- 
nici s prezimenom na -ić. Uljudba je na Braču zapadna. Od 
vjekova na Braču je hrvatsko pismo epihorijsko, domaće. Pri- 
vreda otoka danas sastoji u glavnom u veleobrtu mramora i 
vapnenca (Selca, Pučišća, Splitska). Ribarstvo obalnih mjesta 
pretvara se u obrt. Znatan je promet stranaca (Bol, Stivan, Su- 
petar). Kolnici preko otoka djelomično su izgrađeni prije rata: 
ostali ogranci čekaju dovršenje. Nekadanja naselja: Borovik, 
Dubravice, Gračišća, Gradac (crkvica sv. Nedjelje), Mošuje, 
Straževnike i druga, posvema opustješe prilivom na more; pusta 
su i mnoga manja naselja oko prastarih svetišta i crkvica, kao: 
sv. Toma (vrh 406),%) sv. Kuzma (vrh 449), sv. Luka (vrh 281), 
sv. Martin (vrh 235), sv. Bare (vrh 480), sv. Duh (vrh 627) i dr. 


Nazivlje mjesta na otoku Braču zanimljivo je jednako za 
učenjaka kao i za svakog Hrvata. Nas ovdje zanima u prvom 
redu danas nenaseljena, mrtva otočka luka, zvana »Hrvatska«. 
Položena je na jugoistočnoj četvrti otoka. To je morski zaton, 
koji zatvaraju dvije gorske kose, po jedna na zapadu (Kik), 
a jedna na istoku mu (Debelo Čelo). Na sjeveru nadvila mu se 
gorska kosa, zvana Crljeni Redi. Po sredini između tih gorskih 
kosa nabrao se obronak, koji na sjeveru dostiže obje kose 
(Kuk — Crveni Redi), pa skupa otvaraju bračku visoravan 
s tog kraja, a na jugu spušta se, kao jezičac, oblo, do u samo 
more. U dno zatona, od pamtivijeka, ležala je golema naslaga 
sitna pijeska, žalo, kao mjesto počinka mornaru i ribaru, sušilo 
za mreže, stovarište svakog trga, vrlo prikladna za svaki pro- 
met. Takovo dno zatona zakriljuje od istoka »Mali rat«, dug 
20 m, a od zapada »Veli rat«, dug 100 m, dok iz sredine mu 
rastvara se pogled na otok Hvar i na morsku pučinu. U dnu je 


3) Crkvica je pregrađena g. 1712. 

zaton dug 90 m — žalo —; točke postranih kosa iznose u raz- 
maku 140 m, pak se, u zadnjoj točki, te kose penju u visinu do 
380 m, u obliku nepravilna trokuta, dodirujući visoravan, da- 
leko od mora 4 km. Pod obronkom, u dnu postoji vrutak žive 
vode od davnine, a g. 1882. vlasnik mu, Juraj Vrsalović do- 
gradi studenac, koji tako okuplja pitku, na otoku dragocjenu 
vodu. Po tržnom i osobnom prometu, koji se tamo pri moru 
razvijao, taj zaton još u davnoj starini dobi ime “luka, t. j. 
točka pomorskog prometa. Inače je svim pomorcima poznato 
pouzdano zaklonište lađama i brodovima. Na istočnom kutu 
luke, između srednjeg obronka i Debelog Čela otvara se dolina, 
duga 1 km, široka 40 m, a uzvisita do kraja jedva 15 m, gdje 
klanac zvan Biskup otvara put, jednoliko usporit, sve do viso- 
ravni uvijek istom dolinom, pa ispod Crljenih Redi, ispod brda 
sv. Kuzme (vrh 449), preko Obaljenja i preko Razdajine, mimo 
Dubravice vodi u Humac Gornji i okolinu. Sva je »Hrvatska« 
vlasništvo Verzalovića (Vrsalovića), jednog od prvih useljenih 
hrvatskih rodova na Brač. U klancu »Biskup« nalaze se ruševine 
prastarog naselja, zaklonjenog pod strme litice. »Hrvatska« je 
ubilježena u svim podrobnijim geografskim kartama, domaćim 
i stranim, iako negdje pogrješno, jer je njezina istočna dužina 
od Ferro točno 34%27' 16". — Prvi očuvani pisani spomen na- 
ziva »Hrvatska« dopr'o je do nas iz g. 1305. To je »Razvod 
Brački« (Confinia Villarum et Splagiarum), koji je nekoć tvo- 
rio zaključni dio »Bračkog Zakona« (Statuta Brattiae), ali pro- 
pustom slabo pismenih sabirača, nije ušao u izdanje tiskano g. 
1656., pa tako ni u izdanje g. 1926. Danas je sačuvan u trima 
Codexima bračke sredovječne komune, u mojoj zbirci pisanih 
spomenika »Archivalia Brattiensia«. Onaj odlomak, koji se od- 
nosi na našu »Hrvatsku«, glasi ovako: »Confinia Splagiarum 
Bol, Primo: In Strasiza et a dicto loco... u prau usque nad 
Conschu u privalu, et a dicto loco u prau usque in Ostri Clunzaz, 
nad paclinu, et a dicto loco u prau usque nad Velli Dol, u Zirin 


Cuciaz, et a dicto loco u prali usque in Gomilza, et a dicto loco u 


pra usque Vred nad Haruascu, et a dicto loco u prau usque u 
grebenac, nad Spilize, et a dicto loco... u prat usque ad mare 

salsum«. Nazivi: Crljeni Redi, Gomilca, Konjska (luka) Oštri . 


Humčac, Paklina (zaton), Privala, Spilice (zaton), Stražica, Veli 
Dol (zaton), Žirin Kuk, Slano more (jadransko) — održani su 
do dana današnjega, a imenom označuju okolna brda, luke i 
zatone naše »Hrvatske«. Time je istovetnost te i takove luke 
utvrđena. Iz daljih očuvanih isprava od XIV. do XVIII. v. taj 
se naziv javlja u različitim oblicima: Aruasca, Charuasca, Ca- 
ruasca, Coruasca, Eruasca, Karuasca i slično, jer je svaki vijek. 
imao svoj način pisanja imena. »Hrvatska« je bila traženim 
predmetom nasljeđa, pašišta i zakupa kroz vjekove, pa otuda 
mnoštvo isprava o njoj. Do rata, sva »Hrvatska« bijaše m 
i župnim vinogradom i smokvikom. 

Otkuda ovoj luci ime i naziv »Hrvatska«? Da se na to pi- 
tanje odgovori, treba unaprijed dobro uočiti na priloženim crte- 
žima, osim »Hrvatske«, još tri za to pitanje važne luke. To su 
»Splitska«, danas selo, na sjeveru otoka; zatim »Farska« (knji- 
ževno »Hvarska«) i »Grčka«, obje mrtve t. j. nenaseljene luke 
na južnoj strani otoka. Pojedinu takovu točku treba dovesti u 
vezu s okolinom i to Splitsku sa Splitom, Farsku sa Farom, a 
Grčku s Grcima stare Isse (na otoku Visu). 

Iz tzv. »Pentingerove table« (Tabula Pentingerana), oču- 
vane iz g. 1264., koja nije drugo nego vjeran prijepis rimske 
geografske karte iz 1. v. pr. Kr., znamo pouzdano, da je i prije 
Dioklecijanove zgrade, dovršene g. 303. po Kr., na položaju 
današnjeg grada Splita postojalo nekoje naselje, latinski zvano. 
Spalatum. Za vrijeme cara Dioklecijana: (284.—305. po Kr.), 
oni stari Splićani braše kamenje za Dioklecijanovu zgradu baš. 

u onom zatonu na Braču, gdje je danas selo Splitska. U produ- 
ljenoj dolini te splitskavske luke i danas se nalazi onaj kameno- 
lom, zvan »Rasohe«, gdje je u litici uklesan kip Herkulesa, oko: 
800 m daleko od mora. Tu ubrano kamenje istom dolinom vuklo. 
se je na more, a otale dalje u Split za zgradu. Pače u toj luci 
stari oni Splićani imađahu i posebnu radionicu, u kojoj se je 

. prerađivao, djelao i tesao skup mramor, dovezen iz dalekog 

Istoka; tako prerađeni mramor također se je dalje prevozio u 

ondašnji Split za Dioklecijanovu zgradu. Bilo je jamačno i 

drugog prometa između Splita i te luke. Tu su dakle stari Spli-- 
ćani imali svoje pristanište, svoj promet, u vezi s otokom Bra- 
čom, pak je u neku ruku i ta luka pripadala Splićanima. Tako 
stari Bračani dadoše toj luci i naziv, koji je označivao takav 
odnos. Nego, kako je u našem jeziku riječ »luka« općenita ime- 
nica za bezbroj luka te vrste i za svaku pojedinu od njih (t. zv. 


* apelativ), to je riječ »luka« otpala, a ostao samo naziv »Split- 


ska«. U vrelima se očuvao spomen iz g. 1228. (»Splisca«) i iz 
g. 1240. (»Splicica«). U srednjoj Dalmaciji ima više sličnih 
izvedenica, na pr. Makar — Makarska (luka), Bast — Baška 
(Voda), Vrbanj — Vrboska (luka). 

Već je gore kazano, da su jonski Parani osnovali naseobinu 
Pipoc, Far, na današnjem otoku Hvaru. Ti naseljenici imali su, 
ako ne i podnaselja, a ono makar kakovih posjeda ili bilo ka- 
kovih veza s Bračom. Taj se promet vršio preko one točke, koja 
je najbliža i najzgodnija. Tako sve ono, što je rečeno za Split- 
sku, vrijedi i za Farsku (književno Hvarska). Današnja »Farska« 
jest luka starih Farana. Taj naziv očuvan je u vrelima od XV. 
vijeka. Na Braču postoje dvije bliske Farske: Mala i Vela. To 


upućuje na jače i višebrojnije gospodarske veze između Brača 


i starog Fara. Moglo bi se to tumačiti i tako, da se je glavni 
promet između Brača i Fara razvijao preko bračke Vele Farske, 
kao glavne, s jedne strane, te farske (danas starigradske) glavne 
luke, s druge strane. Far je naime imao i jednu pobočnu luku, 
danas zvanu »Ključna«, kojoj bi na Braču odgovarala Farska 
Mala. Oba naziva: Splitska i Farska, tipična su. Izvedeni su od 
mjesnog naziva Split odnosno Far. Izvedenica nije nužno da 
bude sučelna, frontalna svojoj matici. Farska je to slučajno, ali 
Splitska nipošto. Znak, da se izvedenice ne tvore po geograf- 
skom položaju, nego po gospodarskoj točki, gdje se između dva 
kraja vrši izmjena dobara ili osobni promet, po kojima takova 
točka dobiva pojam pripadnosti svojoj matici. 

Naziv »Grčka«, t. j. grčka luka, došao je od Grka, koji su 
na otoku Visu imali svoju koloniju, a imali su svojih posjeda 
i podnaselja u Trogiru, Solinu i Stobreču. Posve je prirodno, 
da su ih imali i na bližem, sučelnom otoku Braču, na kojem 

je bilo Ilira, a kasnije i rimskih kolonista. Bilo radi takovog 
grčkog naselja i grčkih stanovnika, bilo radi grčkih posjeda, 
bilo radi gospodarskih odnosa: trgovine, osobnog i tržnog pro- 
meta, izmjene dobara na toj točki, starosjedioci Bračani da- 
doše toj točki naziv, koji je označavao pripadnost te točke 
Grcima. Uvaživši, da se taj naziv nalazi baš u zatonu, koji je 
sučelan otoku Visu i njegovim grčkim stanovnicima, kao i to, 
da je pridan baš na toj točki, za pomorski saobraćaj Visu naj- 
bližoj, a kao pristanište s mora i najpouzdanijoj, prirodan je 
zaključak, da je »Grčka (luka)« u izravnoj vezi stajala baš sa 
Grcima s otoka Visa. Naziva »Grčka« ima više, na otoku Hvaru 
i Šolti, pa i drugdje na dalmatinskom pomorju. Naziv »Grčka« 
(Garsca, Ghersca) utvrđen je već od XV. v. u spomenicima 
otoka Brača (Archivalia Brattiensia), a na Hvaru još prije 
g. 1407. 

Nazivu »Grčka (luka)« na jugozapadnoj četvrti otoka 
Brača, po obliku i tvorbi, jednak je naziv »Hrvatska« (luka) na 
jugoistočnoj četvrti otoka. Taj nas naziv upućuje na to, da su 
tamo od VII. v., posjedovni i gospodarski odnosi Hrvata našli 
svoju dodirnu točku baš u tom zatonu, koji je, prema već 
poznatim nam povoljnim odlikama, bio za tu svrhu najpodes- 
niji. Hrvati, kao nov inorodan živalj prema .bračkim starosje- 
diocima, značili su novog susjeda, koji nije bio ni Grk, ni Ilir, 
ni rimski kolonist na otoku. Prema takom novom susjedu, ino- 
rodnog življa, koji je na toj točki imao svoje pristanište, svoj 
trg i stovarište gospodarskih dobara za izmjenu i promet, Bra- 
čani tu točku nazvaše po etničkom imenu novoga susjeda. Kao 
prema najkasnijem došljaku okrstiše tu točku nazivom, koji je 
ujedno u sebi sadržavao razliku u odnosu spram drugih preko- 
morskih susjeda, a ti su bez sumnje bili stanovnici Fara i Isse. 
Takovo postanje jednako može biti posljedica bilo mirnih bilo 
neprijateljskih odnosa između starih Bračana i Hrvata došljaka. 

“Postoji mišljenje, da su Hrvati u Dalmaciji većinom tihim 
napučenjem i tihim etničkim prodiranjem upili i pretvorili sta- 
rosjedilački živalj. Drugo pak mišljenje tvrdi, da su starosje- 
dioci mahom bili uništeni. Mi se priklanjamo mišljenju, da su 

u većini slučajeva svakako prvi dodiri Hrvata i starosjedilaca 
bili neprijateljski, da je odlučio sudbinom mač i oganj. Što se 
Brača tiče, takav prvi prodor Hrvata na Brač zbio se je preko 
»Hrvatske«. Hrvati, osvojivši Neretvu, kao prvi na udaru osvo- 
jiše otok Hvar s istoka. Najpodesniji put na Brač vodio ih je 
iz današnjeg Jelšanskog zatona, za napad s boka. Nužno je 
pretpostaviti, da Hrvati u. času dolaska još ne bijahu zbratim- 
ljeni s morem, pa tako i ne mogoše birati kakav drugi put po 
morskoj pučini, koji je razmjerno teži i opasniji. »Radovnja« 
(luka), istočno od Selaca, istina, stoji sučelice Neretvi, ali je u 
Neretvi nepoznata, a taj morski put neobičan je i danas; k tome 
i uz malenu obranu, po prirodi brdskih obrambenih zidova, da- 


ovala bi veliki otpor. Napose u zimsko doba, jer je otvorena 


pučini, pouzdanost je te luke, kao pristaništa, bila jednaka 
ništici. Trebalo je stoga, za svrhe napada na Brač, naći vještih 
pomoraca, jer ih Hrvati još nisu imali. Takove vođe prirodno 
je da su našli na otoku Hvaru, kojima je naša luka bila po- 
znata. Rekosmo već, da su prva hrvatska naselja bila u okolini 
Humca Gornjega. Kako je pak za taj predjel »Hrvatska« jedina 
luka, do koje vodi razmjerno najkraći i najzgodniji put, to je 
prirodno zaključiti, da su ta naselja došla preko »Hrvatske«. 
Svaki drugi pristup, sa bilo koje obalne točke, mnogo je napor- 
niji, tegotniji, pače i nemoguć. Dolina iz »Hrvatske« do bračke 
visoravni i danas je, s jugoistoka, najpoznatiji put. Tako je 
kopnenom osnovicom prvih Hrvata bila okolina Humca Gor- 
njega, a pomorskom osnovicom bila im je »Hrvatska«. Za osva- 
jalačke svrhe, iz Neretve, preko Hvara, drugog zgodnijeg puta 
na Brač nema. Preko tih dviju osnovica, pomorske i kopnene, 
a to je »Hrvatska« i Humac Gornji, započeše osvajanje Brača, 
protjeravši »Vlahe« na zapad otoka: brojni »vlaški« nazivi na 
zapadu otoka, a nepostojanje niti jednog na istoku otoka, ne 
dopuštaju o tome nikakve sumnje. Etničko stapanje i pretva- 
ranje počelo je tek nakon takovog prodora Hrvata, pa kako je 
»Hrvatska« bila pomorska posredna točka za takove događaje, 
sasvim je razumljivo, što je ta točka dobila po Hrvatima i 
takav naziv. 

Nego naša »Hrvatska« ima i jedno posebno značenje. Oni 
Slaveni, koji zauzeše zemlje Neretvi na zapadu i okolna ostrva, 
ostadoše u pisanoj povijesti bez plemenskog imena. Vrela ih 
nekada zovu »Neretljani« (Napevr4vot, Narentani), a nekada »Po- 
gani« (Ilayayoi, Iayavta). Tako ih zove i car Porfirogenet. Pod 
pojam »Pagania« zahvaća on dvije oblasti: Neretvu i Zahumlje. 
Budući da car izrijekom jednom kaže, da su Zahumljani Srbi, 
nekoji su pisci, nasumce, s prof. Jirečekom na čelu, to plemensko 
ime proširili na obje oblasti, koje tvorahu Paganiju, pa i Ne- 
retljane upisali u to pleme. Prof. Niederle (Slovanskć Starožit- 
nosti) međutim tu tezu na više mjesta odlučno zabacuje. Naša 
»Hrvatska« u tom pitanju je okamenina iz onih dalekih vjekova, 
da bude putokazom za raspoznavanje etnografskih odnošaja. 
Iz činjenice, što nikoji drugi Slaveni ne osvojiše Brač nego baš 
Neretljani; što se naš naziv nalazi baš na jugoistočnoj četvrti 
otoka Brača, koji je prvi pao pod zavojevalački udar Neretljana, 
to smo samom snagom tog naziva ovlašteni apodiktički zaklju- 
čiti, da su Neretljani kako po plemenskoj krvi, tako i po ple- 
menskom imenu bili Hrvati. Kad bi taj naš naziv glasio: »Češka« 
ili »Srpska« ili »Ruska« (luka), i tada bismo jednako taj naziv 
tumačili: Nužno bi naime bilo, u okolini te jugoistočne četvrti 
otoka Brača, tražiti Čehe ili Srbe ili Ruse. Kad već nije tako, 
nego kad naš naziv glasi »Hrvatska« (luka), to su joj u okolini 
Hrvati, a ti Hrvati nisu nitko drugi nego opet Neretljani — 
Pagani, koji se etničkim imenom nazivahu Hrvati. Takovom 
jasnom tumačenju dolaze u prilog sve poznate i utvrđene činje- 
nice naše narodne povijesti, kao i svi utvrđeni i nedvoumno 
zasvjedočeni događaji iz onoga doba. Tako je taj naziv, u tom 
posebnom značenju, od vrlo zamašne važnosti za našu historičku 
etnografiju. Brač je, naime, od VII. v. dalje, bio osvojen i 
napučen samo od Neretljana, po svjedočanstvu vrela, sa čakav- 
skim narječjem, kakovo je bilo i u Neretvi, a Tomislav je otok 
pripojio svojoj državi tek početkom X. vijeka. Analitička geo- 
metrija već iznesenih geografskih naziva: Splitska, Farska, 
Grčka, a da druge i ne spominjemo, primijenjena na jugoistočnu 
četvrt otoka Brača, u vezi s Neretvom i istočnim dijelom otoka 

Hvara, ne pripušta nikakav drugi zaključak. Napokon i sama 
starina naziva »Hrvatska« (...et a dicto loco u prau [v prav — 
uprav] usque V red nad Haruascu, et a dicto loco...) iz g. 1305. 
Da je pak već tada naziv »Hrvatska« bio prastar, svjedoči nam 
činjenica, što je ono-općeno ime »luka«, t. zv. apelativ, već tada 
bilo otpalo, dok se naprotiv u latinskim sredovječnim spome- 
nicima taj apelativ »luka« za nekoje zatone na Braču i Hvaru 
još pridržava, kako to čitamo u »Hvarskom Statutu« iz g. 1331. 
za tamošnju luku »Milna«, gdje se kaže: »Quarta via Commu- 
nis est, qua vadit... usque ad vallem Milnam«; a i u istom 
»Bračkom Razvodu« iz g. 1305., čita se za nekoju luku ovo: 
»ubi lapis potest discurrere versus Vallem usaue — koliko se 
može kamen dobaciti prema luki usaue (Užave, u Žave?)«; tako 
pridržani apelativi upućuju na nešto mlađe, manje poznato, a 
naprotiv ispuštanje tog apelativa pokazuje starost i opću pozna- 
tost, a to je baš slučaj s našom »Hrvatskom«. 


Svako hrvatsko srce jamačno će se obradovati saznanjem, 
da nam je zajedničko narodno ime u dalekoj prošlosti utvrđeno 
nesamo na kopnenoj staroj kneževini, pa kraljevini, Trpimira 
i Tomislava, tamo još od polovice IX. vijeka po Kr., nego eto 
i na jednoj vrlo izloženoj točki Jadranskoga mora, koje kralj 
Krešimir nazva »Naše Dalmatinsko More«. 

ALIJA NAMETAK 


NJEGOVA OSUDA 


Kad se Omer vratio iz rata, zatekao je sve kako je i ostavio. > 


Dva brata, oba preko šezdeset, nisu ni išla u vojsku, nego ostali 
kod kuće, trgovali u malom seoskom dućaniću, koji je bio i 
trgovina životnim namirnicama i kavana i brijačnica, nadgle- 
dali ono zemlje, što je od svega Alajbegovića imetka ostalo, 
i svađali se. 

Stari Muhamedaga Alajbegović bio je u turskoj vojsci 
kapetan. U mirno je doba dobivao plaću za trideset žandara, 
a držao svega dvojicu. Kula mu bila na Brštaniku, pa se s nje 
vidjelo na sve strane, koliko ni najbolji pješak ne bi mogao 
za dan pregaziti. On bio vladar u svemu tomu, dokle je oko 
s njegove kule dosizalo, jer je sultan bio daleko, u krilu žena 
zmijolikih tijela, daleko, gdje se ljube dva mora i priželjkuju 
dva kopna, i sasvim ga se nije ništa ticalo, kako tamo u Herce- 
govini, u onom izlomljenom i razbacanom kršu, sa pogdjegdje 
kojom šakom zemlje i krpom šume, u ime njegovo vlada 
Muhamedaga Alajbegović. 

Ne zna se čija je ta kula bila, makar da nije bila vrlo stara. 
Bila je na tri kata. Prizemlje svi zvali »izbom«, u kojoj nije 
nitko stanovao, nego se ljeti tu nizao duhan, a zimi, kad udare 
jugovine, slagao u snopiće i rezao. U velikoj ploči nad vratima 
uklesao zidar: 

»Da znadem da je i jedna para, koja je utrošena u zidanje, 
s pravdom stečena, uzeo bih čekić, pa bih je svu prevrnuo i ne 
bih ostavio kamena na kamenu.« 

Otac Muhamedagin, Memišaga (pričaju da je bio malen 
i neugledan — »šaka jada«) bio je kod Alipaše Rizvanbegovića 
nadglednik konja i u velikom ugledu. Nije ga bilo, tko bi znao 
s njime uporedo pojahati. Pa kad je postao kapetan u stolačkom 
kadiluku, uzeo tu kulu na Brštaniku i naselio se u njoj. Zimi 
bi zimovao u Mostaru, a čim Jurjev, opet gore na Brštanik. 
Kad je umro, ostavio je uvećan imetak, velike kmetove i čast 
jedincu svom. 

Pa koliko je god on bio naprasit, sin ga dvaput prestigao. 
Oženio se nekom bogatom udovicom, pa kad joj je došao prvi 
godišnji prihod od imetka prvog joj muža, među ostalim i 
jedan velik lonac masla, a ona, ne poznavajući mu ćud i kao 
da se pohvali da je i ona bogata, rekla: »Vidi kako valja i moje 
Bijelo Polje«, (to je cijelo selo naslijedila), on gurnu lonac 
nogom niza stepenice i dvadeset kila masla se prolilo i rastopilo 
na božjem suncu. »Eto, to je tvoje«, rekao on zabacivši glavu 
nazad nagnuvši je malo na lijevo rame (a takovo držanje glave 
su naslijedili i njegovi sinovi), »i da mi nikad više nisi tako 
što rekla.« ' d 

Ona ušutjela kao što su i sve žene takovim muževima 
morale ušutjeti, i bez smijeha i bez plača rađala mu djecu, 
kuhala jelo, natakala mu rakiju i pripaljivala lulu na dugom 
čibuku. 

Rađala se djeca, umirala, rađala i četvero ih se podgojilo. 
Samo bila jedna kći, a samo se jedan sin bacio blagom ćudi 
na mater. Ahmetom ga zvali. 

Rijetko se kad u Muhamedaginu službenom području desilo 
štogod, da bi motao uredovati. Pa kad bi se štogod i desilo, on 
je to presudio preko koljena: ako je što u sitno, nekolike batine, 
a ako je što krupnije, okružniku u Mostar. 

Nikad on ne bi propustio zalaz sunčani da ga ne »osciri« 
s fildžanićem rakije i voćkom, kakva se kad zadesila. Sve dolje 
pod njim kao na dlanu: i podvornice i kmetske kuće (njegovi 
kmetovi Durići stanovali pod tri slamna krova, a bilo ih je 
osamdesetak glava, od kojih je vazda neko morao biti pod 
kulom, da aginici ne uzmanjka vode), cijela Rotimlja, pa Sta- 

novići, Dubrave i dolje Neretva i preko nje druga sela i u dnu 
dolje malo maličak mora, kolik suzica. Nad svim sunce kao 
bakreni kolut, pa zalijeva mlazovima krvi krš i lomi se o njegove 
bridove. Gleda on to tako već trideset godina, i kad se u to vri- 
jeme ne zadesi kod kuće, čini mu se kao da je nešto veliko izgu- 
bio. A sve je to njemu poznato do najmanje sitnice. U svemu 
tomu predjelu nema viđenijega čovjeka, koga on ne bi poznavao, 
niti ima i najmanjega djeteta, koje njega ne bi poznavalo, pa 
bilo po zlu ili po dobru. Stotinama djece on je kumovao i svako 
darovao dukatom, a desilo mu se da ga je kadgod zasvrbio dlan i 
ne bi se smirio, dok se na kome ne bi iskalio. Malo je trebao da 
tko skrivi, i već bi zapamtio svoju krivnju. Tako je on kmeta 
Marka Đurića izdevetao bičem samo zato, što nije aginica imala 
vode da se okupa, pa je morala propustiti molitvu, a Marko dotle 
besposlen leškario na gumnu pod kruškom. Od batina mu se 
zasjeklo uho, pa izgledao kao agine ovce, kojima se u proljeće 
osiječe komadić uha, da se mogu raspoznati među ostalim 
kmetovskim ovcama. 

I da je Marko bio kakvi su mu drugi ukućani bili, Muha- 
medaga bi se njihao na vješalima, kad je sultan iznajmljivao 
drugom caru ove dvije pokrajine na neizvjesno vrijeme uz 
minimalnu najamninu. 

Na njegovu se dušu navalio bol, velik i težak kao ona 
Velež, koja se natkapila nad njegovu kulu, i on da je mogao, 
prekoračio bi sva ta brda i stao pred sultana i zamolio ga da 
ga zadrži u svojoj milosti — da umre »jedući njegov kruh.« 
Ali nije mogao ostaviti svoju kulu, od oca naslijeđenu, one 
Široke podvornice, vinograde, kmete, koje mu Švabo nije oteo, 
nije mogao ostaviti u zalazak sunca, kad ga oživljava kapljica 
rakije i one žarke boje, proljevene po kršu. 

Nije prebolio gubitak. Tri godine kopnio kao snijeg na 
suncu, šutio ine vodio brige ni o čem, i jednoga dana u zalazak 
sunca odbacio fildžan od sebe, pružio se na ovčijoj kožici i tiho 
kao da je usnuo, umro, a da nitko od njegovih nije znao. 
: Ahmet, srednji brat, svim upravljao. Zet odvalio dobar 
dio imetka, a Omer ostalo skoro upropastio. 

Sve ono ludo, što se s koljena na koljeno nasljeđivalo u 
Alajbegovića kući, palo na Omera. 

Ni Huso, najstariji, ni Ahmet nisu ga držali za brata. Bilo 
nešto divlje, primitivno u njemu. I majka mu i otac bili sićušni, 


pai braća mu i sestra, a on kao od brijega odvaljen. Kad je u 


Beču služio »aktivnu«, divili se njegovoj snazi i proždrljivosti. 
Bio je trubljač, pa da pokaže snagu daha i prsa, zatrubio u 
»hornu« i raskinuo je dahom iz prsa. U toj je četi služio i jedan 
kmet, pa je on to poslije i pričao, kad je došao na Brštanik. 
Kune se svačim da je istina. 

Zarana se u njega pokazivali znaci rasipnosti, pa je znao 
otac mu reći gledajući mu crte na dlanu: »Ako ikada Alajbe- 
govića imetak spane na nj, propast će«. Bilo Omeru tri godine, 
kad je on umro. 

Izrastao Omer brzo i divlje kao kakva divljaka. Bio uvijek 
s pastirima u brdu, i primitivnost njegova se samo pojačavala. 
Nikad nije ništa čuo osim sočnog pastirskog rječnika. ' 

A njegova braća nisu voljela da se druži sa seljacima, 
makar da su i sami bili napola seljaci, bar svojim stalnim 
životom na selu i sa vrlo malim prekidima živovanja u gradu 
preko zime. Znali su oni i da je suha zemlja tvrda i da od 
motike ostanu na dlanovima žuljevi, ali ono rođeno agovanje 
im priječilo da se miješaju sa seljacima, pa u čemu oni nisu 
imali razvijene sposobnosti, on ih u tom prestigao. Oba su bila 
odavno oženjena, a ne imali djece. Nitko nije ni pomišljao da 
Omera ženi. 

Došao jednom njegov otac u napast. Dvadeset godina 
pirovalo u njegovoj krvi, bogat, istom imenovan kapetanom, 
nikakve vlasti nad sobom osim okružnika u Mostaru i cara u 
Stambulu, pa zašto da ne okuša odmah svoju vlast. Zovnuo 
kmeticu Delfu na kulu. Izišla ona savivši ruke na prsima. 
Zaključao on sobu, a ona, kad je vidjela kamo on smjera, pala 
preda nj: »Nemoj lijepi aga, i ovog ti i onog svijeta, poganiti 
svoje lijepo »tursko« tijelo o poganu vlahnjetinu.« »Kao da 
me je neko ključavom vodom polio«, pričao on poslije, »ja se 
zgadio sam sebi, otišao odmah u Mostar i oženio se«. 

Znali su i njegovi sinovi, naravno poslije, za tu očevu 
zgodicu, i ponosni bili kako je on bio čvrst i ne podlegao časo- 
vitoj mahniti. 

Samo Omer, kad mu se pružila prva prilika, a bilo mu je 
tad dvadeset godina, ustrajao do kraja. 

Ležao on potkraj ljeta pod oskorušom, a naišla Mejra 
Salatića. Svratio je on pod oskorušu i natresao joj toliko osko- 
ruša, da bi i sam jedva ponio. 

— Pa u čemu ću ih ponijeti kući? pitala ga. 

— Skini dimije pa u dimijama. — 

Bila ona bez oca i bez matere otkako je na noge ustala, 
pa pala na vrat stricu. Makar da joj je prigrabio sav imetak, 
koji je bio kolik i njegov, hranio je gore nego bi i zadnjega 
slugu, da ga je imao. Za najcrnje zime slao je u brdo po drva, 
ne bi li se smrzla ili je gladni vukovi razderali, a njoj ništa. 
Tukao je po glavi, pa ostala suluda i nerazvijena. Tek negdje 
u osamnaestoj godini dobila nešto prsa i bokova. 


Takovu je Omer svratio pod oskorušu. Skinula se ona i 


počela sakupljati oskoruše u dimije, a i Omer joj pomagao. | 


Sve je to bilo u hladu i zaklonjeno visokim plotom. 

Poslije ona posrćući i krvava došla kući sa dimijama punim 
oskoruša i cerekajući se. 

I baš radi te Mejre je u Alajbegovića pošlo po zlu. Sve je 
njiva njivu gonila i vinograd proždirao vinograd, najprije da 
bi se to kakogod skrilo, a poslije plaćajući alimentacije. 

Štedjelo se, krparilo, vezao se jedva kraj s krajem, i od 
svega imetka ostalo do potkraj rata dvije — tri njive, koje 
su bacale toliko, da su se i tri kuće, kolika je njihova, mogle: 
hljebiti, dva vinograda, kmetovsko selište, dućan i kula, ponos. 
i ugled Alajbegovića. 

To je od svega Omer zatekao, kad se vratio iz rata. 

Zatekao oba brata sijeda, malena, smežurana. I njemu se: 
sažalilo na njih. »Ja sam im sve te sjedine i brazgotine natjerao.. 
Sad valja da ih slušam kao rob.« 

Dočekali ga oni kao da je s drugog svijeta došao. Pa kad 
su se nakon nekoliko dana njegova odmora jednom okupile 

navrh kule u odžakliji na sijelo, Ahmed poveo razgovor o 
Omerovoj ženidbi, najprije onako tiho izokola, dok je došao na 
glavno. 

Krivo su mu, govorio on, učinili svi što ga nisu vremenom 
ženili, pa ne bi učinio ono, što je učinio. Ali šta je, tu je. Dijete 
je već odraslo, dvadeset mu je godina, plaćene su alimentacije, 
nije se ostalo sasvim bez imetka, pa moći će se živjeti, a ako 
bude po redu mrijeti, i njihovo će ostati njemu i njegovoj djeci, 
jer su i oni i žene im ostarjeli, a nemaju djece. Samo eto, neka 
se sada dade na rad neka upre koliko može, da kuća ne propane, 
da radi, pa da ostavi sve ovo djeci, kao što su i oni od oca na- 
slijedili. On slušao i pristao na sve. Ni za što se on nije brinuo 
oko ženidbe. Ahmed otišao negdje u Bosnu i doveo mu ženu. 

»Žena je, dobra je«, rekao on i vjenčao se. 


Kad u kojoj porodici pođu kola strmo, onda krive ili ono 
dijete, koje se istom rodilo ili mladu, koja se istom dovela u 
kuću. A šta je jadna Aiša kriva, što je osamnaesta odnijela 
kmetove i donijela španjolsku groznicu, od koje je umrla kućna 
glava Ahmet. ; 

Pa ipak su je svi s nepovjerenjem susretali od prvoga dana. 
Nju — mučenicu. Jer otkako je na svoje noge ustala i očima 
progledala, vidjela je nesreću. U jednom jakom iseljeničkom 
naletu i njeni roditelji iselili u Tursku, negdje u Makedoniju, 
blizu bugarske granice. U balkanskom ratu doživjela sve ratne 
strahote. Pobjegla, i nakon duge Odisejade došla u Stambul, i 
nazad rodbini u Bosnu. I poslije teška stradanja došla još u 
gore. 

Jetrve je nisu voljele. Ni hljeb nije znala zamijesiti, pa 
joj se i zbog toga rugale. A zar je ona kriva bila, što se nije 
mogla ni tomu naučiti potucajući se po svijetu. Govorile joj 
i da je luda. A zar bi bilo i čudo da je izgubila pamet gledajući 
bradata vojnika, kako stoji nogom na očevim joj prsima i 
nožem ga kolje šarajući mu bradu krvlju. Ona se i sada toga 
sjeća i ta joj slika ne može nikada pobjeći ispred očiju. Vidi 
kako je njegova sijeda brada izvezena crvenilom i na dlake 

kao da su se nanizali koralji. A tek smrt majčina. Nakon duga 
gnječenja odrezali joj dojke i glavu. 

I makar da je ona u Alajbegovića kući sve činila da im se 
svidi (rekao bih, ulagivala im se), da je zavole, da je priznaju 
sebi ravnom, jer je po rodu ona bila plemenitija od obje jetrve, 
one bile hladne prema njoj. Samo je Ahmet štitio. Vidio u njoj 
tešku mučenicu. Pa uvečer, kad bi svi posjedali iza večere navrh 
kule u odžakliji, a ona im pričala koju zgodu iz svoga ropstva, 


u njega bi suze niz lice grohtile kao kiša. A kad španjolska - 


pritište sve, ona njega više njegovala nego mu žena. 

Nicali dolje na groblju novi grobovi, a on, kad bi mu se 
malo u bolesti razmaklo, sjeo bi kraj prozora i gledao kako 
stižu svaki čas nova nosila sa po dvojicom trojicom ljudi u 
pratnji i kako cvatu humke od ilovače. 

— Ondje mene zakopajte pod onu divlju krušku — govorio 
on, a Aiša u plač: 

— Brato dragi, ne govori tako. Dat će bog, ozdravit ćeš. 

= Pusti, nevo, vidim ja sve. Naživio sam se, ali mi je žao 
ovih, što ostaju. Otići će ovo nevo, sve po vragu. Žao mi je tebe, 
jadnice. Ne će ti patnje manjkati kao ni dosad. 

I odmah, kad su se vratili s njegova sprovoda, svadili se i 
podijelili. Otišao Huso u grad. Imao tamo blizu ženinstvo i ne 
vodio više brige o Brštaniku. Omera zapala pored drugoga i 


kula. 


v 
Pošlo sve strmo. Kudgod se makni, za štogod prihvati, ne 
ide ruci. ' 


A dolje kmetovi podigli čardake crijepom pokrivene, naba- | 


vili plugove, krče okrajke i sve one haledine, što ih nisu prije 
htjeli obrađivati, da agi (pa makar i njima) manje bude. Žene 
se, i vazda puška puca kao na Zasavici. 

A Omer sa ženom u kuli grize usne i tek, kad vrisne dolje 
kod kmetova puška, procijedi kroz zube: »O glavu ti pukla, da 
bog da.« ' 

sA On samo to može i ništa više. Nastoji da radi oko zemlje, 
ali ne umije. Godine izmiču, izmiče se sve komad po komad 


156 





zemlje, a Omer samo pridobiva u kućnoj čeljadi. Već ima 
troje djece. A 

Naiđe koji seljak ispred kuće, pa kad ih vidi, tek uzdahne: 
»Eh što ćete prositi, žalosna vam majka, a sve s očeve pameti.« 

On je osjećao da bi nešto morao učiniti, da se jednom 
makne naprijed, ali ne zna što da učini. Čini mu se, da mu se 
kradu prihodi, da ih ne može nadzirati, jer je kula daleko od 
njiva, pa ide bliže njima, kraj puta, gdje je nekad bila njihova 
trgovina i kavana. Kad je tu blizu njiva i vinograda, mislio je, 
da će ih bolje i čuvati, da će bolje i raditi, pa da će i prihodi 
biti veći. Iseljava se iz kule, da se u njoj legu slijepi miši i da 
duhovi lijeću oko nje. Opada s kule žbuka, polijeću ploče 
s krova i svaki čas nešto na njoj propada. Propada kao bolesnik 
pripušten sam sebi. 

A Nikola Đurić, bivši kmet Alajbegovićev, koji se vratio 
iz Amerike i nakupovao sada na Brštaniku i po Hodovu naj- 
bolje zemlje i bare, obilazi oko kule i omjera je. 

Lako bi se dala popraviti, misli on. Skinut krov, izmijeniti 
nešto drva, šupljine zaliti cementom, ožbukati, a onda nanovo 
pokriti, ali ne kao dosada pločom, nego crijepom. »Bit će ona 
moja, već da ne budem živ. Pa onda crkavajte Turci, koliko 
vas god ima odovlen do Neretve, odakle se god vidi Alajbe- 
govića kula. Ne zaboravljam ja rascijepljeno očevo uho dok 
sam. živ životom. Skupo ćeš mi to, Muhamedaga, platiti.« ' 

Zna on da je Omer zaplivao u banku i da mu nad glavom 
visi mač. A Omer, kad vidi da ne može zaustaviti kola, koja 
su pošla strmo, i sam gura da propanu dalje i dublje. 

Dolazi Omer Nikoli, pa izokola počinje šarati kako bi mu 


. za koji dan trebalo nešto malo novca, dok mu ne dođe ženin 


miraz. (Umro, tobože, u Turskoj negdje neki ženin mu rođak i 
ostavio ogroman imetak ženi mu. Sve zlatne lire! Moći će ku- 
piti pola Brštanika.) Smješka se Nikola i nudi mu koliko god 
hoće, ali za garanciju da »poklopi kulu«. Omeru kao da nož 
promiješa srce. 

— Kulu? 

— Pa da, kulu. Zemlje ti ne ću. Hvala bogu, imam je dosta. 
A tebi kula i onako ne treba. Šta će ti, kad i onako u njoj ne 
stanuješ. Ti je ne možeš popraviti, a onakova ti ne valja. 

— Šta ne valja, kopiljane, — zamahnuo Omer na nj 
šakom, — Alajbegovića kula, pa da ne valja! 

— Polako, sebi ruke, nije ti ovo turski vakat. 


Povukao se Omer. Bolilo ga strašno, kad mu je spomenuo 
kulu. Svu bi zemlju radije dao u zalog nego kulu. 


Ali napokon, šta bi i bez zemlje? Sad mu je to sve. Pa za 
ovo nekoliko godina naučio se i raditi o njoj i zavolio je, makar 
da nema velikih prihoda. | 

»Kula. Bože moj, kula. Šta bih bez nje? Istina, ona je go- 
mila kamenja, koja ništa ne daje nego se samo na nju porez 
plaća, ali je nešto više nego zemlja. Ona je pleme, snaga, moć. 
Pa ako koji stranac upita, čija je ono kula, svak mu odgovara: 
Alajbegovića. A sad da bi se reklo Đurića. Ne daj bože. Prije 
mi bog dao smrt. Ili ako neko pođe od Počitelja ili Hrasna 
prema Nevesinju, pa ako ne zna puta, upućuju ga: Do Bršta- 
nika vazda gledaj u Alajbegovića kulu, a odonle ti je lako sve 


cestom do Nevesinja. A sad upućuju ljude: Gledaj u Đurića 
kulu. Ne, ne, ne.« 


Primicao se je rok kad je trebalo isplatiti banku. Komu da 
se obrati? Zar drugim seljacima muslimanima, koji su također 
bili kmetovi, a sad su gori, »nego ikakav vlah«? Zar da se ponizi 
pred Meškićima ili Husikićima ili Memićima, da ih moli za 
novac? Ne, voli prodati još koji komad zemlje, pa se odužiti i 
početi novim životom, i okaniti se svega raskoša, u kojem je 
dosad živio. A sav je njegov raskoš bio u tome; što je mjesto 
ostupanog ječma ili pšenice jeo rižu, što se malo bolje zamaš- 
ćivalo jelo u njegovoj kući nego u drugim seljačkim kućama 
i što se po starom običaju triput dnevno kahva pila. 

Sad se trebalo odreći i svega toga i vječno jesti puru i ku- 
kuruzu, a pogdjekada i krompir. 

Došao opet Nikoli, ali tiho, krotko. 

— Eto, komšija si mi, pa bih ti nešto rekao. Do onoga 
ženina novca kasno ću doći, a meni bi sada trebalo nešto, pa bih 
ti dao najbolju njivu u zalog. Eno onu »kupinjaču«, što graniči 
upravo s tobom. Buka ai 

— Ne treba mi zemlje, rekao sam ti već jednom. Prodaj 
mi kulu. . : . . 

— Ama, dobar čojče, što će ti kula? Što si na nju 
za'rznuo? ' . . 

— Eto nju hoću. I dat ću ti za nju dvadeset hiljada dinara. 

On se već davno propitao u banci koliko je Omer dužan, 
pa već izračunao da mu dade toliko, da se može odužiti i da 
mu ostane nešto novaca. : m 

— Jesi li ti pri sebi? Dvadeset hiljada! Ta drvo u njoj 
vrijedi toliko. Ni pedeset da mi dadeš, ni pedeset. . RE 

— Od volje ti je. Ako ti je ode banka prodavati, ne ceš 
dobiti za nju ni pet. o sa 

Otišao Omer kući, ali se nije mogao smiriti, nego izašao 
na njivu i tu legao. Bacio samo neki stari gunj poda se i mislio. 

Još je on jednom tako noćio na ovoj istoj njivi, na »kupi- 
njači«, koja je bila njihova vlastita, »mobina« kako se to rekne, 
a do njega je ležao onaj isti Nikola. Omer se posvadio s braćom, 
pa otišao u njivu u mladi kukuruz, a i Nikola, koji se spremao 
u Ameriku, bio na njivi, na kmetovštini. 

Legli oni jedan kraj drugoga, izvalili se na leđa i gledali 
kako je nebo rascvalo malim cvjetovima bijelim, Žutim i crve- 
nim. ' 5 ' 

Kiša je padala prije dva dana, i kukuruz, koji se bio dotle 
zapreo od suše, živnuo i lišće mu opet dobilo zdravu boju. 

— Čuješ li, čuješ? — pitao Nikola. 

— Šta? — LIK . 

— Čuješ li kako cik4 kukuruz? Ono raste sada iza kiše, pa 
puckara u koljencima. 

— Hajde, ne luduj. Oklen ćeš ti čuti kako kukuruz raste. 
Šuti, pa spavaj. NI 

Zašutjeli opet. Tišina. Ni daška vjetra, ni cigloga pokreta 
lista. 

— Osjećaš li ovaj miris? — pitao Nikola. 

_ Kakav miris? Ništa. Samo smrad od đubreta, što je 
razbacano po njivi, pa se sad rascvalo na kiši. 

— Ne, čovječe božji, ovo zemlja iza kiše miriše. Nadojila 
se vode, pa sada raskvasala, i uduši njen miris. : 

— Možebit. Što jednom miriše, drugome smrdi. Da spa- 
vamo. 

Ušutjeli i zamalo zahrkali. 

Ležao Omer i sada nakon više od dvadeset godina i sjetio 
se čitavoga razgovora. Kako se sve to promijenilo! I sada, baš 
kao i onda, hladovina iza kiše. Sve zemlja dahti kao od nekoga 
umora teškog. I miriše mirisom zdravog punačkog djeteta. Čuje 
sad Omer i kako kukuruz cika. Raste. 

Kako on sada voli tu zemlju. Sada, pošto ju je desetak 
puta preorao i uskopao, pošto je istrijebio iz nje svaki kamen i 
s kraja na kraj je presuo đubretom od one jedne krave. Nema 
grude zemlje, koju on nije imao u svojim rukama. Njiva je 
strma i svake godine voda odroni zemlju i snese je na dno njive, 
a on s proljeća opet nosi i nasiplje po vrhu. 

Žao je njemu i kule, ali mora se od nečega rastati, da spasi 
obraz i da mu ne rasprodaju na licitaciji za dug. 

Mora se spasiti obraz i poštenje. Odužiti se, pa onda početi 
uredno živiti. 

Obuzela ga studen i on se vratio kući. Zaspao, a ujutro 
rano otišao Nikoli: 

— Hajdemo, Nikola, u Stolac. Ja ti prodadoh. 

— I ja kupih. 

Pričala poslije žena mu, kako je tu noć bio kao izvan sebe. 
Izlazio iz kuće, išao prema kuli, lutao preko polja, a onda pred 
zoru došao i zaspao kao zaklan. Trzao se kroza san, plakao, a 
ujutro rekao ženi: Sad smo gori od drugih seljaka. 

Razglasilo se to brzo svukud. Pa gdje se god sastanu dva 
muslimana seljaka, a ono ništa što im suze ne polijeću niz lice. 
Ne bi njima žao bilo da se makar šta prodaje, ali se radi o Alaj- 
begovića kuli, o kuli na tri kata, koja se vidi dokle oko može 

doseći, pa sad eto da se zove Đurića kula. I onda udare u pro- 
klinjanje: 

— Ej da bog da mu zemlja kosti izmetala, šta uradi? 
Što zavi sav kraj u crno! Što slomi svoj Hercegovini krila! 

— Hej rahmetli Muhamedaga, što ga rodi onakovoga, 
nestalo mu traga da bog da; bolje bi ti bilo da si kamen rodio 
nego njega. 

Pa tek kad Đurić poče popravljati kulu, preziđivati je i do- 
tjerivati izvana i iznutra, ljudi samo škripe zubima, a gdjekoji 
ne može da otrpi, nego zaplače iz svega glasa: Hej grdna rano. 


Đurić se ženi. Sleglo se »vlaškog uha«, kako reknu musli- 
mani, kao na sudnjem danu. Puška pušci ne da da oduši. A 
Nikola prosuo novac, pa selo pliva u vinu. Izveo svate na kulu, 
pa guslač gusli u Muhamedaginoj sobi. A Nikola uzme čašu 
vina, pa je prolije na mjesto, gdje je Muhamedaga sjedio: 
»Deder, Muhamedaga, deder i ti jednu, nemoj se stidjeti.« 

Svatovi se kikoću i vrište, a Nikola ide u obor po svinjče 
i nosi ga na kulu. ' 

— E, Muhamedaga, nisi ni mislio da .će u tvoju kuću doći 
ikada »fini papak«. Nisi dao ni nama, da ih gojimo, da ti ne 
bi opoganili tursku zemlju. 

Pa okrećući se opet Muhamedaginu mjestu, povaljuje 
svinjče i kolje ga, a krv štrapa po zidu i po podu, gdje je Muha- 
medaga klanjao okrenuvši se Ćabi. 

Stariji svatovi ostavljaju kulu. Ne sviđa se to njima. Pro- 
laze neki ispred Omerove kuće i govore o tom, a on ih iz dvo- 
rišta čuje. 

— Nije mu ono valjalo, da prolijeva vino i da kolje krmka 
gore u Muhamedaginoj odaji, — kaže Martin Perić. 

— Ija velim. Ono nije ljudski. Da bog da, da mu izdobri, 
ama ne će. Jer Muhamedaga je bio i čovjek, ako je bio i na- 
prasit. 

Oko Omera se sve okrenulo. Svu noć nije mogao oka sti- 
snuti od ženina plača. Njoj je kula spram mrtvom glavom, makar 
da je u njoj samo malo proživjela. A kako je tek njemu. I sad, 

kad čuje, da su gore oskvrnuli ono mjesto sveto, gdje se njegov 
otac cijeloga vijeka molio, njemu je sve crno pred očima. 

Ali šta da radi sada? Ne može vratiti kule. Prošlo je već 
pola godine kako ju je prodao. A i čim bi je vratio? Gdje su 
toliki novci? Ali što? Ne može ni ovo dopustiti. Ne može dopus- 
titi da se vječno vrijeđa ono mjesto, njemu najdraže i najsve- 
tije. Mora se to sve uništiti. Ubiti Nikolu, pa makar odmah 
išao na vješala. Ali šta? Ako njega ubijem, ostat će kula dru- 
gima. I na vječnu sramotu i sprdnju potomstvu će se pričati, da 
je to bila nekada Alajbegovića kula, koju je prodao Omer. 
»S vječnom će se sramotom spominjati moje ime.« 

— Kulu srušiti, neka sve pse poduši pod sobom. Imat ću 
barem zašto visiti. 

Unišao u sobu. Gore za gredom na polici bila škatulja 
lagumskog baruta. Uzeo je, a onda se obazreo po sobi. Žena mu 
istom zaspala, a troje djece povaljalo se po podu jedno do 
drugoga. Sagnuo se da ih poljubi, ali se odmah odmakao kao 
da je gubav. Ne, ne smiju ih se dotaći ovakova usta. 

Istrčao i iz pojate uzeo naramak slame. Požurio prema 
kuli. 

Obašao je sa svake strane. U jednom uglu bila duboka 
rupa, koju su zaboravili zaliti cementom. Spustio u nju škatulju, 
zatiskao je slamom, a onda u duljini od dvadesetak koraka 
nasuo slame. : 

Gore se u kuli orgijalo. 

Nikola vrištao: 

— Deder, Muhamedaga, deder ovaj zalogaj. I tvoj bi ga 
imenjak svetac u slast pojeo. Deder ovu čašu. Nema ovakoga 
vina ni u dženetu. 

Omer škrinuo zubima i zapalio šibicu. Primaknuo je slami. 

Gmizao plamen, a Omer okrenuo prema žandarskoj stanici. 
Najednom se okrenuo: »Ne, nije još kasno.« Potrčao prema 
“kuli i prislonio se uza zid. 

VINKO PREMUDA 


JEDNO KURELČEVO PISMO 


(K proslavi 200. godišnjice riječke, sada sušačke hrvatske 
gimnazije). 


U knjigu »Pokorni psalmi Davidovi« od Budinića bijaše 
upisao izdavatelj ovu posvetu: »Najslađemu i bez sumnje 
najboljemu prijatelju svomu Eduardu Streeru — od Frana 
Kurelca.« 

Podno iste posvete zapisa njemu u spomen ovaj njegov 


drug kojih desetak godina kasnije: »Umro je dne 18. lipnja 


1874. ob 1 uri poslie pol noći u Zagrebu u samostanu milosrdnih 
sestarah iza dužje bolesti u 64. g. vieka svoga. Lahka mu 
zemlja!«!) . 

Ima tomu više od 50 godina, što leže u grob Kurelac, a 43. 


teče, što je zahvalni hrvatski narod prenio njegove zemne ' 


ostatke u arkade na Mirogoju, da u tom našem Panteonu počiva 
uz druge slavne preporoditelje (19. listopada 1885.). 
 Kurelčeva uspomena sveta je cijelom narodu, ali navlastito 
primorskim Hrvatima, gdje je on tako uspješno pirio i širio 
malone utrnutu vatru narodnog duha. Njegov je rad eminentno 
preporodni, a pisao je tako rekavši za zabavu. Na Rijeci zapravo 
počinje Kurelčevo književnikovanje. Bansko vijeće imenovalo 
ga učiteljem hrvatskog jezika »na latinskih školah Rečkieh« 


. 8. veljače 1849. Tu je predavao barem 16 sati, osim toga i u 


pučkoj i brodarskoj školi. Dok bi se drugi iza obuke odmarali, 


1) Primjerak u mojoj knjižnici. Šime Ljubić ovako je ocijenio ovo 
djelo: Ali je naš Franjo ovo svoje neprocienjivo izdanje nagrdio posvetiv 
ga Ivanu Vončini Novljaninu, kukavnomu uredniku još kukavnijega Domo- 
brana (Ogledalo književne poviesti jugoslavj. II. str. 389, Rijeka 1869.). 

Kurelac ne miruje: ili uči staru knjigu ili putuje i prisluškuje 
narodnom govoru gorskih pastira i pastirica 1 primorskih težaka 
i ribara a i svojih đaka. Premda je odmah pristao uz Gaja, nije 
počeo pisati nepripravan, tuđim duhom, kao mnogi od Iliraca. 
Svojim bistrim okom umio je zaroniti u dno narodne duše. To 
nam pokazuju osobito tumači i bilješke njegovih kasnijih djela. 
Trebalo bi izdati svu njegovu ostavštinu, osobito »Slovar«, za 
koji je povadio građu iz starih pisaca i milih mu drevnjaka: 
hrvatulja i srbulja. Uz takove znao bi noć probdjeti, zabora- 
vivši i školu, pače i svijeću ugasiti. Rado je putovao, da ga živa 
usta nauče, što je knjiga pozabila. 

Da možemo procijeniti rodoljubni rad Kurelčev, treba da 
pomislimo, kakovo je bilo ono doba. Stanje primorskih i istar- 
skih Hrvata bijaše vrlo žalosno. Upravo riječka gimnazija 
gojila je i učvršćivala protivhrvatski, osobito talijanski duh. 
A u te latinske ili đačke škole dolazila je naša mladež iz cijelog 
onog područja, koje je ćamilo u potpunoj narodnoj nesvijesti. 
U taj grob narodnoga duha trebalo je da stupi čovjek učen, 
odvažan i vatren, a sve je to bio Kurelac. On je junački zasu- 
kao rukave, i malo je vrijeme postojalo, najprije mu progovori 
riječka gimnazija, kako veli Veber,?) čistim i krepkim narodnim 
duhom. Malo zatim progovoriše i nijeme dosad litice svega 
onoga primorskog krša istim duhom. Što su primorje, Istra 
i kvarnerski otoci dovedeni u narodno kolo, to je Kurelčeva 
zasluga. To mu priznaše donapokon i njegovi protivnici, pristaše 
zagrebačke škole. 

Riječka (sada sušačka) hrvatska gimnazija imala je od 
preporoda dalje odličnih nastavnika, ali zacijelo najvredniji 
i najmiliji kod mladeži bijaše Kurelac. Nijesu pogodili oni, 
koji su držali Kurelca kao učitelja nesređenim čovjekom. Kako 
je bio radom zaokupljen, nije čudo, ako je s kojim gradskim 
razmazancem strože postupao. Zato je viša školska oblast kad- 
god posredovala glede toga na pritužbu roditelja. Dr. Rački 
navodi u spomenici »Iz prošlosti sušačke gimnazije« iz službe- 


2) Vjekopis Franje Kurelca, Rad 29. 

nog zapisnika: »vrhovnih nauka i učionica upravitelj poradi 
neuljudnoga baratanja s đacima više put ga je opomenuti 
morao.« Na đačku su učitelji — mučitelji, učenici — mučenici. 
Isusovci zovu u šali učitelja damnatus ad bestias, i iko je isku- 
sio muku učiteljevanja, znade, kakove strpljivosti za to treba. 
U onim tužbama lako da je bilo i političke žaoke. Inače kako 
da tumačimo onu silnu privrženost đaka spram učitelja, kad bi 
ovaj bio toliki grubijan i pedant? Ako je pak đake silio i stro- 
gošću da uče, imao je potpuno pravo. I njega je u školi četiri 
godine pililo i tesalo i strugalo.“) Jamačno se je za predmet 
zdušno pripravljao, ali je imao od Boga neki posebni dar, da je 
znao mladeži govoriti od srca k srcu, zanio bi ih 1 osvojio. 
Veber, glavni njegov književni protivnik, veli: »Slog mu je bio 
posve narodan jezgrovit, živi sklad, divno blagoglasje. Osobito 
je zgodno upotrebljavao trope u obilju... Kad čitaš koje nje- 


govo djelo, vidiš, da sve u njemu kipi, gori, bukti.« — »A šta 
tek živa riječ, kakav je tek govor bio Franov?« — dodaje Bude 
Budisavljević. : 


Kaže se: orator fit. Rijetki su pravi rođeni govornici, a taki 
je bio naš Kurelac. Retoriku je izučio na tuđim školama, ali 
nije usisao tuđi duh. Njegovi govornički sastavci o početku ili 
pod kraj školske godine, kao »Mladost zanešenost«, »O nauku«,*) 
»Kakvu je biti slovu« — predavanje đakovačkoj bogoslovnoj 
mladeži i dr., to je živa pjesma, glazba, a ne gola proza. 

Jedan takav govor, izrečen koncem 1853., bio je za nj 
koban. Bio je to govor o preporodu knjige slovinske na jugu. 
Da je samo uzvisivao hrvatski jezik, bilo bi prošlo glatko, ali se 
usudio dotaći cesarske naredbe, kojom se imala riječka hrvatska 
gimnazija preturiti u njemačko-talijansku. Neoprostivo—cri- 


%) Bio je neki đak iz Vrbnika slab u hrvatskom jeziku. Kurelac ga 
ozbiljno pograbi i opomene, da će propasti. Ovaj odgovori: Srako! (Briga 
me! Neka). Kurelac pita druge, što je rekao, zabilježi onu riječ i đačić 
mije pao. 

*) Ovaj je napose izišao (Rieka 1849. Štamparija bratje Karleckih), 
ponešto se razlikuje od onog u Fluminensia. Na koncu ima: »Živio Ban i 
vietje Bansko! Živio Bunjevac! Živio Kombol!« 

men laesae majestatis! Dne 24. siječnja 1854. kao krivac sum- 
njiva govora lišen je učiteljske službe. Kolik je to udarac i 
po nj i po đake u doba krutog apsolutizma! Istina je, uz Kurelca 
radili su i drugi: Ante Mažuranić, Kazali, Slamnik, Trdina, 
Šoštarić, Katkić, Penzo, Mihić 1 Čičigoj, a kasnije Pacel, ali 
.njega nisu mogli nadomjestiti. Nije mu pomogla ni vješta 
obrana ni utok. Nudili su mu da poučava njemački na gimna- 
ziji, koji jezik on poznavaše bolje nego rođeni Nijemac; ali 
ne htjede prihvatiti. Uza sve to ostade na Rijeci još dvije go- 
dine kao zasebni učitelj jezika. Početkom 1862. dođe u Đakovo 
i tu poučava bogoslovnu mladež u staroslovenskom jeziku. 'Tu 
održa ono lijepo predavanje: »Kakvu je biti slovu?« Čim se 
osnovala Jugoslavenska akademija, eto ga u Zagrebu. Imenovan 
pravim članom na osnovi prijašnjeg znanstvenog rada, napisa 
ondje svoje najbolje naučne rasprave iz područja hrvatske fra- 
zeologije i semasiologije. Jagić ga prozva filologom u duhu 
sredovječnog humanizma. Jezik mu je sada nada sve narodan; 
kao čistunac istaknuo se naročito raspravom: »Mulj govora 
nespretna i nepodobna — Antibarbarus«. On je obogatio 1 
očistio naš književni jezik. Šteta, što nije dovršio »Slovar«, 
rječnik hrvatskog jezika, za koji je pokupio lijepu građu iz 
hrvatulja i srbulja i živoga govora, a kako je temeljito i kao 
nitko do njega poznavao i ocijenio čitavu književnost južnih 
Slavena, dokazuje nam nedovršeni i neizdani još »Pregled 
knjige slovinske na jugu«. Poznat nam je kao Tirtej, pisac 
ratnih proglasa protiv Madžara, i kao izdavač starih pisaca i 
kao folklorist. On je spasio od propasti »Jačke« ili narodne 
pjesme ugarskih Hrvata. U Zagrebu je proživio osam godina, i 
nakon duže bolesti umro. 


Priznat je kao najbolji naš stilist. Nauci o slogu ili stilistici 
trebalo bi posvetiti u školama više pažnje. Učenjaci Charles 
Bally, Francuz, i Nijemci Sievers i Vođiler, iznijeli su o tome 
novih pogleda. Prema ovom zadnjem jezik je prije svega umi- 
jeće. Kao što je prema definiciji Dvorakovoj povijest umjet- 
nosti povijest čovječjeg rada, tako je, veli Vo$iler, i jezikoslovlje 
povijest čovječjeg duha. Zato ima svaki jezik svoj posebni slog 

i osebine u izražavanju, koje su međusobno povezane suptilnom 
logikom. Skladnost sloga u duhu narodnog govora usisao je 
Kurelac s majčinim mlijekom, ali ga je usavršio do istančanosti, 
pa treba da naša omladina uči uz narodne pjesme i priče i Ku- 
relčeva djela. Elegancija njegova stila, glazba njegove riječi i 
finoća osjećaja jezičnoga zanosi nas još i danas. 

Zauzimanje za pravi duh i slog hrvatskoga jezika pokaza 
Kurelac već na Rijeci. U gimnazijskom izvješću 1849. izdade 
»Govore iz rimskieh pisac« uz pozdrav učenicima i alegoriju 
»Mladost zanešenost«. Da dokaže, kako naš jezik svojim bogat- 
stvom i ljepotom ne zaostaje ni za klasicima, prevodi one 
govore, prevodi i druge pisce i »Stope Hristove«, više po duhu 
no doslovce. Raspravom: »Kako da sklanjamo imena?« ili 
»Greške hrvatskih pisac« — i drugim knjigama uhvatio se u 
koštac sa Zagrepčanima vojujući za kratki genitiv množine, a 
protiv njihova h u tom padežu i protiv mukloga glasa pred ri 
radi rogatog č, koje imaše zamijeniti današnje je i ije. Tim ro- 
gašima i ahavcima dovikivaše: Ima vas svakojakih, ali vam 
je jezik svim jednak. Kakav? Njemačko-hrvatski. Ahavci zagre- 
bačke škole ne ostaše mu dužni, već uzdrmaše temelje riječkoj 
školi, najprije Jagić 1859. člankom: »Kako da pišemo?« 
(Quomodo scribamus nos? — »Narodne Novine« br. 37—39 
s punim imenom, pa Veber bez potpisa 1861. u »Pozoru« 
s »brusijom« ili »Brus jezika«). U svemu se ni Zagrepčani ne 
slagahu: Jagić bijaše uz Vuka za 2. padež množine bez h, a 
Veber uz Kurelca protiv izjednačenja 3. padeža množine s pa- 
dežima duala. Njihovo pisanje ražestilo je silno Kurelca, i on 
ih htjede da utuče oštrom polemikom, ali ne dospije kraju. 
Ostavio je samo »unitje« (uvod) u dvije posve različite 
redakcije. 

Već prvo djelce Kurelčevo: »Govori iz rimskieh pisac« rado 
se čitalo. Pokazuju to bilješke na mojem primjerku, gdje se 
tumači »ko« sa statt »koj«, »rekne« statt »reče« sagt; slovi n- 
sko =slavjansko; drevnjak = $Slajlifer; »prvi se 
štenci u vodu hitaju« = ein Gpridmort gleidbebentenb 
mit bem Deutićden: Die erften GunDe irčuft man germ. 

Da je blago srce Kurelčevo pratilo svaki narodni pokret, 
svjedoči njegovo pismo Dobrili s Aristarhiom, ispravkom nekih 
riječi u »Oče budi volja tvoja«.i ostala njegova prepiska ili 
pismar, od kojega se je tek neznatni dio sačuvao. S pravom ih 
je nekoliko kao uzor-pisma uvrstio Janko Tomić u svoju »Hrvat- 
sku stilistiku« (Zagreb 1875.)) Sačuvalo se više od 500 listova, 
što mu ih pisahu učenici iz Hrvatskoga Primorja, Kvarnerskih 


otoka, iz Istre i Dalmacije, iz Slovenije i hrvatske krajine, pače. 


i oni, koji ne bijahu njegovi đaci. U svojim knjigama zovu ga 
svojim milim othraniteljem, dobrotnikom i predragim učiteljem. 
Ako i nije svakome, većini bit će i on otpisao. Kamo sreće, da 
to sve imamo! Što nije propalo, dajmo na svijetlo! 

Jedno takovo vrlo lijepo pismo iznosim ovdje ne po auto- 
grafu već iz prijepisa. Pisao ga je još u travnju 1855. svom 
bivšem đaku Ivanu Brusiću, tada bogoslovu u Gorici. Taj 
bodulski đak iz Vrbnika valjada je bio nadaren, kada Kurelac 
polaže u nj nadu, da će zamijeniti svog izmorenog učitelja i 
utući »brusiju« — ahavce. Na žalost to se nije ispunilo. Brusić 
je postavši svećenikom živio povučeno poput sveca, zaposlen 
u biskupskoj pisarni sve do svoje smrti i nije se isticao u jav- 
nom životu. ' 

Pismo je upravljeno i Brusićevim drugovima u sjemeništu, 
Hrvatima i Slovencima. Upućuje ih, kako će se pripraviti na 
svoj budući rad, da budu revni pastiri svome stadu i dane 
odbace knjigu. 

Govori i o stanju riječkih škola, boli ga sudbina Rijeke, a 
na vlastitu sudbinu se ne žali. Vrlo su zanimljivi njegovi pogledi 
o tadanjem književnom jeziku, kako ga je izgraditi, da ne bude 
bara, koja ne otiče, nego voda bistra, koja pada, koja romoni 1 
žuberi... I danas je aktualno što veli: »Ali ne treba da se sje- 
dinjujemo kao kovi i gvozdovina, koja stvrdnu i okamene, nego 
kao trave i bilje, koja se po sjemenu plode i rastu... Sad se 
ima riešiti misle li južni Slovinci za Srblji po blatu copati, ili 


5) Na str. 176 piše, da neki prijatelj Kurelčev imade više njegovih 
pisama, pa je šteta, ako su propala. 

je u njih dosta duha i snage, da jezik proizvedu koji zidan na 
temelju južnom sve trojice narečaj tako ih u jedno sljube i 
združe, da nastane pravi jezik južni, za koji nitko da reći ne 
smjedne: to je govor ove ili one strane, nego to je govor nas 
svieh... Iz narodnih pjesama nemamo poprimiti turskih riječi 
nego se dobro projmiti onim, što je uprav slovinskoga u njih«. 

A šta bi rekao danas o našem književnom jeziku, da se 
digne iz groba? Sada kad smo politički združeni u državnom 
sklopu, neki misle da treba »copati za Srbima«, pa se natječu, 
tko će brže napisati i govoriti: opšti, opština, ispoljavati se, 
spiskovi i t. d. Drugi inače priznati književnik piše: »svako 
toliko« (ogni tanto), treći će u dvije rečenice upotrijebiti naj- 
manje deset tuđica mjesto valjanih domaćih, tako da već do 
desetak godina ne će dostajati Šeringerov rječnik tuđih riječi, 
nego će svatko u razgovoru s drugim trebati uza se »Petri's 
Fremdwčrterbuch« od svojih najmanje 10.000 stranica. 

Može li hrvatski narod zavoljeti takovu knjigu? Neka se 
gg. književnici malko zamisle u taj problem, ako žele da dobra 
knjiga napreduje. Trebamo jedan veliki »Antibarbarus«, »Mulj 
govora nespreina i nepodobna«, novi »Gospodin to ništa ne 
ČIn1«. ' 

Mladež naša neka uz manje sporta kraj redovitih predmeta 
proučava u prvom redu svoj materinski jezik, pa druge slaven- 


, ske jezike, a istom onda ostale. Onda će nam procvasti i lijepa 


valjana knjiga. 

Još jednu o Kurelcu. Stanovaše kraj crkve sv. Vida na 
Rijeci blizu gimnazije, bivšeg isusovačkog kolegija. Tu se 
upozna s djevojkom Tonkom Brćan iz Grobnika, koja proda- 
vaše mlijeko u gradu. Zamilova je i već je bio podnio molbu 
za vjenčanje, ali kako ga otpustilo iz službe, nije do toga došlo. 
»Bili smo obadva mladi, znaju gospodine, — pričala je kasnije 
kao starica još živućem svećeniku — pa smo se i ljubili«. Ona 
je poslije toga pošla za drugoga, nego nije bilo sreće u braku. 

Lijepo je o Franu napisao Emil Čakra: »... preminuo je 
i bez ljube i poroda, veran svojim osobnjačkim načelima, dosle- 
dan svome stoičkom pravcu, ostavivši za sobom po svakom 

ne dostignutu književnu radnju i uzor čeličnosti na pogledu 
izdržanja i poštenja«. 
Dlijeto Rendićevo ovjekovječilo je njegov lik u mramoru, 
ali hrvatski narod mu duguje dostojan spomenik. ' 
Evo pisma.“) 
Rčka dne 16-a travnja, Ičta 1855-a. 
Dragi mi sinko u Slovinskoj majci našoj! 


Od boga blagoslov, a od Krsta mudrost, istinu ter snagu duhovnu. 


Opaši bedra, prikuj oklop, uhiti koplje — boj da biješ dostojan! Sčni ta- 
mnoga carstva sve to guštje, gubica sotone sve to više zjatna, laž sve to 


prokopljivija, himba sve to zasčdljivija, napast sve to više nasrtljiva, sila 
sve to više smrvna — branimo se s bogom i u bogu; oblienimo-li, otežčamo- 
1 — za malo nas godinic nesta, utrnusmo. Golubje duše naroda Slovin- 
skoga ni pomislit nemogu kako su paklenjaci sada se uzvršili, kako su im 
ruke krčevite, koji pot čelo im probija, koje-li trzanje po njihovih udesih: 
De nobis Viennae confertur!") 
a mi jadni sinovi, čim se carevi i posli uztrčkali, čim sva zapadna Jeropa 
zbori i vietja, kuje i snuje, sve prometje i razmetje kako da nas uduši i 
zadavi i to tako, da nam se nikad više duša nepovrati — mi rekoh mu- 
čimo te čekamo kao janje dok nas nezakolju; svaka žilica kojom može 
pone?) kap krvi proteći ta se otvara: neka nas nije, neka svi izginemo; 
a mi niti sebi pomoći ni drugomu nauditi nemožemo; svi tieskovi natištju 
knjig i novin i to svaki dan, te tako otrovnih da isti naši se sinovi tim 
otrovom opajaju i smamljivaju: a nam se kao mukloj sčni stisnut te ni 
mrtva slovca ni ustima ni knjigom progovorit. Tužnoga t* osuda nad našim 
rodom! — Nu jadikovat nepomaže, tko si sam nepomože, nitko mu nepo- 
mogne. 

Ovim' besčdami htio sam pobuditi ne samo tebe, Ivane, nu i drugove 
tvoje da duhom uzkrsnete ter kad prispie doba da možete težati po vino- 
gradu Slovinstva onda drugo pleme da odhranite i odgojite nego je da- 
našnje: treba nam pleme ne lastivo, ne plazivo no hrabro i živo, koje 
sluša dok je slušati prilika, koje trgne kad ga žacneš, koje tresne kad nasr- 
neš; pleme k6 je zdravo a ne gnjilo. Misliš ti da bi danas ljudi tako voljno 
robovali da je u njih sčme božje proklijalo? Včruj mi da nebi: današnja 
je svčtina pliesan i paučina — vi učenici moji, prionte uz ono što je bolje 
i zdravlje, sami budite života čista ter čistA: u čistinje srca i običaja na- 


%) Brusić nije točno prepisao prema Kurelčevu pravopisu, ali ja osta- 
vih, kako nađoh. 

7) O nama vijećaju u Beču. 

8) češki: aspoh, barem. 

rodna je sila i snaga — pak onda naš dremljavi i otupčli i odrvenčli rod 
možebit pokrenete i na bolji napredak privedete. Učinte tu radost vašemu 
učitelju ter zasinte svakom Ičpotom Krstovoga i Slovinskoga duha tako 
jasno da ja pored vas budu crn kao uglen; onda kosti u miru položu niti 
se budu strahovati da snovatelji »Sredine jeropske — 9čitteleuropi« odista 
taj pakal za nas osnuju; nije kao da vas kolicina može uzpriečiti na- 
pore silnikov i gnčtalac naših, ali mislite da i drugdč o istomu se odporu 
istine i pravice proti crnoj i proždrljivoj laži i krivici dčla; ter ako je zloba 
složna — budi dobrota još složnija; odaberimo i mi: »viribus unitis«! ter 
je možebiti koji vas dočuo za besčde Ridtmele-ove: Kaltet zujamnien ihr Guten! 
Die Vdljen halten and) zujammen, aber nidjt io fefts). 

Predjimo sad na ono što da činimo. Svaki vas izberi viest'") koju po 
svojemu srdcu: nitko svega neobhiti! jedan prioni uza poviest, drugi uz 
geografiju, tretji uza ribe, ptice, trave, kukce i t. d. Mudrovati nam nije 
kad — to je za gospodske stolove: čista vam ružica na srdcu prdcvati i 
plamenak milosti na njemu se uzpiri: onda ste mi i mudri i jaki! Otimi 
se viestmi bave nada sve prizrite domovinu: naša mlada krila tudjieh ze- 
malj poda se nesviše, i druge zemlje imaju rabotnikov — ali naša je 
pusta i zarasla. Da je naš jezik tim čim bi po plemenu korena svoga biti 
mogao, da su mu zakon i pravilo stanoviti, da se je pravo razkitio i svakim 
da je sadom urodio — ja vam ga dalje nepreporučivah; ali uza svu Ičpotu 
svoju on je mladjahno i nejako stabalce; čim više tudji se jezici med nas 
utiskuju, tim više ga treba zalivati da nam nevene; čim više včtrovi njim 
ocmahuju, tim ga više podpirati da ga neobore. Prvi vrtlari knjig narodnih 
svagda su uza viest, koju su osobice gojili, filologi bili jer je trebalo nauk 
u narodnu zemlju zasadjivat ter tako da se uhiti, a bez duboke viesti 
narodnoga jezika to se opravit nemogaše. Zato i vi svi taj naš jezik 
dobro izučite tim više što se nastoji s neke ruke da ga za boga tko nenauči. 
Da ne spominju naše gospodje po gradovieh koje se sladko prismčvaju, 
ako im diete tepe i muca kad hrvatski progovara a visoko vrat penju, ako 
su ga od govora svojih starih posve učuvale tako da se ono slovinskomu 
slovu posve oglušilo — da toga hudoga jada, rekoh, nespominju znati vam 
je da i poglavari mnogi (po svojoj-li i po zapoviedi?) velmi o tomu 
nastoje da korence našemu jeziku podsieku i podrežu. Na normalskih ško- 
lah u Rčci izručiše jezik nekomu Boculiću, koji naški ne samo progovorit 
nego ni glasov slovinskih izgovorit neumie — čovčku posve Lacman- 


%) Ovaj navod dolazi i u pismu Kurelčevu Petru Tomiću od 23. stu- 
denoga 1867. (Tomić: Hrv. stilistika str. 118), ali ovdje govori, da je to 
riječ Pfeffelova. Znači: Držite za jedan konop vi dobri! Zli čine također 
tako, ali ne takom snagom. 

1%) Znanost, to je kovanica Kurelčeva; slovenski »veda«. Vodnik 
spominje u ostavštini kus govora »O vijesti i svijesti«. X 

skomu. Kad netko pred Kellerspergom'!) napomenuo da taj čovčk ni malo 
jezika neumie koji da uči, ovaj mu odvrati: »Đaran ijt aud) gar nidtš ge- 
fegen, aber er famn ja mio seuntičj«. Ko hoće zadobiti stolicu hrvatsku 
treba mu je Što manje umčti u..atski a što više nčmački. 

Iza Fabkovića tvrd4 i vrstna Hrvata stiže nekakav potudčli Senjanin, 
koji do naše slovnice nikada ni pridahnuo nebiaše; a sada je čeljade još 
glasovitije: sada je Bo culić. Na latinskih školah iza Pacela stigoše Fran- 
cel i Slamnik koji (bud rečeno bez ukora njih dvaju) mnogo su i mnogo 
slablji od Pacela, koji odista na slovinskoj njivi vrstan je orač i sejač: 
sada druge polovice ovoga Ičta misle hrvatski jezik izručiti Mihiću! O 
dobrih pastirov! o materinska promisla! Crna ti li je kukavica narod Slo- 
vinski! (Reci onim drugim ko je Mihić a ni sam možebit nevieš koji su 
jadi u njemu i na njemu). 

Znaju da ti se ahavci po mozgu metu i da si žalostan Što su nas 
uzbili. Nemogu nepomislit da nije bune kakve u Zagrebu bilo medju novi- 
narmi. Toga se, sinko, ništa neplaši nego izidji na bojištje — mene su 
takvi bojevi već izmorili, premaže me više slabost nego starost. I lakše 
istini uzvčruju one tvrde lubanje kad zgledaju da i druge vrane (absit 
omen)i?) tu istu pčsmu gaču. Mi smo, sinko, crni dok ne dobijemo: tebi 
izručuju taj boj i mišlju da obstaneš kao junak. Ja možebit koju samo u 
»Nevenu«t) napomenu — ali ti napiši knjigu posebice: trošak se najde. 
Pročitaj prvo knjigu Čelakovskoga: Čteni o srovnavaci mluvnici slovanske 
(v Praze 1853) i Hattale Martina: Zvukoslovi jazyka staro- i novočeskćho 
a slovenskćho (tamže 1854). Ne stavi se odmah pisati nego dobro sve 
prouči što k tomu treba pak onda se zametni pratjom i dobrim kamenom 
u zatiljak ih lupi! Ovo nije samo boj za genitiv nego je to boj stare i nove 
škole t. j. sad se ima ričšiti: misle-li južni Slovinci za Srblji po blatu co- 
pati, ili je u njih dosta duha i snage da jezik proizvedu: koji zidan na 
temelju južnom sve trojice narečaj tako ih u jedno sljube i združe, da 
nastane pravi jezik južni za koji nitko da reći nesmčdne: to je govor ove 
ili one strane, nego to je govor nas svieh. 

Budimo stanoviti i krepki a ne kao dčtca koja igrice mienjaju: što 
je Gaj počeo to mi dozidjujmo i nastavljajmo; ako je Gaj pustio ime 
ilirsko nije trebalo da pusti jezgru njegove namčre. Ako je tko smio 
graknuti na ime koje k srdcu neide, nesmie grakati na ono po čemu naša 
se njiga ujedini, učvrsti, omladi; po čemu ona može mladice pognati i 
cvietom se osipati i plodom uroditi takvim, kakvim dosič urodila nije. 


#1) Veliki župan riječki. Njegove riječi znače: Do toga nije ni stalo, 
nego on nezna njemački. 
12) Ne budi zlo rečeno! 


15) Beletristični list na Rijeci. 

Nebude-li na jugu jedna knjiga to do skora nebude nikakve. 
Nebude-li na jugu jedno stablo, ona tri stabalca osahnu. Ali netreba 
da se sjedinjujemo kao kovi i gvozdovina, koja stvrdnu i okamene — nego 
kao trave i bilje, koja se po sčmenu plode i rastu. Nedajmo da nam jezik 
bude bara, koja ne odtiče nego voda bistra koja pada, koja romoni i žu- 
beri, koja sve nove struge prodire i po nepoznatih stranah novimi se 
zavoji mota. Nedaj bože da.nam jezik ostane takav kako nam je po Ga- 
jevcih nastao: njemu se je posve očistiti i otriebiti! Zašto nije narod našu 
knjigu uzljubio? — s toga što nije pisana po njegovu srdcu. Jezik 
se j' obogatio ali čim? — prnjavom truhlinom. Stare knjige čitajte i va- 
dite štogod naš jezik ukrasit i ojačat može: ja vam velju da je tuj po- 
klad netaknut. Čast srbskiem pčsmam, ali što se jezika tiče to se 
prvo iz njih naučismo turski nego naški; nu onim, što je uprav slovinskoga 
u njih, tim se dobro projmiti treba. 

Što me pitaš, sinko, za slovnicu iz koje da učiš, reći mi je da 
Daničić najbolju je slovnicu napisao, ali se već razprodala te neostaje 
drago nego da naručite onu od mladoga Berlića. Magistro licet aucto- 
rem reprehendere et corrigere.'?) 

Što me nagovaraš poradi glagolov da ono pisamce glede njihove 
porabe na vidik iznesu, znaj da poradi nesklada u istoj sviesti mojoj 
na vidik je ne iznošu. Nemogu se dokopati tvrda pravila glede porabe 
gerundia i participia. 

Neznam dokle bi ti još pisao ali me čeka Plišić te mi je dovršiti. 
Što skorije mi opet piši jer su mi tvoja pisma radostna. 

Gospodina profesora!) što uljudnije pozdravi i reci mu da mi je 
puno ugodno bilo čitati ono što o Goričkih stranah u Arkivu piše. Bog 
daj, takovimi trudi obilovao i nikad od njih neodstupio: uprav poviest 
najviše dopomaže k preporodu naroda. 

Slovence iskreno pozdravi i reci im da mi je premilo i predrago 
bilo čuti, kako se misle s nami sve to više u jedinstvu knjige spraviti. 

Pozdrav takodjer mojim nekadanjim učenikom, poradi kojih tako 
sam dugo pismo i napisao. 

Da si mi zdrav, Ive učeniče!: da me držiš na pameti kako i ja tebe! 


Fran Kurelac. 


24) Učitelj smije pokuditi i ispravljati pisca. 

15) To bijaše učeni Štefan Kociančič, rodom iz Vipave, polihistor i 
znalac mnogih jezika. Pjevao je i židovski i razgovarao s rabinom. Umr'o 
u Gorici 1883. Poučavaše naše bogoslove staroslovenski 1861. i 1870., ali 
oba puta mu to vlada zabranila. U 3. knjigi Kukuljevićeva »Arkiva za 
povjestnicu jugoslavensku« 1854. izašle su njegove: »Zgodovinske drobtince 
po Goriškem«. 

MISLAV BARTULICA 


ZANOSI I MOLITVE 
KRIŽNI PUT 


Molitvu mole 
i pognuti hodaju svelo 
jer oni nebo vole; 
a voljeli su i život smjelo, 
pa sada 
ko od vajkada 


oni vruću molitvu mole! 


Svečano, tiho. 

Zanosno, tiho 

pognuti, u povorci dugoj 

idu tako i u zemlju zure, 

posrću u povorci dugoj, 

na proštenje svoje jure... 
i skrušenu molitvu mole! 


Izagnani, svi redom iz svijeta, 
to hromi su sad, bogalji, starci 
bez životnog ikakvog cvijeta. 
Nekad bili su svi poletarci 
sad patničku svi molitvu mole! 


Usudni ovo je njima put, 

jer po hiljadu, hiljadu put, 

oni sad, željni spasa hrle 

da se bratski svi zagrle, 

kad, u osvitu, stignu svome suncu! 

Njihove su patnje na vrhuncu: 

svi kljasti, hromi, slijepi, u redu 

zanosno, svom istom cilju gredu, 
i uzvišenu molitvu mole! 


Nesreći svojoj ne mogu da odole, 

jer crne ih muke teško bole; 

oh jer oni dušu svoju vole, 

ovu svečanu molitvu mole: 

to milioni nevoljnih molbe nižu 

i smjerno do neba svoje čežnje dižu, 
svoju himnu molitvu mole 

Bogu svevišnjem svome 

Bogu vrhunaravnome... 


Daleko na obzorju tamo 

gube se, i tek obrisi samo 

njihove još povorke se vide. 
Sveta procesija ubogih ide, ide... 


Na križni put! Na križni put! 


TEBI, O SUNCE! 


Prvi pozdrav, nakon teške ove noći, 
tebi, o Sunce! Svim te cjelivam zvijezdama, 
o tebi, Sunce, moj pozdrav prvi! 


Ustalasana je duša moja, moj silni leti 
krič, nad svodove našeg ovog neba, 
do u divne tvoje veličanstvene daljine. 


G6 sam čovjek bolne duše, ispaćene, 
s razvalina ovih vapijem tvoj sjaj 
i prinosim darove, svojih muka vatru: 


Neka si svet, vječne ljepote, Stvoritelja 
Prvi glasniče, ljubavi, bratstva i mira! 
Jer osama me bije nakon grdne ove noći, 

jer života grč uzburka krv moju strašno 
i sveti plam žudnje leti k tebi: u valovima 
sunčanog slavlja tvoga da okupa se duša moja. 


Ushićenom vjerom ti se molim, lomeći 
verige ovozemnog mraka, čežnja raste 
moja i klikće srce moje, najzanosnije: 


: d a d 
iz mene sad prodire miliona plač, 

iz mene prolama se žrtava svih jek, 

jer pjesma se moja ori mukama svijeta! 


Teška bi ovo noć. Daleko mrko nebo 
i ne bješe jednog plamička nade ni vjere: 
izgubi se svjetlost sva u ponorima strašnim. 


I zavapi uzapćena duša moja, i jeknu 
glas ljepote pogažene zločinstvima ljudi. 
I osjetih snagu božanske vjere i nade. 


Na razvalinama se eto naših dana moli 
go čovjek ispaćene duše svoje, avaj! 
Svud crna noć. Samo u visinama tamo 


visoko nad nizinama naše zemlje, gore 
sjaj novog neba jutarnjeg i krasnog, 
ukaza se usplamtjeloj duši mojoj: 


o tebe cjelivam svim zvjezdama ovim, 
- jutros, poslije teške duge noći moje, 
o tebi, Sunce, ovaj prvi uznesenja pozdrav! 

LJUBO BABIĆ 


HRVATSKI SLIKARI 


od impresionizma do danas. 


»Evo sam. strmim putem prispio na odsjek brda. Stojim. 
Ogledam se na put, koji sam prevalio. Zadovoljan sam. Koliko 
ću koračaja još proći u dragome svijetlu života, ne znam. Tješi 
me pogled na vršak brda, gdje cvate cvijeće sreće i kulture 
hrvatskoga naroda. Meni sunce već zalazi, ali vidim zoru bolje 
budućnosti: ona svita našoj umjetnosti i narodnome napretku... 
To me tješi i jača.« Tako je završio svoj iscrpan i nada sve 
informativan članak o hrvatskoj umjetnosti prije četvrt vijeka 
u »Hrv. Kolu« dr. Izo Kršnjavi. Ove utješne njegove riječi 
istinito utvrđuju, da su nastojanja njegove generacije i prošlih 
generacija urodila plodom, da je izvršen mučan i naporan rad, 
svakako za naše prilike ogroman. Prva, najteža etapa je pre- 
valjena. Pa kad se usto uoči utješljiva pojava, da linija raz- 
vitka ovog neshvaćenog i nepriznatog našeg slikarstva pokazuje 
konstantni uspon, i to nesamo u kvantitativnom, već, što je 
mnogo važnije, i u kvalitativnom pravcu, moraju se a i mogu 
se odrediti jasne i logične smjernice cjelokupnog razvitka. 

Ispitujući ovo naše slikarstvo kao cjelinu, kao naš likovni 
izraz, zapažamo uza sav kaos i gotovo nelogično, anarhično 
stanje ove karakteristike: 


Prvo: u glavnom možemo svrstati sve te naše napore 1 
njihove rezultate više ili manje pod pojam civilizacije, koja 
dolazi izvana. Samo se izuzetni slučajevi odvajaju, koje mo- 
v .... . 1 2 Pr 
žemo ubrojiti pod pojam kulture. Gotovo većina tih naših na- 
pora na slikarskom polju nisu «direktni i spontani. Oni su jeka 


1 77 Hrvatsko Kolo 12 


drugih i jačih likovnih kulturnih izraza, koji su utjecali na naše 
slikare. Osebujnost ili originalnost u većini je slučajeva tek u 
drugom planu. I kad postoji, prekrita je tuđim formulacijama, 
koje su obično zakasnile. Tako na primjer javlja se tek 20 go- 
dina kasnije kod nas čista impresionistička slika, pošto je pobi- 
jedio francuski impresionizam. Slično se je dogodilo i s formu- 
lacijama kubističkim, samo što je kod ovih naših kubistički 
nastrojenih radova vremenski razmak manji, zakašnjenje je 
manje. Nije potrebno dalje nabrajati neoklasicizam i one druge 
izme, koji su se sa zakašnjenjem prema svjetskom kurzu izmje- 
njivali, ali svakako valja istaknuti činjenicu, da kod nas nije 
postojala grupa ili skup umjetnika, koji bi ideološki bili izrazito 
izgrađeni kao impresionisti ili neoklasicisti ili kubisti. Iz- 
razite programatske škole nismo imali, ali smo imali čitav niz 
pojedinih, darovitih umjetnika, koji su se priklanjali čas jednoj 
struji, čas drugoj često sasma suprotnoj. Jednom riječi, išlo se 
je za drugima po utrtoj stazi, a nije se išlo svojim neutrtim, 
teškim i neuređenim putem. 

Iz ovoga slijedi druga karakteristika: da je to stanje po- 
četno, — kaotično stanje pribiranja, da je to u neku ruku 
pionirski posao, koji se svakako kao predradnja morao obav- 
ljati. Takove .iste značajke pokazuju i susjedni narodi, koji su 
tek nedavno ili nešto prije od nas Hrvata počeli intenzivnije 
njegovati likovnu umjetnost. Postoje istovetne pojave kod Čeha, 
Poljaka i Madžara. 

Treće: sva ta naša likovna strujanja i htijenja, uz neke 
izuzetke, bila su bez socijalnog momenta, onoga momenta, koji 
bi ih bezuvjetno vezao o sredinu. Pod izvanjskim utjecajem 
djelovala su sva ta nastojanja, gotovo sva odozgo prema dolje. 
Likovni se izraz naturavao, naturavala se ta naša umjetnost, 
jer ona nije bila spontano rođena po potrebi sredine. Naravno 
da potom nisu ni bili regulirani ni kanalizirani prema istim 
potrebama umjetnički izrazi. I sasvim je logično, da takove 
izraze nije sredina ni primila. Ovako naturena umjetnost bila 
je za tu našu sredinu puka dekoracija. Navodno su je primali 
oni dosta malobrojni tako zvani inteligenti, koji se kod nas 

uvijek isprsuju i ističu, kako staru i veliku kulturu imamo. 
Umjetnost nije bila resumć života, već je toj malobrojnoj inte- 
ligenciji samo bilo do toga, da i mi pokažemo na našu likovnu 
umjetnost kao i drugi narodi. U bliži kakvi kontakt nije ta inte- 
ligencija ni došla s našom umjetnosti, te po tom nije umjetnost 
imala nikakvog dubljeg utjecaja na razvitak cjelokupnosti. Dok 
su tako jedni shvaćali umjetnost kao nužnu i potrebnu dekora- 
ciju, drugi su opet držali, da je ta cijela muka i patnja oko ne- 
kakvog našeg likovnog izraza neozbiljna rabota i nečasno gublje- 
nje vremena, nedostojno ozbiljna čovjeka. Trećima je opet bila 
umjetnost skroz na skroz nepotrebna šarlatanerija, koja šarla- 
tanerija, kad osvoji svojom vještinom pare, onda imponira, 
postaje vrijedna svake časti i svakog priznanja ne po svojem 
talentu, geniju ili po svojim djelima, već po šeku, koji se 
isplaćuje u banci. 

Takove su tužne i žalosne značajke naše apatične sredine, 
ona je naime počela u prvoj ili najviše drugoj generaciji živjeti 
urbanistički. I veliko je čudo, gotov paradoks na prvi pogled, 
da su se i takova likovna nastojanja mogla uopće pokazati i, 
kako vidimo, održati. Konačno je i razumljivo, da je tempo, 
kojim se kod nas urbanizira naša sredina, morao neminovno 
utjecati na sam razvitak u likovnom svijetu i tamo naći svoj 
jasni odraz. 

Ako si zamislimo Zagreb 90. ili 98. godine, Zagreb kakav 


je izgledao prema svojim kućama, i Mašića, Bukovca, Ivekovića 


it. d., pa nasuprot tome dozovemo si sliku današnjice uz Be- 
cića i druge, lagano ćemo shvatiti i osjetiti udaljenost, koja je 
između, recimo, Ivekovićeva »Oproštaja Zrinjskog« i Becićeve 
dekoracije u Poljodjelskoj banci. Ova udaljenost kao i tempo 
u samom razvitku značajan je po urbanistički izraz, koji je sav 
individualan. mA 
Sasvim je drugačije, sasvim su druge značajke kod našeg 
kolektivnog likovnog izraza. Podrazumijevam pod tim imenom 
uglavnom našu seljačku umjetnost, osobito onu iz najstarijih, 
najdonjih kulturnih naslaga, koje su zadržale nepatvoreno čist 
izraz primitivaca. Sve one značajke, koje su bile kod individu- 

alnih naših likovnih nastojanja negativne, upravo su kod ovih 
kolektivnih izraza pozitivne, suprotne onim prvima. 

Taj naš kolektiv, to naše u biti: konzervativno seljaštvo 
čuva ljubomorno stare svoje oblike još i danas. I nesamo da 
je sačuvalo i čuva, već je i poprimljene strane forme preuredilo 
za svoje potrebe i prema svome ukusu, i iz tih stranih forma 
satvorilo potpuno osebujne i nove oblike. Istina, te forme sliče 
formama isto takvih primitivaca drugih naroda, ali uza sve to 
one nisu nikako odraz u svojim najboljim i najstarijim primje- 
rima, već su direktni i spontani izraz. A kad bih mogao ovdje 
komparativno u boji, osobito u boji, prikazati tekstile naših 
susjeda kraj našeg tekstila, pokazao bih jasno svu osebujnost 
tog našeg tekstila, ne toliko po samim motivima, koji su 
slični gotovo svuda u seljačkoj umjetnosti, koliko po samoj 
obradbi tih motiva, po samom osebujnom skladu naših boja. 
Ma da su ti likovni izrazi sitni, maleni, ma da su svi na razini 
primitivnog izraza, oni su svi bez izuzetka stvoreni živo i ži- 
votno. Oni su u bitnoj vezi sa svojom okolinom, proizašli su iz 
naše rase. 3 

Linija razvitka kod tih izraza polazi odozdo prama gore. 
Kad izgrađuje kolektiv svoje domove, vezan je o svoje tlo. Na 
kršu izgrađena kuća izrasla je iz kamena, i zbog potrebe i kli- 
matskog diktata rodila se osebujnom. Isto je tako i s kućom u 
našem kraju: drvenjara našeg kraja po svojoj građi, po svom 
rastu odgovara svojim oblikom našem kraju. Izgrađujući svoje 
domove, uređujući alat i pribor pa i sam namještaj, ukrašujući 
svoja odijela, naš kolektiv de facto stvara osebujno, stvara, 
istina u ograničenom i malenom opsegu, svoju osebujnu kul- 
turu, koje je likovni rječnik i likovna gramatika, još nesastav- 
ljena, jasna i potpuno drugačija nego kod drugih narodnih 
cjelina. A. 

Nadolaženjem strane i tehnički savršenije civilizacije, ovi 
se kulturni izrazi našega kolektiva gube, oni uzmiču, i sa žalošću 
se mora utvrditi, da je taj naš osebujni izraz pri svom svršetku. 
Nabrajanje svih uzroka toga propadanja (kao raspadanje 
zadruga i industrijsko jeftinije produciranje i t. d.) daleko bi 

me od moje teme odvelo, samo hoću još istaći, da je još otvo- 
reno pitanje o obnovi našega seljačkog umijeća. Prema dosa- 
dašnjim rezultatima morao bi čovjek ostati skeptik, Valja sva- 
kako priznati, da je ta obnova bar djelomično moguća. Primjer 
švedske današnje produkcije dokazuje ovu mogućnost, a i veliku 
korist i značenje za cjelinu. 

Imajući u vidu te dvije suprotnosti, ta dva likovna svijeta, 
jedan potpuno primitivan i rustički, a drugi u svojim početnim 
fazama već urbanistički, razumjet ćemo i duboki jaz, koji ih 
dijeli. Jedan skroz na skroz vezan O potrebe i o tlo, izrastao 
iz rase, a drugi, da tako kažem, u zraku, nepovezan o svoju 
sredinu, u mnogo slučajeva i Protivnik te sredine. Taj je drugi 
izraz pod stranim utjecajem izrastao zbunjen, ekonomski ne- 
uslovljen, nošen svojim fanatičnim htijenjem, koje ga sili izra 
đivati onakove likovne izraze kao što to i drugi narodi vje- 
kovnog razvitka izrađuju. 

Dok je prva faza u razvoju našega slikarstva bila nošena 
tim htijenjem, druga je faza produbla prve. smjernice isprav- 
nijom orijentacijom. Razvoj je polazio spram traženja kvaliteta, 
koji bi bili na istoj razini kao i strani umjetnički izrazi. Dok 
je prva faza značila u neku ruku pribiranje, druga faza znači 
izabiranje. Jednoj i drugoj fazi zajedničke su značajke, da su 
se domaći motivi forsirali. U prvom početku bilo je toga for- 
siranja više, sve je bilo ilustrativno i spoljašnje. Kasnije je 
razvoj opet nastojao sve te ilustrativne elemente što više elimi- 
nirati i umanjiti naglašujući više samo tehničko i slikarsko 
shvaćanje. Svakako smjernice su bile upravljene spram našega 
izraza, i to potpuno našega u svoj svojoj osebujnosti. Iznala- 
ženje vlastitog i osebujnog izraza bez Patronata i stranog utje- 
caja bio bi zadatak treće, današnje faze. Naravno, takav bi 
izraz bio potpuno individualan i Životan u tom smislu, da izra- 
zuje sve ono, što je latentna potreba sredine. I prema tome se 
bjelokosna kula larpurlartizma ruši, a stupa se u sred sredine 
svega onoga našega domaćega, hrvatskoga, ma i malenog i 
sitnog, ali nada sve karakterističnog, originalnog i živopisnog 
zbivanja. 

Prva faza našeg slikarstva obuhvaća one najranije početke 
slikanja kod nas, koji se javljaju polovicom prošloga vijeka, 
pa sve tamo do Račića. Ona je poznata, i svi važniji slikari te 
prve faze ne će našem razvitku pridodati ni jednu novu i još 
nepoznatu značajku. U biti ilustrativni, u naprednom evropskom 
smislu antislikarski, predstavljaju svi ti slikari prvo pribiranje 


bez ideološke osnovice i bez izgrađenog slikarskog shvaćanja. . 


Napor tih početnih slikara bio je golem i nada sve mučan. 
Dosta je spomenuti tragičan lik mladoga Karlovčanina Karasa 
(1850.), da ne nabrajam ostalih zaslužnih pionira te periode. 

Već u najranijim začecima slikarstva nastojalo se je kod 
nas dovesti u sklad prije spomenuta dva svijeta, kolektivni i 
individualni. Nastojali su spojiti i pomiriti te dvije suprotnosti 
u prvo vrijeme zdravicama i patriotskim frazama. Htjeli su 
sagraditi most, spojku preko tog velikog ponora. No budući da 
su svi ti mostovi bili na žalost papirnati, ma da su bili i vješto 
izvedeni, ma da su bili i šareni, spoja i veze između ta dva 
svijeta nisu uspostavili. 

Pokušaja različnih bilo je napretek. Poznato je svima, kako 
su se htjeli polijepiti motivi i čitavi ornamenti sa tekstila ili sa 
tikvica bez reda posvuda, pače po fasadama naših građanskih 
kuća. Nešto slično čine i naše drage milostive, kad stavljaju 
šamije na glavu ili se preoblače u seljačko ruho. Rezultat je 
poznat — neukus i nesklad. U najsretnijem slučaju dobije se 
uspjela maskerada. Jednako su nastojali seljački kostim pre- 
nositi na platno u svim mogućim varijantama, bilo sasma foto- 
grafski, bilo stilizirano. Predaleko bi me odvelo nabrajanje svih 
tih nesporazuma; prenosilo se i krivo adaptiralo, pače se izgu- 
bila i ona simpatična dokumentarna crta, kad su te seljačke 
motive zasladile one poznate diletantske ruke u limunadni i 
poetični kič. Na žalost još uvijek takovi diletantizmi vrijede 
kod nas kao neka narodna umjetnost, premda je jasno, da naša 
umjetnost, koja hoće biti narodna, mora izlaziti iz našeg po- 
sebnog i originalnog shvaćanja, iz našeg posebnog ukusa, iz 
naše posebne fantazije i iz naše osebujne imaginacije. Gore 
spomenuta nastojanja jesu diletantska zato što nedovoljnim 

sredstvima, neizrađenim talentom samo polovično odrazuju, to 
jest polovično i loše fotografiraju, a ne iznose izraz. Uzimlju 
spoljašnje elemente, prenapravljaju ih po kriteriju lijepoga, 
kako su ga negdje kod drugih vidjeli i kako si ga oni pred- 
stavljaju. A obično ne umiju ni one primitivne azbuke svojega 
metiera. Pa im je i takova spoljašnja narodna forma obično 
kostim pod imenom sad hrvatskim, sad jugoslavenskim, a sad 
opet zagrebačkim, već prema potrebi ili prema vjetru. Služi im 
ta spoljašnjost nesamo kao firma, već je ta spoljašnjost ujedno 
i štit. Jer tko se usmjeli izreći, da je ovakovo slikanje falzifikat 
narodnog likovnog izraza i gruba mistifikacija, odmah je pro- 
glašen protivunarodnim i protivuhrvatskim čovjekom, a mirne 
konstatacije obično su kvalificirane kao histerični napadaji. 

Na drugoj je strani želja, da se spoje ta dva likovna naša 
svijeta, rodila grotesknim preuveličavanjem i precjenjivanjem 
našega folklora. Isticalo se je često upravo ono, što je nebitno 
i što je opće u prerazličnim kolektivnim izrazima, kao da je to 
specijalno naše i hrvatsko. Pridavala mu se značenja, kojih 
nikad i nikakav folklor ne može imati, a ono najvažnije u na- 
šem folkloru ponajčešće se je od tih naših oduševljenih slavi- 
telja i sabirača zaboravljalo. I što je najgore, taj se vrijedni 
kolektivni izraz obično krivo primjenjivao i upropaštavala se 
nemilice sama: bit i motiva, i originalnog sklada boja i posebne 
naše proporcije, koja se krije u našem kolektivnom izrazu. 

No uza sve to ti nesporazumi i negativni rezultati bjelo- 
dano pokazuju volju i težnju da se nađe neki modus vivendi 
između ta dva svijeta. Istina, ta dva likovna svijeta gotovo su 
samo geografski povezani, žive jedan kraj drugoga i ne dodi- 
ruju se. Zato je potrebno, da se već jedared to otvoreno pitanje 
postavi i da se ovaj naš centralni likovni problem kao najvažniji 
osvijetli. Ovdje je jezgra, ovo je pitanje, na koje se mora od- 
govoriti: shošaj rustičkog kolektivnog i individualnog urbani- 
ziranog izraza. Rješavanje toga pitanja neminovno upućuje 
cijeli naš likovni razvoj socijalnom kompleksu. A odgovor na 
to pitanje je ujedno rješenje našeg čistog likovnog osebujnog 
izraza. 

U drugoj fazi nakon ispravne (u pedagoškom smislu) ori- 
jentacije polagano se pomalja to pitanje. Sve jače 1 jače izilazi 
i sve se izrazitije i jasnije zamjećuje, da se ide za socijalnim 
kompleksom i da se nastoji naše slikarstvo riješiti stranih utje- 
caja i da se teži za glavnim ciljem, za postignućem našeg čistog 
criginalnog likovnog izraza. 

Prvi odlučni fakat u dokaz težnje za postignuće toga cilja 
jest pojava Josipa Račića na početku našega vijeka (1885. do 
1908.). Slike toga dvadesettrogodišnjeg dečka znače obrat u 
razvoju našega slikarstva. Tim njegovim slikama počinje se 
orijentacija cijeloga našega slikarstva na ispravnu centralu 
Paris, prekida se orijentacija na Beč, Munchen ili Berlin. Traži 
se slikarstvo, a ne secesionizam bečki ili akademska ilustracija 
ili dobroćudna anegdota ili panoramska historija. 'Iraži se 
tehnička sprema, a ne literatura. I Račićeve slike, ma da su 
zakasnile, značile su za cijelu jednu generaciju program i pred- 
stavljale su onu razinu, koja se je imala dostići. Te njegove 
slike u istinu bile su snažna i jaka reakcija na dotadašnje stanje 
u našoj zemlji. Račićev izraziti jaki talenat već je na miinchen- 
skoj akademiji izradio nekoliko platna, koja su za nas, hoću 
da naglasim za nas, bila važna. Tehničko mu je i slikarsko shva- 
tanje odudaralo od svega dotadašnjeg našeg slikarstva, ne toliko 
po svom za nas tada novom i modernom, koliko po svom spon- 
tanom i čistom slikarskom stavu. Cijeli Račićev opus može se 
svrstati u prvu fazu impresionizma, koja je po Manetu još bila 
povezana s jedne strane za Courbetov realizam a s druge strane 
za klasično špansko slikarstvo. Račićev ideal, kad odstranimo 
Habermannov utjecaj, mogao bi se postaviti između ranog Ma- 
“neta i genijalnog Nijemca Leibla. Impresionističko gledanje i 
impresionističko naziranje, to jest gledanje i odrazivanje objekta 
temperamentom izvedeno u prvom zamahu (Meier-Graefe), na- 
lazi se kod našeg Račića ponajviše u njegovim pariskim akva- 
relima i onom divnom tonski skladnom Pont-neufu, što ga je 
izvrsno reproduciralo Hrvatsko Društvo Umjetnosti. Ova je 
slika osobiti primjer impresionizma kod nas. Druge akvarelne 
slike pariskih veduta nose iste odlike, no nisu tako definitivne 

kao Pont-neuf. Portraiti i pojedine figuralne studije više su 
akademske. Po njegovoj slici »Majka i dijete« možemo slutiti, 
kakav bi dalji razvoj prošao Račić i kako bi se sigurno obratio 
socijalnom kompleksu taj mali proleter i neznatni litograf iz 
Horvata, da ga nije još danas nejasan i mutan njegov tragičan 
udes prerano snašao. Iz seljačke krčme u Horvatima prebacivši 
se bez ikakve pomoći u sjenu Louvrea, osjetio je instinktivno 
ono pravo i istinito, i zato će njegove malobrojne slike ostati 
za nas kao veliki dokumenat i veliki biljeg ispravnog i čisto 
slikarskog početka. 

Račićev vršnjak i ujedno njegov drug iz Miinchena, Miro- 
slav Kraljević (1885.—1913.) nastavlja ovu ispravnu parisku 
orijentaciju. Više je obrazovan nego Račić. On je dijete iz tako 
zvane bolje kuće, inače beamtersko dijete. Dok je kod Račića 
još modelacija virtuozno provedena, gotovo kao kod kakovog 
starog majstora, Kraljević već razbija formu i slaže šare u po- 
mirene kontraste. On se priklanja kasnijem Manetu. Manetova . 
Olimpija mu je glavni uzor. Kod Račića je sve mirno, kod 
Kraljevića je opet glavna karakteristika uznemirena i tempe- 
ramentna faktura. Dekorativna arabeska njegovih crteža i slika 
govori o tom, da je Kraljević bio mnogo jači i originalniji kao 
crtač. Njegove su lascivne i lako nabačene virtuozne linije 
profinjene, i daju svu eleganciju i životnost dekadentnih urba- 
nističkih izraza. Kumovali su mu Guys i Toulouse-Lautrec. 
Račić je bio bliži zemlji. Svakako je Kraljevićeva »Mala sa 
bebom« najviše zaokružena a i najjače i najizrazitije pokazuje 
sve odlike ovog prerano preminulog talenta. 

Treći je po redu od tih značajnih pionira naše ispravne 
slikarske orijentacije Vladimir Becić (rođ. 1885.). Njegov po- 
četni rad imade iste značajke impresionizma kao i radovi Rači- 
ćevi i Kraljevićevi. Portrait sa sivim rukavicama mogao bi se 
zamijeniti sa bilo kojom stvari Kraljevića istoga vremena. Po- 
slije se Becić razračunavao s postimpresionizmom. Gezannove 
su konstatacije našle i u njemu odjeka, kao što su gotovo na 
cijelu tadašnju evropsku mladost djelovale. Becićev zdrav 
smisao vodio ga je spram zaokruženoga i tehnički dotjeranog 

rada. Prva zadaća slikara: savršeno savladati tehniku, postala 
je i njegova najvažnija odlika. On je naš najbolji i najvir- 
tuozniji majstor kista. Naginjao je neko vrijeme na formulacije 
neoklasicizma. Radovi te periode modelirani su tvrdo i škuro. 
Zadnje njegove stvari su, kao reakcija na taj neoklasicistički 
period, sve mekanije. Tonska skala mliječnih i mekih, većinom 
toplih možda i mutnih boja, izražava se u žutkastosivom skladu, 
kao da je inkarnat dao glavnu sadržinu. Mekana modelacija na 
»Poluaktu« jako odudara od prijašnjeg načina, u toj je stvari 
Becićev majstorluk za sada postigao svoj vrhunac. Forma je 
svladana s lakoćom i modelacija se ne nameće; svakako taj rad 
ima u sebi elemenata, po kojima se naslućuje stilni pasatizam i 
eklekticizam kao i podupiranje o formulacije prošlih slikarskih 
perioda. 

Dok su ova trojica direktno predstavljali u našoj sredini 
početak ispravne orijentacije na Pariz i na francuski impresio- 
riižam te time uistinu podigli razinu našega slikarstva na evrop- 
ski stepen, u isto vrijeme rade i drugi umjetnici, koji su od 
svojih početaka još vezani na Beč i na cijeli kompleks bečke 
secesije. Za bečku secesiju ne može se reći, da je bila škola ili 
možda novi nazor i novo gledanje. Ona je više nastala i bila 
reakcija na suhi i jalovi oficijelni akademizam, koji je bio opći. 
Pa tako je i reakcija na taj jalov rad bila opća. U Beču je još 
k tome secesija imala jake dekorativne umjetno-obrtne zna- 
čajke. ; 

Sam Klimt, vođa pokreta u Beču, ubacuje se u čisto plošno 
ornamentalno i stilizirano rješavanje. Kod njegovih nasljed- 
nika i učenika preko orijentalnih utjecaja vraća se de facto u 
biti stari akademizam u prerušenoj i ornamentiranoj odjeći, 
opterećen teško, pače i preteško literaturom (ilustrativni simboli- 
zam — vidi ver sacrum). Ma da su bečki secesionisti neprestano 
naglašavali plein-air i paralelne tendencije s francuskim impre- 
sionizmom i kasnijim razvojem, to su oni bili po svojem stavu 
i po svojim formulama bliži staroj akademiji nego onom živom 
strujanju, koje je dolazilo sve tamo od Maneta pa do Matissea 
iz Pariza. Ti navodni »idealisti« shvaćali su boju kao dio ili 

 krpicu u ornamentu. Njihove su se konstrukcije rastezale utri- 


ranim linijama, a specijalni izraz, malo eksotični i dekadentni, 
kao i neka naduvena tražena monumentalnost bila je njihov 
cilj. U neku ruku bili su prethodnici kasnijeg njemačkog ekspre- 
sionizma. Naprotiv francuska škola (impresionizam i njegovi 
derivati) proizašla je iz realizma i nikad nije padala u namje- 
štene stilizacije, nego se direktno izživljavala u boji i zabacivala 
po tom svaki ornamenat u slici, klonila se svake arabeske. 

Od naših pojedinaca, koji su se odnjihali na tom strujanju, 


“u kome su bili i umjetnici gotovo cijele srednje Evrope, ponaj- 


više tih elemenata imade T. Krizman (rođ. 1883.). Kao izvrstan 
grafičar, tehničar na visini, očituje one gore spomenute karakte- 
ristike i kao dekorateur i kao umjetni obrtnik. Misli linijom i 
priklanja se ornamentu. Godinama već se trudi, da kod nas 
stvori sličan pokret, kakav je u svoje vrijeme u Beču izvela 
grupa oko Wiener-Werkstadte. U svakom slučaju mora se pri- 
znati njegov veliki napor, koji bi zaista zasluživao i više rezul- 
tata i veće mogućnosti djelovanja osobito na umjetno-obrtnom 
polju. Nepogrešivi ukus nije njegova vrlina, glavna mu je ja- 
kost u grafici, u kojoj se njegov talenat najbolje snalazi (ciklus 
gravura iz Bosne i iz Makedonije). 

Slične ako ne iste tendencije, samo sa manje grafičke vje- 
štine, pokazuje stariji Mirko Rački (rođ. 1879.). Ilustrira već 
godinama svoj fantastični literaturom prezasićeni svijet. Više 
literat, ilustrator, velike imaginacije, bavio se mnogo i dugo 
Danteom. Ove Danteovske ilustracije imadu iste značajke kao i 
ilustracije Mažuranićeva epa. Njegov slikarski opus ima biti 
neki nastavak Bukovčeva luminizma. »Prijelaz preko Aheronta« 
i »Frančeska« nose sve značajke simboličkog i ilustrativnog se- 
cesionizma. Ilustracije prema narodnim pjesmama imadu još 
ponajviše tih elemenata. Svoj veliki i svakako osebujni talenat 
ne izražava adekvatnom slikarskom formom. Kod njega je uvi- 
jek htijenje veliko i velike grandiozne zamisli, ali te nemaju 
svoj ekvivalent ni u boji ni u liniji ni u formi. M. Rački uopće 
s objektom ne razračunava, već obično radi sve iz svoje imagi- 
nacije i na taj način samovoljno postavlja nesumjerno formu. 

Slična samovolja (stil!) vidljiva je i kod Joze Kljakovića 
(rođ. 1889.) Samo kod Kljakovića je jasan i odmjeren crtež, 
forma je jako naglašena, gotovo pretjerano potencirana. Ara- 
beska njegovih nacrta i ilustracija konačna je i u sebi potpuno 
zatvorena. Dok Rački: ilustrira kao da slika tonski, Kljaković 
rješava plošno, grafički (vidi ilustraciju Mažuranića). On stili- 
zira tako, da se njegova plošnina slaže ornamentalno u sklad. 

Takvi je ornamentalni sklad manje naglašen u njegovim 
slikama. Dok je kod crteža (ilustracija) linija vodeća, kod slika 
preuzimlje modelacija glavnu riječ. Trodimenzionalan prostor 
ispunjen je volumima, često položenim reljefno, svaka forma 
nosi svoju obojenost, koja nije povezana slikarski dubinom, već 
je. plošno boja dodavana, poput šara ćilima. Ovo su karakteri- 
stike zidnog slikarstva (fresko), u kojemu se dodanas mogao sav 
talenat J. Kljakovića izživiti. Hotimično i prkosno utriranje ne 
pomaže njegovu izrazu, ali zato mu daje veliku mogućnost, da 
se istakne u svojim sjajnim i duhovitim karikaturama, koje spa- 
daju među najbolje, što su uopće kod nas izvedene. 


Maksimilijan Vanka (rođ. 1889.), ma da nema izrazite, kao 
ovi gore spomenuti slikari, secesionističke značajke, to se ipak 
ne može njegova sklonost za stilizaciju zatajiti, kako to poka- 
zuju njegove »Majke« a i druge slike iz etnografske domene. 
Kad se kloni te stilizacije i te namještenosti, te se ne upušta u 
kombiniranje velikih razmjera, već kad direktno svojim žitkim 
akvarelom zanjiše svoj pejsaž u rumene, jasne, čiste i žarke 
boje, njegov talenat dolazi do svojeg punog i jakog izraza. 
Eklektična crta, kao kod Vanke, jaka je i kod V. Kirina, čiji se 
cijeli talenat posvetio grafici i primijenjenoj umjetnosti. I kad 
bi Kirin svoj grafički program (lijepa knjiga) uistinu u cijelosti 
proveo, zadužio bi cjelokupni likovni život kod nas. 

Smisao za umjetno-obrtnu granu pokazao je i Karlo Mijić. 
Njegovi lijepo komponirani drvorezi pokazuju nesamo vještinu 
već i jaki talenat, koji se je i u slikarstvu dokumentirao. 

Isti takav smisao za grafiku i primijenjenu umjetnost odli- 
kuje i radove Anke Krizmanić, koja je svojim slikama i crta- 

rijama dokazala, da i među našim umjetnicama ima živog i 
ispravnog htijenja. 

Kao pendant onom prvom tercetu (Račić, Kraljević i i Becić) 
javlja se još za vrijeme rata drugi tercet, a to su Uzelac, Var- 
laj i Gecan. 

Milivoj Uzelac (rođ. 1895.), živi veliki talenat, Kanala de- 
korateur, više improvizator, rasiplje svoj dar i slika s velikim 
temperamentom i sigurnošću. Naravno, vezuje se o pariska mo- 
derna nastojanja. Dosta lakomislen crtač, spretan ilustrator, 
prolazi različite utjecaje, preuzimlje površno i kubističku for- 
mulaciju te je skroz dekorativno upotrebljuje. Onih nada, koje 
je njegov rad prije nekoliko godina probudio, osobito zna- 
čajna »Berba«, nije još ispunio. Uzelčeva lakoća, kojom baca 
na brzu ruku svoje slike u svijet, nije vrlina njegova prijašnjeg 
druga Vladimira Varlaja. On teško i mučno izgrađuje svoje 
slike. Solidnost mu je glavni cilj. Ponajviše slika pejsaž i naj- 
bolja mu je svakako njegova veduta »Velebit«. Ta ga slika čini 
našim najboljim pejsažistom. Izvrsno je komponirana, dobro su 
pomireni karakteristični detalji. Tehnički potpuno usklađena, a 
šta je najvažnije i šta je najbolje na toj slici, tu je naš pejsaž 
u svoj svojoj punoći progovorio. Trebalo bi žaliti, kad ne bi 
talenat V. Varlaja ovu dostignutu razinu održao. 

Vilko Gecan jači je od Varlaja u figuri a i temperament- 
niji u tretiranju pejsaža. Ilustrativne njegove stvari stajale su 
pod utjecajem njemačkih ekspresionista kao i dobar dio rada 
Marijana Trepše, njegova vršnjaka. Trepšova »Kavanska scena« 
pa niz ulja i njegovih fluktuirajućih akvarela jasno o tom go- 
vore. Kod nekih grafika pariski je opet utjecaj jači, osobito 
utjecaj Daumiera. Trepše naginje više tonskom, a manje živim 
bojama. Isto takove su tonski mišljene i slike Zlatka Šu- 
lentića. Šulentićevi mekani i izražajni portraiti i njegovi pro- 
zirni na sivo ugođeni akvareli odaju istančanog i senzibilnog 
slikara, čije htijenje i nastojanje se usredotočilo u traženju što 
solidnijeg i gotovijeg izraza. Proljetni mekani, impresionistički 
pejsaž dao je rano pozna Steiner, slikarski na vrlo velikoj 
visini. | 

A ponajviše senzibilnosti i tonske usklađenosti pokazuju 
među hrvatskim slikarima slike Marina Tartaglie. Prve su 
stvari Tartagline nosile u sebi baroknu uznemirenost, one su 
bile odveć pod utjecajem Kokoške, osobito pojedini portraiti, 
kao »Moj otac«. »Nature morte« u zagrebačkoj gradskoj zbirci 
već se je odmaknuo od te rane periode i od ekspresionističkih 
utjecaja. Tamo je slikarski rafinement dostigao zamjernu vi- 
sinu. M. Tartaglia utapa formu u ton, on ne pipa formu, on je 
dematerijalizira, a tehnički vješt, cizelira svoje stvari, u stvari 
pravi i čisti predstavnik larpurlartizma u našim sredinama. Zad- 
nje su mu slike postale pod utjecajem Pariza svjetlije i paleta 
mu je čišća. 

Isto pročišćavanje palete vidimo i u Jerolima Miše, čiji 
pejsaži iz dalmatinske Hrvatske, iskreno i pošteno izneseni, svje- 
doče, da je prošlo vrijeme onih slatkih i dopadljivih marina, i 
da su se naši slikari svijesno uputili spram naših harmonija i 
naših izraza i da su se odlučili sakupljati one osebujne i nada 
sve divne, skladne i čiste boje, koje se pobjedno ljeskaju na 
suncu našeg Jadrana. I da na taj način sa tako pročišćenom i 
tako originalnom paletom, potpuno našom, nastave svoj dalji 
razvoj. 

Taj slikarski razvoj kreće se danomice u šire i šire raz- 
mjere. Sve više se talenata okuplja, sve se više radnika sabire i 
njihov je rad sve intenzivniji. Još zaneseni stranim utjecajima, 
kao i njihovi prethodnici, pomalo izgrađuju svoje lične zna- 
čajke. Postoji cijela skupina darovitih mladića: Režek, Pećnik, 
Tiljak, Grdan, Ružička, Tomašević,, Junek, Tabaković, Hege- 
.dušić, Parač, Plančić i Tompa. Prvu i glavnu naobrazbu primili 
su kod kuće na našoj umjetničkoj akademiji. Ova generacija, 
puna mladosti i mladenačkog žara, traži svoje putove i nastoji 
prema suvremenim slikarskim tehničkim i ideološkim stranim 
vrednotama postaviti isto takove paralelne ali osebujne naše 
vrijednosti. 

Uputivši se različnim stazama jednom te istom cilju, čine 
još zasada nepovezanu skupinu mladih slikara, koji traže sebe 
i svoj pravi put. Uglavnom njihove su simpatije primitivni 

izrazi bilo onih starih majstora, bilo najmodernijih stranih. Tako 
nalazimo u Grdana V. težnju za što većom jednostavnošću. Jed- 
nostavne boje i mirne plošnine čine kod njega simpatičan sklad. 
Premda, usuprot njegovu talentu, kod sadanjih njegovih radova 
ne dolazi na vidjelo njegov profinjeni smisao za boju. Ružička 
isto tako koketira s jednostavnim formama i zapliće se u kubi- 
stične i surealistične formulacije; i on tendira više prema formi 
kao i Grdan negoli prema boji. Ovo isto formalističko označuje 
i radove Tabakovića, kojega navodim, iako je Srbin, uz ove 
naše najmlađe, jer su veze i slične tendencije nesumnjive. On 
je tehnički ponajviše dotjeran i pokazuje ponajviše od cijele te 
mladosti smisla za ukusno i vješto raspoređivanje. Naginje 
spram starih baroknih izraza i voli kao crtač grotesku: Ovu gro- 
tesknu notu izdiže u svojim radovima i O. Postružnik, sklada- 
jući u sivilu svoje gotovo dvobojne slike. Njegov »Pijanac« po- 
kazuje, da se Postružnik može okušati nesamo kao groteskni 
crtač, nego da je u njemu velika mogućnost direktnog izražava- 
nja. Ne usuđujem se još zasada izreći, da je kadar svoju tačnu 
opservaciju sažeti u jednostavnu i jaku, monumentalnu plastičku 
ekspresiju. Dobro je, da ne uobličuje prema poznatim pasatič- 
. kim kalupima svoje radove. 

Manje od te direktne opservacije a više od nekog klasič- 
kog akademskog ideala i pasatizma imade Omer Mujadžić. 
Portrait »Sestra« fino je toniran, jednostavna siva paleta uza svu 
prazninu posjeduje draž kakvog starog majstora. Intiman i 
anegdotičan u svojim malim stvarima, kreće spram akademizma 
i formalizam mu je svakako opasnost. 

Ovaj isti formalizam kao da je obuzeo i najmlađeg Parača, 
čije crtarije i osobito svježi u boji zadnji pejsaži iz našeg pri- 
morja obećavaju mnogo. Fino shvaćanje za boju i ton pokazuju 
Junekovi početni radovi, a njegov nesumnjiv talenat još koleba 
između naivnog primitivnog plošnog i rafiniranog plastičnog 
izraza. Isti je slučaj s Tiljakom a Režek se opet potpuno okre- 
nuo jednostavnoj formi. Preostaje mi još prikazati najžilavijeg 
i ponajviše agilnog, Krstu Hegedušića. Talenat sirov, poduze- 
tan, već danas vješt. Direktna opservacija, koju sam istaknuo 

kod Postružnika, kod Hegedušića je potencirana. Oduševljen i 
gotovo fanatičan, izrađuje programe i slike; željeti je, da ove 
potonje budu bolje od njegovih programa. Izradio je niz crteža, 
slika i sličica; većinom su to motivi iz našega sela. Jedna od prvih 
nosi ime »Bilo ih je pet u kleti«, a prikazuje primitivno našu 
seosku krčmu. Izvedena je na staklu poput onih svetačkih se- 
ljačkih slika. Živa, u čistoj boji, pomalo ilustrativna, uza sve 
sirovosti i neuglađenosti nosi u sebi novum. Sklad čistih: boja 
potpuno je nov i potpuno je naš. Na toj sličici nije folklor kopi- 
ran i prenašan, već su boje na toj slici isto tako oživjele u onom 
istom skladu kao i na našem tekstilu. Hegedušić, jer je mlad, 
banči se još formama i prebacuje ih u grotesku i utriranje bez 
ikakve potrebe, i zato pada često u običnu grotesku jeftinog 
Witzblatta. Na »Zelenom kaderu« to je još više vidljivo. Pred- 
stavlja pljačku za vrijeme prevrata na selu. Slika, kako je kom- 
ponirana i kako je raspoređena, potpuno je pod utjecajem 
Breughela. Breughel, preveden i prenesen u Podravinu. Ali taj 


utjecaj, koji se tako jako nameće u toj slici, ne smeta onim 


karakterističnim partijama, koje nisu Breughelovske, nego pot- 
puno naše, skroz na skroz. Treba vidjeti te boje, te kuće i ku- 
Ćice, tu crkvu, to naše selo, tu našu Podravinu. Treba vidjeti 
onog prosjaka, bokca, pa onu daleku ravan, od koje su se svi 
naši slikari dosada okrenuli napominjući, da tamo nema ništa 
slikarskog. i 

Treba to sve vidjeti, da se osjeti sklad čistih i otvorenih 
boja, koje u potpunoj svojoj sirovosti pjevaju tako poznatu a 
još neizrečenu pjesmu o našoj zemlji. Grubo pripovijedanje i 
neukusan način, kao i anegdota, više smetaju negoli pomažu tom 
prvom istinitom portraitu našeg sela, seoskih kuća i daleke 
ravni. Pokušala se tu naša sinteza, bez šminke i bez naprave, 
bez paradnog ulickanog folklornog kostima. Ona je još ćoškasta, 
ona je, kako kažem, sirova, negotova, ali su svi elementi ovdje. 
Svi oni elementi, koji su potrebni, da pristupimo konačnom po- 
stavljanju našeg čistog likovnog izraza, koji bi izrastao iz našeg 
tla, koji bi bio vezan sa sredinom i nošen našom rasom a ujedno 
bi bio individualan i originalan. 

Završujući ovaj letimični i kratki pregled našeg suvremenog 
slikarstva, i to pregled hrvatskih slikara druge i treće faze, mo- 
ram istaknuti ne baš normalan slučaj, da ovaj pregled sastavlja 
jedan od slikara. A sastavlja zbog toga, što naši pozvani po- 
vjesničari umjetnosti valjda imadu prečega posla, da prevrću 
stare papire ili pričaju stare periode, dok očiju za nas i za našu 
živu umjetnost nemaju. I zato reproduciram i svoju sliku 
»Hrvatskog seljaka«, da ona podsjeti čitača na uvodne riječi, 
a uz tu sliku da zaključim citirajući sam sebe: 

“Ta moja druga generacija sa najmlađima nastavlja pionir- 
ski rad prve, proširujući i učvršćujući interes, u isto vrijeme 
ispravno orijentirana, tehnički zaokruženija; uza sve teškoće, 
bez velike pomoći i brige države, oblasti i gradova a i samog 
općinstva, radi, kinji se i muči. Vjerujući ona živi i radi. Požr- 
tvovno zabiti su pionirski stupovi, čvrsto i sigurno gradi se 
most, da se dohvati već bliza obala, na kojoj će uspjeti da se 
poda logičan i jasan izraz — naš i potpuno originalan, isto- 
dobno adekvatan današnjoj Evropi u likovnoj domeni. Buduće 
će generacije s lakoćom prelaziti tim mostom preko močvarnog 
i neuređenog panonskog blata samo zato što su prijašnje gene- 
racije obavile i obavljaju požrtvovno u bijedi, samozatajno i 
mučno prijeko potreban rad nesamo u krčenju i poravnanju pu- 
tova novim idejama, nego i u izrađivanju našeg originalnog 
likovnog izraza. 

DR. ANTUN BARAC 


DE VIGNY, CARDUCCI, KRANJČEVIĆ 


Sudbina je malih naroda — a i hrvatskoga — da vrludaju 
između megalomanije i omalovažavanja svega onoga, što je 
njihovo. Samo u malenih naroda možemo da na svakom po- 
dručju rada naiđemo na toliko raznovrsnih »veličina«, koliko 
ih nemaju svi veliki narodi zajedno. No tako isto karakteristika 
je takvih naroda, da u njima periodički nastaju razdoblja kriti- 
cizma, koji prelazi u hiperkriticizam. Specijalno to vrijedi za 
kulturni, a naročito za književni život. U nas se govori kao o 
velikim umnicima o ljudima, koji su napisali po kakvu prosječnu 
školsku knjigu, a o autorima, koji su redovno zaboravljeni već 
za života, piše se katkad kao o piscima, koji bi značili epohe i 
u većih naroda. U našim priručnicima iz historije književnosti 
ispunjene su čitave strane prikazima pisaca, koji su bili samo 
osrednje talentirani diletanti, a kao neka velika djela spominju 
se mnogo puta stvari, koje u današnjeg čitaoca pobuđuju samo 
dosadu.— No isto se i tako u našem književnom životu peri- 
odički vraća pojav, da se u hiperkriticizmu i našim najsvjetlijim 
ličnostima poriče gotovo svaka vrijednost. 

Cio problem nacionalnoga života malih naroda i jest upravo 
u tome, kako će se naći ravnoteža između pravilnoga osjećanja 
vlastite vrijednosti i težnje, da se u svakom pogledu postigne 
niveau velikih naroda. Naivno uzdizanje vlastitih vrednota 
dovodi redovno do golemih razočaranja, kadgod nas život 
dovede u doticaj s realnošću, a omalovažavanje vlastitih vred- 
nota dovodi opet do defetizma i klonulosti. 

U našoj novijoj povijesti mi smo zapadali više u prvi 
negoli u drugi ekstrem. Živeći trajno u nacionalnoj borbi, mi 

smo redovno zbog nacionalnih razloga — katkad i svijesno — 
vlastite tvorevine uzdizali više nego one zaslužuju. I zato se 
može reći, da kod nas prava kritika počinje tek onda, kad su 
ljudi evropskijih vidika stali produkte naše književnosti omje- 
ravati o produkte stranih naroda (Stanko Vraz, J. Čedomil, 
A. G. Matoš i dr.). 

Literarno-historijski, kad se hoće da utvrdi 
značenje nekog književnog pojava u okviru naroda, kad se 
hoće da utvrdi kontinuitet u razvitku neke književnosti, moraju 
se doduše uzeti u obzir i ličnosti manje umjetničke vrijednosti. 
No kad se ima da odredi samo umjetnička vrijednost nekog 
djela, bez obzira na sve okvire, može da se o djelu sudi samo 
sa širokog opće-čovječanskog stajališta. 

Naše je vrijeme po svojim duhovnim komponentama veoma 
rastrgano. S jedne strane vidimo potenciran nacionalni osjećaj, 
radi kojega se često sasvim svijesno zatvaraju oči pred vlastitim 
nedostacima, a s druge strane parola o općenoj reviziji vred- 
nota, o internacionalnim vidicima itd, sa svijesnom ili nesvi- 
jesnom žaokom protiv svega, što smo stvorili sami. Pa dok se 
s jedne strane ponavljaju mišljenja, koja su se s tolikom ozbilj- 
nošću mogla izgovarati pred pedesetak godina, s druge strane 
doživljujemo pokušaje, da se jednostavnim kretom ruke pređe 
preko čitave naše prošlosti. I jedno i drugo mišljenje nalazi 
ozbiljnih braniča, za jedno i drugo shvatanje nalazi se odušev- 
ljenih hvalitelja. 

Problem je interesantan. U nijednom razdoblju našeg du- 
hovnog života nije u taj život ulazilo toliko oprečnih tenden- 
cija kao danas, pa u nijednom razdoblju nije trebalo toliko 
čvrstoće, da se čovjek održi u ravnoteži, kao sada. Pogotovu 
je to teško na takvom području, kao što je umjetničko stvaranje, 
gdje se za ispravan sud traži i jak osjećaj mjere i velika kul- 
tura. — U ovom članku ja ne kanim da iznosim vlastita gledišta, 
nego ću u vezi s nabačenim mislima iznijeti jedan interesantan 
problem, koji se provlači kroz našu književnost kroz više od 
četrdesetak godina: Kranjčević u evropskim relacijama. Pa ni 
ovdje ne kanim ulaziti u problem u čitavoj njegovoj širini, već 

ću se ograničiti samo na dvije Kranjčevićeve pjesme, »Mojsije« 
i »Zadnji Adam«, da se problem može to bolje uočiti sa svih 
strana. Često puta već sam historijat nekog problema može da 
dade polovicu rješenja. 

Kranjčević je, po sudu najvećeg broja poznavača književ- 
nosti, najveći hrvatski pjesnik. On je ujedno prvi hrvatski 
pjesnik, kojega su najozbiljniji naši kritičari i generalno i u 
pojedinostima ispoređivali s pjesnicima evropskoga značenja. 
Način, kako su to pojedinci učinili i rezultati, do kojih su 
došli, ilustrativni su za sam problem, Što sam ga istaknuo na 
početku. 

Prvi je Kranjčevića stao da ispoređuje s velikim pjesni- 
cima evropskih književnosti Jakša Čedomil.') Malo zatim Milan 
Marjanović u svojoj opširnoj studiji“) proglašuje Kranjčevića 
velikim pjesnikom u evropskom smislu. Kolikogod su i Jakša 
Čedomil i Milan Marjanović poznavali književnosti zapadno- 
evropskih naroda, opet ni jedan ni drugi ne provode konkret- 
nijih poredaba. 


Prvi pisac, koji je taj problem htio da riješi na konkretnim 
primjerima, bio je Ante Petravić. U svojoj knjizi »Četvrte stu- 
dije i portreti« on je isporedio Kranjčevićevu pjesmu »Mojsije« 
s De Vignyjevom pjesmom »Moise«. Podavši prijevod De Vil- 
gnyjeve pjesme, i analizirajući i Kranjčevićevu i Vignyjevu 
pjesmu, Petravić dolazi ukratko do ovih rezultata: De Vigny- 
jeva je pjesma jedinstvena, jer iznosi samo jedan momenat, pa 
vizija postaje jasnija i impresivnija, Kranjčevićeva je pak 
pjesma rastrgana u dva dijela, pa utisak cjelovitosti nije sli- 
kovit; De Vigny je naoko hladan epik; kod Kranjčevića slika, 
iako dramatskija, postaje rasparčana; hladna ustaljenost daje 
De Vignyju artističku mirnoću izraza, a duševna trzavost stvara 
kod Kranjčevića nervozan izraz. — Ukupni je rezultat Petra- 
vićeve isporedbe: Možemo da se ponosimo, što imamo pjesnika, 


1) Novi vijek 1899. 
?) Hrvatska misao 1902. 

koji dubljinom svojih misli, veličinom koncepcije i jačinom 
izraza može da se poređuje s jednim francuskim velikanom. 

U svom prikazu Petravićeve knjige?) dr. Petar Skok 
zaustavlja se naročito na ovoj paraleli Kranjčević — De 
Vigny i u neku ruku zamjera autoru, što je uopće išao na ovaj 
način ispoređivati ove dvije pjesme, koje osim natpisa nemaju 
ništa zajedničko. Dajući sam kratku analizu Kranjčevićeve 
pjesme i iznijevši kulturno-historijsku podlogu De Vignyjeva 
rada, dr: P. Skok dolazi do zaključka: »Vignyjeva je koncep- 
cija literarna moda romantička, Kranjčevićev je Mojsija uzras- 
tao na tlu zarobljenoga naroda, o kojemu je pjesnik češće 
sumnjao, da li je rođen za slobodu.«*) 


Na isti problem Kranjčević - De Vigny vraća se dr. Albert 
Haler u svom članku »O poeziji Silvija Strahimira Kranjče- 
vića.«) — Dok su pređašnji prikazivači Kranjčevićeva knji- 
ževnog rada imali pred očima cjelokupnost Kranjčevićeve 
ličnosti, dakle i njegovo kulturno-historijsko značenje, dr. Haler 
u svojoj studiji analizira Kranjčevićevu poeziju sa svog odre- 
đenog estetskog stajališta. Ukupni je rezultat njegove studije, 
da je Kranjčević imao intenzivan unutrašnji život, ali je rijetko 
kad uspio da nađe za svoje osjećaje adekvatan pjesnički izraz. 
Raščinjajući veći broj Kranjčevićevih pjesama, koje su stariji 
kritičari smatrali velikima, dr. A. Haler govori o »Mojsiji« ovo: 
»Među pjesmama satirički obojenim možda je najjedinstve- 
nija po intonaciji ona pod naslovom Mojsije. Satira u njoj 
ne strši onako prema ozbiljnim elementima, jer tu buntovnost 
Kranjčevićeva gubi žučnost, staložujući se u jedan miran bol, i 
ako u njemu dršće prizvuk ironije. Ironija je ovdje provedena 
u jednom laganom obliku, bez žučne invektive. To osobito 
vrijedi za govor Mojsijev Gospodu, u kojem u jednoj uzdr- 
žanoj buntovnosti govori o tragediji čovjekovoj, koji je muče- 
nički razapet između zemaljske nemoći i neobuzdane težnje 


2) Jugoslavenska njiva 1923. 
*) Jugoslavenska njiva 1923., str. 37. 
5) Srpski književni glasnik 1928., II. knjiga. 

k visinama. Uopće u dialogu između Boga i Mojsija dršće 
jedan prigušeni protest protiv svireposti viših sila, što se titraju 
slabim čovjekom i protiv okrutnosti kobi, koja je čudno umijesila 
ljudski rod, zapalivši mu božansku iskru u krhkim prsima, iskru, 
koju nema snage da podnese i koja ga sagorjeva neostvarivim 
željama i besciljnim poletima.« Navodeći dalje nekoliko sti- 
hova, za koje kaže, da u njima razmatranja »prilično osjećajno 
vibriraju«, dr. A. Haler prelazi na samu jezgru našega pro- 
blema: »Inače Kranjčević nema dovoljno snažnu fantaziju, da 
dramatski pokrene radnju. I baš stoga razloga on se nije mogao 
dignuti do one tople konkretnosti, prvog uslova pjesničke 
sugestivnosti, do koje se je digao De Vigny u pjesmi pod istim 
naslovom, u kojoj je prikazana tragedija heroja, kad se osjeti, 
u svojoj veličini, osamljen.« 

U svojoj analizi Kranjčevićevih pjesama dr. A. Haler 
navodi još jednu poredbu s pjesnicima velikih literatura, koja 
prije nije bila nabačena. To je uporedba između Kranjčevićeve 
pjesme »Zadnji Adam« i Carduccijeve pjesme »Su Monte 
Mario«. Dr. A. Haler u »Zadnjem Adamu« nalazi doduše nešto 
prednosti: Početak pjesme ostavlja izvjesni utisak, pa i dalje 
ima nekoliko lijepih stihova. No nedostaci su pjesme po njegovu 
mišljenju mnogo veći: »Ali Kranjčević očito nije dorasao dra- 
matskoj situaciji. U najtragičnijim momentima, kad prikazuje 
umiranje posljednjeg čovjeka, ne nalazi neposredne i suges- 
tivne poteze žive poezije, već ih nadomješta retoričkim proce- 
durama, ponavljanjem riječi ili usiljenom dramatičnošću. (I za- 
vija se zgrčenijeh šaka... Ah zraka! zraka! zraka!)«... Citira- 
jući dio pjesme, u kome je prikazano, kako na santi leda plovi 
prema ekvatoru krst, i zadržavajući se na pojedinim izrazima 
tog odlomka, dr. A. Haler nastavlja: »Krst sa Sv. Petra ili Sofije 
stoji tu kao dekorativni rekvizit, koji će poslužiti docnije po- 
sljednjem Adamu, da izdišući teatralno posegne za njim (Jed- 
nako je više teatralna nego dramatska i gesta pisanja upitnika 
u led.) Spoljašnjost i namjernost crtanja izbija očito iz ovih 
izraza: »Sverazorni prst«, »s gordog visa«, »s ponosnih kubeta« 
»preko puste stravne.« Nedostaje im očito incizivnost i punoća 

poteza određenih unutrašnjom vizijom. Prizor svijeta, koji 
zauvijek izumire pod vječnim ledom i snijegom, nije nikako 
plastički naslikan; tako isto i prometejska buntovnost posljednjeg: 
čovjeka očituje se više u riječima nego iz unutrašnje dinamike 
prikazivanja.« Sad dolazi paralela s Carduccijem: » Talijanskom 
pjesniku Karduči uspjelo je da sa nekoliko snažnih i sigurnih 
poteza ocrta sličan prizor. Posljednji čovjek i posljednja žena 
talijanskog pjesnika povlače se sa suncem, koje se gasi, na 
ekvator, gdje gledaju »uspravljeni, među ruševinama brda«, 
»među mrtvim šumama«, »modri od zime i staklenim očima« 
sunce, koje nad neizmjernim ledenjacima lagano zalazi za 
uvijek. Ovo nekoliko spontanih poteza: »uspravljeni, među ru- 
ševinama brda« (ritti in mezzo A ruderi de monti), »modri 
od zime i staklenim očima« (lividi, con gli occhi vitrei) 
»neizmjerni ledenjaci« (immane ghiaccia) dovoljni su, da iza- 
zovu sliku avetne pustoši i posljednjeg sunčanog zalaza, u 
odbljesku vječnog leda, pred ukočenim pogledom posljednjeg 
ljudskog para, s kojim će do nekoliko časaka, utrnuti i posljed- 
nja iskra života na zemlji, za uvijek.«5) 


Dosad sam u glavnom citirao. Mišljenja, koja su u nas 
izrečena o vrijednosti pomenutih Kranjčevićevih pjesama u 
poredbi s pjesmama De Vignyja i Carduccija, toliko su oprečna, 
da je najbolje prepustiti riječ samim autorima, ako se problem 
hoće da izvede jasno do kraja. 

Dva su nedostatka u cijeloj dosadanjoj literaturi o vri- 
jednosti Kranjčevićeve poezije u isporedbi s pjesnicima evrop- 
skoga značenja. Jedan je u tome, što je jedan dio autora, po- 
lazeći s određenog stajališta o literaturi, davao u prvom redu 
svoje dojmove, ne dokumentirajući ih. Drugi je u tome, što 
drugi dio autora nije u svojoj analizi pružio čitaocima čitavih 
pjesama, o kojima je govor. Jedni su vjerojatno suponirali, da 
je čitaocima uglavnom poznat materijal, o kome je riječ, a drugi 
su valjda opet držali, da dostaju njihovi izvodi, pa da se čitalac 


%) Srpski književni glasnik 1928., II, str. 271. 

uvjeri o opravdanosti njihovih rezultata. Pogotovu su u tome 
griješili stariji autori o Kranjčeviću, koji su te paralele s evrop- 
skim pjesnicima nabacili, ne dokazujući ih nikako. — Prvi je 
taj nedostatak osjetio g. A. Petravić, te je u svom članku donio 
prijevod De Vignyjeve pjesme »Moise«. Kako se međutim u 
prijevodu gubi gotovo sav čar originala, samoj stvari nije time 
mnogo pomoženo. Dr. A. Haler je pak — kako se vidi iz citi- 
ranih mjesta — neke sitnije odlomke donio u originalu, ali 
samo toliko, koliko je njima htio da potkrijepi svoju tezu. 

Kad se govori o umjetničkim vrednotama, onda bi uvijek 
trebalo naglasiti ovo: U procjenjivanju umjetnosti važna je, 
koliko i sama umjetnina, i sposobnost čitaoca za umjetničko 
doživljavanje. Ako dakle hoćemo da riješimo taj problem o 
vrijednosti Kranjčevićevih pjesama u isporedbi s De Vignyjem 
i Carduccijem, treba se vratiti na polaznu tačku, i iznijeti u 
prvom redu čitave pjesme, o kojima se radi. Time se čitaocu 
daje prilika, da sam bez posredstva interpretatora, iznova do- 
živi sve četiri pjesme. Ujedno je tako omogućena kontrola 
 dosadanjih sudova o Kranjčeviću, kao i kontrola zaključaka, 
koji će u ovom članku biti izneseni. 

Prije svake rasprave iznosim ovdje zato sve 4 pjesme: 


S. S. KRANJČEVIĆ: MOJSIJE. 


»...Izvedi narod moj; o Gospode Da bijem narod, a zbog naroda, 
Izvedi ga iz ropstva zlopatna O stvore moj?! A zašto da bih ja 


I skini mu sa vjeđa pospanih Zbog jednog stvora drugi kido stvor“ 
Još onu mrenu tvrdu, zlokobnu, Gle zapad tamo, istok amo gleđ' 

Što zastire sad oči njegove! I sjever ondje i ovuda jug, 
Spomeni se, da ropstvo nemilo, A sve sam ovo napunio ja 

Ko teško ono stjenje nadgrobno, = Života klicom, svim je mio v'jek 
Na leđima mi tlači bratskijem, I svačije je pravo disati. 


A ti sad tražiš, sam da pogazim 
U utrobama djeci sudiše! U prirodi mi zakon najveći! 

O smiluj se, o silni Jehova, Al da je tebi stati onamo, 
Prokuni kletvom krvne silnike Početak gdje je mojem pogledu, 
I spasi narod moj, o Gospode!« Tad vidio bi, što je sićušna 

' Ta tvoja ljudska, krvna željica. 
— A luda želja! da, a! ljudska jest! = S visina mojih, ljudski jadniče, 
Da kunem kletvom krvne silnike, Jednako mal je piramida rt 


I da nam ljuti naši krvnici 

"K6 rov, što neznan izbaci ga krt, 


I bespomoćna sve je natega! — — — 
»Nedohvatni su sudi, Gospode, 
U kojima se nama pojavljaš, 

I zakoni su tvoji vječiti, 

A da bi crv tvoj mali, sićušni 
Sa stožerima tvojim drmao. 
Davnina mrkla prošlost zastire, 
Oikako si u svojem Edenu 

Iz zemlje prvog stvora izveo, 
Udahnuo mu dušu besmrtnu, 

AL to bi mrva s tvoje mrvice. 

I od onda smo svi mi smrtnici 
Komadić tvoga bića velebnog, 

Pa sve, što jesmo, sitni, maleni, 
Al tvog smo ipak bića čestica! 
I čovjek eto gord sa rodbinstva 
Sa vječitijem svojim iskonom, 
O Gospode, o silni Jehova, 
Ponosit diže čelo prevedro 

I teži tamo gore nad zemlju, 
Gdje meki, svilni plove oblaci, 
U zlatnom moru zraka sunčanih, 
Gdje njegova je duha koljevka. 
Pa, Gospode, o, reci, vječiti, 

Je T ljudsko čelo za to stvoreno, 
Da u prah pada ropski, kukavno, 
I one ruke, u koje si ti 

U tajne svjeta postavio ključ, 
O reci, jesu 1 tako slabašne, 

Da n'jesu vrčjedne s tobom, Gospode 
A u čast tvoju vladu d'jeliti? 

O klanjam ti se, silni Jehova, 

S visina tvojih sve je jednako 
Na ovoj maloj, sitnoj zemljici. 
AT kod nas ovdje, s našeg pogleda 
Baš ravan nije piramida rt 

Sa rovinama, što ih diže krt, 

I makar da je sve to natega! 
Već pomiluj mi, silni Jehova, 
Tu ludu, smjelu, ljudsku željicu; 
Izvedi narod moj, o Gospode, 
Izvedi ga iz ropstva zlopatna 


I ne daj, da ti stvor na oblik tvoj ' 
U prahu leži, čelom puzeći!« 


— Po r'ječima te poznam smjelima, 
Da imaš krila, koja uzvija 
Plamičak sveti, što sam potak6 

U srce prvog onog čovjeka, 

Dok boljim pojmom grlio sam sv'jet 
O jadniče, kad prokleh onda rod 

I sve, što smrtna žena baštini 

Od zagrljaja s muškim plemenom, 
Zaboravih u srdžbi pravednoj, 

Da duh svoj u tom rodu ubijem, 
Da uirnem mu onu iskricu, 

Što u grud sam mu svetu metnuo 
K6 odliku u cjelom stvaranju; 

O neokajana moja pogrješko! 
Prikratio sam vijek besmrtni, 

Al ostade mu plamen iz neba 
Ko zapretani žar pod pepelom. 

i bude katkad, pa se u srcu 

K6 zublja žarka iskra razbukti 

I čovjek teži gore nad sebe, 

Gdje meki, svilni plove oblaci 

U zlatnom moru traka sunčanih, 
Gdje njegova je duha koljevka — 


. AL bolno — bolno odmah osjeti 


U ovoj svojoj gustoj kaljuži, 

Da ta mu bara nije tuđa krv, 

AT on da nije svojoj krvi svoj! 
I gle — kad tako već je ukleto — 
I prokleto će nav'jek ostati, — 
Smilovat ću se tvojoj željici, 

Al jao tebi što si želio. 

Z tebi baš, što goriš plamenom 
Od ideala silnih, vječitih, 

Ta sjajna vatra crna bit će smrt, 
Mrijeti ti ćeš, kada počneš sam 
U ideale svoje sumnjati. 


I prosuo se narod pustarom 
Ko oblaci od guste prašine, 

Kad zaigraju kolo vjetrovi. 

A šta je život — k6 i pustara, 
A šta su ljudi — k6 i prašina, 
A nad svim visi krilo udesa 

I mota gore, dolje, upored: 

I čas se prašak ljeska o suncu 
I prelijeva se bojom šarenom, 
A čas ga eno s blatom sm'ješana 
I neviđena gdje u kaljuži. 


Pred silnim ljudstvom gorio je stup 
Od crne zemlje pa sve do sunca. 
A usred stupa žario se prst 

Na ruci silnog boga Jehove. 
»Ovuda«! — strašno grmio je glas 
»U obećani rajski Hanaan, 

Kud teče ml'jeko i slađani med!« 
A narod božji gledao je stup 

I šapto: Baš ga j' ljepo vidjeti! 
I sigrao se šale svakakve. 

Al što se trese gora sinajska 

I što to grmi strašnom pustarom? 
Na hiljade su onaj čule glas. 
Razumio ga samo genije, 

Po drugiput si slušo osudu: 

»I tebi baš, što goriš plamenom 
Od ideala silnih, vječitih, 

Ta sjajna vatra crna bit će smrt, 
Mrijeti ti ćeš, kada počneš sam 
U ideale svoje sumnjatil« 

I kad mu — divu — riječ gromovna 
Ko šiljak oštri srce prosjeknu, 
Kad okrenu se svome narodu, 

Da nađe tamo nade, okrepe, 

Al ono narod, božja odlika, 
Sagradio si tele zlaćeno 

I tele slavi, a ne Jehovu! 


»... Oprosti, vječni, silni, svemožni, 
U naroda je krivi prorok prav 
I narodi su djeca velika, 

Što lako im je kupit igračke! 
Oprosti im, o silni, svemožni, 
Izvedi narod moj, o Gospode!« 

Nasm'ješio se silni Jehova, 
Al ima smjeha, koji sužalost 
Nad jadnicima suze prol'jeva. 
I smijeh taj je čuo Mojsije, 
Iz vatrenoga stupa božijeg, 
Što sjajio je ispred naroda 
Onuda, kud je zemlja Hanaan. 
I gdje su preko brda velikih 
Na medna polja puti vodili. 


Tu navrh brda svijetli genije 
Raširio je ruke brižljive. 

Ožario ga tračak sunčani, 
Ljepotom još ga osu Jehova. 
Što geniji ga nose u srcu; 

»O evo tebi, izbran narode, 

O evo tebi zemlje rajevne, 
Slobodu svetu tu da zagrliš, 

Da srećniji ti budu sinovi, 
Neg' ti uz pune lonce misirske!« 


AT stoji svijet — i k6 kad krošnjam 
Polako stane vjetar zibati, 

I sve to jače lišće uzdršće, 
A granje onda stane pucati. 
O tako krenu žagor narodom 
I ču se s hrpe glupa poruga: 
— Aj. to je dakle zemlja Hanaan?! 
I zato si nas vuk6 pustarom, 

Da još nam za nju valja strmoglav 
Niz ovo gadno brdo srnuti; 

Da panemo na hladna ognjišta! 

I tko je tebi pravo podao, 

Slobodi da nas vodiš silovno 

Po svojoj volji, k6 na uzici, 

Od lonaca iz zemlje misirske?! 
Probl'jedio je silni genije ' 

I kroz srce mu ruglo prožignu: 
Da, tke je tebi pravo podao, 
Slobodi da nas vodiš silovno 

Po svojoj volji, — ko na uzici? 
Tek primio se srca očajno 

I dvje mu oči suza zalije. 

Još zadnjim trenom vid mu počinu 


, 








Na obećanoj zemlji Hanaan, 
I glava mu se mrtvo obori. 


A gromom grmnu riječ Jehove: 


»I tebi baš, što goriš plamenom 


Od ideala silnih, vječitih, 

Ta sjajna vatra crna bit će smrt, 
Mrijeti ti ćeš, kada počneš sam 
U ideale svoje sumnjatil« 


Izabrane pjesme. 


ALFRED DE VIGNY: MOISE. 


Le soleil prolongeait sur la cime des tentes 

Ces obliques rayons, ces flammes €clatantes, 

Ces larges traces d'or qu'il laisse dans les airs 
Lorsqu' en un lit de sable il se couche eux dćserts. 
La pourpre et 1or semblaient revćtir la campagne. 
Du stćrile Nćbo gravissant la montagne, 

Moise, homme de Dieu, s'arrčte, et, sans orgueil, 
Sur la vaste horizon promčne un long coup d'oeil. 
Il voit d'abord Phasga, que des figuiers entourent, 
Puis, au dela des monts que ses regards parcourent, 
S'ćtend tout Galaad, Ephraim, Manassć 

Dont le pays fertile A sa droite est placć; 

Vers le Midi, Juda, grand et stćrile, ćtale 

Ses sables ou s'endort la mer occidentale; 

Plus loin, dans un valon que le soir a pali, 
Couronnć d'oliviers, se montre Nephtali; 

Dans des plaines de fleurs magnifiques et calmes 
Jčricho s'apercoit, c'est la ville des palmes; 

Et, prolongeant ses bois, des plaines de Phogor 
Le lentisqe touffu s'ćtend jusqu'A Sćgor. 

I voit tout Chanaan, et la terre promise, 

Ou sa tombe, il le sait, ne sera point admise. 

li voit; sur les Hćbreux ćtend sa grand main, 
Puis, vers le haut du mont il reprend son chemin. 


Or, des champs de Moab couvrant la vaste enceinte, 
Pressćs au large pied de la montagne sainte, 
Les enfants d'Isračl s'agitaint au vallon 

Comme les blćs ćpais qu'agite Vaquilon. 

Dčs Vheure ol la rosće humecte lor des sables, 
Ef balance sa perle au sommet des ćrables, 
Prophčte centenaire, environnć d'honneur, 
Moise ćtait parti pour trouver le Seigneur. 

On le suivait des yeux aux flammes de sa tćte, 
Et, lorsque du grand mont il atteignit le falte, 
Lorsque son front perca le nuage de Dieu 


203 


Qui couronnait d'ćclairs la cime du haut lieu, - 
L'encens brila partout sur les autels de pierre, 

Et six cent mille Hćbreux, courbćs dans la poussičre, 
A 1 ombre du parfum par le soleil dorć, 
Chantčrent d'une voix le cantique sacrć; 

Et les fils de Lćvi, s'ćlevant sur la foule, 

Tels qu'un bois.de cyprčs sur le sable qui roule, 

Du peuple avec la harpe accompagnant les voix, 
Dirigeaint vers le ciel "hymne du Roi des Rois. 


Et, debout devant Dieu, Moise ayant pris place, 
Dans le nuage obscur lui parlait face a face. 


Il disait au Seigneur: »Ne finirai-je pas? 
Ou voulez-vous encor que je porte mes pas? 

Je vivrai donc toujvurs puissant et solitaire? 
*Laissez-moi m'endormir du sommeil de la terre. 
Que vous ai-je donc fait pour ćtre votre ćlu? 
Tai conduit votre peuple ou vous avez voulu. 
Voila que son pied touche a la terre promise; 
De vous a lui qyun autre accepte Ventremise, 
Au coursier d'Isračl qu'il attache le frein; 
Je lui Ičgue mon livre et la verge d'airain. 


Pourquoi vous fallut-il tarir mes espćrances, 

Ne pas me laisser homme avec mes ignorances, 
Puisque du mont Horeb jusques au mont Nebo 
Je nai pas pu trouver le licu de mon tombeau? 
Hćlas! vous m'avez fait sage parmis les sages! 
Mon doigt du peuple errant a guidć les passages. 
Jai fait pleuvoir le feu sur la tete des rois; 
L'avenir a genoux adorera mes lois; 

Des tombes des humaines j'ouvre la plus antique, 
La mort trouve a ma voix une voix prophćtique, 
Jes suis trčs grand, mes pieds sont sur les nations, 
Ma main fait et dćfait les gćnćrations. 

Helas! je suis, Seigneur, puissant et solitaire, 
Laissez-moi m'endormir du sommcil de la terre! 


Hećlas! je sais aussi tous les secrets des cieux, 
Et vous m'avez prčtć la force de vos yeux. 
Je commande A la nuit de dćchirer ses voiles; 
Ma bouche par ieur nom a comptć les ćtoiles, 
Et, dčs q'au firmament mon geste l'appela, 

Chacune c'est hAtće en disant: Me voila. 

Jimpose mes deux mains sur -le.front des nuages 
Pour tarir dans leurs flancs la source des orages; 
Jengloutis les citćs sous les ailes des vents; 

Mon pied infatigable est plus fort que lespace; 

Le fleuve aux grandes eaux se range quand je passe, 
Et la voix de la mer se tait devant ma voix. 
Lorsque mon peuple souffre, ou qu'il lui faut des lois, 
Jelčve mes regards, votre esprit me visite; 

La terre alors chancelle, et le soleil hćsite, 

Vos anges sont jaloux et m'admirent entre eux. 

Et cepandant, Seigneur, je ne suis pas heureux; 
Vous m'avez fait viellir puissant et solitaire, 
Laissez-moi m'endormir du sommeil de la terre. 


Sit0t que votre souffle a rempli le berger, 

Les hommes se sont dit: il nous est ćtranger; 

Et leurs yeux se baissaint devant mes yeux de flamme, 
Car il venaint, hćlas! d'y voir plus que mon ame. 
Jai vu amour s'ćteindre et Vamitić tarir, 

Les vierges se voilaient et craignaient de mourir. 
M'enveloppant alors de la colonne noire, 

Jai marchć devant tous, triste et seule dans ma gloire, 
Et j'ai dit dans mon coeur: Que vouloir A prćsent? 
Pour dormir sur un sein mon front est trop pesant, 

Ma main laisse leffroi sur la main q'elle touche, 
L'orage est dans ma voix, Vćclair est sur ma bouche; 
Aussi, loin de m'aimer, voila qu'ils tremblent tous, 

E, quand j'ouvre les bras, on tombe a me genoux. 

-—— O Seigneur! j'ai vćcu puissant et solitaire, 
Laissez-moi m'endormir du sommeil de la terre. 


Or, le peuple attendait, et craignant son courroux, 
Priait sans regarder le mont du Dieu jaloux: 

Car s'il levait les yeux, les flancs noirs du nuage 
Roulaient et redoublaient les foudres de Vorage, 

E le feu des ćclairs, aveuglant les regards, 
Enchainait tous les fronts courbćs de toutes parts. 
Bientćt le haut du mont reparut sans Moise. — 

Il fut pleurć. — Marchant vers la terre promise, 
Josuć s'avancait pensif, et paAlissant, 

Car il ćtait dćja Pćlu du Tout-Puissant.« 


Počmes antiques et modernes. 

Prijevod. Sunce je na vrh čadorova produživalo one kose zrake, one 
sjajne plamenove, one široke zlatne trakove, što ih ostavlja u zraku, kad u 
pustinji liježe u pješčan krevet. Činilo se, kao da su purpur i zlato pokrili 
polje. Mojsije, Božji čovjek, uspinjući se na pusto brdo Nebo, zaustavio 
se i bacio bez oholosti dug pogled na široko obzorje. Ugledao je najprije 
Fazgu, okruženu smokvama; zatim se iza brda, preko. kojih prelazi njegovo 
oko, prostire cio Galaad, Efraim, Manase, čija mu plodna zemlja leži na 
desno, prema jugu širi svoj pijesak Juda, zemlja velika i neplodna, gdje 
se umiruje zapadno more; još dalje, u dolini, blijedoj od večernjeg svi- 
jetla, vidi se Neftali, opkoljen maslinama; u ravnici, punoj veličajnog i 
tihog cvijeća, opaža se Jerihon, grad palma, a produžujući svoje gajeve 
od fogorskih ravnica do Segora, prostire se gusta mastika. On vidi sav 
Hanaan i obećanu zemlju, u kojoj, on to znade, nema mjesta za njegov 
grob. On gleda; pruži svoju veliku ruku pored Hebrejaca, a zatim se uputi 
prema vrhuncu brda. 

Pokrivajući širok prostor moapskih polja, sinovi su se Izraelovi, 
natisnuvši se na podnožje svetoga brda, komešali u dolini, kao kad sjever- 
njak povija gusto žito. U sat, kad rosa ovlažuje pješčano zlato i njiše svoj 
biser na vrhu javora, stogodišnji prorok, okružen čašću, Mojsije bješe pošao 
da potraži gospodina. Slijedili su ga očima po plamenu njegove glave. 
A kad je stigao na vrh visokoga brda, kad je njegovo čelo probilo oblak 
božji, koji munjama okruživaše vršak visokoga mjesta, svuda je na kame- 
nitim oltarima počeo gorjeti tamjan, i šest stotina tisuća Hebrejaca, sagnutih 
u prašini, u sjeni mirisa, pozlaćenog od sunca, pjevalo je jednim glasom 
svetu pjesmu. A sinovi Levijevi, uzdižući se nad mnoštvom, kao što se čem- 
pres uzdiže nad uzbibanim pijeskom, pratili su harfama glasove naroda, 
upravljajući k nebu himnu kralju nad kraljevima. 

A Mojsije je stao pred Boga i govorio mu u tamnom oblaku licem 
u lice. 

On je govorio Gospodinu: Zar za me nema svršetka? Kamo hoćete, 
da još idem? Zar ću dakle uvijek živjeti moćan i usamljen? Pustite me da 
umrem zemaljskim snom! Što sam vam učinio, da sam postao vašim izabra- 
nikom? Ja sam poveo vaš narod, kamo ste htjeli. Evo, gdje njegova noga 
dodiruje obećanu zemlju; neka netko drugi preuzme posredovanje između 
njega i vas i neka izraelskom atu drži uzdu. Ja ću mu predati svoju knjigu 
i mjedenu palicu. 

Zašto Vam je bilo potrebno, da se ugase moje nade? Zašto me ni- 
jeste ostavili, da budem čovjek sa svojim neznanjem? Od gore Horeba do 
gore Neba nijesam mogao naći mjesta za svoj grob! Jao! Vi ste me uči- 
nili mudracem nad mudracima! Svojim sam prstom pokazivao put zaluta- 
lome narodu. Ja sam učinio, da je ognjena kiša padala na glave kraljeva. 
Budućnost će na koljenima obožavati moje zakone. Ja otvaram najstariji 
ljudski grob, moj je glas i za smrt proročanski. Ja sam veoma velik, moje 

su noge nad narodima, moja ruka diže i uništava pokoljenja. Jao! Ja sam, 
Gospodine, moćan i usamljen. Pustite me da umrem zemaljskim snom! 

Jao! Ja znam također sve tajne nebesa, i vi ste mi posudili snagu 
svojih očiju. Ja zapovijedam noći, da prodre svoje koprene; ja sam brojio 
zvijezde njihovim imenom, i kad sam je svojom kretnjom zazvao na ne- 
beskom svodu, svaka se požurila govoreći: Evo me! — Ja polažem svoje 
dvije ruke na čelo oblacima, da u njihovim bokovima ugasim izvor oluje. 
Ja sam uništavao gradove žutim pijeskom. Ja preokrećem brda krilima 
vjetra. Moja je neumorna noga jača od prostora. Silne se rijeke razmiču 
pred mojim koracima, a glas mora zašuti pred mojim glasom. Kad moj 
narod trpi ili mu treba zakona, Vaš duh me nadahne. Onda zadršće zemlja 
i sunce staje, vaši anđeli su zavidni i dive mi se među sobom. A ipak, 
Gospodine, ja nijesam sretan. Vi ste učinili, da sam ostao moćan i usa- 
mljen; pustite me da umrem zemaljskim snom. 

Čim je Vaš duh napunio pastira, ljudi su rekli: On nam je stranac. 
I njihove su oči poniknule pred mojim očima, punim vatre, jer su oni, 
jao! u njima vidjeli nešto više od moje duše. 

Ja sam vidio, gdje se gasi ljubav i sahne prijateljstvo; djevojke su 


se sakrivale i bojale se, da će umrijeti. Zavivši se onda u crn stup, ja sam 


stupao pred svima, žalostan i sam u svojoj slavi, i rekao sam u svom srcu: 

Što ću sada? — Moje čelo je odviše teško, da spava na nečijim grudima; 

moja ruka ostavlja užas na ruci, koju dodiruje; oluja je u mome glasu, 

munja je na mojim ustima. Tako, daleko od ljubavi prema meni, evo, 
: .e zo i nja : R : : 

gdje dršću svi, i kad ja raširim ruke, oni padaju pred moja koljena. — 

O, Gospodine! Ja sam živio moćan i usamljen; pustite me da umrem 


zemaljskim snom! 


A narod je čekao, i bojeći se njegove srdžbe, molio je ne gledajući 
na brdo zavidnog Boga. Jer kad bi podignuo oči, crni bi se bokovi oblaka 
uzbibali i udvostručili bi olujne munje, a vatra gromova, osljepljujući 
vid, odvukla bi sva čela, sagnuta na sve strane. 

Doskora se vrhunac brda ukazao bez Mojsija. Oplakaše ga. — Ko- 
račajući prema obećanoj zemlji, Josua napredovaše zamišljen i blijed, jer 
je već bio izabranik Svemogućega. 


S. S. KRANJČEVIĆ: ZADNJI ADAM. 


Ta ista nikad neviđena usta, 

Što nekada su životvorno rekla: 

»Nek bude sv'jetlol« — i to svjetlo bi; 
Ta ista nikad neviđena usta 
Zan'jemila su; krvca, što je tekla 

Kroz žile sv'jeta, smrznu se i susta, 

A zemlja bje ko stožer ledeni... 

Svjetlonoša se izmorio s'jedi 

I mrča mu se lice, 

Niz zlaćane mu nekad trepavice 

Za suzom samo suzica se ledi. 

Bez smrtne sv'jeće, bez samrtnog zvona 

Mru bozi, sv'jetlo, vasiona... 

— — — Oj zbogom, Febo! — glasi se Geje struje, 
Oj zbogom, Gejo! — pozdrav je od Feba, 

A n'jemi Fatum grdan sanduk kuje 

I leden prevjes tke im preko čela. 


Mru bozi! čudno, kako brzo bl'jede 
Te sjeni, što ih strah i varka sprede 
Pod Himalajom il! na vodi Nilu, 
Na pijesku piste, na Olimpu gori 
Ko Moloha il čarovnu idilu, 

Kad čovjek poče da nebesa tvori, 
Da vječni Sveduh, nedomašan nikad, 
Sve čudno se je smješkao kadikad. 


Mru bozi — košto magla vrh pučine, 
Mru — košto sanja u prozorje mre, 
Mru — košto svijest na samrti gine 


I s njome ljudske tlapnje sve! 


— — — Tek tko se ono potrbuške svija 
Na lednoj kori mramorna vedraca? 

Za njime smrt se ko lavina vija, 

Da sn'jegom zadnjeg zasiplje mrtvaca, 
A on još diše zadnjim d'jelkom pluća 
I još se giba zadnjom kapljom krvi; 
Božanstva gdje su pala umiruća, 

On ne da da se smrvi! 


Vrhunci brda, mora i doline 

Pod krutim ledom leže izravnana, 

A on zar sami grobne sred tišine 

Da zadnji bude krajem zadnjeg dana?! 

I tko je taj, što živio je dov'jek, 

Da vidi konac svjetskim mirijadam? 

Je P Bog? Ne, slabi, posljednji je čovjek, 
Na odru sv'jeta izdišući Adam. 

I tu je pao! Žile mu se koče, 

I savija se zgrčenijeh šaka, 

A suha rebra uporno se boče — 

Ah zraka! zraka! zraka! 

I ne će mr'jeti; ne će! ne će! ne će! 
Nek mriju bozi, vasioni svemir, 

Nek mrije sve, al' ljudstvo prkoseće 
Svoj danulo mu nemir. 

Pa on je tu ko zadnji od Titana, 
Ko zadnji svjetlac prometejske vatre, 
Da pita, prije nego smrt ga zatre: 

Za čega ta nirvana? 

Buntovnik mrtve što bogove dira, 

I — tužitelj svemira! — — 


— — Ah nekada, što ne vidje mu oko, 
Ti bajni luzi — gdje su? 

I tropske palme do neba visoko 

I sjajne zvjezde u majskome kr'jesu 

I brze rijeke — ko da biser teče 

I more silno, jedino i samo, 

Oblačci laki u zoru i veče, 

Gdje su... kamo? 


Slavujak mali, mjesečina bajna 
I vrela krvca i milje života 

I cjelov žarki i još mnogo tajna, 
Tajna i divota! 


I radost slatka — ta sve raduje se, 
I ob'jest laka — taA sve ob'jesno, je, 
Vjekovit blagdan — ta sve miluje se — 


Kud je — što je?! 


Cijela povjest pokapana. krvi 
Jednakost, bratstvo i sloboda! 

Da čovjek bude do nebesa prvi, 

Da Bogu ruku poda?! 

I sve na zemlji, što se rajem zvalo, 
A čovjek svojim stvorio je znojem, 
Sagradiv carstvo Edenovo palo 

O trudu samo svojem?! 

— — — Tek vječni led! I žile mu se koče 
I savija se zgrčenijeh Šaka, 

A suha rebra uporno se boče, 

Ah zraka! zraka! zraka! 

Još ne će mr'jeti; ne će! ne će! ne će! 
Nek mriju bozi, vasioni svemir; 

U njemu vapi ljudstvo prkoseće, 

I vječnog duha nemir! 

Da pita: kud je, što se rajem zvalo, 

A čovjek svojim stvorio je znojem, 
Sagradiv carstvo Edenovo palo 

O trudu — samo svojem! 


AY gle! s daleka sjevera onamo 
Na polutnik se silna santa skliže. 
Niz led i snijeg prašti amo tamo 
I juri sve to bliže. : 

A na njoj čudnim odrazom se sije 
Sred pustog leda ukočeni krst, 

Sa svetog Petra možda il' Sofije 
Oborio ga sverazorni prst. 

Oborio ga pred hiljade davne 

Sa gordog visa, s ponosnih kubeta, 
I odvlači ga preko puste stravne 
Na odar zadnjeg Adama i sv/jeta. 


I zadnjim kretom ruke 

On grabi krst, al' žile mu se mrznu, 

Uz zadnji jecaj samrtničke muke 

Tek nemoćno se trznu, 

A usna samo ukoči se n'jema 

Uz gorki smješak beznađa i jada; 

Na tvrdi led mu mrtva glava pada, 

Ko pitanje što odgovora nema. 

Tek gorki grč — ko ocjena božanstva : 
Na zadnjoj mrzne usni čovječanstva. 


I prostro se je .izdanuvši tako 

Cijelog ljudstva oboreni lik, 

A bljedim noktom zadnje što je mako: 
Napisao je u led — upitnik! — — — 


— — Praminja snijeg i pokriva žurno 
Taj zadnji znak, što čovjek ga je piso, 
Ko svjedočanstvo očito i burno, 

Na zemlji da je bio i bitiso! 

Praminja snijeg, sipa inje gusto 

I silne grude naokolo baca 

I krije znak pod noktima mrtvaca, 

Sve više nada nj brdo valja pusto: 
Spomenik svjetu, što ga više nema, | 
Do neba gruda ledena, golema! 

A pod njom spava kao luda sanja 
Sve, što je bilo, da isprazno prođe 
Bez glasna traga, dokle opet dođe 

Nov kaos mutni do — drugog izdanja! 


»Izabrane pjesme«. 


GIOSUE CARDUCCI: SU MONTE MARIO. 


Solenni in vetta a Monte Mario stanno 
nel luminoso cheto aere i cipressi, 

e scorrer muto per i grigi campi 
mirano il Tebro, 


mirano al basso nel silenzio Roma 
stendersi, e, in atto di pastor gigante 
su grande armento vigile, davanti 
sorger San Pietro. 


Mescete in vetta al luminoso colle, 
mescete, amici, il biondo vino, e il sole 
vi si rifranga: sorridete, o belle: 
diman morremo. 


Lalage, intatto a l'odorato bosco 
lascia 1 alloro che si gloria eterno, 
o a te passando per la bruna chioma 
splenda minore. 


A me tra "I verso che pensoso vola 
venga 1 allegra coppa ed il soave 
fior de la rosa che fugace il verno 
consola e muore. 


Diman morremo, come ier moriro 

quelli che amammo: via da le memorie, 
via da gli affetti, tenui ombre lievi 
dilegueremo. 

Morremo; e: sempre faticosa intorno 
de 1 almo sole volgera la terra, 
mille sprizzando ad ogni istante vite 
come scintille; 


vite in cui nuovi fremeranno amori, 
vite che a pugne nuove fremeranno, 
e a nuovi numi canteranno gl'inni 
de 1 avvenire. 


E voi non nati, a le cui.man' la face 
verra che scorse da le nostre, e voi 
disparirete, radiose schiere, 

ne Finfinito. 


Addio, tu madre del pensier mio breve, 
terra, e de l'alma fuggitiva! quanta 
dintorno al sole aggirerai perenne 
gloria e dolore! 


fin che ristretta sotto lequatore 
dietro i richiami del calor fuggente 
Vestenuata prole abbia una sola 
femina, un uomo, 


che ritti in mezzo a'ruderi de' monti, 
tra i morti boschi, lividi, con gli occhi 
vitrei te veggan su VPimmane ghiaccia, 
sole, calare. 


Odi barbare, II. 


Prijevod. Svečano stoje navrh Monte Marija čempresi u svijetlu, 
mirnu vazduhu, i pred sobom motre nijemi Tibar, što teče kroz siva polja, 
i Rim, što se u nizini stere tih kao golem, budan pastir velikoga stada. 

Točite navrh svijetla brežuljka, točite, o prijatelji, žuto vino, a 
sunce neka se u njemu lomi; ljepotice, smijte se: sutra ćemo umrijeti. 

Lalage, netaknutu ostavi u mirisnom gaju vječito slavnu lovoriku, 
ili neka u crnoj tvojoj kosi njen sjaj bude manji. 

Kroz stih, uman i nadahnut, neka do mene dođe vesela čaša i blagi 
ružin cvijet, što prolazan zimu blaži, da potom umre. 

Sutra ćemo umrijeti, kao što su jučer umrli oni, koje smo voljeli; 
daleko od uspomena, daleko od ljubavi, rasplinut ćemo se kao tanahne, 
lagane sjene. Umrijet ćemo, a umorna će zemlja kružiti uvijek oko živo- 

tvornog sunca, prosipajući svakoga hipa tisuće života, kao more varnica: 
života, koji će strujati novim ljubavima, koji će drhtati za novim bitkama, 
i novim božanstvima pjevati himne budućnosti. 

A vi, nerođeni, kojima će u ruke jednom doći zublja, što se našim 
rukama otela, i vas će, svijetle čćte, nestati u beskrajnosti. 

Zbogom, o zemljo, majko moje kratkotrajne misli i bjegunice duše! 
Koliku ćeš, kružeći oko sunca, nositi sobom kroz vječnost slavu i bol, sve 
dok smalaksali ljudski rod, povukavši se na ekvator, primamljen toplinom, 
koje nestaje, ne bude imao samo jednu ženu, jednog samo čovjeka, koji će 
uspravno, sred srušenih gora i mrtvih šuma, modri, staklenih očiju, gledati 
u tebe, o sunce, gdje zapadaš u neizmjernom ledu! 


Umjetnička djela mogu da se ispoređuju u slučaju, ako 
im je zajednički barem jedan od ovih faktora: izvor, građa, 
motiv i osnovni pjesnikov doživljaj. U svakom drugom slučaju 
može ispoređivanje da bude poticajem za više manje duhovite 
eseje, impresije, refleksije, bez sigurne baze, na temelju koje 
se mogu stvarati neke definitivne poredbe i zaključci. De 
Vignyjeva pjesma »Moise« nastala je 1822., a Carduccijeva 
pjesma »Su Monte Mario« .1882. Obje Kranjčevićeve pjesme 
nastale su kasnije, ali je isključena svaka pomisao o direktnim 
utjecajima. Francuski Kranjčević uopće nije čitao, a talijanski 
vrlo malo. 

I De Vignyjeva i Kranjčevićeva pjesme izrađene su naoko 
na osnovu građe iz svetoga pisma staroga zavjeta. Dok je g. A. 
Petravić u svojoj raspravi mogao dokazati, koji je detalj iz 
pentateuha dao De Vignyju poticaj za stvaranje, dotle Kranj- 
čevićev »Mojsije« ima s biblijskim Mojsijem samo ime zajed- 
ničko — i pjesma bi mirne duše mogla da nosi i drugačiji 
natpis. — Dok se za Carduccija može suponirati, da mu je po- 
ticaj za pjesmu dao Flammarion sa svojom »Propašću svijeta«, 
dotle je Kranjčevićev »Zadnji Adam« samo sinteza svih Kranj- 
čevićevih nazora o čovjeku i njegovoj sudbini; samo kraj 
pjesme: »Nov mutni kaos do drugog izdanja«, možda imade 
izvor u Kant-Laplaceovoj kozmogoniji. Ne može biti dakle ni 
govora o zajedničkom izvoru. 

Do istog zaključka dolazimo, ako isporedimo motive u ove 
četiri pjesme. Osnovni motiv De Vignyjeve pjesme jest: usa- 

mljenost genija, a osnovni motiv Kranjčevićeve pjesme s istim 
natpisom: smrt kao posljedica sumnje u životni ideal. Osnovni 
je motiv Carduccijeve pjesme »Su Monte Mario«: osjećaj pro- 
laznosti, a osnovni je motiv Kranjčevićeve pjesme »Zadnji 
Adam«: osjećaj strašne čovjekove bespomoćnosti pred ledenom 
ravnodušnošću prirode. 

U sve 4 pjesme može da se konstatira samo jedan zajed- 
nički detalj: opis leda i zadnjih ljudi u »Zadnjem Adamu« i 
»Su Monte Mario«. No opis je u obje pjesme dosta uzgredan i 
dan s toliko različitih stajališta, da on ne može dati osnove za 
dublje ispoređivanje pjesama, pogotovu kao baza za procjenu 
vrijednosti. 

K umjetnini možemo da se približimo na dva načina. Ili 
idemo izvana, analizirajući kompoziciju, uspjelost pojedinih 
dijelova, način pjesnikova izražavanja, itd. Ili pak idemo di- 
rektno u jezgru stvari, nastojeći prodrijeti u osnovni doživljaj 
pjesnikov, koji ga je 1 ponukao na stvaranje, a sve ostalo obja- 
šnjujemo tek pomoću toga osnovnog doživljaja. Prvi je način 
zgodan toliko, koliko pomoću njega možemo da objasnimo 
uspjelost i solidnost detalja, tako reći tehničku dotjeranost 
umjetnine; k suštini umjetničkog stvaranja možemo da se pri- 
bližimo tek onda, ako zađemo u jezgru pjesnikova doživljaja. 

Promotrimo li navedene pjesme s ovoga drugog stajališta, 
doći ćemo do zaključka, da su doživljaji, koji su dali povoda 
njihovu nastanku, toliko različiti, koliko su različite i ličnosti 
njihovih tvoraca. 

De Vigny je bio apsolutni, konsekventni pesimist. Za 
njega nije u životu više moglo da bude razočaranja, jer nije 
. više ni očekivao ništa: 

A voir ce que l'on fut sur terre et ce qu'on laisse, 
Seul, le silence est grand; tout le rest est faiblesse. 


Gćmir, pleurer, prier, est ćgalement lache. 
; (La mort du 1oup). 


Cijela De Vignyjeva poezija nosi prema tome karakteri- 
stike njegove ličnosti: potpuna ustaljenost, ledena mirnoća. — 

Kranjčević je naprotiv bio pesimist, koji je žudio za životom i 
koji nije mogao da se pomiri sa sudbinom svojom i sudbinom 
čovjeka u svemiru. Prema De Vignyju, koji hladno prima svu 
ništavost života onako, kakva ona jest, Kranjčević se iz dna 
svoje duše buni protiv svemirskog poretka. Dok je De Vigny 
sve pojave života gledao sa širokog filozofijskog stajališta, 
Kranjčević je gledao iz centra svog ljudskog doživljavanja. 
Carducci je pak bio čovjek sa smislom za tolike probleme ljud- 
skog života, osjetljiv i borben, ali kome kao da je erudicija kat- 
kad smetala, da u svom doživljavanju prodire do dna. 

Osnovni doživljaj, iz kojega je niknuo »Moise«, bio je 
onaj osjećaj o apsolutnoj ništavosti moći i veličine. To je onaj 
osjećaj ledene samoće, što spopadne čovjeka na vrhuncima 
gora, kad se sve ispod njega, kudgod dopire oko, zgusne u nešto 
beznačajno i sitno; to je osjećaj, što ga imade čovjek, koji je 
došao do vrhunca svojih ambicija, i osjetivši svu besmislenost 
postignutih ciljeva, osjetio čežnju za svagdanjom ljudskom 
srećom. Osnovni pak doživljaj u Kranjčevićevim pjesmama 
nešto je sasvim obrnuto. Dok se De Vignyjev Mojsije uzdiže 
nad ljudstvo, Kranjčevićev je Mojsije — a isto tako i zadnji 
Adam — u svojoj osnovnoj crti reprezentant ovoga čovječan- 
stva, koje živi u dolinama, koje se s vrhunaca gora možda čini 
sićušnim, ali kome su njegovi bolovi i uzaludni napori jedina 
prava realnost i polazište za promatranje svijeta uopće. — 
Osnovni doživljaj, koji je diktirao Carduccijevu pjesmu, bio je 
osjećaj tuge, što ga čovjek imade u veselu društvancu, kad se 
sjeti, kako će u brzoj mijeni generacija nestati i njega i tog 
društva i njihovih potomaka, a na koncu i čitavoga čovječan- 
stva uopće. 

Polazeći ovako iz središta pjesnikovih doživljaja, moramo 
konstatirati, da u ove 4 pjesme nesamo nema sličnosti u inspi- 
racijama, nego su one tako reći u svemu oprečne. Dok De Vig- 
nyjev Mojsije stoji iznad ljudstva, umoran od svoje usamlje- 
nosti, vršeći nevoljko svoju misiju, Kranjčevićev Mojsije izlazi 
pred Boga upravo kao reprezentant svog izmučenog naroda. 
Dok Carducci — u osjećanju prolaznosti — kliče svojim prija- 

teljima, neka toče vino, jer će ih naskoro nestati, dotle Kranj- 
čevićev Adam i u zadnjem svom dahu diže protest protiv ne- 
pravde, kad neka slijepa moć ruši plodove ljudskog napora od 
tisuća godina. 

Sve su četiri pjesme u svim svojim dijelovima dakle pot- 
puno samostalne i originalne tvorevine, (što su već na svoj 
način utvrdili A. Petravić i dr. P. Skok), a pogotovu je različit 
osnovni doživljaj, iz kojega su nastale. Konstatacije dr. A. Ha- 
lera, navedene u pređašnjem poglavlju, kako je Carducci uspio 
da s nekoliko snažnih i sigurnih poteza ocrta pojavu zadnjih 
ljudi na zemlji, ili kako je De Vigny sugestivno prikazao tra- 
gediju heroja, u jezgri su sasvim ispravne. Samo je tačno i 
to, da Kranjčević u svojim pjesmama i nije išao za tim, da 
dade u prvom redu opis leda ili da prikaže tragediju genija 
De Vignyjeva kova. 


Za komparaciju dakle Kranjčević-Carducci-De Vigny, pro- 
vedenu na dosadanji način — nema uopće realne baze. 


Ostaje međutim još jedna mogućnost, da se provede ispo- 
redba, a to je, da se ove 4 pjesme — bez obzira, imade li u 
njima što zajedničko — uzmu naprosto kao slučajni primjeri, 
pa da se isporedbom čisto umjetničkih elemenata u njima ispita, 
koliko Kranjčević može da podnese komparaciju s pjesnicima 
evropskoga značenja. Za ovakav posao mogle bi se uzeti u 
obzir i sasvim druge pjesme, ali su ove 4 to prikladnije, što je 
o njima već bilo toliko govora. 

Veličina umjetničkog djela stoji do toga, koliko je pjesnik 
duboko zahvatio u osnovne probleme života, kako ih je snažno 
i živo osjetio, koliko je njegovo djelo u svim pojedinostima 
predmet jednog osnovnog doživljaja i koliko je umjetnik za 
svoj doživljaj našao adekvatan izražaj. Prema tome možemo i 
djela, koja nemaju nikakvih spoljašnjih veza, ipak ispoređivati 
s obzirom na ova 4 elementa: — 1. širina i dubljina zahvata — 
2. intenzivnost umjetnikova doživljaja — 3. organičnost djela 
— 4. neposrednost izražaja. 

U pređašnjoj literaturi o predmetu izneseno je dobrih i 
interesantnih opažanja, ali nijedan od navedenih pisaca nije 
pomenutih pjesama ogledao sa svih strana, nego je uglavnom 
uzeo u obzir samo jedno gledište. Ante Petravić govori na pr. 
o organičnosti Kranjčevićeve i De Vignyjeve pjesme, dr. Petar 
Skok o intenzivnosti osnovnog doživljaja, dok dr. A. Haler go- 
vori u prvom redu o adekvatnosti izražaja, dodirujući se me- 
đutim više manje i intenzivnosti Kranjčevićeva doživljavanja i 
organičnosti njegovih pjesama. Razumljivo je, da su stoga 
različiti i rezultati, do kojih su oni došli. 

Polazeći opet iz jezgre, iz centra pjesnikova doživljaja, 
mirnom ćemo isporedbom ovih četiriju pjesama moći konstati- 
rati, da je Kranjčević zahvatom i širi i dublji i od De Vignyja 
i od Carduccija. Dok je De Vigny Mojsija prikazao samo u 
jednom času njegova života, u času potpune klonulosti, Kranj- 
čević ga je prikazao u nekoliko faza; dok De Vigny prikazuje 
u Mojsiju samo genijalnog usamljenika, dotle ga Kranjčević 
prikazuje i u časovima njegove veličine i u časovima, kad je 
on samo zastupnik ljudstva. U »Zadnjem Adamu« prikazuje 
Kranjčević tragiku čitavog čovječanstva, obuhvatajući u neku 
ruku sav rad čovjekov kroz tisućljeća, i njegov materijalni i 
njegov unutrašnji život, dotle Carducci provodi kroz pjesmu 
samo jednu misao, misao o prolaznosti, ilustrirajući je s neko- 
liko jakih i karakterističnih crta. 

Što se intenzivnosti doživljavanja tiče, Kranjčević je go- 
tovo na istoj visini, kao i De Vigny, dok je Carducci ispod obo- 
jice. De Vignyjeva je pjesma potekla iz jednog duboko doži- 
vljenog osjećaja umornosti i usamljenosti. Taj osjećaj, što ga 
više ili manje imade u svom životu od zgode do zgode svaki 
viši pojedinac, De Vigny je produbio do maksimuma; zato iz 
njegove pjesme ječe oni najdublji tonovi, što ih pozna samo 
prava i velika umjetnost, i koji se nikakvim umjetno traženim 
riječima i sredstvima izražavanja ne mogu dočarati. — Kranj- 
čevićeve su pjesme nastale na tlu ljudskih patnja; njihov je 
izvor u osjećanju, da nikakve pogrješke i lutanja čovjekova ne 
mogu dati opravdanja za svu onu bijedu čovječanstva i okrutnu 

hladnoću, kojom udes ruši ljudske tvorevine. I »Mojsije« i 
»Zadnji Adam« imadu duboko čovječanske crte; u te dvije 
pjesme Kranjčević je tako reći zbio sva svoja nacionalna, soci- 
jalna i čovječja iskustva, sve svoje sumnje, razočaranja, stra- 
danja i proteste, i zato u njima osjećamo jasne tragove njegove 
krvi. — Za razliku od pjesama Kranjčevićevih i De Vignyjeve, 
u iskrenom se doživljavanju Carduccijeve pjesme čovjek ne 
može oteti utisku, kako je u njoj nešto namješteno ili pak odviše 
naglašeno, a na štetu psihološke vjerojatnosti. Glavni dio pje- 
sme »Su Monte Mario« sačinjava zdravica, što je pjesnik drži 
društvancu muškaraca i žena. Gotovo je nemoguće zamisliti, da 
bi čovjek na položaju, kakav je zauzimao Carducci, mogao 
da drži ovakvu zdravicu, u kojoj evocira stravične slike o pro- 
Pasti svijeta. Ili je pak težište pjesme položio na utješljive 
riječi »Mescete, amici...«, htijući uopće misao o prolaznosti 
da zatomi slikama o budućim generacijama. Ali je onda cio 
efekt pjesme nekako nesiguran, jer je za shvatanje pjesme od- 
lučna zadnja slika. A možda je čitava ta situacija izmišljena, 
a pjesma zamišljena i izrađena u radnoj sobi, kad pjesnik nije 
mogao više imati pravog osjećaja za psihološku vjerojatnost 
svojih riječi. No tako postaje još očitijim, kako pjesma nije 
potekla iz jednog dubokog doživljaja. 

2 Što se organičnosti pjesama tiče, i De Vigny i Carducci 
stoje nad Kranjčevićem. De Vigny je doduše prikazao Mojsija 
samo u jednom času, ali ga je prikazao jasno, plastično, pot- 
puno, da nijedan dio pjesme nije suvišan, a ništa nije ostalo 
nejasno. Pjesma imade svoju jezgru, i oko te se jezgre sve poje- 
dinosti ređaju čvrsto povezane, razumljive, naravne. »Moise« 
kao da je saliven od jednog komada. — Carducci rukom sigurna 
umjetnika niže sliku za slikom, u čvrstoj povezanosti, bez ne- 
jasnoća i zaleta na stranu. Dok i De Vigny i Carducci koncen- 
triraju sve oko jednog osnovnog nastrojenja, Kranjčević daje 
doduše niz jakih slika, ali se katkad previše zaustavlja na 
pojedinostima, koje su za jezgru pjesme od manjega značenja. 
I De Vigny i Carducci provode u cijeloj pjesmi jednoliko 
osvjetljenje, koje je proizišlo iz osnovnog doživljaja; Kranj- 

čević mijenja u jednoj istoj pjesmi i osvjetljenje i ton. Tako 
je Ante. Petravić i mogao doći do zaključka, da se Kranjčevi- 
ćev »Mojsije« raspada u dva dijela. Na početku pjesme Kranj- 
čević je naime odviše jako naglasio Mojsijevu samilost nad 
glupostima ljudskim, da u drugom dijelu taj isti Mojsije umre 
od razočaranja zbog stvari, koje je međutim mogao očekivati. 

U vezi je s tim konstatacijama i tehnika ove trojice pje- 
snika, njihov način izražavanja. De Vigny je umjetnik, koji 
suverenim mirom reže u materijalu jezika vizije jasne, žive, 
potpune. Njegov »Moise«, kao i druge njegove pjesme, osta- 
vljaju dojam grandioznosti. Prošle su bure unutarnjeg proži- 
vljavanja, vizija je pred njegovim očima gotova, jasna, zaokru- 
žena, a ruka apsolutno sigurna. Svaka je pojedinost u umjetnini 
na svome mjestu, svaka riječ izražava kratko i precizno ono, 
što je pjesnik upravo htio da kaže. Nema traženja zvučnih ri- 
ječi, lova za verbalnim efektima. Nema detalja, koji bi bio 
nabačen samo radi potreba stiha; sve je skladno i izgrađeno do 
krajnih granica. Carducci je iskusan vještak, koji u sigurnom 
slijedu slika, ne umećući ništa, što bi moglo da poremeti 
osnovnu nit pjesme, hoće da proizvode zamišljeni efekat: kako 
se početni osjećaj ugode na koncu pretvara u osjećaj stravič- 
nosti. — U isporedbi prema francuskom i talijanskom pjesniku, 
Kranjčević je uvijek ustalasan, trzav. On nije gotovo nikad 
sasvim nad predmetom, disponirajući po svojoj volji s materi- 
jalom, zaokružujući građu i komponirajući je smišljeno, već 
uvijek stvara u navali čuvstava, u jurnjavi slika, koje se među 
sobom potiskuju. To sve čini, da on u svojim pjesmama s jedne 
strane pruža više, ali je ono, što pruža, u svojim pojedinostima 
katkad bez dosta jasnih-kontura i precizno izvedenih slika. U 
svojoj tehnici on nije slikar, koji do minucioznosti izrađuje 
svaki detalj, već se svom grozničavošću baca na ono, što je 
jezgra njegove pjesme, a uzgredne momente jedva nabaci ili 
manje važne probleme riješi dosta šablonski. 

Treba međutim naglasiti, da i u prosuđivanju detalja u 
umjetnini moramo polaziti iz centra, po kome i pojedinosti do- 
bivaju svoj smisao. Prosuđujući Kranjčevićevu pjesmu moramo 

imati pred očima nesamo jezgru njezinu, već i čitavu Kranj- 
čevićevu pjesničku ličnost. Dr. A. Haler je u svojoj analizi 
Kranjčevićeva pjesničkog izraza došao do rezultata, kojih ne će 
svatko prihvatiti. Prizor iz »Zadnjeg Adama«: »I povija se 
zgrčenijeh šaka« ne mora se shvatiti kao produkt usiljene dra- 
matičnosti, nego kao živa slika čovjeka, koji umire s bun- 
tovnošću i neizvjesnošću u duši. Gesta pisanja u led nije tea- 
tralna, nego samo figurativan način izražavanja. »Sverazorni 
prst«, »s gordog visa«, »s ponosnih kubeta« nisu spoljašnji i 
namješteni opisi, već svi ovi atributi u čitavom Kranjčevićevu 
crtanju imadu svoje određeno značenje. Kušajmo ih ispustiti, 
pa da vidimo, da li će dojam pjesme ostati isti! 


Pređemo li međutim na samoga Carduccija, pa analiziramo 
njegov način izražavanja, mogli bismo doći do sličnih rezultata, 
do kakvih analizom Kranjčevićevih pjesama dolazi dr. A. Haler. 
Solenni... cipressi je bar toliko namješten opis, kao i 
Kranjčevićeva ponosna kubeta. Kako se može reći za 
zemlju »quanta d*intorno al sole aggirerai perenne gloria 
e dolorel« — ako je sve breve i fuggitivo, i ako će 
jednom nestati svega života? 


Držim međutim, da je ovakav način analize opasan, jer 
može lako dovesti do stramputica. Ili pjesma kao cjelina 
može da u čitaoca izazove živu viziju, ili ne može. U prvom 
slučaju ona je umjetnička, bez obzira na veću ili manju 
uspjelost detalja; u drugom slučaju ne mogu je ni najsavrše- 
niji detalji spasti. Zaustavljajući se na detaljima, mi riski- 
ramo, da izgubimo s vida cjelinu. Talijanski pisac Thovez u 
jednoj je svojoj knjizi, polazeći konsekventno sa svog staja- 
lišta, došao do rezultata, koji su za Carduccija porazni. To me- 
đutim ne znači, da je Carducci odista pjesnik bez značenja. 


Osnovno pitanje u čitavoj ovoj literaturi bilo je: Što znači 
Kranjčević u poredbi s književnicima evropskoga značenja i 
koliko prema tome vrijedi hrvatska književnost u evropskim 
relacijama? 

U literaturi o tom predmetu imade, kako je rečeno, naj- 
oprečnijih mišljenja. Dok za starije kritičare Kranjčevićeva 
poezija može da podnese evropska mjerila, dr. A. Haler može 
Kranjčeviću da izreče samo nešto djelomičnih priznanja: kako 
pojedini njegovi stihovi nisu bez izvjesnog dojma, kako Kranj- 
čeviću mjestimice uspije da dade po koju ljepšu sliku, i t. d. 
Sudeći po njegovoj analizi, u čitavom »Zadnjem Adamu« imade 
samo nekoliko lijepih stihova; sve ostalo je verbalizam, teatral- 
nost, namještenost. Ante Petravić nalazi veličinu Kranjčevićevu 
već u tome, što ga možemo ispoređivati s De Vignyjem, a time 
je ujedno izrečena misao o prvenstvu francuskoga pjesnika i 
njegove pjesme. Dr. Petar Skok, romanist, smatra Kranjče- 
vićeva »Mojsiju« iskrenim vapajem ogorčenog patriote, dok 
De Vignyjevu pjesmu »Moise« smatra produktom romantične 
literarne mode. 

Prihvatimo li međutim rezultate pređašnje analize, zaklju- 
čak će postati jasniji i određeniji. Od pomenuta 4 elementa, 
koji sačinjavaju bitnost svake umjetnine, Kranjčević u jednom 
od njih (širina zahvata) nadvisuje i De Vignyja'i Carduccija, 
u drugom je (organičnost pjesme) slabiji od obojice, dok je u 
dva elementa (intenzivnost doživljavanja i adekvatnost izra- 
žavanja) jednak obojici, zaostajući nešto za De Vignyjem. Kad 
bi bili sasvim odlučni rezultati ovakvog »matematičkog« pro- 
cjenjivanja, Kranjčević bi prema De Vignyju stajao po prilici 
u omjeru 3:31, a prema Carducciju kao 3:2. 

Ovakav rezultat ne može se naravno prihvatiti sasvim od 
riječi do riječi. Prije svega stoji činjenica, da je svaka umjet- 
nina nešto živo, što izmiče preciznom mjerenju. S druge strane 
treba imati na umu, da od ova 4 elementa nema svaki od njih 
jednaku vrijednost. Čitava historija umjetnosti ispunjena je na 
koncu borbom između shvatanja da li više vrijedi širina po- 
dručja, što ga pjesnik obuhvata, da li solidnost njegove izradbe, 
da li intenzivnost njegova doživljavanja ili jasnoća detalja. 
Što je pak od svega najvažnije, svaki čovjek pristupa k umjet- 
nini s vlastitom unutrašnjošću, i taj subjektivni faktor odlučuje, 
kome će od 4 elementa umjetnosti netko dati prvenstvo. 

Ali ako rezultate ove analize ne shvatimo »matematički«, 
nego ih samo uzmemo kao neke vrste putokaz, u kome smjeru 
ima da se kreće naše prosuđivanje Kranjčevića, onda ti rezul- 
tati postaju poučni i važni za procjenu naše književnosti uopće. 
Kad se govori o vrijednosti naše književnosti u poređenju 
s evropskim literaturama, onda iz članaka o toj temi gotovo 
redovno ostaje dojam, kao da u zapadnim literaturama imade 
velik broj općeno priznatih veličina, kojima bismo se morali 
približavati. Međutim, takvih općeno priznatih veličina imade 
i u velikim literaturama veoma malo — Goethe, Leopardi, 
Baudelaire. Pa i o njihovim pjesmama izrečeno je s nekih sta- 
jališta i nepovoljnih sudova. Umjetničke su vrednote nešto, što 
je u vječitom kretanju, i umjetničku vrijednost djela treba 
osjetiti u prvom redu u onome, što ono daje pozitivno i trajno, 
a ne u omjeravanju njihovu o druga djela ili o neke unapred 
spremljene pojmove o umjetnosti. U konkretnom slučaju, veli- 
čina Kranjčevićeve pjesničke ličnosti nije u tome, da li je on 
dao pjesmu, koja će se moći isporediti s pjesmama evropskih 
pjesnika, već u tome, da li iz njegovih stihova možemo da 
osjetimo nešto toplo, općenoljudsko i izvanvremensko, bez obzira 
na doba, kad je Kranjčević pisao. Pređašnja analiza nije pro- 
vedena zato, da se može odlučno reći, da li je bolja Kranj- 
čevićeva ili Carduccijeva ili De Vignyjeva pjesma, nego u 
prvom redu zato, da se objektivnom isporedbom pokaže, da 
takvih općenoljudskih i izvanvremenskih elemenata u Kranj- 
čevićevoj poeziji imade, pa čak da Kranjčević u nekim 
svojim stranama daje i više negoli pjesme onih, koji se 
općeno smatraju velikim pjesnicima. — Analiza detalja u ova- 
kvu poslu ne može da bude odlučan faktor. U svojoj tehnici 
može da se s Kranjčevićem isporedi na pr. današnji Krleža. I 
njemu je predbačen verbalizam, površnost, trka za novinarskim 
efektima, itd.; napisano je, da je on u »Michelangelu Buona- 
rottiju« krivo prikazao papu, da ne zna, što su kondotijeri, itd.; 
rečeno je, da je u »Gospodi Glembajevima« pokazao, kako ne 
pozna gornjega grada zagrebačkoga, i sl. Sve to može da bude 
istina. Ali kraj svega toga nešto ostaje. Ostaje ono, što je 

neizrecivo, što je suština poezije, što se ne da reproducirati 
riječima, što je mogao da dade samo primarni, bogodani stva- 
ralac upravo na onaj način, kao što je dao on. I to je od- 
lučno. — Možemo i u Kranjčevića da nalazimo velik broj 
nedostataka, neuspjelih zaleta, nejedinstvenosti u kompoziciji, 
ali u najboljim stranama njegove poezije osjećamo ono nešto 
neizrecivo, što je mogao dati samo umjetnik, koji gleda u 
izvore zbivanja. »Zadnji Adam« i »Mojsije« idu među naj- 
bolje hrvatske pjesme, s grandioznim vizijama i sa zahvatima 
u najbitnije probleme čovječje egzistencije. Kranjčević nije 
dao velik broj ovakvih pjesama, i u tome se on doista ne 
može da postavi u isti red s velikim evropskim pjesnicima. 
Ali ondje, gdje je uspio da konkretizira svoje najintimnije 
čovječje sanje, bolove i sumnje, on je uspio da se digne do 
vrhunca umjetnosti. U alternativi, da li bi čovjek 
više dao pravo starijim ili novijim kritičarima  Kranjče- 
vićevim, ja se odlučno postavljam bliže starijima. Oni su 
u mnogo čemu pretjerali; oni svojih tvrdnja nijesu ni po- 
kušali dokazati. Ali su oni vrlo dobro osjetili, dase u Kranj- 
čeviću javio pjesnik, kakav se ne javlja svakih deset godina. 
Koliko suoviizvodi opravdani, neka čita- 
lacosjetisam iznavedene četiri pjesme. 
Rezultati, što ih možemo povući odavde s obzirom na vri- 
jednost naše književnosti uopće, namiću se sami od sebe. 

A. CESAREC 
HANZA 
I. 


U gradu, više već spram periferije, u gostionici, zapravo 
gospodskom njenom dijelu, načičkanom, po zidovima, patriot- 
skim slikama, reklamama i lovačkim trofejima, jedne su kasne 
jesenje večeri, već oko ponoći, sjedila, i to za dugačkim jednim 
stolom, samo još dva gosta, obadva od vina već prilično ugri- 
jana. Bila su to dva stara, kako se to kaže, juratuša, ili, kako su 
se sami nazivali, dva advokatska koncipijenta. Jedan stariji, 
drugi mlađi. Stariji s velikim čelom, razbašurenom kosom, u 
izlizanom sivom redengotu, mlađi sa sitnim, koščatim licem, 
dugačkim vratom, stiješnjenim još k tome visokim tvrdim oko- 
vratnikom tako da je bio u njemu ukočen, kao obgrljen kakvim 
porculanskim valjkom. I njihov međusobni odnos bio je, barem 
sada, pod konac, takav, da je stariji, s gestikulacijama i izra- 
zom nekog mentora, neprestano samo nešto pripovijedao i pri- 
povijedao, a mlađi, osim što je ponekiput pogledao spram vrata, 
na koja je pred neko vrijeme izašla konobarica Katica, bio ne- 
pomičan i slušao starijeg svog kolegu s izrazom u licu tako po- 
slušnim i predanim kao da gleda u neko svoje božanstvo. 

Tako se stariji, sigurno svijestan efekta, koji je sa svojim 
pripovijedanjem polučio kod mlađega druga, upravo svratio 
u pričanju i na se, pa se, s pompom nerazumljena, nepravedno 
omalovažena čovjeka, stao tužiti ili, još bolje, hvalisati time, 
kako su ga u životu pretekli sve sami glupani i nevaljalci — a 
vrata su se otvorila i u sobu stupila te se baš spram istog stola 
uputila i tu u pročelje sjela tako neobična pojava od čovjeka, 

da je poradi nje razgovorljivi koncipijent prosto naprosto za- 
nijemio. 

Došljak je bio silna ljudeskara, od nogu do glave prava 
pećina. Sve je bilo kod njega u velikom formatu, u detalju i 
cjelini sve jedna originalnost. Na krupnoj glavi bio mu je širok, 
crn šešir, zabačen nahero. Lice zagareno, spaljeno od sunca, 
široko, čvrsto i markantno, puno jama i bora, kao isklesano od 
izlokana, morskog kamena. Očima, sivima i prižmurenima, malo 
je žmirkao. U jakim, dosta izbočenim čeljustima visjela mu 
lulica — jedino što je kod njega bilo u manjem omjeru. No 
najosebujnije bilo je to, kako je došao. Polako i s teškim dahom, 
kao da jedva vuče svoju tjelesinu; ruku, malo presamićenih u 
laktu, odmaknutih od tijela, zgrčenih u šakama, onako, kako se 
to često viđa kod atleta, a u tijelu sav se pri hodanju zibajući 
s boka na bok kao kakva lađa. Prosto naprosto, izgledao je 
uopće kao kakav atleta, koji se, prije ili poslije borbe, svratio 
ovamo na čas kao na mali odmor iz arene. I kao u nekim, samo 
svojim mislima, on ostala dva gosta, koja je tu našao, nije 
pravo ni pogledao, te je tu, za njihovim stolom, njima nasu- 
Prot, a spustivši se u stolicu tako teško da je zaškripila kao da 
će se polomiti, sjedio možda već cio čas, kadno se ipak kanda 
udostojao da primijeti i njih. Tek tada je, ne izvadivši iz usta 
lulicu nikako, promljackao, no i to tako, kao da nije njima 
rečeno: 

— Good-bye! 

Pa baš kao da to zbilja nije njima rekao, okrenuo se odmah, 
ali samo glavom i jednom rukom, te na blizome zidu pritisnuo 
električno dugme — vjerojatno da pozove konobaricu. Zatim, 
malo je još počekao, zijevajući i lijeno puneći lulicu, koju je 
pri okretu ipak izvadio iz usta, a onda snažno, bez ikakve pro- 
mjene u licu, udario pesnicom o sto. 

— Keti! 

Obadva koncipijenta, očito ne razumjevši što im je rekao i 
prema tomu ne odgovorivši mu, nisu s njega skidali oči. Pogle- 
davali su se samo po kojiput međusobno, a onda se konačno 


stariji snašao i rekao sa smiješkom: 
& 

— Tako je ne ćete dozvati! Pozvonite još jedamput, jače! 
A koliko mi se čini, prije uopće niste pritisnuli o dugme nego 
mimo... 

Došljak je duhnuo preda se dim i pogledao tog neznanca 
s tako prezrivim pogledom kao da se i on pred njim raspadao i 
nestajao poput dima. I samo je procijedio kroz zube: 

— Well... 


U isti tren međutim pojavila se u sobi konobarica Keti, 


inače Katica. Mala punašna, obla blondina, s prijatnim, reklo . 


bi se djetinjskim licem, da joj taj izraz nisu kvarile oči, hladne 
i nekud podmukle kao magla, — ona se odmah, čim je spazila 
došljaka, podsmjehnula i rekla s omalovažavanjem: 

— A to ste vi, Hanza! No — 

Došljak, nazvan Hanza, prekinuo ju je. Opet samo po- 
maknuvši glavu, rekao joj je preko ramena, s nekim tonom, koji 
je bio u neskladu s mirnoćom njegova lica, a činio se i povri- 
jeđen i grub. 

— Ja sam, vidjeli ste me već valjda... No, tri deci...! 

Konobarici je nestao sa lica podsmijeh. S još većom kanda 
hladnoćom u očima, omjerila ga ispitljivo, a onda se okrenula 
spram zidnoga sata, pa se, premda je još očevidno bilo skoro cio 
sat vremena do zatvaranja radnje, okosila na Hanzu, i ona istim 
tonom kao on: 

— Nema više ništa! Gdje ste bili prije. ..? 

Hanza se već glavom vratio u svoj stari stav. Okrenutih 
leđa i mljackajući svoju lulicu istrajao je pri svome, samo sad 
nekim mekanijim tonom: 

— Tri deci čistog i jedan sir! Jedan sir s lukom! 

Ona kao da nije zapazila ili nije htjela zapaziti promjenu 
njegova glasa. 

— Na komandu, gospodin Hanza! — rekla je još uvijek 
otresito, pa se, izbjegnuvši pogledu ostalih gosti, pogotovo onog 
mlađeg, okrenula naglo i ponovila: — Nema više ništa! Sad će 
fajramt! — I izašla je, zalupivši za sobom vrata. 

Ipak, kao da se nije dogodilo ništa ili kao u čvrstom uvje- 
renju, da će se dogoditi baš onako kako on želi, Hanza je ostao 

bez riječi i pokreta. Nijedan mišić mu se nije trznuo u licu, 
podbočio se samo rukom o sto, piljio žmirkajući u strop i lagano 
prstima druge ruke bubnjao o tablu stola. Udarci su nekako 
ritmično padali s odbijanjem dima iz njegove lulice. 

Koncipijenti su s očevidnim zanimanjem pratili tu scenu, 
a onda i Hanzinu pozu. No i vratili su se na svoj stari razgo- 
vor, te je stariji opet govorio, samo sad nešto tiše, a izgledalo 
je, i uz rastresenije slušanje mlađega, kojega je sad vjerojatno 
više zanimao Hanza: 

— Da, tako ti je to, moj amice! Kroz sve godine moga đa- 
kovanja, ja uvijek prvi ili bar među prvima! A svi su me, i oni 
najgori pretekli! Sve sami gotovi, samostalni advokati, liječnici, 
inžiniri, industrijalci, s trokatnicama, palačama, automobilima, 
da i ne govorim o ženama... Jedan, u cijelom razredu naj- 
gluplji, kojemu sam ja za kein pisao domaće hrvatske za- 
daće, oženio se s jednom Amerikankom i danas je u Biaritzu, 
sutra na Rivijeri, onda opet u Kairu... gdje samo hoće! No ja 
im nisam zavidan, nijednome...! — trgnuo se i, kanda zabo- 
ravivši Hanzu, (a taj, kad je pala riječ o Kairu, nije li polako, 
baš kao da kuda cilja, usitnio ispod vjeđa pogled spram go- 
vornika, barem samo za tren?) — živahno je nastavio i gotovo 
se udario u grudi: 

— Što sam to sam, no nisam se nikome poklonio, ni do 
čega došao beskarakternošću kao onaj moj kolega advokat, koji 
se iškolao mađarskim stipendijem, onda postao slavljeni opo- 
zicionalac, pa se konačno, nedavno, prodao režimu... No da, 
a poznaješ li ti ovu sliku...? — nenadano, kao da je zaboravio 
i vlastiti govor, ispružio je ruku spram suprotne stijene, gdje je, 
u pozlaćenom okviru, visio poznat Ivekovićev kič: Krunisanje 
Matije Gupca. " 

Mlađi je, ostavivši pogledom Hanzu, istegao vrat iz svog 
porculanskog valjka, i činilo se, da će iscijediti pigmente svojih 
vodenih očiju u onom šarenilu, koje je među pozlatom vidio 
pred sobom. No očito nije znao, šta je to; štaviše, sam je pri- 
znao, da i ne razumije, šta to uopće ima da prikazuje. Tako 
mu je stariji stao da tumači, i svršivši to, dao se upravo na kri- 

tiku slike, kadno su se otvorila vrata, a u sobi se opet javila 
Katica, noseći točno sve ono, što je naručio Hanza. 

— Na, evo vam! — otresito je opet rekla i metnula preda 
nj čašu s vinom i tanjir sa sirom i lukom, te sve ostalo potrebno. 

— No tako se kasno, u ponoć, ne večera! A izgleda, da 
ste već dosta i pili! Smrdi iz vas vino kao iz bačve! 

Okrenuvši se polako spram nje, Hanza je zijevnuo i dah 
mu je uistinu bio takav, kakav je ona rekla. No bez riječi je 
pograbio čašu, iskapio ju i turao ju Katici u ruku. Tek tada reče: 

— Još tri deci! 

I kad ona nije htjela primiti čašu, stavio ju je pred nju 
na sto, pa; odloživši lulicu dohvatio tanjir sa sirom i zagunđao, 
nekud sad vrlo dobroćudno, nalik na šalu: 

— Luk također smrdi, ne? No ne ćemo se cjelivati... Hm, 
još tri deci! 

Katica je stajala, na spomen o cjelivanju upala mu 
posprdno u riječ: 

— No, baš! — A onda joj se u licu javilo nešto kao zloba. 
— Tu vas je već tražila žena... Bilo bi vam dakle vrijeme, 
da idete k njoj! 

I prgavo se okrenula, da opet izađe. No zaustavio ju je 
poziv mlađega koncipijenta. Čim je ona ušla, ovaj je kanda 
potpuno prestao da sluša svog druga, i samo je, kao i prije, 
samo sad već nekako još ispitljivije zurio u Katicu i u Hanzu. U 
prvi mah, on kao da je sa svime što je vidio bio nezadovoljan; 
međutim, konac kao da je ispao za nj povoljan, pa se on na 
Katicu obratio s ohrabrenim smiješkom: 

— No nama ćete valjda dati još pola litrice, gospodična? 

Bez riječi, samo mu hladnoćom pogleda odvrnuvši smije- 
šak, Katica se vratila, uzela pruženu bocu, no usput i Hanzinu 
praznu čašu. : 

Jedući već međutim, Hanza joj ne reče ništa, kao ni čas 
prije, kad mu je spomenula ženu. Naprotiv, on sad kao da je, 
po prvi put, obratio pravu pažnju na koncipijente, naročito na 
mlađega. Štaviše, nešto kao da je ovome kad je progovorio, 
htio dobaciti — prekosio ga je tako oštro pogledom, da se činilo, 

da ne može izostati ni riječ. No prevladao se valjda, možda 
ga je pomeo i gutljaj zalogaja, i samo ga je još jednom ošinuo 
pogledom, pa se okrenuo spram Katice, koja je već bila na 
izlazu. 

— Keti, ali ne čistog, samo tanki špricer! 

I opet je nešto mekano, sasvim već pomirljivo, bilo u glasu 
s kojim je to rekao, no sa vrata, od Katice, njegove Keti, nije 
i opet bilo pomirenja; ona se ozvala opet samo otresito: 

— Bolja bi vam bila voda! 


I vrata su se zavorila. Nije joj se moglo šta reći, osim samo 
viknuti. No za to je sad Hanza sigurno imao najmanje volje. 
Njegove poglede, njegovu pažnju, sad već više kriomičnu, kao 
prisluškivalačku, privukli su opet koncipijenti, sada stariji. 
S osmijehom po kojiput prateći opet tu scenu između Katice i 
Hanze, a inače sigurno, valjda radi prevelike zaokupljenosti sa 
svojim temama, bez većega kakvog razumijevanja za nju, on se 
nagnuo spram svoga druga, potreptao ga po ramenu, smijao se: 

— Zgodna ženica, to ti već rekoh... I imao si pravo, da 
si htio baš ovamo... Samo, dragi moj, kod nje ti, izgleda, a 
to se već vidjelo, kako te cijele večeri behandluje... da te pravo 
ne pogleda... ne će procvjetati ruže... Nekako je previše 
mrzovoljna i sekantna! A za moj ukus, pravo da kažem, ima 
i pretanke noge prema svojim ostalim oblinama... Kada bih 
bio futuristički slikar, ja bih je nacrtao ovako: kružnica — 
glava, dvije kružnice — grudi, opet jedna — trbuh i bokovi, 
i dva strašno šiljasta istokračna trokuta — noge, hahaha! I bilo 
bi, čini mi se, još uvijek bolje i razumljivije nego ta slika 
tamo... No gdje ja ono prestah? Da, pogledaj samo tu toliku 
bijelu boju, na slici... To bi, naravno, imao biti snijeg! Ali 
ja sam vidio slike Vereščagina, Rusa... Kod njega je toliko 
snijega, a nigdje da bi upotrebio bijelu boju... 

Po izrazu lica, mlađem njegovom drugu, vjerojatno i radi 
Hanze, čiji pogledi su bili sve primjetljiviji, nije bilo očito 
pravo, da se tu toliko i tako govorilo o Katici. Zato je brzo 
zgrabio priliku da opet izbeči oči u sliku, i da se potom, sigurno 

tad već iskreno i samo time zaokupljen, začudi na koleginu 
tvrdnju o snijegu bez bijele boje i da pita zatečeno: 


— Nego kako...? 
— Kako! — odmahnuo je stariji rukom, kao s očitim pre- 
zirom, da bi se upuštao u potankosti. — U tome upravo i jeste 


majstor! Naši slikari imaju još da mnogo uče, mnogo! Mnogo 
toga još ni ostali naši inteligenti ne znaju! Tako na primjer, 
moj amice, još i naši najbolji filolozi misle i tvrde, da je naš 
književni jezik onaj iz Hercegovine. A zapravo nije ni otkale 
drugdje, nego iz kraja između Broda i Nove Gradiške... Jest, 
nekada sam o tome kanio napisati i raspravu... Ali, ali... 
predomislih se... jer za koga i zašto? Naši ljudi... — stao je 
tu, izvrnuo oči baš na Hanzu i proustio sad on iznenađeno: — 
Kako, molim? Ne razumijem... 

Hanza ga je uistinu prekinuo u njegovoj umnoj peroraciji. 
Svršivši s jelom i lagano oturivši od sebe tanjir, on se zavalio 
u stolici, i s nekim porugljivim osmijehom oko gotovo nepo- 
mičnih usana, promljaskao je i izbacio spram koncipijenta ne- 
nadano: 

— Do you speak English? 

— Ne razumijem! — ponovio je smeteno koncipijentski 
sveznadar, no i dovinuo se, pa kliknuo veselo, pobjedonosno: 
— A, ingliš! Engleski! A vi znate engleski? Sigurno ste bili u 
Americi... 

Hanza ga više nije gledao. Zurio je opet u strop, pa s još 
jačim prezirom u licu, izbacio opet kratko: 

— Snijeg bez bijele boje! Engleska bez Engleza! To ste 
čuli valjda u Kairu! ' 

Napadnuti koncipijent bio je, činilo se, već blizu da se 
uvrijedi i naljuti, no brzo se sad ipak snašao, pa se samo 


osmjehnuo: 
— Vi ste neki čudaković, to se vidjelo odmah! A _ molim 
vas, tko ste vi? Ja sam — na po ustavši, predstavio je sebe, a 


i druga. No uzalud je čekao šta slična od Hanze. On se doduše 
malo maknuo, no samo da dohvati iz staklenke pred sobom 
čačkalicu, a potom, čačkajući zube, kao da se još više od onih 

tamo prijeko licem okrenuo. I tek tada se uvrijedio doktor 
Sitnica, kako se to predstavio stariji koncipijent. Obrativši se 
svom drugu, rekao je, sad i on s prezirom: — To je zbilja kao 
u Kairu! Pravo crnačko ponašanje! 

Mlađi mu nije ništa odgovorio, no zato je Hanzu gledao 
s nepovjerenjem i pitao gotovo neprijateljski: 

— A znate li vi uopće, šta je to Kairo? Gdje je...? 

Uto je u sobu ušla Katica, donijela vino. I Hanzi je doni- 
jela špricer, no još ga pravo nije ni stavila na sto, a on se, ne 
osvrnuvši se na drugog svog protivnika, obratio na nju sa smi- 
ješkom: 

— Keti, znate li vi možda, šta je i gdje je Kairo? Valjda 
na Sjevernom polu? 

Katica, koja je i onako stavila preda nj čašu samo sa zlo- 
voljom, možda uostalom samo namještenom, pogledala ga u 
čudu; a onda se još više ozlovoljila, sigurno sad iskreno: 


— Šta vam je opet? Kakve su to gluposti? Idite se radije 
prospavati! ' 

— No ne! opet samo pomirljivo i s nekim neodređenim 
maglovitim i toplim pogledom obujmio ju je svu Hanza, pa 
pokazao rukom na drugu stranu stola: — Ali se gospoda zani- 
maju za Kairo! Za Kairo, hohoho! — nasmijao se više grlom 
nego licem i nagnuo se preko stola spram koncipijenata, pa za- 
valjao tu, pred njima, kanda cio globus. — A znate li vi, šta 
je to Klondike i Yukon, Point de Galle, Singapore, Hong-kong, 
Montevideo, Cartagena... .? Valjda ste učili o tome u školi, ali 
ovaj tu— upro je prstom u sebe — nije za to trebao knjige... 
Tako, znate, naučio je on bez knjiga, što vi ne znate s knji- 
gama, da su u Kairu Felasi, Kopti, Arapi, a najmanje crnci, 
pravi crnci... No! — povukavši se natrag, mahnuo je na njih 
samo s prezrenjem rukom i prihvatio čašu da pije. 

S bocom, međutim, u ruci, i ne natočivši čaše, kako je to 
već kanio, doktor Sitnica je zurio u njega, ogledavao mu prosto 
i masno odijelo, krupne, pocrnjele i žuljave pesnice, nabite 
mišice u tijesnim rukavima kaputa, pa se i njemu u licu odra- 

žavalo, barem u prvi mah, nepovjerenje. No, zatim i sve veće 
čuđenje: 

— A vi ste to sve prošli? Pa šta ste vi, ako vas, bez uvrede, 
smijem pitati? — I s upitom u očima okrznuo je Katicu, koja 
je stajala blizu i sve to slušala. 

Još od momenta, kako je digao čašu da pije i tada samo 
skrknuo gutljaj, nije s nje skidao pogled ni Hanza. 

— No što mene gledate? — rekla je ona, konačno ipak, 
nekako prijaznije. — Razgovarate s gospodinom! 

— A šta ja s njime razgovaram! — smrknuo se Hanza, 
no brzo, kao odobrovoljen njenom promjenom, okrenuo se opet 
spram pitaoca, doktora Sitnice. — Što sam to sam, kako ste vi 
to prije rekli za se! — reče ipak tvrdo i otporno no i brzo se 
nasmijao. — Putovao nisam onako kao onaj vaš kolega, koji se 
bogato oženio! Nego — tu je stao i zapalio opet lulicu, pa na- 
stavio govoriti polako, gotovo lijeno. No kraj sve te sporosti, 
to što je pričao, bilo je u neko pola sata pravi, šareni i pusto- 
lovni put oko svijeta. Uglavnom, kroz punih dvanaest godina, 
sve do konca rata, bio je mornar. Započeo je to kao vojnik u 

austrijskoj ratnoj mornarici. Otud je dezertirao radi sukoba 
s jednim kadetom, kojeg je istukao i radi čega ga je čekao 
tvrđavni zatvor u Poli. U Trstu se unajmio u službu na špa- 
njolskom trgovačkom brodu. Poslije toga je sa službom obredao 
i francusku mornaricu, i englesku i najzad amerikansku. A bilo 
je i prekida. U San Francisku se upoznao s nekim trampom, 
također bivšim mornarom, i pošao s njim na Yukon, da traži 
zlato. Nešto je i našao, no putem natrag su ga pokrali i bez 
igdje ičega, čak i bez dokumenata, jedva se opet dočepao službe 
na jednom engleskom brodu. Drugi put opet, u luci Point de 
Galle na Ceylonu, potukao se s nekim Singalezima radi njihove 
jedne žene. Kakogod je bila odvratna, zanimalo ga, šta je to 
zapravo betel, koji je žvakala, i uštinuo ju je, samo to, i više 
ništa! A ipak se, samo najednom, našao isprebijan, izranjen 
na nekoliko mjesta pod jednom palmom, na sreću, u hladu... 
Eto, tu je — pokazao je na glavi, ispod uha pa spram vrata, 
krupan ožiljak, crven kao kresta. Sretnije je, međutim, prošao 

u Šangaju. Uvrijedio je pred jednom čajanom malene Kineze 
što je, pijan, i od zabave, s jednim svojim drugom pljuvao na 
šareni lampijon, izvješen pred tom čajanom, i što je, na-prigo- 
vore, jednog Kineza povukao za perčin. Tada se dogodilo, da 
su njega i njegova druga saletjela jata Kineza poput osa. I sreća 
je bila u tome, što je nadošla evropejska ophodnja... Samo je 
sav taj njegov boravak u Šangaju svršio ipak s tom nezgodom, 
da je iste noći sa svojim drugom pošao da banči dalje, spetljao 
se s dvije mazne geiše, pa zakasnio na lađu, koja je već otišla. 
Uostalom, što! "Tako je, unajmljujući se na različne brodice, 
došao i u Tokio, i u Vladivostok, zaletio se Amurom čak u Sibi- 
riju... Sibirija, hm! — zapeo je tu, pogledao preko ramena 
Katicu, koja je, smiješeći se dosad, naškubila usne i odlazila, 
pa se naglo smrknuo i zaćutao. A onda opet samo oporo reče: 
— Tu možemo stati. Došli smo do snijega, za koji ne treba 
bijele boje! Good-bye! 

1 iskapio je čašu jednim gutljajem do dna. 

Ali usprkos te njegove promjene i žaoke u posljednjim 
riječima, doktor Sitnica je bio i ostao oduševljen. 

— Pa to ste vi slavan momak, moj amice! Dajte ovamo 
čašu da se kucnemo! — Hanza ju je povukao k sebi, a doktor 
Sitnica se obratio spram svog mlađeg druga, koji se pravio kao 
da to sve uopće pravo ni ne sluša. — Brate moj, ovakvi pravi 
džek-londnovski tip, i nađeš ga tu, gdje imaš prilike vidjeti samo 
dobričine, koje ne vide dalje od očenaša, Gračana i svoje male, 
birgerabendske politike! Da, — otegnuo je nekako tužno gotovo 
zavidljivo, — to je bio moj ideal, otići, izgubiti se, vidjeti taj 
globus sa sviju strana! Biti univerzalan! Ali, molim vas, — 
okrenuo se naglo opet spram Hanze — zašto ste se vratili? No 
da, poslije rata nije vam više smetala dezertacija, valjda zato! 
Ipak, jasene bih... A šta ste sada, čime se bavite? I dopustite, 
kakav ste vi zemljak? Valjda Primorac? 

S rukama u džepovima, prižmirenih očiju Hanza je samo 
otpuhivao dim. Ispod šešira nabrala mu se na čelu dotle nevi- 
đena bora, a i u licu nagrešpanu i rupičavu, kao da se mrštio. 
Netko je vani odškrinuo vrata, i on kao da se već htio okrenuti, 

no ostao je nepomičan, samo je u stranu pljucnuo, pljucnuo 
kanda i riječ: : 

— Primorac, da, iz Hrvatskog Zagorja! 

— Nemojte! — čudio se i nije vjerovao doktor Sitnica. 
— Pa kako vi, mjesto u domobrance, u ratnu mornaricu? 

Hanzu su očito morile druge misli. Ne gledajući ga samo 
je otkresao: 


— Kako vi u doktore! Pa imate, uostalom, tamo svog. ko- 
legu, pa se razgovarajte s njime! — No u isti mah usitnio je u 
njih obojicu oči, rekao zajedljivo: — Vidio sam, da vam se 
obojici dopadaju gospodične! Razgovarajte dakle o njima! 

Doktor Sitnica se trgnuo nevoljko. 

— Kako to mislite? Po čemu ste to vidjeli? 

Čas je Hanza šutio. Onda je napravio prstom u zraku krug, 
krugove... 

— A tako! — nasmijao se doktor Sitnica. — Sada vas 
razumijem! Vi ste dakle i to čuli! A činilo se da na stropu tra- 
žite muhe! No, pa zar nije zgodna? Vi doduše kao da s njome 


ne živite u dobrim odnosima... Ali... 
— Ali? — prekinuo ga Hanza, a sive zjenice treperile su 
mu nemirno. — Sve već znadem o vama! 


Doktor Sitnica se uozbiljio: 

— O meni...? Što? 

Tromom kretnjom metnuo je Hanza ruke na sto, podnimio 
se, čudno se osmjehnuo, pa rekao razvlačeći: 

— Da vas je upropastila žena! 

Cio taj obrat bio je nenadan, bilo je, kao da je u vedru 
noć pao blijesak. Doktor Sitnica se uznemirio, pogledavao svog 
mlađeg druga, pogledavao Hanzu, i izgledalo je već opet, da 
će se uvrijediti i naljutiti. No samo je, još bljeđi, promrncao: 

— Oprostite, no kako vi do toga...? 

Hanza se još uvijek osmjehivao, sada već nekako zadovolj- 
nije, lakše. No i trgnuo se, po prvi put jače, gotovo nervozno, 
i, izbjegnuvši pogledima, protrljao je, kao zbunjeno, vrškom 
lulice čelo: 

— Pa tako... Kad ljudi imaju velike planove, kaošto to, 
po riječima, izgleda, da ste ih imali vi... i kad to ne postignu, 
onda im je za to kriva nesposobnost ili žena... Ja uostalom ništa 
ne znam o vama, vidim vas prvi put! — upravio je pogled ipak 
spram doktora Sitnice, posmatrao ga, ali i opet sebi trljao čelo. 

Doktoru Sitnici je sve to još očevidnije postajalo neugodno. 
Posegao je za čašom, koju je već davno prije natočio, mara- 
micom je brisao usne, iskašljavao se, mrmljao: 

— Hm, već kako se uzme, kako se uzme! 

I nastala je kratka šutnja. Prekinuo ju je mlađi koncipi- 
jent. Nešto ga je očito dražilo, pa je zaustio opet spram Hanze, 
samo sad čak s podsmijehom: 


— Jeli to možda bilo tako kod vas, da to tako dobro znate? 


Hanza je upravo iz lulice stresao pepeo. Pepeljavo kao da 
mu je postalo i lice. 


— A vi ste opet progovorili... No! — preletio ga kanda 
samo jednim okom, pa se okrenuo od njega s prezirom. — Što 
se tiče žena, tu ste vi, čini mi se, posve otvorena knjiga... Vama 
je dosta da vidite suknju, pa da vam slina udari čak na oči... 
Zapravo, sve završava s jednom tajnom... No to je vaša stvar, 

a . . v . v_- 
ne ću o njoj tu, da možda netko ne dođe i čuje... 


Mlađi koncipijent se uhvatio za ogrlicu, šireći je kao da 
se u njoj guši. Modre nabuhline ispod očiju postale su mu 
kanda još tamnije. Zarumenio se, uzvrpoljio, najzad skočio i 
zapiskao: ' 

— Kakva tajna? I tko je to netko koji ne bi smio nešta o 
meni čuti? Ja sebi to izmoljavam... A... ako sam vas dobro 
razumio, vi onda pustite mene na miru, pa metite radije pred 
svojim vratima! To bi i pas primijetio, da je nešto između vas 
i te vaše Keti, i da se samo radi nje tu pred nama pravite 
važan! — Katica je međutim uistinu ušla, navijestila im svoj 
trojici da se radnja zatvara, i vatra mladog koncipijenta je 
naglo ugasla. Sjeo je, promrmljao spram svog starijeg druga: 
— Kladim se, da se ne varam. Od prvog časa mi je to jasno! 
— pa se utulio, no samo na čas. 

Hanza ga je slušao okrenutih leđa, bez riječi i bez pokreta, 
i tek sada, u trenutačnoj sveopćoj tišini, kad su se čuli samo 
koraci Katičini, zabacio je vrškom lulice, koju je opet napunio, 
na drugu stranu šešir, koji uopće nije skinuo, i izbacio kratko 
i savršeno mirno: 

— Majmun! Niti vas ne trebam da vidim, pa da povje- 
rujem u Darwinovu teoriju! 

Udarac je bio opet nenadan, kao mnogo toga već od tog 


čovjeka večeras. No kakogod on bio najteži i najuvredljiviji 


dosad, je li se trebalo tako uzrujati, kako se sad opet uzrujao 
onaj komu je to bilo rečeno? Dok se doktor Sitnica samo 
osmjehnuo, njegov mlađi drug, sad već sigurno baš radi pri- 
sutnosti Katičine, skočio je opet na noge kao oparen i zaletio 
se spram Hanze gubeći glas u fistlu: 

— To je već previše, gospodine! Trgnite riječ natrag! Vi 
tu otkako ste došli samo vrijeđate, a ja se od vas ne dam vri- 
jeđati! Riječ natrag... Ili, kakogod ste velik... 

Skakućući oko njega grčio je šake. Stariji njegov drug, već 
uozbiljen, ustao je da ga primiri, a s druge strane, osmjehujući 
se doduše, došla mu je u pomoć Katica; tražila je od Hanze 
da ovdje ne izaziva. 

A Hanza? 

Kao da nju nije ni čuo, digao se lagano i tromo kao 
medvjed, okrenuo se spram svog protivnika, koji je, kako se 
tek sada pravo vidjelo, bio prema njemu pravi kepec. I, poka- 
zavši mu rastvoren dlan, lijeno je, gotovo zijevajući, rekao: 

— Hoćete li možda da okušate to? 

— Dajte, usudite se! — malo već uzmaknuvši, istrgao se 
svom drugu iz ruke i ispriječio se opet pred Hanzom, zapravo 
pod njime, njegov zajapuren protivnik. No tek što to reče, njega 
je formalno nestajalo ispod Hanze, noge kao da su mu se topile 
kao svijeće, postavljene na peć, i još malo, pa je on pod Han- 
zom, previše sigurno zaprepašten i zabezeknut da bi se bilo kako 
odupro, gotovo klečao. ' 

Hanza je to učinio jednostavno tako, da mu je, otisnuvši 
od sebe njegova druga, lice pokrio dlanom i sapeo prstima, pa 

ga pritisnuo o zid i lako ga, kao kakav feder, doveo, eto, gotovo 
do poda. I tad istom, valjda i ne hoteći da se sam previše sa- 
giba, pustio ga, osmjehnuo se, tražio ga pogledom: 

— Gdje ste? Ne vidim vas! — i okrenuo se mirno, kao 
da ništa nije bilo, spram stolice, pa samo još dodao prema 
Katici, koja se uznemirila u bojazni pred skandalom: — Ne 
bojte se, Hanza je tu danas najmanje došao da vam pravi 
skandal! 

Međutim se njegov protivnik već digao. S crvenim otiscima 
u licu kao da ga je tko ćušnuo, stajao je zbunjen i posramljen, 
očito ne znajući, šta bi. 

— Lako vama, kad imate tako ogromnu šapu! — izbjeg- 
nuvši pogledu Katičinu, promucao je konačno spram Hanze. 
No malo mu je pomoglo to opravdanje. 

Scena je, sjedanjem Hanzinim i tim njegovim opravda- 
vanjem, očito bila gotova, ništa više opasno nije trebalo oče- 
kivati, kako se i doktoru Sitnici moglo činiti u prvi čas, pa je 
sad on buknuo u smijeh. 

— Pa čemu ti je to uopće trebalo? Rekao je i meni štošta, 
pa sam se uzdržao... A _ ono, kad te je nazvao majmunom, 
ja bih mu oprostio već samo radi sama načina, držanja i van- . 
redne poze s kojom je to učinio! Ama, molim vas, gospodična, 
šta je zapravo taj gospodin? — obratio se Katici. — Pred nama 
se pravi zagonetan i ne će da kaže, šta je. 

Katica se, zaražena njegovim smijehom i sama stala 
smijati. ' 

— Ne će da vam kaže! Zašto ne bi! Pa kovač je, tu blizu, 
iza ugla! Bio je on izučen kovač još prije svoje marine... 
No, gospodo, fajramt je... 

— I baš se mora kući? — nećkao se doktor Sitnica. — 
Već? A ja bih baš ostao s tim našim, sigurno najoriginalnijim 
kovačom. No znate, šta? — obratio se spram Hanze, gledao ga 
toplo, oduševljeno. — Idemo mi dalje! Ništa ne smeta, što ste 
se vas dvojica malo posvadili! Pomirit ćete se... 

Mjesto odgovora, Hanza se okrenuo, hraknuo, pa tucnuo 
čašom 0 sto: 

— Keti, još tri deci! 

— O, to više ne! To si nemojte utvarati! — okosila se 
na nj Katica i pošla na drugi kraj stola. 

Tu joj je mlađi koncipijent, popivši svoje vino i sad je 
već gledajući smionije, pružao novac, no istodobno se opirao 
svom drugu: 

— S njime ja ne idem nikud! Ti ako hoćeš, ali onda bez 
mene! Žalim svakog čovjeka, pogotovo ženu, koja mora imati 
posla s takovim čovjekom! — rekao je s naglaskom, očito na 
adresu Katice. No kao da se odmah poplašio, što je to rekao, 
naglo je s klinčanice pograbio ogrtač, pozvao druga: — No, 
da idemo! 

Doktor Sitnica se nevoljko i sam stao oblačiti. 

— No kad baš ne može biti drukčije... Ali ja nalazim, 
da su motivi vašeg sukoba i s jedne i s druge strane takove 
vrste... — Ne doreče ipak kakve, samo je s nekom kivnjom 
pogledao Katicu, koja se u sobi zabavila spremanjem stolnjaka, 
i pristupio je Hanzi, pružao mu ruku: — No onda zbogom, 
gospodin Hanza! Vi ćete možda ipak dobiti još svojih tri deci! 
Nadam se, da ćemo se još koji put vidjeti! Bilo mi je milo... 

Hanza je zapalio lulicu, odbijao dim, gledao ga nepo- 
mično, samo žmirkajući i, prihvativši mu ruku, rekao jedino: 

— Good-bye! 

Mlađi koncipijent, zaobišavši ga, bio je već na vratima. 
I tu tek potpuno smiono, kao za posljednju svoju osvetu, reče: 

— Ne znam, Sitnica, što ti se on toliko dopao! Za mene 
je to sasvim proziran tip: iskorišćuje svoju jakost na slabi- 
jima i pravi se važan, da se tako pokuša dopasti ženama! Samo 
to je značilo cijelo njegovo današnje ponašanje! Gospodična 
Katica, vi to valjda također znate! Klanjam se, laku noć! 

I obišavši je, naglo začuđenu, posljednjim pogledom od 
glave do nogu, ispao je napolje. 

— No, no! Ti se baš ne moraš osvećivati tako za svoj 
današnji promašen cilj! — pozdravivši također Katicu, izašao 
je i doktor Sitnica, i čulo se, kako to govori već vani na 


hodniku. 

II. 


U sobi su ostali samo njih dvoje. Vladala je tišina. Čulo 
se samo otkucivanje sata. Katica je već složila s ostalih stolova 
stolnjake, htjela da povuče i onaj s dugačkog stola, za kojim 
je, ukipljen i čak i manje žmirkajući, sjedio i u nju piljio 
Hanza. 

— Hanza! — stala je nedaleko od njega i rekla s nape- 
tim, iščekivalačkim, no i unaprijed već kanda odsudnim izra- 
zom u licu. — Vina, to sigurno znate, više ne ćete dobiti, pa 
šta onda čekate? Ako nemate novaca, svejedno, no sad idite 
kući! 

Hanza je s nje otkinuo pogled, spustio ga na čašu, no u isti 
mah tu pograbio, tresnuo o zid, da se tamo raspala u komade. 
I muklo, gušeći neki svoj unutarnji bijes, reče: 

— Vina ne trebam! A novac — istrgao je iz džepa zgu- 
žvane novčanice i prosuo ih po stolu — eto, danas ga imam, 
pa uzmi sve! 

Katičin pogled obletio je crjepovlje razbijene čaše, vrata 
i prosuti novac, pa se, najprije zaplašen, onda prezriv i jado- 
vit, zaustavio na Hanzi. 

— Hvala, to je previše! Ali šta onda hoćete? Rekli ste, 
da niste došli praviti skandal, a eto, počeli ste razbijati! A to 
je sve sasvim suvišno! Ako ste došli opet radi onog radi čega 
ste došli sinoć, preksinoć, već nekoliko večeri skoro uzastopce, 
onda ste si to mogli prištediti! Ja nemam vremena ni volje 
da vas ma samo i slušam! Gazda je otišao već spavati, i ja 
sama moram zaključiti i zatvoriti radnju! Idite dakle! Evo — 
odbila je u isto vrijeme od Hanzina novca svoj dio, a ostali 
davala njemu. — Pa idite sad! 

Hanza je mašinalno novac tušnuo u džep i ostao nepomi- 
čan. Samo mu je na čelu opet iskočila bora. I, kao uhodareći 
nešto, usitnio je oči: 

— Tko je taj doktor Sitnica? Još ga nisam vidio ovdje! 

Pitanje je za Katicu bilo bez ikakve veze s onim što je 
rekla i očekivala od njega, i nestrpljivo se otresnula: 

— Doktor Sitnica? On nije nikakav doktor! On: je dosa- 


dan, tašti brbljavac i pijanac, pijanac kao i vi! No šta će vam 


sad taj? Stekli ste, izgleda, njegove simpatije, pa vam to 
laska... 

Bez pažnje za sve ostalo, Hanza kao da je prosljeđivao 
samo neku svoju misao. I malo kao da se čak trgnuo: 

— Nije doktor? Gle! Tu sam se dakle prevario, kad sam 
mu povjerovao! No u nečem se nisam prevario i to sam pogo- 
dio: njemu je život pokvarila i upropastila 'jedna žena ili 
možda više njih! Znaš li ti šta više o tome? 

— A šta to mene zanima! — prgavo se i ljutito izdrla 
Katica. — Upropastio je on sebe sam! Nitko mu nije kriv, da 
je bio u mladosti tako lud te pokrade svoga principala da tako 
plati račune svoje ljubavnice, a sam padne u zatvor i upro- 
pasti sebi cijelu karijeru! No ako ti sad s time ciljaš na mene, 
kako si to sinoć već i počeo natucati, onda... onda je to samo 
glupo! Trošio i ukrao nisi za me ništa, u zatvoru nisi bio i nisi 
sebi pokvario kakvu karijeru... A ako si se oženio s drugom, 
s kojom se već cijelu godinu dana kolješ i bježiš od nje, tako 
da te po danu i noći mora tražiti po birtijama, onda, šta sam 
ti ja tu kriva? To, da te ja nisam htjela za muža? Ti najbolje 
znaš, zašto nisam... Pa nisam i ne ću, i zato ti je, rekoh 
već, sasvim suvišno, da si počeo opet dolaziti ovamo i govoriti 
mi o nekoj rastavi s njome... 

Ona se zajapurila, pala u vatru, a Hanza je, samo se na- 
tuštivši, barem prividno ostao miran. 

— Well! — mljacnuo je i odbio dim, pa Katicu motrio 
ispod oka. — Ja znam, ja sam za tebe kao i onaj Sitnica, pi- 
janac... Malo i poteške ruke katkad, barem ono jedamput, 
što mi je poslije uvijek bilo žao... No možemo dalje, mo- 
žemo dalje... A šta je s onim drugim nadridoktorom, onim, 
za koga mi je sad žao, da mu nisam, barem na koncu, zavrnuo 
šijom, zajedno s onim njegovim štirkanim mlinskim kolom oko 
vrata! On dolazi ovamo i danas je došao radi tebe...? 

— Radi mene? On? Phi! — zakikotala je Katica. — Baš 
bih se i na koga imala osvrtati! Deset puta je pokušao praviti 

advokatski ispit i tko zna koliko puta dobio košaricu od cura 
koje je prosio! To znam, znam ga od malosti... No šta to ti? 
Zar si valjda ljubomoran? No, razumije se da jesi! Zato ona 
vaša svađa, tvoje vrijeđanje i one njegove gluposti na koncu! 
Vi ste se posvadili radi mene, niste imali drugoga posla... 

Ona se smijala podrugljivo i ujedljivo, no usprkos toga 
osmjehnuo se, skoro dobroćudno, i Hanza: 

— Uistinu, bilo je sve radi tebe! — reče iskreno. — No 
on je toliko slinio za tobom, očima, a i u mene zabadao, da 
sam ga morao malo priučiti pameti! No ti si ga branila, kad 
sam se ono malo našalio s njime... 

— Branila, ja? Njega? — stuknula je, i pridrnula se Ka- 
tica. — No pa da i jesam, i štaviše, da sam mu se objesila 
oko vrata, šta bi se to tebe ticalo? Otkud ti još danas dolaziš 
do toga, da bi meni i bilo kome drugom imao šta zabranjivati? 
Ta su vremena prošla, dragi moj! Dosta je bilo skandala! 
Valjda nisi zaboravio onog malog mesara, radi koga si tu pre- 
klani rušio stolove, što me je, glupan, zvao k sebi u stan! A 
sam si se dobro sjetio, što je bilo ono jedamput kod mene... 
Samo ti to nazivaš »malo teške ruke«, tebi. je to »malo teška 
ruka« istavljati u pola noći kućna vrata, provaljivati kao raz- 
bojnik 1 lupati i ćuškati slabu ženu samo zato, što se ona zasi- 
tila tvoga pijanstva i grubosti i nije te htjela pustiti unutra... 

— Pa ja sam to požalio, Keti, odmah, drugi dan, a i da- 


nas... — s poluosmijehom, ali i nekako skrušeno reče Hanza. 
— Da nije bilo toga... 
— Bilo bi isto! — uletjela mu u riječ Katica. — Vašom 


ženom ne bih bila! To je bio samo zadnji razlog, da vam pre- 
stanem biti i nešto drugo... Ali sad dosta, Hanza! Čuli ste što 
sam vam rekla, zato se i nisam kapricirala da odete s onim 
tobožnjim doktorima, i idite sad! Ja imam tu da još štošta po- 
spremim, a tamo je sve otvoreno i može tko doći. 

Hanza nije išao. I ako je postajao nekako sve oem 
te je, s lulicom inače u ustima, prestao i pušiti, on kao da ipak 
još sve to nijć uzimao tako ozbiljno. Kao s pouzdanjem je čak 
rekao: 

— Pa idi, posvršavaj, što još imaš... A onda... 

Ne doreče, vani, u hodniku, čuli su se novi gosti i Katica 
se uputila tamo. Trajalo je to dva tri časa, čulo se, kako se 
tamo pregovaraju, i jedan je bio toliko drzak, — nije se dao 
otpraviti, — da se Hanza već očito htio dići i umiješati se. No 
jedino je počeo opet pušiti — pregovaranje je bilo na koncu 
i čulo se, kako je Katica, iza sviju njih, koji su izašli, okrenula 
u kućnim vratima ključ. Zatim je u prostoriji, koja je bila 
preko hodnika i u kojoj je bio šank, utrnula svijetlo, pa se 
opet vratila ovamo. ' m 

— Hanza, — reče radraženo — ja sam vani doduše za- 
tvorila vrata, no vama ću ih otvoriti odmah, možete ih i sami 


otvoriti! I ostavite me već jednom i vi! Ja s vama ne ću za- 


jedno! Ne ću da me napastujete još na ulici... 

.Hanza je šutio, podnimio se rukama na koljenima, gledao 
ju kroz dim, koji se polako izvijao iz lulice, ovješene mu niz 
usta. I je li to možda od dima tako izgledalo, — no njegove 
sive, pronicave oči postale su nekako zamućene, sav on nekako 


drukčiji nego što je prije bio. Više to nije bila ona grdosija 


od čovjeka, koja je za ljude oko sebe imala samo hladan, kao 
olimpijski miran prezir i porugu; grdosija je još doduše uvijek 


ostala, no i ona je sad, i očito sve više, došla pod udar nečeg: 


jačega od sebe. 

— Pa šta se ljutiš, Keti! — zirkao je on na nju nekim 
krhkim i nesigurnim pogledom, pa spustio glavu. — Ja te ne 
kanim napastovati... Doduše — ipak kao da-se usmjelio — 
malo prije ti kanih reći, da svršiš tu i da pođemo k tebi. No 
ne! — zapazio je njenu naglu, zgranutu kretnju i pobojao se 
još većeg možda jaza između njih. — Ja nisam mislio ništa 
drugo, nego da tamo ne budemo smetani za razgovor, kako 
smo tu bili sve te večeri... No kad si sad već zaključala tu 
vrata... 6 
> Ona ga je prekinula, udarila nogom o pod, otresnula se: 

< — Ne zanima me ništa! I kad drukčije ne ide, ja idem i 
probudit ću gazdu! 

Zbilja se okrenula, no i stala je. Mekoća, popustljivost, 
plahost i nemoć očito nije zahvatila svu Hanzinu unutrašnjost, 
tu je još uvijek ostalo nešto što se moglo oprijeti, pokazati 
snagu i provesti svoju volju, makar i silovito. On_ je naglo 
ustao, lupio pesnicom po stolu, viknuo zapovjedno, grubo: 

— Ostani tu! To ne će trajati dugo! Ja i nemam običaj 
da se mnogo ispovijedam ženama! A dovedeš li ga, znaj, ako 
sam se večeras već suzdržao dvaput, da ne zapaprim onom ba- 
lavcu doktoru i, malo prije, onima, što su ti vani zanovijetali, 
njega ću izbaciti iz njegove birtije... I još će mi morati biti 
zahvalan... 

Katica je stajala, mijenjala u licu boje, mijenjala sigurno 
u sebi i odluke. I još žestoko je doduše rekla: 

.— Ti si sve kadar, to znam! To je tvoje: nisi došao da. 
praviš skandal! — No i smirila se, nije joj sigurno drugo 
preostalo, pa je sjela u stolicu, te samo suzdržanim bijesom - 
dobacila: — Onda već reci jednom, što kaniš... Novo mi si- 
gurno ne će ništa biti! Ali... ja bih tebi možda... — nije 
dorekla, povukla se nekud u se, naškubila usne, pa Hanzu po- 
smatrala nekim čudnim ulukavljenim, zluradim izrazom, kao 
što se gleda onaj, kome se spremila zamka. 

Hanza to nije vidio. Nije ju možda ni slušao. Turnuvši u 
džep možda još i goruću lulicu, stajao je posred sobe, s ru- 
kama u džepovima, pognutih leđa, oborene glave, sav u mi- 
slima. Nije to laka stvar objašnjavati se sa ženama; čovjek 
može imati u glavi sve meridijane globusa, proći odisejski ne- 
samo kroz jednu Scylu i Harybdu, pa ipak, kad dođe čas, da 
se dočepa i iskrca u luci srca svoje Penelope, stati zbunjen, bez 
koristi od sveg svog ostalog iskustva i umijeća, — pa je tako 
to sad moglo biti i s Hanzom. On je, istina, podigao glavu, da- 
vao dojam, da je već nešto u sebi odlučio, i da će progovoriti, 
no još uvijek je šutio, i samo opet plaho, gotovo s nekom tje- 
skobom motrio Katicu, baš kao da je u crtama njena lica tra- 
žio pravac kojim bi se i sam sa svojim riječima okrenuo, pa da 
dođe do cilja. No njeno malo i oblo lice slično djetinjem, bilo 
je bez crte, na koju bi se mogao osloniti s povjerenjem; ono se 

doduše nije više smiješilo zlurado kao prije, no bilo je nekako 
hladno, hladno, i tuđe, gotovo hotimično vodeći na strampu- 
ticu... Tako se dakle Hanza, uzalud možda u sebi premećući 
i tražeći pomoć od prošlih iskustava koja je još pred godinu 
dana imao s tom istom ženom; morao dati na novi put do njena 
srca, skoro bez kompasa. I započeo je to prilično. nespretno, 
svakog časa morao stati i početi iznova poradi zapreka, koje 
mu je ona stavljala sa svojim protivljenjem, smijehom, pori- 
canjem ili — šutnjom. 


— Moj račun s tobom je malo duži, Keti... počeo je on, 
lagano se pri tom, na svoj zibljiv način, ushodavši sobom. 
— Ti nisi htjela za me poći, jer me smatraš pijancem... Ali 


ja se mogu odreći vina... No ti se smiješ! Ne vjeruješ! 
Ali kad se Hanza na nešto odluči, onda je s tim gotovo! No 
dobro, idemo dalje... Kaniš li se ti možda udati za koga dru- 
goga? Hm! — stao je, i pravo ju nije ni pogledao, nego odmah 
odgovorio sam sebi. — To bi ti već rekla! Žene to rado kažu 
svom bivšem ljubavniku... Pa šta onda kaniš? Da tu... No 
dobro, ne ću o tom dalje, neka to bude tvoja stvar! Ali mene 
se to ipak tiče! Tako, hm, no da... jer ja mislim — sad se 
tek zaustavio pred njom i opet ju promatrao ispitljivo i pomno. 
— Ti si doduše tu mnogo toga rekla, vikala, tjerala me, no 
je li to sasvim iskreno? Meni se tako čini, da si ti uvrijeđena 
i ne možeš mi oprostiti, da sam se ja oženio s drugom... Ne? 
Ne? To je za tebe glupost? No ne, nisam ja mislio, da si ti 
i onda mogla govoriti jedno, a misliti drugo, pa me ipak že- 
ljeti za muža... To je tako, jato znam, i nije to moja mudrost 
— ljubav i strast je jedno, a brak je drugo... Tako si ti mogla 


biti i sretna da si me se riješila... No u toj sreći, kad samo 
pomisliš, da je, ipak, druga došla na tvoje mjesto... i ja da 
sam to učinio tako lako... No ne ljuti se, Keti! — sa svom 


težinom svoga tijela upro se rukama pred njom o sto, kao da 
joj je htio zakrčiti put, jer ona je zbilja učinila pokret kao da 
će ustati. I kad nije ustala nastavio je nekako lakše, ali i gor- 
kije: — Ja sam u životu učinio dvije glavne gluposti. Prvo 
da sam se poslije rata uopće vratio u tu, kako su je nazivali 

po novinama, novu domovinu, i onda, poslije, da sam se oženio 
s onom i onakvom! Ti si čula, ti znaš, nismo daleko!, to je 
za me... no, do grla sam već toga sit. Često, često je pred 
mojim očima onaj čas, kad je ona, glupa kako je i onda bila, 
na sajmištu pala iz njihaljke, a ja je ovim ručetinama dočekao 
u zraku, i spasio joj možda život. Da sam se onda radije okre- 
nuo na drugu stranu, bilo bi sigurno bolje, i za nju... No 
spasio sam je, a ona se prilijepila uza me, pa jer si me ti već 
odbila, a ja sam, kad sam već tu, htio također da živim kao 
ostali svijet, to... No da, sve je pošlo kako je pošlo! — 
mahnuo je Hanza rukom, spustio se u stolicu, čas piljio preda 
se. — Ti kažeš da nisi kriva, well! Dobro! No s njome je to 
sasvim neizdrživo, sasvim neizdrživo! Sretan sam kad je ne 
vidim, ne čujem. Ručam u radionici, skićem se po birtijama, 
jest, ali samo da ne budem s njome... No i to društvo, koje 


nalazim oko sebe po birtijama! Te tobožnje dobričine, s kojima 


se ja keckam i prepirem, ispijam litre, igram šnapsl i tulim 
davorije, misliš li, da ti ljudi mene išta u stvari zanimaju? 
Među njima ovakav hvalisavac i brbljavac kaošto je taj lažni 
doktor Sitnica još je pravo zlato. No tebi je, izgleda, dosadno 
to, što govorim. — Katica je uistinu zijevnula. — Ja znam — 
ustao je opet, učinio korak spram nje, no i zastao — ja znam, 
nisam ja već ništa bolji od njih, zato to ja možda i ne govo- 
rim! Ali, Keti, cio taj život koji ja provodim ne samo godinu 
dana otkako sam se oženio, nego sve te godine, otkako sam se 
vratio u taj takozvani miran građanski život, sve ti je to meni 
dodijalo, muči me, izgubio sam za to svaku volju... Ja, Keti 
— približio se njoj i gubio sve više svoju prijašnju pažnju, 
kako će kod nje odjeknuti njegove riječi, te se zanosio misleći 
samo na se — ja, Keti, imam još kod kuće onu veliku geo- 
grafsku kartu, koju si jednom vidjela, kad si bila kod mene... 
Visi na zidu, do moga kreveta. I nije to bilo jedamput, da žena 
kraj mene sikće, cekeće, a ja joj okrenuo leđa, pa zurim u tu 
kartu, plazim i skačem po njoj očima, sad sam na debelom 


moru, a onda u kakvoj prašumi... Suez, Batavia, Hamburg, 
to su samo točke, a za mene... za mene su to uspomene, koje 


me vuku... vuku, da se vratim na ono što sam toliko godina 
bio i u čemu sam, kakogod je mnogo puta bilo mučno, bio 
ipak sretniji nego danas! Ali ja znam, Keti — primijetio je 
njeno nezadovoljstvo i brzo se urazumio, pa napregnuo opet 
pažnju da ju ne udalji nego približi “svome cilju — ja znam, 
a vidio sam to i danas, kad sam o tome pričao, a ti otišla: tebi 
se ne sviđa moj pustolovan život, ti bi htjela, da je u mene 
mnogo mirnija krv... No, pa se i to može udesiti... Zapravo, i 
ja sam vidim; što je bilo bilo je... Ono je bila mladost... 
No moguće je nešto drugo. .. Pa sam tako i smislio... Slušaj, 
Keti! Ja ću prodati ovdje kovačnicu i idem. Sa ženom djece 
nemam, ona je još mlada, može se udati po drugi put, neka 
radi, uostalom, šta zna... A ja i ti, Keti, ako hoćeš... Ja, 
Keti, kanim u Ameriku... Ruke su ove moje još čvrste, tu, 
u glavi, ima još nešto malo pameti, bio sam. već tamo, znat ću 
se okrenuti! No ideš li ti sa mnom? Keti, u Americi se ne 
Pije... A samo ti, samo ti još možeš učiniti, da se ne pustim 
ludo u život, opet po svim morima i kontinentima... No, Keti 
— uhvatio joj je ruku, lako ju tresao. — Pa ti si i onako sama, 
nemaš nikoga... 

Katica je šutjela, gledala ga s onim svojim prijašnjim 
.zluradim smiješkom, pa je izvukla svoju ruku iz njegove i 
nasmijala se glasno: 

— Ja vidim, Hanza, da ti nisi tako Pijan, kako mi se 
činilo u prvi mah. Ali ovo, što si ispripovijedao, to je, barem 
što se mene tiče, samo fantazija... Ti idi, ako te već tako 
vuče, ali bez mene! Od toga da bih ja, ...nema ništa, jer... 
— odstupila je od njega, kao da traži distancu za što veći efekt 
onoga što će reći, no i odustala je od toga, možda i zato, što se 
uto javio Hanza. 

Njegovo, kao od kamena isklesano lice, zgužvalo se, smek- 
šalo kao spužva, i tuga i gotovo malodušnost se u nj prikrala 
takva, da je protepao zagušenim glasom: | 

— Zašto, Keti? Zar sam ti tako ravnodušan? 

Po prvi i jedini put je Katičinim licem .od tog njegova 
izraza i glasa prošlo nešto kao saučešće. 

— Ravnodušan! — odmahnula je rukom tako, kao da je 
htjela reći, da to nije. No u isti mah se opet nasmijala i na- 
stavila ozbiljno, čak i s nekim tonom prijekora: — Mogla sam 
već živjeti s tobom, pa bih, kad bih baš htjela, mogla još! 
Ali, Hanza, promisli malo... Ti.si se tu prije hvalio, kako 
poznaješ ljude... A najmanje, čini se, poznaješ ti sebe sama! 
Ti uopće nisi čovjek da se ženiš, nisi za muža. Kako sam te 
ja razumjela, a mislim da sam te dobro razumjela, tebe vuče 
opet u svijet više tvoj nemir i nezadovoljstvo što bez promjene 
živiš stalno na jednome mjestu, negoli nezadovoljstvo sa 
ženom... Pa uopće žene, šta su one tebi? Sa svojim lutanjem 
PO svijetu naučio si se, i to ti je prešlo u krv, da ih imaš samo 
usput, sad geiša, sad Singaleskinja, sad ona mala Lidočka u 
Sibiriji, svako mjesto druga žena... Bez obveze, bez dužnosti, 
kako se to vidi i sada, kako bi ti ostavio sadašnju ženu... No 
to je tvoja stvar... Samo ipak, kako ti to sebi zamišljaš, da 
bi te ona pustila tako lako? Pogotovo kad dozna, što bi sigurno 
doznala, da sam tu i ja umiješana? Za naše nekadanje veze 
ona zna, to mi i ne trebaš reći, jer znam od drugih, da i moje 
ime igra često ulogu u vašim svađama. A da sada ona barem 
sluti, da si ti opet počeo dolaziti ovamo, to se vidjelo danas, 
kad mi gotovo nije vjerovala, da ti ne bi bio tu, i pogledala 
me tako, kao da sam te njoj već ukrala... No, Hanza, to ja 
govorim radi tebe, ne zaključi ništa iz toga... 

Hanza kao da je ipak zaključio. Naslonjen na sto i pri- 
tišćući ga tako da se sto svaki čas iza njega odmicao, on je, 
dotle pogružen. digao glavu, rekao opet s nekim pouzdanjem: 

— Ona je ljubomorna na svaku, ne samo na tebe! Ne 
trebam jednu pravo ni pogledati, i već pravi kraval! Ali njoj 
ja o svemu ne bih rekao ništa... Istina, po koji put sam mislio, 
da ne učinim ništa bez nje, i da odem baš s njome... Ona 
bi pristala, bila je već za to... No prevario sam se ja u njoj, 
može i ona u meni... Samo to, Keti, ne znači, da ja moram 
spram sviju žena biti takav! Ono što si ti rekla za moj odnos 
spram žena, može biti istina, ali se to ne tiče tebe... Ti si 


Prva i jedina, koju sam ja... no, i zašto bih se inače k tebi 


/ 

vratio? Ti se znaš naljutiti, no možeš i razumjeti, popustiti... 
Keti... — govoreći to, prišao je k njoj opet, pa ju sad nena- 
dano, nenadano možda i za sebe sama, privio k sebi, digao 
ju lagano kao perce, na ruke, zatisnuo svoje lice u njeno, i, 
rujući tu po njem, tepao upravo djetinjski: — Keti, ti se ne 
trebaš bojati, da bih tebe ostavio... I ja idem, kud ti hoćeš... 
A možemo ostati i ovdje... 

Iznenađena, ona je na čas ostala u njegovim rukama mirna, 
svladana njegovom silnom snagom kao malo mače. 

.— Hanza! — izlanula se čak i huknula nekud sladostrasno, 
pa mu i obvila vrat rukom. No u isti mah se stala trgati, odu- 
pirati, sva se napevši da se oslobodi. — Hanza! Hanza! Pusti 
me! Ja ne mogu biti vaša! Ne! — zacičala mu ravno u lice. 
— Ja se drugi mjesec udajem! 

Ne puštajući je, još je jače sapevši, on je digao glavu od 
nje, gledao. ju izbijeljenih očiju, a onda ju pustio tako, da 
je ona, našavši se najednom na podu, zaglavinjala i malone 
pala. 

— Ti se udaješ? Za koga? 

Zažarena, pomršenih kosa, sva još nekako usplahirena, ona 
u prvi mah kao da je i sama bila iznenađena time što je rekla. 
No sigurno nije bilo tako, sigurno nije... 

— Svejedno, za koga! — sabrala se brzo i odstupila od 
njega opet, gledajući ga zluradim osmijehom, gotovo u tri- 
umfu. A ako te toliko zanima — dodala je još zlobnije i kao 
za još veći ujed — možeš ga vidjeti, kad se vrati, sada je na 
putu radi krsnoga lista... 

Hanza, taj kolos, koji je kroz svoj život i doživljaj pronio 
i opet kanio da pronese globus, stajao je sad pred tom malom 
ženom, mušicom spram njega, tako smeten, snebušen, pa i 
jadan, kako je pred nepun još možda sat stajao pred njime, 
njegovom pesnicom, i baš radi te iste žene, pritisnut i posram- 
ljen onaj mali koncipijent. I možda je i sam bio toga svijestan, 
jer u njemu je očevidno zakipio, zaceptio ponos i bijes, oči 
su mu se podlile krvlju, pesnice zgrčile i s pesnicom je išao 
na nju: 

— A zašto mi to prije nisi rekla? Odmah? Ja bih tu radi 
tebe mogao pobiti cio svijet, a ti —! Keti, ne zbijaj sa mnom 
komediju! 

Ona je podigla ruku na obranu, uzmicala pred njim. 

— Pa nije to komedija, Hanza! Ja to i drugima nisam 
rekla! — protisnu, očito samo u strahu. No i u njoj kao da je 
uzavrelo. Svi dosadanji plamečci prkosa, otpora, srdžbe i 
zlobe kao da su se sabrali u lomaču, na kojoj je, u sjajnom 
i oprljivom blijesku, imala da proplamti sva osveta, koju možda 
do večeras i nije toliko željela, no za koju joj se tad pružila 
prilika, pa ju je zato podmuklo sama i spremala — i hrabro 
je istupila preda nj, sasula mu u lice: — A jesi li ti meni re- 
kao, da se kaniš ženiti s drugom...? Ni mjesec dana poslije 
naše svađe nije prošlo... A da si došao i rekao, možda... 
Sada okusi to iti... 

= Osvetom su imale biti te njene riječi, no mogle su se shva- 
titi i drukčije, kao pobuđenje za novu nadu, pa je kod Hanze, 
barem na tren, tako vjerojatno i bilo. Ustobočen pred njom, 
podlivenih očiju, on ju je stegnuo za ruku kao kliještima, uno- 
sio joj se u lice: 

— Da sam došao, možda... .? Šta bi onda bilo? — Odgovor 
ne dobi, jer Katica se od bola samo savila i ciknula. No on 
kao da ga više nije ni trebao. Pustio ju je, odmaknuo se od nje, 
bacio ruke na leđa, čas tako stajao pred njom kao svezan džin. 
No i oslobađao se kanda, u sebi, i okrenuo joj leđa, te se pro- 


muklo, a kao i porugljivo, nasmijao. — To sada kažeš... I 
Hanzi bi to, kao od onog dječarca sa Štirkanim mozgom, imala 
biti osveta... Ja bih to imao okusiti... valjda kao kakav sir, 


hoho! No well, well, Mistress! Good-bye! 

I lagano, zibajući se s boka na bok, još uvijek s rukama 
na leđima, samo na tren jednu dignuvši, da popravi na glavi 
šešir, odlazio je spram vrata. 

Katica je za njim gledala zapanjena, s izrazom u licu, 
kao da mu je htjela još nešto reći. No ćutala je, čekala valjda 
njega. A on se, na vratima, i zbilja okrenuo, no samo onako, 

pogledavši preko ramena, kaošto je to večeras običavao činiti 
s onim koncipijentima, a uostalom, u početku, i s njome samom. 
No ne reče ništa, baš ništa. Odlazio je, zaklopio za sobom 
vrata, kao da je tu, za sobom, ostavljao samo prazninu. 


I ponovno je bilo tako, kad se 'on, za čas, okrenuvši u 
njima ključ, našao već na vanjskim, kućnim vratima, a ona 
došla na vrata od sobe. No sad se ipak bar od nje čulo: 

— Hanza! — rekla je tiho, nekud pPomirljivije, možda 
samo iz radoznalosti. — A vi ipak idete u Svijet? 

— Zašto to...? — trgnuo se on, stao, no i nasmijao se 
opet, na svoj dubok, malo promukli način. — Idem, bio sam 
u njemu i kad vas nisam znao... A možda idem i s njome... 
To sam mogao i prije već znati, no sad znam, da između vas 
dvije nije tako velika razlika... 


— No baš — htjela mu je da odgovori, možda već opet 
samo uvrijeđeno i zlobno, jer joj je takav bio i pokret. No 
on je već zatvorio i ta vrata za sobom. 

Možda su se i ova otvorila za njim, no ako jesu, onda 
su se i zatvorila, u njima se čuo okret ključa. Sam on nije se 
okretao, nije mario za nju više nikako. Pognut, i opet s rukama 
na leđima, išao je, zibao se, ulicom dalje. 


Ulica je bila pusta i prazna, s gradskim kućama, no sa. 


tišinom seoskom. Daleko, na uglu, crnila se samo silueta stra- 
žara. Negdje, još dalje, lajao je pas. Možda na mjesec. Pun 
i prastar, u isti mah obasjavajući kontinente, on je, ležeći među 
oblacima, bio kao mrtvačka lubanja, koja je sa svojim golim 
tjemenom provirila i zasjala iz pradrevnih hrpa vapnenca. 
U njegovom sumornom sjaju, sjena Hanzina pokrila je 
gotovo pola ulice, a sjena mu je bila i na pognutom, spram 
zemlje oborenom licu. Dolazila je od širokog oboda šešira, no 
zar samo od njega? Nije to sigurno sve bilo tako lako što je 
danas, sad pred koji još čas, Preživio, nije to bilo samo za 
Porugljiv, preziran smijeh... No išao je, zibao se, dalje. 
S nepomičnim, jednakim izrazom u licu, zavio je za ugao, 
došao do prizemnice, na kojoj je, nisko, njemu gotovo samo 

de pojasa, bio otvoren prozorčić, virila kroza nj jedna glava, 
zamotana u šal. ' 
— Sad se dolazi kući! Sram te budi! — čuo se piskut — 


i prozor se odmah zatvorio bučno. 


Ne podignuvši glave, ne rekavši ni tu ništa, Hanza je 
stao, okrenuo se natrag, sigurno ne samo na put kojim je 
prošao. No opet se okrenuo, pošao dalje, ušao u dvorište. Tu 
je, više po strani, bila pojata u kojoj je bila njegova kovačnica. 
No on ju ni ne pogleda. Provukao se kroz vrata svoga stana, 
našao se u malenoj, škiljavom petrolejskom svjetiljkom osvi- 
jetljenoj sobi, uz ženu, koja ga je, čas prije, onako dočekala 
na prozoru. 

A i sad se okomila na nj. Visoka, suhonjava, garava, sa 
izduženim licem, blijedim, tankim usnama i crnim, malenim 
očima, ona se stezala u velik, crven vunen šal, grčila lice i 
ruke, grčila se sva, u pisku, blizom plaču: 

— Gdje si opet bio dosad? Svuda sam te tražila! Nije li 
te sram! To je već šesta večer! A tu te traže, nose posao... 
i odlaze, daju drugima! Tako da se živi? Po cijeli dan i noć 
u birtijama? I s kime, s kime? No uhvatit ću te ja s njome oo 
Kose ću joj iščupati, pa me onda makar ubij! Ja tako više ne 
mogu, ne mogu...! 

Bacila se na kraj jednog od dvaju raspremljenih kreveta 
i uistinu zaplakala, zagrcnjujući se, tužeći se, predbacujući mu, 
pa i prijeteći još dalje. 

Odvrnut od nje, na drugoj strani, kraj svoga kreveta, 
Hanza se, a da je od njega bio čujan samo dah, polako i 
tromo razodijevao. I iazodio se, spustio se, teško, uz škriput, 
u krevet, okrenuo joj opet leđa, imao, činilo se, samo jedan 
pogled i interes — za geografsku kartu na stijeni. 

Visjela je ta tamo, nasuprot, najviše metar daleko od 
njega, a velika, da je pokrivala malone polovinu zida. Stara 
je bila, istrošena, na jednom  pregibu njenom virilo je 
platno, kojim je bila podložena. No za nj je ona bila čitava, 
i na prekinutom mjestu plavilo se more, stajale luke i gradovi, 

tekle rijeke. I živa je bila, živa. Samo je trebao da u koje 
poznato mjesto, a tih je bilo bezbroj, upre svoj pogled, pa da 
mu to mjesto iskrsne pred očima kao živo: more da se zbilja 
zaplavi i posinji, luke i gradovi da zbilja zabuče i uzgalame 
se, rijeke da zbilja poteku, — jedan kaleidoskop slika, s njim 
samim u sredini, da se zašareni, ponese ga sa sobom, donese 
mu u dosadi osmijeh, u nezadovoljstvu novu nadu, nov pod- 
strek za život... ' 


Tako je to bilo često. No sad je samo zurio u to šarenilo, 
i jedino što je polako oživljavalo za nj, bio je okean između 
Evrope i Amerike, bile su one crvene pruge, koje su na dijelu 
karte, koji je prikazivao taj okean, označivale parobrodske 
pruge. Sapet u njima pogledom kao u mrežu on je lagano puzio 
po njima, sad po jednoj, sad po drugoj... Fium+e—New-York, 


Liverpool—Quebec, — Hamburg—Havana, = Bordeaux—Buenos 


Aires... Svejedno kud, samo odatle, samo odatle ...! 

— Šta šutiš? Za mene nemaš riječi! — već također u 
krevetu, tužila se i jecala žena još uvijek, pa se okrenula i 
posegnula za svjetiljkom, koja je bila do nje na noćnom 
stoliću. : 

— Ne gasi! — osjetio je on taj pokret i, s pogledom pri- 
Pijenim o kartu, rekao to glasom opet zagušenim i promuklim. 

No ona je već duhnula, ugasila. 

— Zar ti još nije dosta...? — okosila se na nj najprije 
svadljivo. No i naglo, možda sva u jednom srhu, privukla se 
u mraku k njemu, bacila mu na mišicu ruku i proplakala mu 


iza leđa. — Pa tako me bar ne vidiš! Ja znam, da me ti ne 
v .v .v *1. . Sr . . . 

želiš više vidjeti! Već je toliko tjedana, da sam ja za tebe tu 
kao da me i nema... Sigurno misliš, da te voli samo ona, a 
ja ne... ' 


Hanza je čas šutio, zurio preda se u mrak. Još uvijek 
spram stijene... No onda se polako, kao da se cio svijet 
okretao u njemu, okrenuo spram nje, spustio na nju ruku. I 
a. sne , s - 
još je malo šutio. A zatim, glasom kao da oklijeva, no i sve 
odlučnije reče: 

— Slušaj! Ja od sutra nastojim da prodam tu posao i idem 
u Ameriku. Ako hoćeš sa mnom, dobro, ako ne ćeš, opet dobro. 
No ako kaniš poći, a da se ne opametiš, onda radije ne idi... 
I sad ni riječi više... Dosta mi je već bilo! 

Mrak ih je pokrivao oboje, sakrio izraz njezina lica, a 
nije joj se čuo ni glas; bila je očito odviše iznenađena i za- 
panjena. Međutim se on već opet okretao na drugu stranu, 
opet spram stijene. Tamo se, u laganom odsjevu mjesečine još 
uvijek, doduše mutno, vidjela, više nazirala, slika svijeta, nje- 
gova sigurno više neodoljiva mamca. 





DR. MARIJAN STOJKOVIĆ 


MORLAKIZAM 


»Je suis ravie de la femme morla- 
que«. (Ushićena sam ženom morlač- 
kom — Goetheu piše gospođa Von 
Stael). 


Danas se više, kao jednom, ne govori o Morlacima. Naziv 
se »Morlak« ni u dalmatinskom lokalnom govoru više ne upo- 
trebljava, osim ako se kojem divljem i neotesanom čovjeku 
prišije »morlak« mjesto »vlah, ili vlaše, vlašina«, ili ako koji 
građanin Talijanac porugljivo govori i vrijeđa našega seljaka 
Zagorca obučena u narodno odijelo te mu reče »morlako«, 
maledetto morlacco!!) Ali prije 150—160. godina po prilici 
mnogo se govorilo i radilo o Morlacima, o morlačkom narodu 
u Dalmaciji mletačkoj i susjednim krajinama, a vrlo mnogo o 
morlačkoj ženi Hasan-aginici iz poznate narodne pjesme, čak 
uopće o morlakizmu kao o nekom općem obrazovnom pojavu, 
osobito u ondašnjoj talijanskoj i njemačkoj književnosti. Tako 
se govorilo o »morlakizmu« Homerovih pjesama; inače su se 
»morlačke« pjesme upoređivale s pjesmama Homerovim i sta- 
roškotskim Osijanovim. Sličan život i poeziju dalmatinskih Za- 
goraca i Homerovih junaka prikazao je Splićanin Julije Baja- 
monti u knjižici »IL Morlacchismo d'Omero« (por. Rad 192. s. 
152—138). Može se reći, da je hrvatska narodna pjesma ušla 


") Na zemljopisnim kartama još se čita naziv »Morlački konal« 
između dalmatinskoga kopna — ninske i novigradske obale — i Velebita. 
Alberto Fortis nazivao je Velebit »morlačkim gorama« (Viaggio if Dalma- 
zia. Venezia, 1774.; II. 147); već u njega ima »il canale della Morlacca« 
(II. 189), ali i prije (por. Monum. hist. XXXII.). 

u svijet i časno prošla Evropom upravo kao morlačka, pod mor- 
lačkim imenom, jer je kao tri »morlačke pripovijesti« Herder 
preveo i izdao tri pjesme iz Kačićeve pjesmarice, od kojih je 
jedna narodna (Pisma od Miloša Kobilića i Vuka Brankovića, 
Pisma od Radoslava i Pisma od Sekule, Jankova netjaka, divo jke 
Dragomana i dr. — die sch&ne Dolmetscherin), a osim Wert- 
hesa (1776) i Goethe je s »morlačkoga« preveo na njemački 
»Hasan-aginicu«, koju je Alberto Fortis g. 1774. našao u 
vrhgorsko-imotskoj krajini u Dalmaciji, na talijanski. preveo 
i tiskao; sve tri su prve tiskane na njemačkom god. 1778. i 1779. 
u Herderovim »Volkslieder«, a četvrta god. 1776. u prijevodu 
Fortisova »Reise in Dalmatien« u Bernu, kasnije u » Volkslieder« 
Herderovim, Leipzig, 1. 1778. 

Morlacima se je nazivao dotada inače malo poznat slavenski 
narod u kopnenoj mletačkoj Dalmaciji od Zadra i Nina sve do 
Neretve. U pismenim spomenicima dolazili su ili sami (li poveri 
Morlacchr) ili zajedno s. Turcima ili s uskocima. Talijani su se 
počeli zanimati za Morlake, otkad su ispod turskoga gospodstva 
došli pod mletačko (od 1645. g. naprijed). Vrlo malo je trebalo 
pa je naziv »Morlak« blizu značio čovjeka barbara, divljaka, 
ali najmanje rečeno, svakako imaše prizvuk polubarbarstva tako, 
da su se prigodice povlačile paralele između običaja s jedne 
strane morlačkih i s druge strane arbanaskih, indijanskih (hindo- 
stanskih, i onih drugih na zapadu, u Americi), tartarskih,2) čak 
i hotentotskih?) i dr. U zbirci narodnih pjesama »Stimmen der 
Volker« 1805. u redakciji Joh. v. Millera nalaze se Kačićeve 
pjesme od Herdera prevedene među »pjesmama visokoga 
Sjevera«, naime između naroda Grenlandeza, Laponaca, Tatara, 
Venda i Morlaka, dok se napose nalaze »glasovi« Škota, Špa- 
njolaca, Talijana i: Francuza. Neki su Morlake u ono doba 
krivo doveli baš u vezu s Arbanasima, kao da su se doselili iz 


*) »U jelu su Morlaci mnogo slični Tartarima, kao što su i slična 
ta dva naroda« (Fortis, Viaggio II. 74, koji ih i inače upoređuje s Tarta- 
rima, 1. 70; 87; 45: u dalm. Zagorju, a osobito zadarskoj krajini, ima kal- 
mučkih tragova, koji su ostali od posljednje tartarske poplave u početku 
13. vijeka). ' eo 

) ibid. 1. 57. X 

Epira, iz Arbanije, s granice arbanaske, tako da im se na pr. 
u morlačkoj pripovijesti grofice Wynne stavlja u usta: 
naša braća Arbanasi“) a neki u vezu s Crnogorcima, jer 
su se neki »Morlaci« u zadarskim Kotarima doista doselili iz 
Crne Gore i sami se nazivali Crnogorcima, pak su neki taj 
naziv protegnuli na sve Morlake te su pisali: Morlaci nazivani 
Crnogorci.5) Morlaci su eto u ono vrijeme bili na glasu kao 
Crnogorci uzeti kao narodni tip, što su zapravo Crnogorci sve- 
udilj još 1 ostali, dok se o Morlacima više nije govorilo. 


Što se tiče podrijetla »Morlaka«, kolale su različite versije, 


toliko su oni čudni i nepoznati dolazili. Neki su držali, da su 
Morlaci potomci starih Rimljana, »crnih Latina« u Dalmaciji; 
drugi, da su oni bili urođenici Slaveni, koji su tu prebivali još 
u rimsko doba; treći, da su se doselili sa sjevera ili sjeveroistoka, 
te ih neki dovode baš u vezu s Getima Ovidijeva doba, češće 
uopće sa Scitima, dakle da su direktni potomci Scita, među 
kojima je i Ovidije u izgnanstvu živio. To je bilo začnda vrlo 
zanimljivo: Morlaci potomci barbarskog scitskog naroda i sami 


barbari! To je prodrlo u 18. v. Gore smo već spomenuli, da su > 


neki, jamačno generalizirajući male lokalne seobe, uzimali, da 
su se doselili iz Epira, Albanije ili Crne Gore, doista oslanja- 
jući se i na obični im naziv vjerski »Grci«, pripadnici »grčkoga« 
obreda, kojemu su Morlaci manjim dijelom pripadali. Danas 
vrijedi o Morlacima, da su oni Hrvati (ili Srbi ako su pravo- 
slavni) i, što znanost o potonjima zna, kako su se sa sjevera 
doselili, s urođenicima pomiješali, prinovama drugih naroda 
rasli, to vrijedi i za »Morlake« kao dio njihov. Za Morlake se 
znalo, da su Slaveni, koji su stanovali od Zadra i Nina do 
neretvanske krajine uključivo, u kopnenoj i zagorskoj Dalma- 
ciji, podložni mletačkoj republici, kojoj su davali, kako je po- 
znato, vrlo dobre vojnike na kopnu i na moru, u Mletačkoj i u 


2) Die Morlaken. Breslau, 1790. s. 226. 

. 5%) Lettre de M. Pabbć Fortis... sur les moeurs et usages des Morla- 
ques, appellćs. Montenegrins (a to su samo zagorski Dalmatinci). A Berne, 
1778. (Francuski prijevod 2. poglavlja Fortisova »Viaggio« 1774. 1. 43—105. 
De' Costumi de' Morlacehi). 

— a zam — 


Dalmaciji (forza territoriale), a osobito konjaničke čete hrvatske 
(compagnia de Croati a cavallo). Znalo se, da govore hrvatskim 
(ilirskim, slavenskim, slavo) jezikom, ali zapravo nijesu bili 
ograničeni na Dalmaciju, nego im se područje daleko širilo i 
na sjever preko Velebita*) i preko Dinare u ondašnju tursku 
državu i na jug prema Grčkoj; u užem smislu zvali se Morlacima 
samo oni u Dalmaciji. ' 

Morlaci su dakako već vjekovima postojali u Dalmaciji, 
ali su ih tako govoreći otkrili tek u drugoj poli 18. vijeka, kada 
se počelo ispitivati i raspravljati o Morlacima, ali ne u prvom 
redu kao o narodu, jer su poznato bili Slaveni, ni o jeziku, koji 
je bio hrvatski (ilirski, slavenski), nego kao o jednom primjeru, 
o jednom stepenu ljudske prosvjete, kao o obliku društvenoga 
Patrijarhalnoga života, koji je Evropljanima u srcu Evrope 
najednom udario u oči u povodu ondanjeg jakoga književnoga 
zanimanja za prirodne, nepokvarene i primitivne narode i pod 
dojmom propovijedanja evanđelja, neka se ljudi povrate k pri- 
rodi (tako upravo J. J. Rousseau). 

Što se to nametnulo učenim i prosvijetljenim evropskim 
putnicima po Dalmaciji, kad je narodA na niskom stepenu: pro- 
svjete bilo i po drugim gorskim krajevima Evrope? Nametnula 
se divna, neslućena, prirodna morlačka poezija naroda, koji 
življaše pod Mlecima još kao u narodno junačko doba; namet- 
nuo se zadružni život naroda, koji, iako mnogo zaostao za za- 
padnom evropskom civilizacijom, blaženo življaše patrijarhalnim 
načinom zadružnoga življenja u skladu i porodičnom jedinstvu, 
bez pogubnih poroka lakomosti, mekoputnosti i raskošnosti, koje 
su rastočile i otrovale, činilo se, evropsku civilizaciju.") Nadomak 


*) »Zemlja, u kojoj stanuju Morlaci, prostire se mnogo više, tako 
prema Grčkoj, kako prema Njemačkoj i Ugarskoj« (Fortis, 0. c. I. 44). 

?) Kako je još i kasnije Dalmacija djelovala na evropske putnike, 
spominjem, što opaža Ida von Diringsfeld: Aus Dalmatien. Prag, 1857. I. 
Theil, S. 65: Dalmatinski prosjaci sjećaju nas onih iz Scottovih romana. 
Uopće bi današnja Dalmacija mogla biti za pravoga romanopisca isto 
tako bogata rudnica kao pređašnja Škotska, jer ima s tom zemljom ana- 
logija: visine i nizine, dvije narodnosti, dvije religije, patrijarhalno do- 
maćinstvo, krvno neprijateljstvo, osvetu, hajduštvo i narodnu pjesmu. 

srednjoevropske prosvjete, usred Evrope na međi zapadnog i 
istočnog svijeta nalazio se pod mletačkom vladom, odnedavno 


oslobođen ispod Turaka narod, koji pokazivaše sva dobra: 


svojstva nepokvarenog čeda prirode, živeći primitivnim životom 
pastira i ratara, ali je sa svim tim mogao pokazati zamjerne plo- 
dove duhovnoga života, dokaze duboke i nježne osjećajnosti, 
zadružnosti i viteštva. 

Da se sve to može bolje razumjeti i ocijeniti, treba dozvati u 
pamet prilike i težnje evropskoga života u drugoj poli 18. vijeka. 

Književnici i filozofi počeli su sredinom 18. stoljeća vrlo 
slabo suditi o tadanjoj evropskoj prosvjeti, držeći, da ih je 
prosvjeta razmazila, raznježila, učinila nezadovoljnim i nesret- 
nim, u riječ, da ih je pokvarila. Prenasićeni dobrima civilizacije, 
kako ih je osobito pružalo barokno doba i rokoko, ali i razo- 
čarani nenaravnošću svega života, mnogi su se osjećali umornim 
od kulture, od evropske civilizacije, pak su tražili novo, svježe, 
prirodno. Tu nam je težnju najbolje obilježio J. J. Rousseau: 


»Napredak civilizacije ne povećava, nego umanjuje sreću i 


krepost ljudi; da se ljudi učine sretnim i kreposnim, mora se 
udariti obrnutim putem, moraju se ljudi odgojem umjetno pri- 
vesti natrag k prirodi.« Otada, on na čelu, pa drugi za njim 
očito su propovijedali evanđelje povratka k prirodi, k životu, 
kojim Žive pastiri i seljaci, prirodni ljudi. Vrijedili su kao 
primjer sretnoga prirodnoga života oni narodi, kojih se što 
manje dotaknula evropska civilizacija i prosvjeta. Kako ne ćeš, 
kad su čak i Hotentoti valjani i nedužni, kako ih je opisao 
Levaillant! Tražili su se dakle narodi, kojih se pogubna evrop- 
ska civilizacija nije dodirnula, koji nijesu pokvareni; tražili su 
se daleko na sjeveru evropskom (u Škotskoj, Kaledoniji, Irskoj, 
Grenlandiji, Laponskoj), na dalekom istoku (Egiptu, Siriji, 
Persiji, Indiji i t. d.), na dalekom jugu (u južnoj Africi među 
Hotentotima i Kafrima, među stanovnicima otoka Južnoga 
mora), na dalekom zapadu (u Americi među Indijancima, na 
otocima Tihoga oceana). A je li trebalo ići tako daleko, da se 
nađe novost i izvornost, da se nađe svježina i vedrina života 
prirodne djece, kad su eto u srcu Evrope, nadomak Mletaka, 

Živjeli divlji, ali nepokvareni Morlaci u Dalmaciji? Zato je 
bilo veliko otkriće Alberta Fortisa, koji je u svojem »Putu po 
Dalmaciji« (1774.) iznio i prikazao svijetu Morlake, njihove 


običaje, zadružni život, pdeziju, predsude i t. d. 


Kao zamjerni plodovi i najbolji dokazi nepokvarena pri- 
rodna života jednoga naroda iznosile su se starinske narodne 
pjesme baš u zgodan čas. God. 1760. objelodani James Mac- 
pherson u Edinburgu »Fragments of ancient poetry«, zbirku 
staroškotskih pjesama, za koje je rekao da potječu od staroga 
keltskoga barda Ossiana, sina Fingalova, iz III. vijeka. Osija- 
nove pjesme preveli su na talijanski, francuski, španjolski, 
holandeski i poljski jezik. Domalo se pokazalo, da je to bila 
vrlo uspjela mistifikacija. Kasnije su joj slijedile druge misti- 
fikacije u istom duhu, s istom težnjom. Glasovita je bila misti- 
fikacija Prospera Mćrimća, koji je god. 1828. izdao u Strass- 
burgu »La Gusla, ou choix de poćsies illyriques recuillies dans 
la Dalmatie, la Bosnie, la Croatie et "Hercegovine«, a još je 
glasovitija mistifikacija staročeških narodnih pjesama pod 
imenom »Kraljodvorski rukopis« i »Zelenogorski rukopis«, koje 
je vrlo vješto napravio Hanka g. 1817. i 1818. Doduše su B. 
Kopitar i Josip Dobrovski već od početka poricali autentičnost, 
ali tek 80. godina uspjelo je učenjacima posve raskrinkati misti- 
fikaciju. — God. 1765. izdao je engleski biskup Toma Percy 
zbirku staroškotskih i staroengleskih narodnih balada. 

Ne mnogo kasnije od engleskih pisaca otkrio je g. 1771. i 
1774. talijanski naturalist Alberto Fortis, da u Dalmaciji ima 
vrlo lijepe narodne poezije nepokvarenoga naroda »Morlaka« 
(Hrvata), u kojoj se zrcali jednostavnost homerskih vremena 
i nevinost morlačkih običaja. On je i preveo .god. 1771. neke 
Kačićeve pjesme držeći, da su narodne, i kasnije još glaso- 
vitu »Žalosnu pjesancu plemenite Asan-aginice«, koja mu se 
učinila istodobno dobro izvedena i zanimljiva zbog homerske 
jednostavnosti i narodnih običaja.) Ta je pjesma najsretnije, 


%) Fortis o. c. I. 89, 97—105. Pjesmu dovodi Fortis u vezu s II. izda- 


njem Cesarottijeva prijevoda pjesama slavnoga škotskoga barda (Osijana), 
s kojima je on ne misli uspoređivati. 

gotovo prva, ušla u svijet i prokrčila slavni put našoj narodnoj 
pjesmi po cijeloj Evropi. Fortis doduše nije posve idealno pri- 
kazao morlački narod, jer je pokazao i neke nedostatke toga 
naroda: osim lijenosti i nečistoće na pr. i krvnu osvetu i haj- 
dučki život nekih Morlaka, ali bi se to imalo s vremenom iskori- 
jeniti razumom i pravednošću. 


Malo poslije Fortisa iznio je naš čovjek, Hrvat iz Dal- 
macije, Ivan Lovrić iz Sinja, doduše u obliku pripomena i popra- 
vaka Fortisovu putopisu, drugu opširnu knjigu o morlačkim obi- 
čajima u Dalmaciji) s tolikim obiljem zanimljivih narodopis- 
nih vijesti i pripovjedačkih motiva, da se je moglo misliti na 
zaokruženi i slikoviti prikaz morlačkoga života u obliku romana 
ili pripovijesti. I doista, lijepu i skladnu sliku morlačkih običaja 
složila je u glavnom na temelju Fortisove i Lovrićeve knjige 
grofica Justina Wynne od Ursini i Rosenberg u svojoj knjizi 
»Les Morlaques«'*) (1788.), koja je izašla, koliko znam, i u 


*) Osservazioni di Giovanni Lovrich sopra diversi pezzi del Viaggio 
in Dalmazia del Signor Abate Alberto Fortis (it. d. s dodatkom života 
Stanislava Sočivice, hercegovačkoga hajduka). In Venezia. 1776. S. 260 +4. 

*%) Les Morlaques. (Na obloj slici krilata žena piše: Magnace invictae 
feli..) Par J. W.C.D. U. aR. 

Vol. I. 1788. — Na 2. listu posveta: 


A Catherine II. 
Imperatrice 
de toutes les Russies. 

J. Wynne Comtesse des Ursins et Rosenberg 
»Sublimi feriam sidera vertice«. (Hor.). 
22. Janv. 1788. 

Na kraju Tables des Matičres (355) 
Table des Chansons (358) 


O grofici Wynne_ ima u Biographisches Lexikon des Kaisertum 


Oesterreich von Dr. Constant von Wurzbach, 27. Teil. Wien, 1874. i Franz . 


Miklosich, Ueber Goethes Klaggesang von der edlen Frau des Asan-aga. 
Wien, 1883. Ona bijaše kći engleskog baroneta Rikarda Wynnea, rođena 
u Mlecima g. 1732., po drugi put se udala za Nijemca, c. k. poslanika 
u Mlecima grofa Fil. Jos. Rosenberg-Orsina god. 1758., a poslije 6 godina 
ostala udovica bez djece. Prijateljevala je s grofom Bart. Benincasom, koji 
je u Napoleonovo doba služio i u Zadru. Umrla je u Padovi god. 1791. 

njemačkom prijevodu (Die Morlaken von J. Wynne Graefinn 
von Ursini und Rosenberg, aus dem Franzčsichen iibersetzt von 
S. G. Birde. Breslau 1790. 2 Theile s naslovnom slikom Jele, 
glavnog ženskog lica, odjevene, rekao bih, kao mletačka dama) 
i u talijanskom (Costumi dei Morlacchi. In Padova 1798. — bez 
imena prevodiočeva.!!) : 

Evo po Biirdeu, njemačkom pjesniku i prevodiocu, nekoliko 
vijesti o plemenitoj i duhovitoj dami, koja je s djelom svojim 
prvi put izašla kao spisateljica: »Živi od mnogo godina kao 
udovica nekad carskoga poslanika kod mletačke republike u 
Mlecima i uživa u prijateljskoj vezi s nekim vrlo plemenitim 
obiteljima svako poštovanje i prednosti, koje su joj stekla sjajna 
svojstva duha i ljubeznivost srca. Napisala je mala djela: 
Pieces morales sentimentales (opisana njena najranija mladost 
i put u Francusku i Englesku) i dr.« 


Sama autorica kazuje bližnji povod svojemu djelu: Oso- 
bite okolnosti tragičnoga slučaja, koji se prije nekoliko godina 
dogodio u Mlecima među Morlacima, svratiše pozornost na ovaj 
malo poznati narod i učiniše ga zanimljivim... Okršaj i smrt 
mladoga Morlaka pred mnoštvom svijeta u Mlecima na Obali 
Slavenskoj potakli su moju radoznalost i pobudili mi zanimanje 
za ovaj narod. Tako nasta ovo djelo, koje je možda upravo 
tako čudnovato (sonderbar), kako i sami Morlaci. 

Autoričin predgovor (Sujet de Vouvrage) najbolje nam 
osvjetljuje težnje onoga doba i shvaćanje o Morlacima: 

Vojvodina Zadar, skradinsko i kninsko područje čine sjeverni dio 
Morlakije; međe na sjeveru austrijska Hrvatska povrh konala obrovačkoga 
i rijeke Zrmanje, na zapadu Jadransko more s mnoštvom malih otoka i 
s gradovima na moru Zadar i Nin. Južna Morlakija sastoji od područja 
gradova Šibenik, Trogir, Split, Makarska, Imotski, a kroz nju teku rijeke 
Krka, Cetina i Neretva. S kopnene strane obje su provincije odijeljene od 
otomanskih država pustim gorskim krajem zemlje. Otoci, morska obala i 

2) Dakle prijevod je anoniman, a ni ime autorice ne stoji na naslov- 
nom listu, nego u predgovoru »A chi lege« (Čitaocu).. Na primjerku, koji 
se nalazi u sveučilišnoj biblioteci u Zagrebu i u katalogu (kartoteci) krivo 
stoji, da je autor djela opat A. Fortis. Pri koncu ćemo ipak doznati, tko 
je prevodilac. 

gradovi uživaju sve prednosti civilizacije, koju sa sobom nose brojno pu- 
čanstvo i trgovina, a inače ova zemlja od tako znatnoga opsega, tako 
blizu Italiji i najvećim dijelom podložna mletačkoj republici, svugdje pruža 
sliku prirodnoga stanja u prvim počecima društvenoga života, kakav je 
možda bio u najstarodavnija vremena i na koji se čovjek namjerio među 
posve nepoznatim stanovnicima nekih otoka Tihoga oceana. 

Današnja Morlakija bijaše u rimsko doba dio cvatne Dalmacije, 
plodne Ilirije. Slabi, napola zameteni tragovi nalaze se još u množini bez- 
obličnih ruševina, kojih je kraj pun. Sada je dio zemlje, kojoj se daje 
općenito ime Slavonija (Sclavonie) ili zemlja Slavena i koje se dalji opseg, 
protežući se među Ugarskom i Albanijom, teško može označiti određenim 
i trajnim granicama. Puci, koji u toj zemlji stanuju, jesu pomiješani sastav 
urođenika i kolonije Latina, Scita, Gota, Vandala, ukratko onoga vala, 
koji je za pada rimskoga carstva preplavio Evropu. Ipak se narodi unu- 
tarnje Morlakije mogu držati za prave urođenike zemlje, bar za najstarije 
stanovnike. 

Zaslužuje promatrati tu zemlju u njezinu sadanjem stanju, prije 
nego se narav i oblik izmijeni ponovnom revolucijom, a to je stanje kudi- 
kamo interesantnije nego sustavi najsavršenije civilizacije, čije su nam 
odlike i štete već od dugo vremena jednako dobro poznate. Naravnim pri- 
kazom svagdanjeg morlačkog domaćinstva upoznat ćemo običaje i navade 
mnogo zornije nego metodičnim i ledenim vijestima putopisa. Pritom ne 
bijaše potrebno uzeti u pomoć romantično (romanenhafte) ili čudesno. Či- 
njenice su istinite, a osobito crte nacionalnoga (bića) ocrtane su sa svom 
vjernošću. Običaji, navade, predsude, značaji i mjesne okolnosti, sve će 
to izaći kao rezultat događaja i osoba, koje rade. Osobite prilike tragič- 
noga slučaja, koji se prije nekoliko godina zbio u Mlecima među Morla- 
cima, svratiše pozornost na ovaj malo poznati narod i učiniše ga intere- 
santnim. Usmene vijesti od onih Morlaka, koji ovdje borave radi javnih 
ili privatnih posala; razgovori sa Slavenima, koji su iz susjedstva onih 
krajeva; čitanje malo starih knjiga, a naročito odličnoga djela o putu g. 
Fortisa kroz Dalmaciju'?) izvori su, iz kojih je ova knjiga crpena. 

Njemački je prevodilac popratio prijevod među ostalim 
ovim riječima: 

Pored pohlepe, kojom se sada čitaju djela, koja se bave znanošću o 
zemljama i narodima, smije se s priličnom vjerojatnošću očekivati povo- 
ljan prijem knjige, koja pruža zanimljivi materijal za poznavanje naroda, 


**) »O Fortisovu putu objelodanio je morlački liječnik Lovrić po- 
pravne bilješke pod naslovom »Osservazioni« etc, o čem se može naći 
ekscerpt (izvadak) u Fabris, Sammlung von Stadt-Land, und Reisebeschrei- 
bungen. Halle, 1783. (bilješka njemačkoga prevodioca). Tako smo doznali, 
da je Lovrić bio liječnik. Drugdje smo doznali, da je umr'o već godine 1780. 


262 











s= 


-a« 





koji živi u sretnoj sredini između prefinjene izobraženosti i surove neote- 
sanosti te tako u svojem načinu mišljenja jednako.daleko stoji od lukavosti 
i gluposti, a u svojem osjećanju od barbarske tvrdoće i nemuževne mekoće. 
Činilo mi se, kad uporedih ljude i žene, koji dolaze u ovom djelu, s anđe- 
lima i anđelicama u romanima i dramama, kao da u onim prvima gledam 
ljudske figure pravo orisane i s pravilno uređenom gradnjom udova, 
s jednobojnim, uvelike nabranim odjećama, odjevene kao u slikama starih 
majstora, a u ovim drugim gledam idealizirane osobe, umjetne, načič- 
kane it. di 

Prevodilac je, kaže, izostavio samo par listova (hvalu ta- 
dašnje vladarice ruske carice i malu epizodu s njom), a da to 
nije ni najmanje na štetu zaslugama velike carice ni talentima 
spisateljice ni zabavi čitalaca. 

Anonimni talijanski prevodilac, ispustivši autoričin pred- 
govor, piše u svojem »Čitaocu«,>) da je snujući povijest obi- 
čaja morlačkih samo vjerno slijedio, što je napisala slavna 
žena J. Wynne, ostavljajući neke stvari strane predmetu i po- 
praćujući tekst nekim bilješkama uzetim dijelom iz pisaca onoga 
naroda (Lucija, Fortisa, Lovrića), dijelom po vlastitim opaža- 
njima na licu mjesta, koja je pohodio, a dijelom što je usmeno 
doznao od samih Morlaka, koji su kao vojnici pješadijskih četa 
pohađali naše (dalmatinske) gradove na kopnu. Razjasnivši ime 
»Morlak« kaže, da su Morlaci rođeni ratnici i osvajači, oni isti 
narodi, koje su Rimljani u davnini suzbili kao barbare poznate 
ponajviše pod imenom »Scita«. Takvi bi oni bili i danas, da ne 
uživaju slatke plodove mira pod tako sretnom vladom (mle- 
tačkom) take, da su dijelom obuzdali onu svoju barbarsku ćud. 
Siromašni prosjaci, ali puni ponosa i srčanosti. Sami bi po sebi 
branili Dalmaciju od koje mu drago provale, za održanje i čast 
svoga vladara. 


Čitalac će se ne samo nasladiti, nego još i koješta korisno 
&. & . . . . . . A 
naučiti promatrajući običaje, presude i same ludosti naroda. 


1) »Prikazujem Vam, udvorni čitaoci, izvještaj o narodu, koji je 
promatran u svim pogledima mnogo različan od drugih naroda zemlje. 
Njegova narav, nagnuća, običaji, zanimanja jesu tako vlastitosti njegove, 
da ne mogu pristajati svim drugim ukupno narodima, koji stanuju na: ovoj 
kugli. Govorim o Morlacima, stanovnicima dalmatinskih planina.« 

U ovom se djelu vidi, kamo je radoznalost, pohlepa da vidi, 
želja da uvede u svoju zemlju nove stvari, zavela Morlaka da- 
leko od njegova prvotnoga prirodnoga stanja«. — To je glavna 
misao, glavna nauka, koju prevodilac crpe iz katastrofe jedne 
morlačke porodice, koja se ne bi bila dogodila, da nijesu željeli 
vidjeti tuđi svijet. Sličan motiv kao u pripovijesti »Pavao i 
Virginija«, izdanoj godine 1788.: dvoje sretno živjeli na nekom 
otoku Južnoga mora. Ona pozvana od rođaka pođe u Paris, 
da upozna sve prednosti i zablude evropske obrazovanosti; pođe, 
ali se više ne vrati, jer je potonula s brodom, koji je nastradao. 


Grofica J. Wynne je u obliku romana, a u okviru opisa 
Patrijarhalnoga života u brojnoj morlačkoj porodici, koja je 
stanovala u Dicmu, u najubavijoj zagorskoj dolini Dalmacije, 
prikazala tragični konac morlačke ljubavi. Porodici bijaše na 
čelu uzorni seoski starješina — Fortisov lik vojvode Prvana u 
Kokorićima.!“) — Njegov se sin Jervac (?) zaljubio u djevojku 
Jelu, kad se u crkvi pobratimio s njezinim bratom; ali mu je 
bio suparnikom neki Marković, mornar u mletačkoj mornarici, 
koji se već prije zagledao u Jelu, darovao ju, a ona mu darom 
uzvratila: vjenčana ponuda s njegove strane, a pristajanje 
s njezine — mislio je on. Dok je Marković kao vojnik dugo 
bio izočan, suparnik mu je sa sporazumom roditelja formalno 
isprosio djevojku, a otac njezin nije davao važnosti Markovi- 
ćevoj ljubavi. Vjenčali se, i Jela bila već sretna majka od 4 
djece, kad se M. u 40. godini života vratio kući iz ruske vojne 
protiv Turaka u grčkom arhipelagu. Duboko je u srcu zatomio 
svoju bol i ne mogući ništa učiniti odluči povratiti se u rusku 
vojsku. Nego se desi, da se i mladi par, na nagovor prijatelja 
Draganića, trgovca iz Paga, nakanio da upozna Mletke. Oni 
se iz Trogira uputili put Zadra u jednoj lađi, a istodobno i 
Marković u drugoj. Dok su obje lađe bile u zadarskoj luci, 
pade na brod, u kojem je bio Marković, i zapali jedro komad 
rakete, koja je od veselja bila bačena s lađe Markovićeva 


“%) Viaggio in Dalmazia II. 143—144. — Pozornica radnje, dolina 
Dicmo također odatle s. 49, ' 

suparnika — kao za ruglo, uzeo je on. Planuvši odluči se osve- 
titi. Sutradan ga tražio po gradu; sastavši se potuče se s njim 
na sablje, ne mogući ga sabljom, neočekivano ga probode no- 
žem u prsi i umori. To se u romanu zbilo u Zadru, mjesto u 
Mlecima. Marković bi ubijen od brodovlasnika, kad ga je silio, 
da s najgorim vremenom otplovi iz luke, a tužna se udovica 
s mrtvim truplom muža vratila u svoje zagorje, preskupo pla- 
tivši kulturnu radoznalost. 

Oko okosnice te pripovijesti autorica je vrlo vješto i obilno 
ispreplela lijepe opise mjesta zagorskih i krajina, zanimljive fol- 
klorističke motive, običaje (pobratimstvo, prosidba, otmica, svati 
i vjenčanje, porođaj, šišano kumstvo, mrtvačka daća i t: d.), vje- 
rovanja, predsude, priče, narodnu nošnju, krvavu osvetu i t. d.25) 
što se. sve bar u jezgri ponajviše može naći u Fortisa i u Lovrića. 
Nekoliko motiva doznala je autorica od druge strane, tako na pr. 
morlačko pričanje o postanku medvjeda (bio prije anđeo!); 
»staru narodnu predsudu« (bilješka u originalu i talijanskom 
prijevodu), da su životinje jednom bile naša braća, jer su u 
zemaljskom raju zajedno živjele s našim prvim roditeljima, i 
zato da se ne imaju klati ni jesti; krvavu košulju; romantičnu 
spilju i ceremonijal bahorničin; slavu žetve i dr. Tako je 
autorica prikazala uzorni i blaženi život  patrijarhalnoga 
naroda, kako se samo može željeti. Na mnogo mjesta 
probija inače nimalo neprikrivena tendencija vremena da se 
ljudi prirodno odgoje, žene dostojno poštuju, prosvjeta širi, 
praznovjerje ukine, da se gospodarstvo racionalno vodi i na- 
rodno blagostanje podigne: sve u duhu prosvjetiteljskih težnja 
onoga doba. U jednu riječ: autorica, plemenita i duhovita gro- 
fica, dala je odgojni tendenciozni roman u slavenskom duhu. 
Morlaci su slavni hrabri slavenski narod. Dalmacija je boravi- 
šte sokolova.!%) Svekar svojoj nevjesti preporučuje: Upamti 


) Charles Nodier zanesen pripovjedačkim prikazom Morlaka pro- 
glašuje Wynneinu knjigu »najzanimljivijom i najistinitijom slikom najori- 
ginalnijih običaja u Evropi« (tako navodi Skerlić, »Omladina«. U Beo- 
gradu, 109. s. 310, M. Curčin, Das serb. Volkslied. Leipzig 1905., S. 48—49). 

#9) Wynne (njem. prijevod) I. 202. 

da moraš nastojati, da sina odgojiš čovjekom, slavenskim 
čovjekom!!7) 

Stanovnici u Splitu i Trogiru govore slavenski; Slaveni su, 
naša braća. Osobito se ponosno spominju Rusi kao morlačka 
braća. Marković, mornar u mletačkoj mornarici, kada je doznao, 
da Rusi s brodovljem ratuju protiv Turaka u grčkom arhipe- 
lagu, gori od želje, da im se stavi na službu, on hoće da Rusima 
bude kormilar. Kad je doznao, da su goleme ruske lađe otplovile 
od Neve, kaže Marković: »Ići mi je k prijateljima i zemlja- 
cima, da ih privedem našoj braći Rusima. Izabrao sam 60 naj- 
valjanijih od naših zemljaka: po deset hrabrih gorštaka uzet 
ću iz Palmara, Strnca, Minaca i Klapavice (osim Klapavice 
nijesam mogao identificirati druga mjesta), a 20 iz Vukošića, 
koji je mravinjaku sličan.« Konačno se Marković odlučuje, 
da bude vojnikom ruske carice Katarine, u istinu je otišao i 
služio u ruskoj vojsci, a na povratku opširno pripovijeda o 
ruskoj vojni (por. njem. izdanje I 25, 72—74, 223—228—239). 

Još jedan primjer rusofilstva, još više, slavenske svijesti 
Morlaka, što nipošto nije pusta mašta grofice Justinijane Wynne, 
kada znamo od druguda, da je mnogo Hrvata iz Dalmacije i 
Istre bilo u ruskom brodovlju, da je početkom 18. stoljeća postao 
ruskim admiralom Matija Zmajević, Hrvat katolik rodom iz 
Perasta u Boci Kotorskoj, brat zadarskoga nadbiskupa Vincenca 
Zmajevića, da je M. Zmajević držao u Rusiji uza se, za sebe i 
svoje vojnike, katoličkog kapelana Matu Karamana iz Splita, 
kojemu je i mirovinu ostavio u oporuci, i da je napokon i otac 
poznatog kasnije Matije Sovića, arciđakona osorskoga, služio 


u vojsci cara Petra Velikoga, i sam Mate Sović rodio se u Petro- - 


gradu. — U Rusiji je bio neki kaluđer iz krajine kotorske; na 
povratku pohodio je svoje prijatelje u sinjskoj krajini — tako 
Pripovijeda grofica J. Wynne — i svi pohlepno slušaju njegovo 
kazivanje o Rusiji, o njihovu ratu, vojničkoj snazi. Sinjski ga 
Morlaci pitaju: »Jesu li i koliko blizu Rusi, naša braća? Kaži 
nam, što su naši oci bili u staro doba? Otkrij našim očima sjaj 


47) Ibid. 136. 

slave Slavena!« A kaluđer je nadugo i naširoko kazivao o Ru- 
sima, o Petru Velikom i o carici Katarini, što je sve na slu- 
šaoce učinilo dubok dojam: bili su kao izvan sebe od čuda slu- 
šajući o podrijetlu Morlaka, njihovim odnosima s Rusima i o 
Katarini. Bez sumnje ima u tom kazivanju i dobar dio poklon- 
stva i divljenja autoričina prema Katarini II., carici svih Rusa, 
kojoj je i posvetila svoje djelo, pače i veći dio (por. u franc. izd. 
s. 56—62). Kad je kaluđer dovršio, uskliknu starješina Prvan: 
»O velika Katarino, božanstvo naroda slavenskoga, primi i moje 
želje i poklonstva! Preveć sam star, da putujem sve do tvoga 
velikoga grada, gdje ti stoluješ, ali ću te vidjeti, bacit ću ti se 
pred noge — zaklinjem se vječnim Bogom, koji te je poklonio 
na sreću tolikih naroda« i t. d.! — On je odlučio, da u Mlecima 
naruči veliki sjajni kip Katarinin, da ga postavi u svojem gaju. 
A kada ga je postavio, sve se pučanstvo ničice poklonilo do 
nogu kao božanstvu, a Prvan u svečanoj molitvi pred kipom 
mogućne Katarine izrazuje u 6 kitica svoja i narodna poklon- 
stvena čuvstva. Ta se svečanost izvršila prigodom narodnog 
običaja prvoga striženja vlasi njegova unuka, čije je prve zna- 
kove muškosti stavio pod zaštitu caričinu (franc. tekst s. 
119—123). 

Značajno je za talijanskog prevodioca, da je sve to o 
Rusima izostavio. Što u njemačkom tekstu stoji: »Hoću Ru- 
sima da služim kao kormilar,« u talijanskom stoji: »Polazim 
i vraćam se u vojsku da služim svojemu vladaru.« I ovo je 
ispušteno: Hajde i postani nevjernicima strašan tako kako naš 
Marko Kraljević, o kojem naša pjesma pjeva: »Jaše konja 
Marko Kraljeviću, S jednom zmijom konja zauzdaje, a druga 
mu za kančiu (kandžiju) služi« (iz Lovrića s. 131). 

Bio bi nepotpun prikaz narodnoga života Morlaka, kad 
ne bih istakao i po misli autoričinoj možda najznačajniju crtu 
u čitavoj Wynneinoj pripovijesti: pjevanje narodnih pjesama. 
Morlaci su narod pjesnika i pjevača improvizatora. »Morlak, 
rođeni pjesnik i glazbenik, na svoj način sklada i pjeva ljubavne 
stihove od slatke potrebe, koja pobuđuje samu ljubav.« Morlaci 

Pjevaju, ako putuju, ako rade, ako jedu; ako po noći imaju 
kamo ići, pjevaju, da ne zadrijemaju, da brda odjekuju, a često 
im noćni putnik s drugoga kraja pjesmom odgovara. Slično 


kod Kaledonaca Osijanovih, kojih je najveća slast pjevanje. 


Ne može biti većega ushita za pjesmu i glazbu, nego što je kod 
tih surovih, ali osjetljivih gorštaka. Pjesme su im najprijatnija 
začina jela, pjevajući iskazuju se mrtvima pogrebne počasti, 
s pjesmama se išlo u susret najdražim i najodličnijim gostima, 
glazba je ulazila uopće u sve poslove. Tako redom iznose o 
Morlacima Fortis, Lovrić (s. 130), grofica Wynne i talijanski 
prevodilac u bilješkama (s. 13, 211). U Dicmu ima starac 
Pjesnik, koji smjesta zna spjevati pjesmu o kojem događaju. 

U Tribunju kod Šibenika živi poznati pjesnik improvizator 
seljak Papica, koji uz gusle pjeva ili smrt lijepe žene Hasan- 
age — a to je jamačno »Žalosna pjesanca plemenite Asan- 
aginice«, koju je prvi iznio A. Fortis, — ili ljubakanje Hali- 
bega. On je ostavio iza sebe mnogo pjesama, koje običavaše 
Pjevati uz pratnju gusala, ali se pisanih stihova od njega nije 
moglo naći ni sačuvati (Fortis I 167.) 

Po Wynneinoj pripovijesti znaju u kući seoskoga i plemen- 
skoga starješine Prvana Narčevice u Dicmu pjevati mnogo 
narodnih pjesama stari djed, obje mu nevjeste Daša i Jela i 
sluškinja. Tako djed uči unuka pjesmu o Kraljeviću Marku i 
Anci; sluškinja Nika pjeva pjesmu o kralju Vladimiru i kralju 
Stipanu: ovoga je kćerka bila udana za bugarskoga kralja Vla- 
dimira, koji je s njom imao sina, ali je kralj ipak otpusti i 
posla natrag k ocu. Ne kaže se, ali sadržaj toj pjesmi nalazimo 
u prve tri kitice Kačićeve pjesme br. 13. »Pisma od ženidbe 


kralja bugarskoga.« Nika pjeva i neku pjesmu o lijepom Seli- | 


miru, koji ostavi svoju nježnu Kosaru i nekamo otplovi. Ona 
ga je upitala, a da nije dobila odgovora, kojim će morem puto- 
vati, pripravna da ga slijedi, jer »planine su nepomične, ali 
planine morskih voda ispred nas će iščeznuti.« Samo im se imena 
mogu naći u Kačiću. — Ona zna i još ljepšu pjesmu o Tješi- 
miru i Vukoslavi. U toj lijepoj pjesmi glavno je tužba ostav- 
ljene žene i radost zbog povratka muža. Kotarski naime ban 

diže se, da potuče buntovnike, koje vodi Branko, te zove u 
pomoć svoga hrabroga zeta iz Trebinja, Tješimira. Ostavljena 


..mu žena boji se, da ne bi lijepe kotarske djevojke zamamile 


njezina muža kotarskim vinom. Dugo ga čeka, a majka mu je 
već proslavila slavu žetve, izjedene su pogače od nova pšenična 
brašna i mlada meda iz ulišta. Muž se vratio, darovao ženu 
biserom žene potučena Branka, a žena Tješimirova rodi nakon 
tri dana sina, kojemu nadiju ime Prelimir. — I toj pjesmi 
služi samo podlogom Kačićeva pjesma »od kralja Tješimira,« 
prvih 10 kitica, u kojima se radi o ženidbi kralja Tješimira 
s kćerkom bana Cidomira u kotarskom Nadinu. Spominje se 
još pjesma o Krunoslavi junakinji, koja u ratničkom odijelu 
ide u Jajce, da potraži muža Bojnoslara, ali te pjesme Nika 
nije zapravo znala — možda je u istinu samo književno sje- 
ćanje autoričino na Krunoslavu iz Gundulićeva »Osmana«, ili 
zbilja motiv iz koje narodne pjesme(?). 

Mlada nevjesta Jela zna pjevati pjesmu o Stani, kako se 
izbavila iz ruku Osmana, ohola Turčina, koji ju je ugrabio, i 
o smrti Dabromirovoj, u kojoj se spominje i njegov brat 
Koslar. Dabromir je pobio, uhvatio i umorio morskoga gusara; 
vjetar je raspršao prah njegovih neprijatelja na potoku 
Mandranor(?), ali je i on ranjen strelicom i umire, dok bratu 
pjesmom isporučuje osjećaje i želje. Pjesma je bez sumnje 


mistifikacija. Još zna ona drugu pjesmu o djeci Kotromanovoj, 


kćeri mu sv. Dianici i sinovima u gradu Jajcu. Toj pjesmi na- 
lazimo sadržaj u Kačićevoj pjesmi »Pisma od Kotromanovića,« 
koju je autorica slobodno i opširno parafrazirala, iskitivši je 
»vješćicama«, kojima je kraljica zloglasna Pruiska(?) sa sovi- 
nim kljunom, zlobnom i ubojnom »Skarnuskom«, što je u Ka- 
čića vila Slovinkinja, i Vadom, nevinim duhom (jekom!), koja 
stanuje na gori Krantar i ponavlja pjesme i usklike Slavena, 
koji gorom putuju. »Dianica« je Danica Kotromanova, kojoj 
je ime već: Kačić polatinio u Diana, Dianica — Hic iacet 
Diana Illyrica. — Spominje se još pjesma o vili dobrotvorci 
i posestrini kralja Ladislava (i to je Kačićeva pjesma o kralju 
Radoslavu!). Ne može se dakle reći naprečac za sve pjesme u 

Wynneinoj pripovijesti da su posve izmišljene, kao što Skerlić, 
»Omladina« (Beograd, 1906. s. 313) piše za djelo Wynneino, 
da u njem ima desetak morlačkih balada, koje su proste misti- 
fikacije. Kačić nam i ovdje iskače kao popularni narodni pjes- 
nik, čije su se pjesme među narodom proširile, te ih i Fortis i 
Wynne uzimaju za narodne, kad se nalazile u narodu i na 
kvarnerskim otocima i u sinjskoj krajini. Wynne je stalno čula, 
a ne čitala Kačićevu pjesmu, jer piše: »la chancon du roi Vla- 
dimir et de Kraglia Stipana«, »de la fille de Kraglia«; čula je, 
a da nije znala, što je to »Kraglia«, koje jamačno uzima za 
vlastito ime mjesto općeno. 

Osim tih, recimo, baladnih ženskih pjesama ima u Wynne 
još u cjelini dvije pjesme, koje pjesnik i pjevač Radomir, 
sjedeći na čelu pirnoga stola kao dolibaša, na piru pjeva brač- 
nom paru kao zdravice, a tako i jetrva Daša, zatim tri naricanja 
za umrlima, koja su bez sumnje bila izrečena u stihovima, ali 
u sačuvanom obliku teško da će biti autentična. 

Nadodati je još, da se osim pjesme o hajduku Pecirepu, od 
koje talijanski prijevod donosi 12 stihova talijanskih, radi čega 
u glavnom ni ona ne može biti mistifikacija, kako piše Skerlić, 
spominju i početak pjesme od kola, koje se zove »Skoči gori!«: 
Hodi u kolo, dušo moja — donio već prije Lovrić — i pirne 
pjesme, morlački stihovi, koji se čuju sutradan po vjenčanju, 
»a koje bi mogao naći za nepristojne samo čovjek, koji je već 
pokvario svoj osjećaj, ali ovi dobri ljudi drže, da se može reći, 
a da se ne postane nepristojnim, ono, što je dobro i pristojno 
učiniti (Wynne, njem. prevod s. 112—113). O tome zna i Lovrić, 
koji piše, da svati na piru međusobno dvoznačno govore najne- 


dopuštenije nepristojnosti, koje dakako običaj dopušta u ovim,. 


naime pirnim zgodama (Osservazioni s. 160). 

Ako usporedimo anonimni- talijanski prijevod s francuskim 
izvornikom i s njemačkim prijevodom pjesnika S. G. Biirde-a, 
naći ćemo, da je talijanski prevodilac osim pojedinosti nekih 
ispustio sva kazivanja o braći slavenskoj, Rusima — vidi se 
očito: podanik mletački, talijanski građanin, nije htio podupirati 
slavensko rodoljublje i slavljenje braće Rusa; ali u slavenstvo 

Morlaka i primorskih gradova (Splita, Trogira i otoka Paga) 
nije dirao. U njemačkom se nalaze, a u talijanskom se prijevodu 
ne nalaze, narodne pjesme u cjelini, tako na pr. o hajduku 
Pecirepu (njem. I 11—13), dvije pirne pjesme (104—107, 
1183—116), Jeline pjesme o smrti Dabromirovoj (II 46—50), 
o sv. Dianici (Danici bosanskoj, II 51—70) i tužaljka za mrtvim 
mužem (II 228—231), Nikine pjesme o Tješimiru i Vukosavi 
(II 108—113) i naricanje o hudoj ženi od Karnara, koja je obo- 
rila najljepši pčelinjak (II 228), zatim još jedna tužaljka za 
mrtvim starješinom Marnanom od mjesta Rostara (II 166). 
Talijanski je prevodilac izostavio i slučaj s nađenim u Drašni- 
cama i štovanim u crkvi kipom poganskoga pastirskoga boga, 
tobože sv. Roka (I 90), o čemu je Fortis znao najprije izvijestiti 
u svojem Viaggio II 140—141, zatim čitav narodni obred 
prvoga striženja djeteta u gaju Armacu (170—175), i pričanje 
narodno o zmiji, koja je proždrla dva sunca i po, a na taj se 
način tumači pomrčina sunca (I 182—183, što se inače nalazi 
već u Ivana Lovrića, 189). Nije preveo ni značajni predgovor 
autoričin o Morlacima i Slavenima, ni bilješke o umorstvu 
Morlaka u Mlecima, ali se zato odlikuje nečim svojim: pre- 
mnogim povijesnim, zemljopisnim i folklorističnim bilješkama 
i razjašnjenjima iz Ivana Lučića, Fortisa i Lovrića te parale- 
lama običaja u drugih divljih naroda, i to po putopisima Mons. 
Cooka u Americi, na indijanskom otoku Ulietea (tako na pr. 
s. 15, 19, 119, 138, 191, 221, 260 i 290) i iz Osijanovih pjesama 
(s. 211). Po tom se vidi, s kim su naše Morlake upoređivali. 
Talijanski prevodilac, Dalmatinac, po svem se zaključuje, 
da je bio vrlo upućen u hrvatski jezik, (samo krivo uzima, da 
Prvan znači Petar, p. VIII) i u hrvatske narodne običaje što po 
knjigama što po kazivanju vojnika kopnenih četa u primorskim 
gradovima, a što po vlastitim opažanjima na licu mjesta. 
Čini se, da možemo ući u trag prevodiocu: ne može biti 
drugi nego pjesnik i polihistor dalmatinski dr. Julije Bajamonti 
iz Splita. On je i sam i s Fortisom putovao po »Morlakiji«, bio 
je i u Bosni i opisao ju je, napisao je raspravu »Morlakizam 
Homerov«, bavio se prošlošću i sadašnjošću Dalmacije. U svojim - 

listovima g. 1796. i 1797. spominje i za štampu. gotovo djelo 
»Storia de costumi de' Morlacchi«, za koje je već razašiljao 
prijateljima predbrojne arke.!") »Kuda se djede ta radnja, ne 
znamo, na žalost ništa kazati. Možda je cenzor zabranio štam- 
panje«, piše I. Milčetić.!") Ali možemo sa stalnošću reći, da 
je djelo bilo objelodanjeno pod naslovom Costumi dei Morlachi 
In Padova 1798. Tako nam lik Bajamontov izlazi književno 
zanimljiviji; po Milčetiću nigdje se on ne ističe Talijancem, 
a hrvatski mu je jezik uvijek: la nostra lingua.2) Razumije se 
dakle, da se je »morlačkim običajima« mogao baviti sa znanjem 
i ljubavlju. Da djelo s gornjim naslovom nije izvorno, svjedoče 
ove riječi u predgovoru »Čitaocu«: Nel tessere la storia delle 
loro Costumanze non altro ho fatto che fedelmente seguire cio 
che avea scritto in Francese la celebre donna Giustiniana 
Wynne Contessa degli Orsini e Rosenbergh.«2!) A što na 
naslovnom listu nije stavio ime autoričino, može se opravdati, 
što niti u originalu njeno ime potpuno ne stoji, nego samo 
»Les Morlaques par J. W. C. D. U. et R. Vol I. 1788.« 

Znajući, tko je prevodilac, možemo bolje razumjeti, što 
je sve ispustio iz izvornika, jer je on mogao suditi, što pripada, 
a što ne, u okvir morlačke pripovijesti. Što je na pr. izostavio 
sve o Rusima, to je mogao s pravom učiniti, znajući, da su 
Morlaci neobrazovani i nacionalno nesvijesni; izostavio jeilo 
pjesama, jer im u originalu nije vidio oblik narodne pjesme, a 
nekima će biti i danas teško odrediti izvor i sadržaj, ali sve i 
u cjelini stalno nijesu mistifikacije. 

Da Wynneino djelo i nije bilo gotovo u isto doba odmah 


prevedeno na njemački i talijanski jezik, i tako mu odskočila > 


evropska cijena, bilo bi za nas važno kao skladni i simpatični 


*%) Rad 192. s. 153, 206, 219 (piše Sorgu, da je njegova strica pred- 
brojio na knjigu o Morlacima). 

8%) Ibid. 158. 

2) S, 97, 

*) Snujući povijest njihovih (morlačkih) običaja samo sam slijedio 
ono, što je francuski napisala slavna žena Justinijana Wynne grofica od 
Ursina i Rosenbergh, 

prikaz morlačkoga života. U njem se nalaze isprepleteni motivi 
nmogih narodnih pripovijedaka, tako na pr. o imenu gore 
Mojanke (»Moja Anka«), po Fortisu II 50, o postanku med- 
vjeda, o zmiji, koja ždere sunca (po Lovriću 189), o spilji vje- 
trova na gori Prologu (Lovrić 184—185). U djelu nalazimo 


“opisanih mnogo lijepih narodnih običaja morlačkih, tako na pr. 


obrede pobratimstva, zaruka, vjenčanja; običaj otmice (čitava 
duga pripovijest o ženidbi staroga Prvana), prvoga šišanja dje- 
teta i posmrtnih daća (karmina); ima podataka o narodnim 
igrama, o gađanju i čaranju, o bahornicama (opis je spilje ba- 
horničine sasvim književan i romantičan), o pauku i ljuljanju, 
da ne spominjemo mnoge rasijane vijesti o morlačkom životu 
i bavljenju, o primitivnoj trgovini, (izmjeni tvarnih dobara), 
o neretvanskoj groznici i t. d. 

Ne. možemo se dakle složiti sa sudom Miklošićevim 
(Sitzungsber. der Wien. Akad. Band 108. S. 462.), da je 
Wynneino djelo bezvrijedno kako za etnografiju tako i za 
povijest narodne pjesme. Još se može spomenuti sud Ch. 
Nodiera, da pored Wynneina djela nema ništa tako potpuno 
ni u kojem jeziku o ovom predmetu. Morlaci imaju običaja 
tako jezgrovitih, tako osobitih, tako slikovitih, ako se tako može 
reći, a međutim hiljadu puta manje poznatih od običaja divljih 
naroda Južnoga mora (isto 461.). 


2 73 Hrvatsko Kolo 18 


FRANJO PETRIĆ 
O 400-godišnjici njegova rođenja. 


U doba, kad se hrvatsko umjetno pjesništvo u Dalmaciji razmahalo 
svom snagom obećavajući uz sudjelovanje mnogih pregalaca najveće 
uspjehe, otputio se devetgodišnji dječarac Franjo Petrić u svijet, da kao 
ogranak hrvatskog roda pronese svijetom svoje ime na slavu sebi i domo- 
vini, koja nam ga je ravno prije 400 godina poklonila i othranila. Zašto i 
kako se je to nezrelo dijete sa devet godina odvažilo u svijet, Bog bi znao; 
možda bi se tek po nekim slutnjama iz njegovih spisa dalo nagoviještati, 
da je tome mogla biti uzrok kuga, što je u godinama oko njegova rođenja, 
a i kasnije ponovno harala po Dubrovniku i dalje. Ali svakako se već u 
njegovu djetinjstvu opaža posebni nagon za putovanjem po širokom svi- 
jetu, koji se posebno vidi u svoj nestalnosti njegovoj i nekom duševnom 
nemiru tražeći uvijek nešto novo i tuđe, pa bilo to i u vezi s tegobama i 
pogiblima. I po tom je on naš, a sigurno je po tom i razvio svoj duh do 
visine, da već onda, premda mu to tadašnja javnost nije bar toliko priznala, 
zauzimlje snagom svog duha i veličinom svojih djela jedno od prvih mjesta 
u tadašnjoj naučnoj Evropi. : 

Dolazi u Italiju i tu se posvećuje nauci svih područja tadašnjega knji- 


ževnog rada. Ali ni tu nema mira. Putuje na Cipar prvi, pa drugi put. Pu-. 


. tuje Dalmacijom, koju kad opisuje svoja putovanja, spominje na prvom 
mjestu. Pohađa sva važnija mjesta Italije, a onda eno ga po Francuskoj 
i Španjolskoj. Tek potkraj života smiruje se kao profesor filozofije u Fer- 
rari, a onda u Rimu, gdje prepativši toliko u životu, a zaduživši svojim 


mnogobrojnim i odličnim djelima svu znanost i filozofiju i ostavivši nama, 


potomcima svojim neprocjenjivu baštinu, ostavi 1597. ovaj svijet. Nije nam 
ipak sve još kazao, što je imao da kaže. U posveti prve knjige svoga prvoga 
glavnog djela »Discussiones Peripateticae« upravljenoj Zahariji Moceniku 
spominje svoj boravak na Cipru, pa kaže: »Ondje sam najbolji dio svog 
života utrošio za tuđu korist i preko sedam godina bijedno proveo. Odvela 
me onamo nesretna zabluda, zapustio sam sve svoje stvari i rad oko filozo- 
fije, koji je bio moja najveća naslada, a nije jedamput bilo, da sam se i u 
Životnoj pogibli našao«. : 

Pa ipak je toliko naučno radio, da se čudom pitamo, kako je uza sva 
tolika lutanja i neprilike po svijetu dospio, da sve to prouči i napiše. A 

pisao je kao nijedan iz onog vijeka, premda taj vijek bilježi na stotine 
radnika na polju knjige i nauke. On piše e pjesništvu, o vojništvu, on je 
i govornik i pjesnik i mjernik i povjesnik i filozof. Prevodi iz grčkoga na 
latinski, upušta se u teške i riskantne polemike, pa zalazi čak i u jeziko- 
slovna razglabanja. U raspravljanju o vrijednosti Homera, sukobi se s Tas- 
som i zađe u prve redove bojnog polja, na kojem lome koplje Ariosto i 
Tasso. Tu nam se otkriva značajna crta u načinu njegova rada. Pozvan od 
Tassovih protivnika, da preuzme u ime svih njih borbu, odazivlje se rado 
i za ciglih sedam dana sastavlja za Tassa težak spis, na koji ovaj tek po- 
slije pol godine odgovara. A kad su ga htjeli da oslabe već otrcanim tada 
prigovorom, da je pristaša platonizma, odgovara, da nije ni za Aristotela, 
ni za Platona, nego za ljubav k istini. Pri tom kako je nagao i oštar, tako 
je i jedak, pa s rijetkim sarkazmom kad Tasso uči, da »pjesnik« po grčkom 
postanju te riječi znači »oponašalac«, — sumnja u Tassovo poznavanje 
grčkog jezika, jer bi, veli, iz svakog rječnika mogao naučiti, što riječ »pje- 
snik« znači. I takav je od prilike u svima svojim spisima. Krcat znanjem, 
polihistor u pravom smislu riječi, a što je najglavnije, u svojim sudovima 
i raspravljanju potpuno samostalan, što mu uostalom znanstvena književna 
povijest i savremena i potonja jednako priznaje. »Ne samo u onom vijeku 
od svih Italaca najučeniji«, »omnium sui aevi litteratissimus« i slično po- 
hvalna su priznanja, koja hrvatskoj kulturi osiguravaju vidno mjesto u 
općoj kulturnoj povijesti. I stil je Petrićev osebujan i značajan. Treba či- 
tati njegove rasprave, koje su polemičnog sadržaja, pa da se vidi, kako 
Petrić mimo drugih tadanjih pisaca piše živim, slikovitim, bujnim stilom 
služeći se u dokazivanju svojih tvrdnja građom i poredbama iz svih po- 
dručja znanosti. Pravi esejist s karakterom klasičnog pisca. Kad treba lo- 
gičku, ili bolje silogističku argumentaciju, upotrijebit će i godinu svog ro- 
đenja za primjer utvrđenja kakove istine. Posve osebujno i originalno. 

U glavnome svom djelu »Nova filozofija« dao je samoga sebe sa 
svim izrazitim značajkama svog duha i rada. Napose u dva dijela ovoga 
dubokoumnog spisa, Panaugia — Svesvjetlost i Panarchia — Svevlađe, što je 
zapravo njegova metafizika, dao je Petrić bitnu jezgru svoga filozofijskog 
naziranja. U Svesvjetlosti pošao je doduše od novoplatonske filozofije, ali 
se je u kasnijem razlaganju i u rezultatima bitno od nje odalečio pokazavši 
se jedini u ono doba samostalnim misliocem. Ta je rasprava i sadržajem i 
stilom i načinom raspravljanja, a napose izvornim osnovnim gledanjem na 
svijet najvažniji filozofijski prilog onoga doba; vječna šteta, što nije dv 
nas došao i u hrvatskom prijevodu: možda bismo baš u njoj našli osnovne 
zasade za obilježje hrvatske narodne filozofije. 

U životu je fizički mnogo stradavao i napatio se. »I siromaštvo me 
pritisnulo«, piše sam u posveti četvrte svoje peripatetske rasprave, »i dok 
sam se za tuđu korist brinuo, svoju sam zanemario putujući neprestano 
po kopnu i moru, a okružen prijevarama i zasjedama najnezahvalnijih i 

najgorih ljudi«. I kao da je slutio, da će ga i poslije smrti takova sudbina 
pratiti, uzda se, »da će se naći tko, da ga i poslije smrti brani, ako bi bilo 
nepravedne navale na njegov trud«. Nije na sreću takove navale na njega 
kasnije bilo, jer je nije ni zaslužio, ali ga zla sudbina nije ni poslije smrti 
poštedjela. Našao se čovjek, koji se od prilike jedan vijek kasnije okitio 
Petrićevim perjem: 1681. izlazi u Londonu djelo Telluris Theoria sacra, 
u kojemu se vidi potpuno naš Petrić. 


Posebno je Petrić zanimljiv u tom pogledu, što se je jedino on i 
Petar Ramski u tom vijeku odvažio ustati protiv Aristotela, Petar _ Ramski 
na svoj, a Petrić opet na svoj način. U tome svom držanju prema Ari- 
stotelu često je preoštar, a opisujući Aristotelov život, služi se gdjekad i 
nezajamčenim anegdotama. Ipak je u ocjeni Aristotelove nauke potpuno: 
objektivan, te i svoje učenike upoznaje prije kritike potpuno s Aristote- 
lovom naukom. Uza svu svoju izvornu osebujnost držao se ovdje ondje i 
mode svog vremena. Renaissanca je puna hvale i slave ženske ljepote, te 
se pisci onog doba u tome upravo natječu. I Petrić je kavalir. U posveti 
jednog svog odsjeka Tarkviniji Molziji, koju je između ostaloga učio i 
grčki, biranim riječima iznosi njezine vrline ističući nada sve snagu nje- 
zina duha, ali ne propušta ni prilike, da njene druge odlike pohvali: »Kad 
ti pjevaš, sve gracije stoje uza te i dive ti se; oh kad bih mogao učiniti, 
da onaj, koji to ovdje čita, misli, da tebe ujedno čuje«. 

U vezi je s najuglednijim ljudima svog doba. Papu Grgura XIV. 
moli, da bi u sve katoličke škole uveo Platona, a Klement VIII. toliko ga 
cijeni, da ga odmah nakon svog izbora za papu pozivlje u Rim i po- 
stavlja ga javnim profesorom filozofije, premda su se tome nekoji ugledni 
Aristotelovci mnogo opirali. 

Hrvatski narod mora s osobitim ponosom gledati na toga svog sina, 
koji nam je, da se poslužim riječima Franje Markovića, dao »častan putni 
list iz dobe duševnoga preporoda Evrope«, da s njim i mi ij »u uzvi- 


šeni hram umlja svjetskoga«. 1. Jelašić. 


KATOLICI U BOSNI I HERCEGOVINI. 


U Đakovu je g. 1680. (dakle još za turskoga vladanja u Slavoniji) 


ubijen fra. Nikola Olovčić, posljednji »bosanski biskup«. Tada se pod Bo- 
snom razumijevala također cijela srednja i zapadna Slavonija. Poslije nje- 
gove smrti nijesu više Turci dopuštali, da u Bosnu dolaze biskupi iz Đakova. 
Tako ostade Bosna punih 55 godina bez svoga duhovnog pastira. Međutim 
se katolički puk i oci franjevci u više navrata obraćahu na rimsku stolicu, 
da im dade biskupa. Zato je papa g. 1735. ustanovio poseban vikarijat za 
Bosnu i Hercegovinu. Prvim apostolskim vikarom bude iste godine ime- 
novan fra. Mate Delivić, rodom iz Kreševa u Bosni. Papin breve (dekret), 
kojim se o. Delivić postavlja za bosanskoga vikara, izričito kaže, da se pod 

njegovu upravu i vlast stavlja također duvanjska biskupija, koja je nekada 
u Bosni postojala. Isto kaže i breve, kojim je g. 1741. za vikara bosanskog 
postavljen fra. Pave Dragičević, rodom iz Fojnice. Ovaj nasljednik o. De- 
livića počeo je g. 1743. u zapisnike vikarijata bosanskoga bilježiti i broj 
katolika u Bosni i Hercegovini. On to čini gotovo svake treće godine sve 
do svoje smrti g. 1767. Isto bilježi i većina njegovih nasljednika, pošto su 
običavali svake treće godine dovršiti pohod (vizitu) u cijelom vikarijatu. 


Spomenute g. 1743. nalazimo u zapisniku vikarijata bosanskoga točan 
popis svih katoličkih župa, sela, obitelji i duša u cijeloj Bosni i Hercego- 
vini. Što više: navedene su sve porodice i broj duša svake porodice s ime- 
nom i prezimenom u svakoj župi i u svakom selu, što je u velike pomagalo 
za rodoslovlje tih porodica. Tako doznajemo, da je Bosna s Hercegovinom 
g. 1743. imala samo 3 franjevačka samostana s crkvom i 2 crkve bez sa- 
mostana. Služba božja vršila se većinom po kućama. Katolička je crkva 
brojila 31 župu, u kojima je duhovnu pastvu obavljao 61 svećenik (sami oci 
franjevci, jer svjetovnoga svećenstva tada još nije bilo). Katoličku je vjeru 
ispovijedalo 4920 porodica, u kojima se nalazila _39,761_duša. Čini se, da' 
je tada cijela Bosna imala jedva nešto preko 200.000 stanovnika. 

U zapisniku vikarijata bosanskog za g. 1746. nalazimo također samo 
31 katoličku župu, ali je broj katoličkih duša narastao na 41.923. Tečajem 


.8. 1749. rodilo se u Bosni i Hercegovini 5.398, a umrlo je 2.279 rimokato- 


lika, kojih se broj popeo na 44.030. U godini 1753. rodilo se u Bosni i 
Hercegovini 7.095 katolika, a umrlo ih je samo 2.388, poradi čega je broj 
rimokatolika narastao na 48.173. Tečajem g. 1773. rodilo se u Bosni i Her- 
cegovini 14.323, a pomrlo je 6.868. rimokatolika. Tada je katolički vikari- 
jat brojio 32 župe, u kojima je duhovnu pastvu vršilo 56 franjevačkih i 12 
svjetovnih svećenika. Bosna s Hercegovinom imala je g. 1773. već 8.292 
katoličke porodice sa 66.785 duša. 


Prema tomu se broj katoličkih porodica u Bosni i Hercegovini u 
razdoblju od 30 godina (t. j. od g. 1743. do g. 1773.) povisio od 4.920 na 
8.292, dakle za 3.372 obitelji, što znači povišicu od 68-53 postotka; a broj 
svih katoličkih duša porastao je od 39.761 na 66.785, dakle za 27.024 duša, 
što znači za 67:96 postotaka. 

Tečajem godine 1777. rodilo se u Bosni i PN 13.069, a umro 
je 4.381 rimokatolik. Tada su tamo bile 32 katoličke župe s 8.666 porodica 
i 73.053 duše. 

Prigodom vizitacije g. 1779. imale su Bosna i Hercegovina 34 kato- 
ličke župe, u kojima je duhovnu pastvu vršilo 100 franjevačkih i 13 svje- 
tovnih svećenika. (Potonji bijahu valjda rodom iz susjedne Dalmacije). Spo- 
menute g. 1779. rodilo se 10.515, a umrlo je 4.038 rimokatolika. Cijela je 
Bosna s Hercegovinom g. 1779. brojila 8.771 katoličku porodicu sa 76.787 
duša. Vikarov izvještaj ističe, da su g. 1779. mnogi katolici utekli iz. Bosne 
i Hercegovine, kamo se opet neki doseliše iz Dalmacije. 

Izvještaj vikara bosanskog od g. 1782. opaža, da je iz Bosne i Her- 
cegovine pobjeglo radi turskih progona 300 katoličkih porodica. Ipak je 
tamo još preostalo 9.880 katoličkih porodica sa 78.400 duša, jer se rodilo 
11.051, a umrlo 5.212 rimokatolika. U 31 katoličkoj župi vršilo je duhovnu 
pastvu 100 redovničkih (franjevačkih) i 12 svjetovnih svećenika. Radi pro- 
gona (ob persecutiones) propadoše 3 katoličke župe. 

Mora da su progoni rimokatolika bili vrlo žestoki i narednih godina, 
jer je znatno pao broj katoličkih porodica i duša. Tako izvještaj od g. 1786. 
kaže, da Bosna i Hercegovina imaju 32 katoličke župe, u kojima živi 8.648 
porodica sa 65.264 duše. Iste g. 1786. rodilo se u Bosni i Hercegovini 10.535 
rimokatolika, a pomrlo ih je 11.937. Prema tomu je pomor katolika bio 
dvaput veći, negoli g. 1782., kada je umrlo samo 5.212 rimokatolika. 

Vikarov izvještaj od g. 1798. (dakle poslije velikog rata, koji se od 
g. 1788. do g. 1791. vodio između Austrije i Turske) spominje, da Bosna 
s Hercegovinom ima 31 katoličku župu, u kojoj duhovnu pastvu vrši 89 
redovničkih i 8 svjetovnih svećenika. Katoličkih porodica ima 11.147, koje 
broje 83.422 duše. Tečajem g. 1798. rodilo se u Bosni i Hercegovini 10.210, 
a umrlo je 9.398 rimokatolika. 

Broj katoličkih porodica u Bosni i Hercegovini porastao je g. 1802. 
na 11.946, a broj katoličkih vjernika na 91.047. Tada je u Bosni i Herce- 
govini djelovalo 85 redovničkih i 10 svjetovnih svećenika. Tečajem g. 1802. 
rodilo se 11.598, a umrlo je 4.845 rimokatolika. 

Prigodom vizitacije od g. 1805 ustanovio je apostolski vikar, da u 
Bosni i Hercegovini žive 13.864 katoličke porodice s 98.932 duše. Tada je 
duhovnu pastvu vršilo 79 redovničkih i 9 svjetovnih svećenika. Oni su teča- 
jem g. 1805. krstili 13.869, a pokopali 6.181 rimokatolika. | 

Narednih godina uživala je Bosna s Hercegovinom više mira, negoli 
prije. Zato je broj rimokatolika postojano rastao, te se morahu osnivati i 
nove katoličke župe. Tako je Bosna s Hercegovinom 8. 1840. imala već 58 
katoličkih župa sa 128.489 vjernika. U spomenutim župama vršila su du- 
hovnu pastvu 153 svećenika, samih redovnika franjevaca. 


Papa je Hercegovinu g. 1847. odijelio od Bosne, te odsada imaju 
tamošnji rimokatolici dva posebna vikarijata. Glede redovničkih odnošaja 
ostala je Bosna franjevačkom provincijom, dok je Hercegovina dobila po- 
sebnu i nezavisnu franjevačku kustodiju. 

* Sama Bosna brojila je g. 1853. bez Hercegovine 61 katoličku župu, 


te je imala 3 samostana, 5 crkava i 13 pučkih katoličkih škola. U Bosni ' 


su tada bile 17.123 katoličke porodice sa 122.865 duša. Tada su katolici u 
Bosni (s dopuštenjem sultanovim) počeli graditi crkve za vršenje službe 
božje. Zato iz vikarova izvještaja za g. 1855. vidimo, da je tada kato- 
lička crkva u samoj Bosni imala 3 samostana, 14 crkava i 16 škola. Tečajem 
prošlih triju godina rodilo se u Bosni 20.128, a pomrlo 14.664 rimokatolika. 
Broj katoličkih porodica iznosio je 17.793, a broj vjernika 126.861. 

Za g. 1864. izdan je šematizam katoličke crkve u Bosni. Tada je u 
Bosni živjelo 18.710 katoličkih porodica sa 132.257 duša. Oni su imali 5 
samostana, 22 škole i 69 katoličkih župa, a broj svih franjevačkih redovnika 
(patera i fratara) iznosio je 678. 


Šematizam za g. 1868. kazuje, da sama Bosna ima 5 samostana i 32 
katoličke crkve, u kojima duhovnu pastvu vrši 188 redovničkih svećenika. 
Bosna ima 19.127 katoličkih porodica sa 133.480 duša. — Posljednji šema- 
tizam katoličke crkve za vrijeme turskoga gospodstva izašao je g. 1877. 
Tada je Bosna imala 9 samostana i 85 katoličkih župa, u kojima su du- 


hovnu pastvu vršila 204 redovnika svećenika. Katoličkih porodica bijaše 
21.519 sa 139.690 duša. 


Hercegovina je g. 1853. imala 1 franjevački samostan, 1 školu i 14 
katoličkih župa s 5.087 katoličkih porodica i 37.789 duša..I g. 1864. ima 
Hercegovina 1 samostan, ali zato 4 škole i 19 katoličkih župa sa 6.822 ka- 
toličke porodice i 50.015 duša. A g. 1877. ima Hercegovina 1 samostan, 
4 škole i 26 katoličkih župa sa 7.836 katoličkih porodica i 58.699 duša. 

Prema tomu je broj katolika u cijeloj Bosni i Hercegovini g. 1877. 
iznosio 198,889. Pošto je svih rimokatolika g. 1748. bilo samo 39.761, to 
znači, da je katoličko pučanstvo od g. 1743. do g. 1877. naraslo za 158.628 
duša. Od toga viška otpada na Bosnu 111.370, a na Hercegovinu 47.258. 
K tomu treba pridati, da se u trebinjskoj krajini (u jugozapadnoj Herce- 
govini) g. 1877. nalazilo 9.928 rimokatolika, koji od starine spadahu pod 
dubrovačku biskupiju. Pridamo li ovih 9.928 rimokatolika gornjemu broju 
od 198.389, onda vidimo, da je broj svih rimokatolika u Bosni i Hercego- 
vini g. 1877. iznosio 208.517 duša. 


Broj onih rimokatolika, kojima upravljahu apostolski vikari franje- 
vačkoga reda, iznosio je g. 1743. samo 39.761, a g. 1877. već 198.389, dakle 
više za 159. 628 rimokatolika. To znači, da se u tome razdoblju od 134 go- 
dine četiri puta ili točno za 401:46 postotaka povećao broj rimokatolika u 
Bosni i Hercegovini. Poprečno bi godišnji višak iznosio 1.191 dušu. Kato- 
ličko se pučanstvo podvostručilo poprečno svake 34. godine. 


Bosna je g. 1743. imala samo 3 franjevačka samostana: u Fojnici, 
u Kreševu i u Sutjesci. Ovi samostani činili su zajedno bosansku franjevačku 
provinciju (redodržavu), koja se po njima dijelila na 3 kustodije: fojničku, 
kreševsku i sutješku. Do g. 1877. nastadoše u fojničkoj kustodiji 3 nova 
franjevačka samostana: Livno, Gučja Gora i Petrićevac kod Banjaluke. 
Sutješka je kustodija dobila 2 nova samostana: u Plehanu i u Tolisi. Kre- 
ševska kustodija nije se povećala; naprotiv postade još manjom, jer se od 
nje odijelila Hercegovina, koja postade g. 1847. posebnom kustodijom. - 

U fojničkoj kustodiji bijaše g. 1743. samo 13 katoličkih župa, od 
kojih je župa u Fojnici brojila 568 duša, u Rami 857, u Skoplju 949, u 
Jajcu 1.196, u Lašvi 2.364, u Livnu (Vidoši) 3.968, u Dobretićima 763, u 

Kotor-Varošu 970, u Banjaluci 477, u Ivanjskoj 2.471, u Sasini 789, u Bi- 
baću 442, a u Vodičevu-Volaru 460 duša. U svih 13 župa fojničke kusto- 
dije živjela su samo 16.274 rimokatolika. Od ovih 13 župa nastade s vre- 
menom novih 30, tako da je fojnička kustodija g. 1877. brojila 43 župe sa 
70.629 rimokatolika, dakle za 54.355 više, negoli g. 1743. 

Kako je prirodnim načinom (t. j. viškom poroda nad pomorom) ra- 
stao broj rimokatolika u Bosni; lijepo se vidi u samoj župi fojničkoj. Ova 
je župa g. 1743. brojila 568 duša, od toga 455 u varošu Fojnici, a 113 u 
susjednim selima: Bistrici (7 kuća), Tješilu (11 kuća) i u Selakovićima 
(samo 2 kuće). Šematizam od g. 1877. pokazuje, da fojnička župa ima u 
varošu Fojnici 200 kuća s 813 duša, a u spomenutim selima 101 kuću sa 
430 duša. Povrh toga nastadoše tečajem ove 134 godine od fojničke župe 
još nove četiri župe, poimence: Brestovsko, Busovača, Gromiljak i Rastovo. 
Tako se g. 1877. na području bivše fojničke župe našlo 60 katoličkih sela, 
koja zajedno s katolicima u varošu Fojnici imaju 1093 kuće i 5.943 duše, 
a to je za 5.875 više, negoli bijaše g. 1743. 

Travnik sa cijelom svojom okolicom imao je g. 1743. samo jednu 
jedinu župu, i to u Gučjoj Gori, gdje franjevci izgradiše velik i prekrasan 
svoj samostan. Ovu su župu nekada zvali imenom Lašva, očito po rijeci 
Lašvi, koja teče kroz Travnik i protječe upravo sredinom travničke okolice. 
Cijela je župa g. 1743. brojila samo 2.364 katolika, koji bijahu tako rasi- 
jani, da je župnik u Lašvi morao držati 6 do 8 kapelana. Ovi bi svake 
nedjelje i blagdana polazili u veoma udaljena katolička sela, da ondje 
služe svetu misu. U vrijeme korizme, kada se narod ispovijedao, morahu 
franjevački kapelani po više dana provoditi izvan samostana, te su noći- 
vali u spomenutim selima. Radi toga su kasnije franjevci u nekim selima 
osnovali posebne župe. Tako je župa Lašva do g. 1877. dala novih 7 župa, 
te je na području bivše župe Lašva g. 1877. stanovalo u svemu 13.817 
rimokatolika, dakle za 11.453 više, negoli g. 1748. 

Cijelo Livanjsko polje imalo je g. 1743. samo jednu župu, i to u 
mjestu Vidoši, južno od grada Livna. Iz ove župe razvilo se tečajem vre- 
mena 7 novih župa, koje su g. 1877. brojile u svemu 12.860 rimokatolika, 
dakle za 8.892 više, negoli g. 1743., kada je tu živjelo samo 3.968 rimoka- 
tolika. — Slično bijaše u bosanskoj Posavini. Tamo je g. 1743. bila samo 
jedna župa, i to u Bijeloj (danas u Dubravama), a brojila je 1.768 vjernika. 
Iz ove župe razvilo se tečajem 134 godine novih 8 župa, te je g. 1877. cijelo 


područje nekadašnje župe u Bijeloj brojilo 17.282 duše, t. j. za 15.514 duša 


više, negoli g. 1743. 

Hercegovina je g. 1743. (bez trebinjske krajine, ali zajedno s Duvnom) 
brojila 7 katoličkih župa, u kojima su živjele 1.284 porodice s 11.441 dušom. 
Naprotiv je Hercegovina g. 1877. imala već 26 župa s 58.699 duša. Herce- 
govina je dakle u 134 godine dobila višak od 47.258 rimokatolika, te je 
g. 1877. imala preko 5 puta više katolika, negoli g. 1743. 

Prvi moderni popis žiteljstva u Bosni i Hercegovini obavljen je 
15. lipnja 1879. Tada je Bosna s Hercegovinom brojila 1 milijun 158.440 
žitelja, od toga 607.789 muškaraca i 550.653 žene. Po vjeroispovijesti bijaše 
496.761 pravoslavni, 448.613 muslimana, 209.391 rimokatolik, 3.426 izrae- 
lićana i 249 žitelja drugih vjeroispovijesti (većinom grkokatolika i prote- 
stanata). Prema tomu su rimokatolici g. 1879. činili 18-08 postotaka svega 
žiteljstva u Bosni i Hercegovini. 

Drugi je popis žiteljstva obavljen 1. svibnja 1885. Tada su Bosna i 
Hercegovina imale 1 milijun 336.091 stanovnika, od toga 705.025 muškaraca, 
a 681.066 žena. Po vjeroispovijesti bijaše 571.250 pravoslavnih, 492.710 
muslimana, 265.788 rimokatolika, 5.805 izraelićana i 538 inovjeraca. Rimo- 
katolici su dakle g. 1885. činili 19:89 postotaka svega žiteljstva u Bosni i 
Hercegovini. 

Prigodom trećega popisa žiteljstva, koji se obavio 22. travnja 1895. 
imale su Bosna i Hercegovina 1 milijun 568.092 stanovnika, od toga 828.190 
muškaraca, a 739.902 žene. Po vjeroispovijesti bijaše 673.246 pravoslavnih, 
548.632 muslimana, 334.142 rimokatolika, 8.213 izraelićana, 3.596  protesta- 
nata, 251 grkokatolika i 12 inovjeraca. Prema tomu su rimokatolici g. 1895. 
u Bosni i Hercegovini činili 21:31 postotak svega žiteljstva. 

Četvrti je popis u Bosni i Hercegovini obavljen 10. listopada 1910., 
kada se tamo nabrojilo 1 milijun 898.044 stanovnika, od toga 994.852 
muškaraca, a 908.192 žena. Po vjeroispovijesti. bijaše 825.418 pravoslavnih, 
612.137 muslimana, 434.061 rimokatolik, 11.868 izraelićana, 8.139 grkoka- 
tolika, 6.342 protestanta i 32 inovjerca. Rimokatolici su dakle g. 1910. u 
Bosni i Hercegovini činili 22:87_ postotaka svega žiteljstva. 

Tečajem velikoga svjetskoga rata poginulo je mnogo vojnika iz Bosne 
i Hercegovine. Gotovo isto tolik broj ljudi pomro je g. 1918. od španjolske 
bolesti (gripe). To se najbolje opazilo prigodom petoga popisa žiteljstva, koji 
je obavljen 31. siječnja 1921. Tada se naime u Bosni i Hercegovini nabro- 
jilo samo 1 milijun 875.768 žitelja, dakle za 22.276 manje negoli g. 1910., 
mjesto da bude barem za 200.000 više, kako bi se očekivalo s obzirom na 
rezultate porasta kod prijašnjih popisa. Muškaraca je g. 1921. bilo 951.735, 
a žena 924.035. Prema tom je broj muškaraca od popisa g. 1910. do popisa 
g. 1921. pao za 43.119, dok je broj žena (usprkos jakog pomora g. 1918.) 
ipak porastao za 20.843. Po vjeroispovijesti su Bosna i Hercegovina g. 1921. 
imale 820.731 pravoslovnoga, 586.151 muslimana, 440.431 rimokatolika, 
11.983 izraelićanina, 9.225 grkokatolika, 6.617 protestanata, 537 inovjeraca 
i 94 bezvjerca. Dok se dakle broj muslimana od g. 1910. do g. 1921. uma- 
njio za 34.014, a broj pravoslavnih za 4.687, dotle je broj rimokatolika 
porastao za 6.370, a broj grkokatolika za 1.086. Rimokatolici su g. 1921. 
u Bosni i Hercegovini činili 23:48 postotaka svega žiteljstva. 

Ako isporedimo rezultate svih ovih 5 popisa, onda opažamo ove činje- 
nice: Broj svega žiteljsva u Bosni i Hercegovini iznosio je g. 1879. samo 

1.158.440, a g. 1921. već 1,875.768. Prema tomu se stanovništvo ovih zemalja 
u 42 godine povećalo za 717.328, što čini povišicu od 61:92 postotaka. Broj 
muslimana povećao se u tome razdoblju od 448.613 na 586.151, dakle za 
135.538, što čini povišicu od 3066 postotaka. (Ova povišica bila bi znatno 
veća, da se nije mnogo muslimana u tome razdoblju odselilo iz Bosne i 
Hercegovine u turske zemlje.) Prigodom popisa g. 1879. bijaše u Bosni i 
Hercegovini samo 496.761 žitelj pravoslavne vjere, a kod popisa g. 1921. 
nabrojio se već 820.731 pravoslavni. Njihov se dakle broj povećao za 323.970 
duša, što znači povišicu od 65:22 postotaka. Rimokatolika je g. 1879. bilo 
209.391, a g. 1921. već 440.431. Njihov se broj prema tomu povećao za 
231.040, što znači povišicu od 110:34 postotka. Rimokatolici su g. 1879. u 
Bosni i Hercegovini činili samo 18:08, a g. 1921. čine 23:48 postotaka svega 
žiteljstva. 

Opažamo, da je broj rimokatolika isto tako sustavno rastao u razdo- 
blju od godine 1879. do godine 1921., kako je rastao u doba turskoga gos- 
podstva, napose u razdoblju od godine 1743. do godine 1877., za koje raz- 

*: doblje imamo službene crkvene podatke. X 


Prigodom popisa žiteljstva g. 1921. živjela su 113.933 rimokatolika 
u mostarskom okružju (t. j. u Hercegovini), 110.266 u okružju travničkom, 
94.984 u banjalučkom, 60.802 u tuzlanskom, 52.833 u sarajevskom, a 12.095 
qu bihaćkom okružju. Rimokatolici su tada činili 43:0 postotka u mostarskom, 
394 postotka u travničkom, 22:4 postotka u banjalučkom, 19:2 postotka u 


sarajevskom, 14'4 postotka u tuzlanskom, a samo 5:6 postotaka u bihaćkom 
okružju. 


Pravoslavnih je žitelja g. 1921. bilo 242.909 u banjalučkom, 180.502 
u tuzlanskom, 128.733 u bihaćkom, 97.716 u sarajevskom, 94.861 u travničkom 
a 89.441 u mostarskom okružju. Pravoslavni su g. 1921. činili 57-4 postotaka 
u banjalučkom, 57:0 postotaka u bihaćkom, 43:3 postotaka u tuzlanskom, 


33:7 postotaka u travničkom, 33:6 postotaka u mostarskom, a 33-3 postotka 
u sarajevskom okružju. 


Muslimana je g. 1921. bilo 171.472 u tuzlanskom, 128.318 u sara- 
jevskom, 80.115 u bihaćkom, 74.125 u travničkom, 72.275 u banjalučkom, 
a 61.242 u mostarskom okružju. Oni su činili 45:4 postotaka u sarajevskom, 
41:3 postotka u tuzlanskom, 37:3 postotka u bihaćkom, 26:5 postotka u trav- 
ničkom, 23:2 postotka u mostarskom, a 17-1 postotka u banjalučkom okružju. 


Od rimokatolika u Bosni i Hercegovini živi njih 373.427 dakle 80:2 
postotka u selima, a 67.004 ili 198 postotaka po gradovima; od pravo- 
slavnih 95:2 postotka u selima, a samo 4'8 postotaka po gradovima; od 
muslimana 75'6 postotaka u selima, a 244 postotka u gradovima; od izrae- 
lićana jedva 4:1 postotka u selima, a 95:9 postotaka po gradovima; od 
grkokatolika 91:8 postotaka u selima, a 82 postotka po gradovima; od 
protestanata 75'5 postotaka u selima, a 24:5 postotaka po gradovima. U 

samom glavnom gradu Sarajevu prigodom popisa g. 1921. bilo je (zajedno 
s vojništvom) 60.087 žitelja, od toga 21.456 muslimana, 18.073 rimokatolika, 
12.479 pravoslavnih, 7.427 izraelićana, 454 protestanta, 142 grkokatolika, 
28 inovjeraca i 16 bezvjeraca. Dr. Rudolf Horvat. 


TUĐA IMENA GRADOVA U NAŠEM GOVORU I PISMU. 


Neki pisci nisu još na čistu s pitanjem: da li ćemo pisati, a po tom 
dabogme i govoriti, Beč ili Wien, Roma ili Rim, Venecija ili Mleci? it. d. 
Nekoje učene glave dokazuju, kako je potrebno nazivati tuđe gradove 
onako, kako su ih prozvali njihovi urođenici, i kako ih zove narod, koje- 
jemu pripadaju. To čak traže, vele oni, i međunarodni obziri, koje i mi 
od drugih tražimo za sebe ne dopuštajući da nam se naša imena od tuđi- 
naca prekrštavaju ili zamjenjuju njihovim nazivima. Konačno treba da se 
poštuje i svuda provodi međunarodno ugovorena nomenklatura mjesta za 
poštanski promet. 


Nekoje novine kod nas ovo su stajalište lojalno već i usvojile držeći 
ga bez daljeg potpuno opravdanim i dokazanim. Međutim će naš čovjek iz 
puka teško na to pristati, jer će mu se činiti odviše neobično i učeno da 
govori i piše Wien, u UWienu, mjesto Beč, u Beču, kako se toi meni čini. 
Razlozi koji se iznose u prilog ovoj novotariji, nisu nimalo opravdani obzi 
rima međunarodne kurtoazije, a nisu osnovani ni na kakvim naučnim 
pretpostavkama. ; 


Ponajprije ne smije se ovo pitanje generalizirati i utvrđivati jedno- 
ličan postupak za sve slučajeve. Treba ovdje lučiti zahtjeve prakse i prak- 
tičnosti, pa i zahtjeve međunarodnih obzira, od zahtjeva unutrašnje upo- 
trebe na području našega govora i naše knjige. Opći li državna vlast s ino- 
zemstvom, upotrebljavati će, razumljivo je, kako diplomatski jezik tako i 
nazive i imena mjesta, pa čak i naših domaćih, kako ih taj jezik donosi. 
Jednako će postupati, a tako i postupaju, i privatna lica u dopisivanju 
s inozemnim licima, kad se služe tuđim jezikom; pa i onda kad se služe 
svojim pišući domorocima, upotrebljavati će u naslovima i na obvojima pi- 
sama tuđa imena i strane nazive mjesta i opredjelišta. I državi je i privatnu 
licu ovdje do toga da ih inozemstvo razumije bilo kao primalac, bilo kao 
jednostavan dostavljač. 


Posve drugačije ova stvar ima da se razmotri i ocijeni s obzirom na 
našu međusobnu upotrebu nazivlja za tuđa mjesta kod nas u unutrašnjosti 
ili, kako se ono veli, u tuzemstvu. Pitanje se ovo rješava, kad je već naba- 
čeno, historijsko-kulturnim i fonološko-gramatičkim kriterijima. Naši nazivi 
Beč, Mleci, Rim, Prag, svakomu našem čovjeku, od najpismenijega do 
nepismena, posve razumljivi i obični, nisu ni prijevod ni kovanice, ni sa- 
movoljno pohrvaćene riječi. Ova imena imaju kod nas historiju svoga po- 

stanja u historijskim i kulturnim vezama našega naroda s tim mjestima i u 
glasovnim zakonima našega govora; ona su prema tomu kulturna svojina i 
tečevina našega jezika. Zašto da ih sada odbacujemo bez potrebe i oprav- 
dana razloga? Svakomu jeziku prirođena je svojstvenost da tuđe glasove, 
tuđe riječi, prilagođuje svojim glasovima, i da ih čak preinačuje po svo- 
jim glasovnim i fiziološkim zakonima. Tako radi i tako je oduvijek radio 
onaj mnogoglavi i najbolji kovač narod, naš i svaki drugi narod na svijetu. 

U hrvatskom jeziku često je imenu tuđega mjesta sačuvan i vremen- 
ski prioritet forme: Mleci, Bneci, Uneci prvobitno je ime starih Ueneta 
(Veneti), a Venezia je romansko-talijanska tvorba, jednina mjesto mno- 
Žine, naše današnje i one starinske. 


Asimilacija i analogija, glasovna sličnost naših riječi i naziva do- 
maćih daje svoj upečatak tuđim riječima i nazivima u granicama moguć- 
nosti i svojstvenosti našega izgovora, a često i u skladu našega posebnog 
jezičnog blagoglasja. Zašto da na svom domu ne slijedimo izgledan pri- 
mjer drugih naroda, posebice Talijana, koji najmanje podvrgavaju svoj 
izgovor tuđemu. Minchen je njima Monaco, Niirnberg je Norinberga, 
Leipzig je Lipsia, a Moskva je Mosca, i nikako i nigda drugačije, jer im 
to i ne bi bilo moguće izgovarati prama glasovnim zakonima njihova 
jezika. 

Inozemci tako postupaju s tuđim imenima mjesta: oni ih prilago- 
đuju svomu posebnom izgovoru, daju im često i svoj poseban oblik. U 
ovome nasljedujmo i mi njih! I to, što oni imena naših mjesta izgovaraju 
i kroje po svoju, neka ne bude povod našoj osjetljivosti, koja u stvari i 
nije nikako na mjestu. Ponos je to naš i dika naša, što ih oni čak toliko 
poznaju i uvažuju, da su im i svoja imena nadjenuli, skladno i lijepo, kako 
to oni po svom govoru najbolje umiju. Samo slabo poznata imena ostaju 
uvijek izvorna. Čačak ostaje Čačak u svim jezicima svijeta: poznaju ga i 
izgovaraju među tuđincima samo geografi, i to oni nešto savjesniji... Ko- 
načno nije to ni najhumanije: tražiti od tuđinca da izgovaranjem naših 
pravih imena razvaljuju vilice i iskrivljuju usta. Zato dopustimo i Talija- 
nima, da oni i nadalje Zagreb zovu Zagabria, a mi njihovu Roma zovimo 
Rimom. Na uzvrat je to, i dobro je to, i stoput opravdano. 


Ona strana imena, koja su narodu kao cjelini sasvim nepoznata ili - 


zbog svoje nevažnosti ili zbog velike i sveđerne udaljenosti od njegova 
boravišta i od njegova kulturnog života, ostaju u našem i u tuđim jezi- 
cima onakova, kakova su na izvoru njihovu: ostaju tu kao i one t. zv. 
učene riječi, koje se čuvaju u njihovu izvornom obliku, i koje nam predaje 
knjiga i nauka, naša posebna i sveopća svjetska. 

Dr. U. Lozovina. 

KADA SU BUNJEVCI DOŠLI U BAČKU? 


Bačka je u 16. vijeku (zbog turskih pustošenja god. 1526. i 1527.) 
bila slabo naseljena. To nam kazuje suvremeni pisac Antun Vrančić (Ve- 
rantius), koji je god. 1553. po Dunavu plovio u službenom poslanstvu. Stari 
brodar Srbin, koji je Vrančića vozio na lađi, reče mu, da je prije mu- 
hačke bitke (god. 1526.) u jednom selu bačkom stanovalo više ljudi, negoli 
ih danas stanuje u 30 sela. Nije dakle čudo, što su Turci, kao bačka vla- 
stela, nastojali, da se u Bačku dosele kršćani iz drugih krajeva turskih. Tu 
su u prvom redu mogli računati na takove žitelje, koji stanuju u neplodnim 
krajevima, poimence u turskom dijelu Dalmacije i u Hercegovini. 

I zaista vidimo, da se sredinom 17. vijeka u Bačku doseliše »Dalma- 
tinci«. Prve podatke o njima nalazimo u rukopisu povijesti franjevačke 
provincije, koji se rukopis čuva u Đenđešu (Gyćngyčs). Tamo naime stoje 
zapisane ove bilješke: »Godine 1657. šalju se neki Dalmatinci u Segedin 
na škole. U Segedinu naređuje se svećenik za Madžare i Dalmatince. Go- 
dine 1660. šalju se u Segedin na nauke klerici, većinom Dalmatinci. God. 
1668. šalje se u Segedin svećenik, koji će propovijedati Madžarima i Dal- 
matincima«. Iz ovih bilježaka jasno razabiramo, da su tada u Segedinu uz 
Madžare stanovali i Dalmatinci. To nam potvrđuje također ljetopis franje- 
vačkog samostana u Segedinu. Tamo je naime za godinu 1713. zabilježeno, 
da je veliki žrtvenik u franjevačkoj crkvi bio podignut troškom Dalmatinca 
Jurja Ševarca. 

Nekako istodobno s Dalmatincima dođoše u Bačku i prvi »Bunjevci«. 
Ovi stanovahu prvobitno u Hercegovini oko rijeke Bune, po kojoj su i 
svoje ime dobili. Buna izvire kod Blagaja iz golemih pećina, u kojima se 
sabiru vode iz različnih ponornica, pa također i voda rijeke Zalomske. 
Odmah pri svome izvoru tjera Buna mlinove. Dalje protječe Buna kroz 
blagajsko polje, te iza kratka tijeka utječe u rijeku Neretvu kod ovećeg 
sela Buna. Ovo selo nalazi se južno od grada Mostara, od kojega je uda- 
ljeno dva sata hoda. (Povrh sela Buna stoje ruševine grada »Bona«, 
koji je postojao već prije 1000 godina). Pošto je tamošnja okolica odviše 
kamenita i krševita, ne pruža poljodjelcima dovoljno prilike za gospodarski 
napredak. Bunjevci su pak vazda bili veoma plodni, te se narod neprestano 
množio. Kad nije bilo dovoljno zarade i hrane kod kuće, običavahu se 
Bunjevci seliri u druge krajeve. Mnogi se odseliše u bližnju Dalmaciju, ve- 
ćinom u sela oko Metkovića, gdje su plodna polja. Neki pođoše u Hrvatsku, 
gdje i danas mnogobrojni »Bunjevci« stanuju po selima u ličko-krbavskoj 
županiji. Napokon se mnogi Bunjevci dadoše — svakako znanjem i privo- 
lom turskih oblasti — na put u daleku, ali zato veoma plodnu Bačku. 

Spomenuti već rukopis, koji se čuva u franjevačkom samostanu u 
Denđešu, kaže, da je ove Bunjevce dovelo 18 franjevaca, koji pripadaju 
franjevačkoj pokrajini bosansko-argentinskoj (srebrnoj), dok su duhovnu 
pastvu u Bačkoj vršili franjevci pokrajine Salvatorove (Spasiteljeve). Spo- 

menuta bilješka u rukopisu glasi doslovce ovako: »Takozvani Bunjevci, 
vođeni od 18 otaca reda sv. Franje, većim su dijelom nadošli iz Bosne, 
(pod kojom se tada razumijevala i Hercegovina, pače i Slavonija), a ma- 
njina iz Dalmacije. Jedni se nastaniše u Subotici, na mjestu današnjega 
samostana, gdje je bila tvrđavica kao rimski castellum, a drugi se prese- 
liše u Segedin. U njihovoj pratnji nadošli franjevci vratiše se naskoro u 
Bosnu do jedinog oca Anđela Šarčevića. Ali jer poglavica salvatorijski nije 
trpio, da se u Subotici nastane franjevci države bosansko-argentinske, to 
se u Bosnu morao vratiti i Anđeo Šarčević, čim su neki salvatorijanci na- 
učili bunjevački jezik«. 

Mnogi od ovih Bunjevaca, koji dođoše u Bačku, ostaviše u Herce- 
govini svoje rođake i kumove. Tako nijesu među njima bile prekinute sve 
veze, premda je Bačka veoma udaljena od Hercegovine. Prolazila su ljeta 
i desetljeta, a Bunjevci se u Hercegovini tako razmnožiše, da ih je bilo 
toliko, koliko i prije one seobe. Trebalo je dakle pomišljati na novu seobu, 
ali opet u Bačku, gdje su već boravila braća njihova. Ovu je seobu samo 
pospješio nov politički položaj u našim krajevima. . 

Madžarski velikaš grof Tekeli digne bunu godine 1682., da on po- 
stane kraljem mjesto nesposobnoga kralja Leopolda I. Turski sultan Muha- 
med IV. podupre Tekelija, te krene s velikom vojskom na Beč. Veliki 
vezir Kara-Mustafa stigne 7. lipnja 1683. u Osijek, gdje je sultan s Tur- 
cima prešao preko Drave. Već 17. srpnja opkoliše Turci Beč, iz kojega je 
pobjegao car i kralj Leopold s mnogo stanovnika. Beč je junački branio 
grof Guido Starenberg, dok nije u pomoć stigao kralj Ivan Sobjeski i nje- 
mačka vojska, koju je vodio Karlo Lotarinški. Tako dođe pred Bečom do 
strahovite bitke, u kojoj budu Turci ametom potučeni 12. rujna 1683. 


Glas o toj pobjedi pobudio je u srcima kršćanske »raje« slatku 
nadu, da će se sada moći osloboditi ispod turske vlasti. Hrvati se dignu 
istodobno u Hrvatskoj, Slavoniji i u Dalmaciji, te počnu tjerati. Turke. 
Istodobno je carska vojska sretno ratovala u Ugarskoj, gdje je 2. rujna 
1686. pao i Budim. Odmah iza toga nastavi vojvoda Ljudevit Badenski 
osvajati turske tvrđe između Drave i Dunava, dok je bavarski izborni knez 
Maksimilijan Emanuel preuzeo zadaću, da istjera Turke iz gradova između 
Tise i Dunava. Tako je carska vojska na jesen godine 1686. i na proljeće 
8. 1687. zauzela turske tvrđe: Segedin, Pečuh, Šikloš i Kapošvar, dok su 
Turci držali jošte: Temišvar i Veliki Varadin u Banatu, a Stolni Biograd, 
Siget i Kanižu između Drave i Dunava. Mnogi Turci iz Bačke pobjegoše u 
Banat i u Srijem. Ipak je Bačka već sada postala nekim središtem, jer se 
odavde mogla dovažati hrana za kršćansku vojsku, te jer se iz Bačke moglo 
ratovati na sve strane: prema Banatu, Srijemu i prema Slavoniji. 


Bavarski izborni knez Maksimilijan Emanuel nalazio se u svome 
taboru kod Sizara u Bačkoj, kadli pred njega stupiše 9. srpnja godine 
1687. neki Bunjevci, koji mu staviše ovu ponudu: Iz Turske hoće da se u 

Bačku presele brojni katolici, pa mole dopuštenje, da smiju podići tri »pa- 
lanke« (tvrđice), u kojima bi stanovali. Malo poslije toga dođoše pred 
Maksimilijana Emanuela bunjevački izaslanici: Dujam Marković i Juro 
Vidaković, te ga zamoliše, neka dopusti, da se iz Turske u Bačku preseli 
5000 Bunjevaca, koji će opustošene tvrđice popraviti i u njima se nastaniti. 
Bunjevci mole, da im se dadu zemljišta za obrađivanje i prehranu, ali za 
uzvrat obećavaju, da će se u svako doba protiv carskih neprijatelja boriti 
pod zapovjedništvom njem. generala. (Registr. br. 43. u carskom ark. u Beču). 

Maksimilijan Emanuel upravio je obje ove molbe Bunjevaca ratnomu 
vijeću u Beč. Tamo se o tom raspravljalo na sjednici 31. kolovoza 1687. 
Pošto je caru Leopoldu za nastavak rata s Turcima trebalo mnogo vojnika, 
uvažio je ovu molbu, jer je razabrao, da bi od ovih 5000 duša mogao do- 
biti od prilike 1500 vojnika. Zato je ratno vijeće odgovorilo Maksimilijanu 
Emanuelu, odnosno njegovu generalu Caraffi, neka Bunjevce naseli u Se- 
gedinu, Subotici i u Baji, gdje snuju nanovo podići tri tvrđe. (Registratura 
broj 11. 1 12). 

Međutim je 12. kolovoza 1687. kod Haršanja u Baranji došlo do 
velike bitke, u kojoj je Karlo Lotarinški potukao velikoga vezira. Brzo iza 
toga pobjegoše Turci iz preostalih tvrđa između Drave i Dunava. .& 
dobno primicala se hrvatska vojska pod vodstvom Ivana grofa Draškovića 
slavonskom Podravinom prema Osijeku, te je zauzela sve turske tvrđe, a 
30. rujna i Valpovo. Turci se u Osijeku tako uplaše, da su po noći po- 
bjegli ostavivši u tvrđi 52 topa, mnogo hrane i ratne spreme. Hrvati uđu 
bez otpora u Osijek, gdje se je 5. X. 1687. pjevala misa zahvalnica. 

Kao iz zemlje pomole se narodni junaci u Slavoniji, na čelu im fra- 
njevac Luka Ibrišimović. Mukotrpna »raja« osvoji gradove: Pakrac, Bijelu 
Stijenu, Cernik, Sirač, Kamengrad, Čaklovac i Kraljevu Veliku. Drašković 
i Dinewald zauzmu Orahovicu, a Turci iz Požege uteknu u Gradišku na 
Savi. Istodobno je grof Aspremont, zapovjednik Osijeka, bez otpora zapo- 
sjeo Đakovo, Erdut i Vukovar. Tako se eto još iste jeseni god. 1687. ispod 
turske vlasti oslobodila cijela srednja Slavonija. To je Bunjevcima olak- 
šalo njihovu seobu iz Hercegovine u Bačku. Imajući dopuštenje od ratnoga 
vijeća, mogli su Dujam Marković i Juro Vidaković bez zapreka putovati 
kroz Slavoniju od Save do Dunava. Oni su taj put učinili valjda tečajem 
mjeseca listopada ili studenoga, jer 1. prosinca 1687. nalazimo Bunjevce 
već u Subotici. Prvi Bunjevci, koji su iza 1. prosinca 1687. ubilježeni u 
matice rođenih, vjenčanih i umrlih, nose prezimena: Parčetić, Bilogrivić, 
Grubišić, Kubatović, Vuković, Merković, Dumentić, Tendarević, Vojnić, Rajić, 
Miljković, Đelmić, Suić, Jurić, Pastrović, Kulić, Plević, Mamužić, Ivković, 
Tovarić, Čižić, Storinković, Dertić, Ivošević, Gostirović, Goretić, Hajduko- 
vić, Kiperšić, Sindetić i Ukrajinović. Duhovnu pastvu vršili su domaći fra 
njevci, među ostalima Bunjevac Jeremija Guganović, koji se je prije 1660. 
rodio u Ludašu, te Bunjevac Bartol Benjović. Dr, Rudolf Horvat. 

UZ STUDIJU O KARASU. 


U »Hrvatskom Kolu« za god. 1927. i 1928. u studiji o Vjekoslavu 
Karasu potkrala se jedna pogrješna konstatacija, da je naime Karasova 
najbolja slika »Gospođa s lutnjom« portret bečke glumice Enghaus-Hebbel. 
Ove sam podatke izvadila iz domaćih revijskih članaka od Karasovih su- 
vremenika, pa nisam imala razloga, da u to posumnjam. Naknadno se 
javio gosp. dr. A. Schneider u »Obzoru« od 14. VIII. 1929. s noticom, u 
kojoj kaže, da »Karas nije Kristinu Enghaus-Hebbel mogao upoznati u Rimu, 
gdje je on — uz kratak prekid — boravio od 1841.—1848., pošto ona u 
ono vrijeme uopće nije bila u Rimu. A najjači dokaz sačuvao se u rije- 
čima samoga Hebbela, koji je god. 1850. boravio u Zagrebu, gdje je Kri- 
stina gostovala. Iz Zagreba uputio je Hebbel dva vrlo zanimljiva pisma 
listu »Augsburger Allgemeine Zeitung«, a u drugom pismu od 9. srpnja 
piše izrijekom ovo: »Im Museum sieht man auch mehrere Gemalde eines 1n 
Rom ausgebildeten und in der Tat sehr wackeren kroatischen Malers na- 
mens Carvas, unter anderen das Portrait einer zu ihrer Zeit renommierten 
R&merin, dessen grosse Aenlichkeit Ihr Berichterstatter von seinem romi- 
schen Aufenthalt her verbirgen kann. Da ware denn schon ein Anfang 
rationaler Kunst«. Prema tome nema, dakle, nikakove sumnje, da Kara- 
sova slika »Gospođa s lutnjom« ne prikazuje »lik glumice Enghaus-Hebbel«, 
već jednu »poznatu Rimljanku«. Da li je to bila upravo Signora Gagiati, 
kojoj je Hebbel ispjevao lijep sonet, teško je ustvrditi«. Tako piše dr. 
Schneider. . 

Naša uvažena germanistkinja gđa prof. Camilla Lucerna, koja je u 
direktnom usmenom i pismenom saobraćaju s unukama Hebbelovke, lju- 
bezno mi se ponudila, da će ovo prijeporno pitanje u samoj porodici dalje 
istraživati. Nakon uspoređivanja reproducirane »Gospođe s lutnjom« s mla- 
dim portretima  Enghausove-Hebbelovke, ispostavilo se, da nema apso- 
lutno nikakove sličnosti. Po velikim biografijama o Fridriku Hebbelu, 
jedna od E. Kuha, a druga »Geisteshelden« Band 47, 48, od Rich. Wernera, 
upoznao se Hebbel sa svojom budućom ženom u Beču god. 1845., ali je 
utvrđena činjenica; da se on upoznao s Karasom za svog boravka u Rimu 
od 3. X. 1844. do 8. X. 1845. (za ovu sliku pako Kukuljević tvrdi, da je 
nastala u Rimu god. 1845.). Gđa prof. Lucerna drži, da glede autentičnosti 
lika za »Gospođu s lutnjom« ostaju i nadalje samo verzije, koje mi ja- 
mačno nikad ne ćemo moći točno objasniti. Antonija K. Cvijić. 

